Kopiereg in teks deur 
Dr J P Botha 

Eerste druk 2008 


Ons 

Geskiedenis 


Opgestel deur 

J P Botha 

M.A., B.Ed.,D.Litt.et Phil. 


1 


2 



Inhoud 


15 


Voorwoord 


1 Suid-Afrika word ontdek 16 

Die speseryhandel 16 

Die soek na ‘n seeweg na Indië 16 

Bartholomeus Diaz se reis 17 

Diaz ontdek die Kaap 19 

Vasco da Gama se reis 19 

Die Portugese dryf handel met die Ooste 21 

2 Jan van Riebeeck kom na die Kaap 23 

Die Hollanders se eerste reis om die Kaap 23 
Die Hollandse Oos-Indiese Kompanjie 24 

Behoefte aan ‘n halfwegstasie 25 

Stranding van die Haarlem 25 

Koms van Jan van Riebeeck 25 

Probleme en harde werk 26 

Die eerste Vryburgers 27 

Probleme met die Hottentotte 28 

Invoer van slawe 30 

Van Riebeeck verlaat die Kaap 30 

3 Die goeie Simon van der Stel 32 

Die Vryburgers sukkel om te bestaan 32 

Die verversingspos word ‘n landbou- 

kolonie 33 

Die koms van Duitse immigrante 33 

Die vroue-tekort 34 


3 


Simon van der Stel 34 

Die Kaap word selfversorgend 34 

Stigting van Stellenbosch en Drakenstein 35 
Koms van die Hugenote 35 

Die veeboerdery begin 36 

4 Die tirannieke en skraapsugtige 

Goewerneur 38 

Die amptenare se groot boerderye 38 

Van der Stel se plaas 39 

Veronregting van die Vryburgers 40 

Die Vryburgers kom in opstand 41 

5 Die uitbreiding na die binneland 44 

Die veeboerdery 44 

Botsing met die Boesmans 45 

Swellendam en Graaff-Reinet 46 

Die Kosas 47 

6 Die lewe in die 18e eeu 48 

Die boere in die Kaapse omgewing 48 

Die veeboere in die binneland 48 

Die behoefte aan kerke en skole 49 

Buitestaanders se menings oor die boere 50 

Die ontwikkeling van ‘n nasionale 

bewussyn 51 

7 Die stryd teen onreg duur voort 52 

Die wanpraktyke van Willem Boers 53 

Die burgers kom in opstand 54 

Eerste botsing met die Kósas 55 

Die filantroop Mauritz Woeke 56 

Die filantroop Maynier se wanbestuur 56 


4 



Graaff-Reinet en Swellendam skei af 58 

8 Die Engelse roof die Kaap 60 

Die VOC se swanesang 60 

Die Kaap word Engels 60 

Die Engelse en die Kaapse bevolking 61 

Swellendam word onderwerp 62 

Graaff-Reinet in opstand 62 

Die arrogante John Barrow 63 

Graaff-Reinet weer in opstand 64 

Die ewige Maynier 65 

Groot ellende aan die oosgrens 67 

9 Die Kaap word weer Hollands 68 

Die Goewerneur en Politieke Raad 69 

Die Raad van Justisie 69 

Nuwe distrikte 69 

Die landdroste en heemrade 70 

Die godsdiens 71 

Die onderwys 71 

Ekonomiese aangeleenthede 72 

De Mist se grensreëlings 72 

Die Sending 73 

Goewerneur Janssens en die Kósas 73 

Die einde van die Bataafse bewind 75 

10 Die Engelse roof weer die Kaap 76 

Die bevolking van 1806 76 

Doel en aard van die besetting 77 

Rondgaande howe 77 

Paswette vir die Hottentotte 78 

Die filantrope 78 

Moeilikheid op die oosgrens 80 

Cradock se grondbeleid 81 


Slagtersnek 82 

Somerset en die oosgrensprobleem 84 

11 Ons voorouers word verdruk 86 

Verengelsing van die staatsdiens 86 

Skotse predikante 86 

Die onderwys 87 

Somerset se taalproklamasie 87 

Die regsoktrooi 87 

Afskaffing van die burgersenaat 88 

Die Engelse setlaars van 1820 88 

Ordonnansies 49 en 50 91 

Verlies van duurgekoopte slawe 92 

Die Sesde Grensoorlog 94 

Die Groot Trek en daarna 96 

12 Die Groot Trek begin 98 

Waarom hulle getrek het 99 

Pogings om die Trek te verongeluk 100 

Tsj aka bevoordeel die Tre kk ers 101 

Die Matebeles van Silkaats 102 

Waarheen hulle getrek het 102 

Vegkop 104 

Straftog teen Silkaats 105 

Koms van Piet Retief 105 

Die Trek se eindbestemming 106 

Die kerkprobleem 107 

Onenigheid 107 

Tweede veldtog teen Silkaats 107 


5 


6 



13 Die Voortrekkers in Natal 109 

Gardiner se bedenklike rol 109 

Sekonyela en die geroofde vee 110 

Die moord op Retief 110 

Die moorde by Bloukrans 111 

Die mislukte straftog 111 

‘nDonkertyd 112 

Koms van Andries Pretorius 112 

Voorbereiding vir die geveg 113 

Bloedrivier 114 

By Dingaanstat en Moordkoppie 115 

Britse bemoeienis 116 

Laaste veldtog teen Dingaan 117 

Die Republiek Natal 117 

Nkapaai en Fakoe 118 

Die slag van Congella en die anneksasie 

vanNatal 118 

Die Engelse Natal 119 

Die Trekkers verlaat Natal 120 

14 Die Voortrekkers in Transvaal 122 

Potgieter, pionier van die noorde 122 

Verspreiding van die Voortrekkergroepe 122 
Smellekamp se raad 123 

Die verhuising na Ohrigstad 126 

Die begin van onenigheid 127 

Teëspoed op pad na die baai 128 

Die handel met die buiteland misluk 128 

Die skeuring in die gemeenskap 130 

Potgieter verhuis na Soutpansberg 131 

15 Transvaal en die Vrystaat word vry 133 


7 


Toestande in Transoranje 133 

Verdrae met die inboorlinge 134 

Die Oranjerivier-Soewereiniteit 134 

Die Slag van Boomplaas 135 

Biihrmann die tweedragsaaier 136 

Troebel toestande in die Vrystaat 137 

Die Sandrivierse Konvensie 138 

Die Bloemfonteinse Konvensie 139 

Wordingsjare van die Suid-Afrikaanse 

Republiek 140 

Kerklike probleme 141 

Smellekamp se rol 142 

Lydenburg skei af 143 

Twis en tweedrag 143 

16 Die Kaap na die Groot Trek 145 

Die Oosgrens 145 

Die Anti-bandietebeweging 146 

Die Kósa-selfmoord 148 

17 Die Vrystaat word beroof 149 

Hoffman en Mosjes 149 

Boshof se stryd teen die Basoeto’s 150 

Moeilike tye 151 

MW Pretorius bemoei hom met die 
Vrystaat 152 

President Brand en die Basoeto-probleem 153 
Basoetoland geannekseer 155 

Ondekking van diamante 156 

Die aanspraakmakers 156 

Die Vrystaat word beroof 158 

18 Die Engelse wil Transvaal terugvat 160 


8 



Carnarvon se federasieskema 160 

Transvaal se diamantvelde 161 

President TF Burgers se bewind 161 

Transvaal word geannekseer 162 

Die Eerste Vryheidsoorlog 164 

Die Konvensie van Pretoria 165 

Die Londense Konvensie 166 

Die ontdekking van goud aan die 

Witwatersrand 166 

Die Republiek word beleër 167 

Kruger en Rhodes 167 

Die ekonomiese stryd 168 

Die stemregkwessie 168 

Jameson se strooptog 169 

Chamberlain en Milner se oorlogstokery 169 

19 Die Oorlog wat verloor maar gewen is 171 

Die troepesametrekkings 171 

Die ultimatum 171 

Die Boeremagte 172 

Eerste veldslae 172 

Die Natalse front 172 

Die wesfront 173 

Die suidfront 173 

Cronjé se oorgawe 173 

Inname van Bloemfontein 174 

Ontset van Ladysmith 174 

Pretoria en Johannesburg word ingeneem 175 
Die bewegingsoorlog begin 176 

President Kruger in Europa 176 

De Wet en Steyn in die Vrystaat 177 

Die Blokhuise 178 

Die verdelgingsoorlog 178 


Die vyandelike oormag 179 

Die moordkampe 179 

Pogings om die oorlog te beëindig 180 

Haglike toestande 180 

Vredesonderhandelings 181 

20 Ons word weer halfpad vry 182 

Die benarde toestand na die oorlog 182 

Die oorlog en die goudbedryf 183 

Alfred Milner kom weer op die toneel 183 

Milner se rehabilitasiepogings misluk 184 

Chinese vir die goudmyne 185 

Selfregering vir Transvaal en die 
Vrystaat 187 

Unifikasie 188 

21 Die Eerste Wêreldoorlog en die 

Rebellie 191 

Die bevolking 191 

Die goudmynbedryf 191 

Botha se rekonsiliasiebeleid 192 

Die staatsdiens 193 

Verdediging 193 

Die Swart-probleem 194 

Generaal Hertzog 194 

Die Unioniste 195 

Die De Wildt-toespraak 195 

Steun vir Hertzog 195 

Die stryd onder nasionale vaandel 196 

Die arbeidersbeweging en stakings 196 

Die Indiër-probleem 197 

Die Eerste Wêreldoorlog 198 

Die Rebellie 198 


9 


10 



Die inval in Suidwes 201 

Oplewing van Afrikanernasionalisme 202 

Deelname aan die Eerste Wêreldoorlog 202 

22 Die Nasionale Party regeer die land 204 

Politieke ontwikkeling 204 

Die stakings 205 

Die Nasionale Party kom aan bewind 206 

Beleid van beskaafde arbeid 208 

Wet op myne en bedrywe 208 

Ekonomiese ontwikkeling 209 

Die staatsregtelike status van Suid-Afrika 210 
Die vlagstryd 210 

23 Toe daar swaar tye aanbreek 212 

Die groot depressie van 1930 - 1932 212 

Die goudstandaard 212 

Koalisie en samesmelting 213 

Wetgewing oor die Swartes 215 

Die groei van Afrikanernasionalisme 216 

Teen die Jode 217 

Die Voortrekker-eeufees van 1938 217 

Aftakeling van die Verenigde Party 217 

Die Volkslied 218 

Die Gesuiwerdes maak vordering 218 

Einde van die Hertzog-Smuts bondge- 

nootskap 218 

24 Die Tweede Wêreldoorlog 220 

Oorlogmaatreëls 220 

Die oorlog in Afrika 221 

Die politieke stryd 221 


Tweespalk en skeuring in opposisie- 

geledere 222 

Voortsetting van die oorlog 222 

Probleme met die OB 223 

Uitwerking van die oorlog op Suid-Afrika 224 
Die verkiesing van 1943 224 

Moeilikhede in die landbou 225 

Die nywerhede 225 

Onderwys 226 

Demobilisasie 226 

Die Indiërs 226 

Die Arbeidersparty 227 

Die Nasionale Party 227 

Die Broederbond 227 

Smuts as wêreld-staatsman 227 

Die Indiërs 228 

Suidwes-Afrika 228 

Die verkiesing van Mei 1948 228 

25 Die Nasionale Party kom weer aan 

Bewind 231 

Herstel van griewe 231 

Onderwys 231 

Immigrasie 231 

Die ekonomiese toestand 232 

Die beleid van rasse-apartheid 232 

Die Bantoes 232 

Die Kleurlinge 233 

Die Indiërs 233 

Haalbaarheid van die beleid 234 

Eerste apartheidmaatreëls 234 

Politieke regte van nie-blankes 235 

Die Unie en die Statebond 235 


11 


12 



Wrywing tussen die Unie en Brittanje 235 

Buitelande beleid en verdediging 236 

Suid-Afrika en die buiteland 236 

Die VVO en die Indiërs 237 

Die VVO en Suidwes-Afrika 237 

Kommunisme en Bantoe-onluste 238 

Inwyding van die Voortrekkermonument 238 
Die Kaapse Kleurlingstem 239 

S uid-Afrika na300jaar 239 

Herroeping van die paswette 240 

Die Hoë Hof van die Parlement 240 

Die lydelike versetbeweging 241 

Die VVO en apartheid 241 

Die algemene verkiesing van 1953 242 

Weer eens Kleurlingverteenwoordiging 242 

Nuwe Bantoe-wetgewing 243 

Bantoe-onderwys 244 

Die Swart kolle 244 

Uittrede van dr Malan 245 

26 Ons word heeltemal vry! 246 

Die stryd oor Kleurlingstemreg 

voortgesit en afgehandel 246 

Die Tomlinson-verslag 247 

Die verkiesing van 1958 248 

Strydom se heengaan 248 

DrVerwoerd 249 

Die Transkei 249 

Skeuring in die VP 250 

Dr Verwoerd en die Republiek 250 

Sharpeville 251 

Aanslag op dr Verwoerd se lewe 252 

Die referendum 252 


13 


Dr Verwoerd na Londen 
Die Republiek Suid-Afrika 


252 

253 


Voorwoord 

Die doel van die opstel van hierdie boek is in die 
eerste plek om ‘n objektiewe weergawe van die ver- 
naamste gebeurtenisse in Suid-Afrika se geskiedenis die 
lig te laat sien. Dit is uit Afrikaner-standpunt geskryf, wat 
myns insiens ‘n duideliker beeld van ons voorgeslag se 
heroïese worstelstryd teen Britse oorheersing na vore 
bring. Uit die aard van die saak is daar nie op fyn 
besonderhede en gebeurtenisse wat vir ons doel van 
minder belang is, ingegaan nie. 

Mag Ons Geskiedenis ‘n betekenisvolle bydrae 
lewer om ons volksverlede weer te laat herleef en helder 
te verlig vir elkeen wat daarin belangstel en dit lees. 

Suid-Afrika word ontdek 


Sp.shnnrlerfl 


mens in Suid-Afrika nie. Ons land het toe nog wild en 
woes gelê . In die suide van die land, dit is die Kaap, het 
daar wel primitiewe mense gewoon. Dit was die Hot- 
tentotte Hulle het veral naby die see rondgeswerf en hulle 
kos uit die see gehaal. Hulle is Strandlopers genoem. 
Maar baie van hulle het verder in die binneland gewoon 
en vee aangehou. 

Daar was nog ander primitiewe mense wat daar rond- 
geswerf het. Dit was die Boesmans. Hulle was ‘n bietjie 
kleiner as die Hottentotte en was nie so pikswart nie. 
Hulle het met pyl en boog wild gejag en daarvan geleef. 


Die speseryhandel 

Ons voorouers was toe nog in Europa. Daar het hulle 
toe nog maar net die lande van Europa self geken. Hulle 
het nie geweet wat verder op die aardbol gebeur nie. 
Maar mense wat al verder van Europa af oor land gereis 
het, het in China en Indië uitgekom. Hulle het ver- 
skillende soorte speserye wat daar groei na Europa 
teruggebring. Daarna het hulle gereeld daarheen gegaan 
om speserye te gaan haal. Hulle het dit dan in Europa 
duur verkoop. 


Die soek na ‘n seeweg na Indië 

Dit was moeilik en gevaarlik om die speserye in Indië te 
gaan haal. Hulle is baie keer deur struikrowers langs die 
pad aangeval. Maar ‘n paar lande in Europa, soos 
Engeland en Holland, wou baie graag van die speserye hê. 

Die ou klein landjie, Portugal, het toe baie ernstig begin 
kyk of hulle nie met hulle skepe op die see na Indië en die 
spesery-eilande kon ry nie. Hulle moes dan rondom die 
suidpunt van Afrika vaar. Hulle het nie geweet hoe groot 
Afrika is nie. 

Die Portugese prins, Hendrik die Seevaarder, het die 
matrose aangemoedig om langs Afrika af, al hoe verder 
suidwaarts te ry. In die jaar 1419 n.C. het hulle tot by 
Madeira gekom. ‘n Paar jaar later vorder hulle tot by die 
Asore. In 1434 n.C. vaar hulle om die Kaap Bojador. 
Twaalf jaar later kom hulle tot by die mond van die 
Senegalrivier. Daarna bereik hulle ‘n mooi groen streek 
en noem dit Cabo Verde. Een van die ekspedisies wat 
nog verder as die Kaap Verdiese eilande gevaar het, was 
baie bly toe hulle by die Slawekus en Nigermond 
verbygaan. Hulle het gedink hulle was toe al om die 
suidpunt van Afrika. Maar ‘n end verder het hulle gewaar 
dat die kuslyn maar weer suidwaarts loop. ‘n Ekspedisie 
wat in 1471 plaasgevind het, het die ewenaar oorgesteek 
en dertien jaar later het Diego Cam in 1484 tot by die 
mond van die Kongorivier gery. 

Bartholomeus se reis 

Die Portugese het nie moedeloos geword nie. Hulle 
koning, Johan II, het aan ‘n jong edelman, Bartholomeus 
Diaz, opdrag gegee om te probeer om om die suidpunt 
van Afrika te vaar. Diaz het toe in Augustus 1487 n.C. 
met twee klein skepies van 50 ton elk en ‘n voorradeskip 
die lang seereis begin. Hy het maar naby aan die kus 
gehou. So ver as wat hulle gegaan het, het hulle aan die 
kape en die baaie Portugese name gegee. (‘n Kaap is ‘n 
berg of ‘n stuk land wat spits in die see inloop en ‘n baai 
is ‘n inham in die see). Uiteindelik het hulle tot by Angra 

Pequena (Luderitzbucht) gekom. Diaz het daar ‘n 
klipkruis geplant. Op 26 Desember het sy skepe by die 
plek verbygevaar wat later Elizabethbaai genoem is. Toe 
hulle naby St. Helenabaai kom, kon hulle nie meer die 
land sien nie. ‘n Storm het hulle skepe suidwaarts gedryf. 
Die wind het na ‘n paar dae weer bedaar, sodat hulle die 
skepe ooswaarts kon stuur om weer by die land uit te 
kom. Maar hulle kon geen land kry nie, want hulle was al 
by Afrika se suidpunt verby. Daarom het hulle toe reg 
noord begin vaar, totdat hulle weer die land gekry het 
naby Visbaai. 

Hier het die eerste Blankes in die geskiedenis op Suid- 
Afrikaanse grond getrap. Omdat hier geen vars water was 
om in te neem nie, het hulle verder gevaar tot by die 
waterryke Mosselbaai. ‘n Aantal matrose het hier aan wal 
gegaan. ‘n Klompie Hottentotte wat daar rondgedwaal 
het, het hulle gesien en die bosse ingevlug. ‘n Rukkie 
later het hulle teruggekeer toe die Portugese besig was om 
water in te neem en hulle met klippe begin bestook. Daar 
was toe ‘n skermutseling en ‘n Hottentot is doodgeskiet. 
Dit was die eerste bloed wat gevloei het in die stryd 
tussen Wit en Swart in Suid-Afrika. 

Diaz het verder geseil tot by Algoabaai. Hier het die 
matrose by hom aangedring om om te draai en na 
Portugal terug te keer. Hulle was moeg geveg teen die see 
en die storms. Baie van hulle het aan skeurbuik gely. 
Hierdie siekte het hulle op die skepe gekry wanneer hulle 
nie meer vars vleis en vars groente gehad het om te eet 
nie. Hulle was gewillig om nog drie dae lank verder 
ooswaarts te seil, waarna hulle by die mond van die 
Infante-rivier aangekom het. Waarskynlik was dit die 
Keiskamma. Hier het Diaz baie teen sy sin omgedraai en 


die lang seepad terug huis toe maar weer aangepak Maar 
hy het geweet dat hy die seeweg na Indië ontdek het. 

Diaz ontdek die Kaap 

Op sy terugreis het Diaz in April 1488 by ‘n Kaap 
verbygegaan wat hy Cabo Tormentoso (Stormkaap) 
genoem het, maar later die naam verander het na Cabo de 
Boa Esperanca (Kaap van Goeie Hoop). Dit is na hierdie 
Kaap, naby die suidpunt van Afrika, waarheen die 
Hollander, Jan van Riebeeck, 164 jaar later gekom het om 
hier ‘n verversingspos te kom stig. 

Bartholomeus Diaz en sy matrose was op hulle lang 
en gevaarlike terugreis maar baie teëspoedig. Hulle 
voorraadskip het êrens in die see verdwyn . Hulle het met 
die ander twee skepe in Desember 1488 weer in Portugal 
aangekom. Hulle was IV 2 jaar lank weg. Diaz was 
tevrede. Alhoewel hy nie tot by Indië gery het nie, het hy 
die seeweg daarheen ontdek. Maar die Portugese het eers 
weer na byna tien jaar so ver gekom om die eerste keer 
met die seeweg wat Diaz ontdek het, na Indië te vaar. 

Vasco da Gama se reis 

Koning Manuel I het op 8 Julie 1497 vir Vasco da 
Gama daarheen uitgestuur. Hy het met 4 skepe en 170 
matrose sy tog begin. Bartholomeus Diaz het ‘n endjie 
saamgery om vir Da Gama “op die regte koers te bring.” 

Nadat hulle by die Kanariese en Kaap Verdiese 
Eilande verby is, het hulle nie al langs die kus verder 
gevaar nie. Hulle wou die lastige storms en seestrome 
wat naby die land gewoed het, vermy. Hulle het sommer 
deur die Atlantiese Oseaan koers gehou na die suidpunt 
van Afrika. Dit is ons Kaap. Na 96 eentonige dae op die 
groot water, het hulle weer land gesien. Op 4 November 

vaar hulle St. Helenabaai binne. Hulle het ‘n week daar 
vertoef om die skepe se seile te herstel en brandhout en 
water in te neem. Hulle het hier ook met ‘n klompie 
Strandloper-Hottentotte gebots en Da Gama en ‘n paar 
van sy manskappe is gewond. 

Op 22 November het die vloot om die Kaap van Goeie 
Hoop gevaar en drie dae later in Sao Bras (Mosselbaai) 
aangekom. Hulle het die voorradeskip opgebreek en sy 
lading op die ander skepe gelaai. Hulle het hier ook 
Strandloper-Hottentotte raakgeloop en by hulle ‘n bees 
geruil vir goedjies soos krale en stukkies koperdraad. 

Toe Da Gama hulle begin om water na die skepe te 
neem, het die Hottentotte skielik vyandig geword. Hulle 
het geglo dat die water hulle eiendom is en nie 
weggeneem mag word nie. Da Gama het ‘n kruis op die 
eiland in die baai geplant, maar die Hottentotte het dit 
bestorm en begin verniel . Daar is ‘n paar skote op hulle 
gelos wat hulle die land laat invlug het. 

Die skepe het hulle vaart voortgesit en aangesukkel 
teen die storms en teen die warm Agulhasstroom. Op 25 
Desember het hulle ‘n pragtige bosryke kus gesien. 
Waarskynlik was dit Pondoland. Da Gama het dit Terra 
de Natal genoem, omdat hulle op Kersdag daar verbyge- 
vaar het. 

Hulle is verder langs die kus op tot by die mond van 
‘n riviertjie wat hulle Rio do Cobre (Koperrivier) genoem 
het. Hulle het daar Bantoes aangetref wat allerhande 
kopervoorwerpe by hulle gehad het. 

Da Gama het op 25 Februarie 1498 by Kilimane 
(Quelimane) aangekom. Hulle het daar Mohammedane 
gekry, wat ‘n gemengde ras was van Bantoes, Arabiere en 
Perse. Hulle het met die Ooste handelgedryf. Toe hulle 


hoor dat die Portugese met Indië wil handeldryf, was 
hulle dadelik vyandiggesind. 

Da Gama het 32 dae by Kilimane vertoef. Hy het sy 
gehawende skepe weer opgeknap en die reis voortgesit 
tot by Mosambiek . Na ‘n baie lang tog het hulle 
Mombasa en later Malindi bereik. Hier het hy ‘n 
stuurman gekry wat gewillig was om hom oor die 
Arabiese see na Indië te lei. Daar het hy met die 
Hindoekoning van Kalikoet ‘n handelsooreenkoms gesluit 
. Hy en sy matrose het die terugreis na Portugal in 
Augustus 1498 begin en in September 1499 weer na twee 
jaar in hulle vaderland aangekom. Hy het net met twee 
van die vier skepe teruggekom en met een derde van die 
bemanning. Die ander is dood aan skeurbuik en ander 
oorsake gedurende die lang seereis. 

Die Portugese dryf handel met die Ooste 

Vasco da Gama het groot eer ontvang vir wat hy vir sy 
land gedoen het. Hy het ‘n edelman en ‘n admiraal 
geword en is aangestel as hoof van die hele Portugese 
vloot. 

Daarna het die Portugese se handel met die Ooste 
begin. Hulle skepe het speserye en ander handelsware in 
Indië gaan haal en na Lissabon gebring, waar dit aan die 
ander nasies van Europa verkoop is. Die Portugese het 
nie baie gehou van die Kaap van Goeie Hoop nie en ook 
nie van die Strandloper-Hottentotte wat hulle langs die 
kus van Suid-Afrika aangetref het nie. Op een van hulle 
skepe wat een keer in Tafelbaai geland het, was die eerste 
onderkoning van Indië, Francisco d’ Almeida. Hy en 50 
van die matrose is in ‘n geveg met die Hottentotte op die 
strand doodgeslaan. Daarom het hulle maar liewer by St. 
Helenabaai en Mosambiek water en vars voorrade gekry 

en die Suid-Afrikaanse strande vermy. Hulle het byna 'n 
eeu lank so al om die Kaap na die Ooste gery en die 
wêreldhandel beheer. 

Jan van Riebeeck kom na die Kaap 

Die Hollanders het die speserye en ander handels- 
ware wat die Portugese in die Ooste gaan haal het, by 
hulle in Lissabon kom koop en dit weer aan die ander 
nasies in Europa verkoop. Holland was besig om te 
herstel na al die swaar van die 80-jarige oorlog wat hulle 
teen Spanje vanaf 1568 tot 1648 geveg het. Hulle het ‘n 
winsgewende visnywerheid opgebou. Die Hollandse 
riviere en kuste is vol van allerhande eetbare vis. Hulle 
haringhandel het uitgebrei. Hulle het lakenstof en linne 
van die beste en fynste soorte geweef. Dit alles moes in 
ander lande verkoop word en daarvoor het hulle skepe 
nodig gehad. Hulle het langs die die Zaanrivier by 
Amsterdam houtsaagmeulens opgerig en hulle skeeps- 
bouery daar ingerig. Hulle het beter skepe gebou as die 
Portugese, die Engelse en die Franse. Hulle het met hulle 
skepe hulle eie ware saam met die speserye wat hulle in 
Lissabon gaan haal het, na ander lande vervoer en dit 
verkoop. 

Die Hollanders se eerste reis om die Kaap na Indië 

Aan die einde van die 16e eeu wou die Hollanders nie 
meer vragvaarders vir die Portugese wees nie. Hulle stuur 
toe op 2 April 1595 vier skepe na die Ooste. Dit was die 
Hollandia, die Mauritius, die Amsterdammer en die 
Duifken, onder aanvoering van Jan Huyghen van 
Linschoten en Cornelis de Houtman. Hulle het om die 
Kaap gevaar tot by Madagaskar. Daar het hulle hul 
stukkende skepe weer seevaardig gemaak. Hulle het twee 
maande daar vertoef om die bemanning wat nog geleef 

het, geleentheid te gee om van die skeurbuiksiekte te 
herstel. Hulle het op 23 Januarie 1596 by Bantam op Java 
aangekom. 

Gedurende hierdie reis het meer as 150 man aan 
hierdie siekte omgekom. Hulle het hulle beste skip, die 
Amsterdammer, agtergelaat omdat die 100 matrose wat 
nog gelewe het, te min was vir vier skepe. Hulle wou nie 
hê dat die skip wat al taamlik stukkend was, in die hande 
van die Portugese val nie. Daarom het hulle dit aan die 
brand gesteek. 

Die 100 man het in hulle moeë, uitgeteerde liggame 
skaars genoeg krag gehad om die ander drie skepe te 
hanteer. Hulle het op 13 September 1596 weer hulle 
terugreis begin en op 14 Augustus 1597 weer in Holland 
aangekom, nadat hulle 2Vi jaar lank weg was. Die vrag 
speserye wat hulle saamgebring het, kon nie vir al die 
skade wat hulle gely het, betaal nie. Maar die Hollanders 
het ook nou die seeweg om die Kaap na die Ooste geken. 
Hulle het begin om self speserye daar te gaan haal en in 
Europa te verkoop. 

Die Hollandse Oos-Indiese Kompanjie 

Die Hollanders se handel met die Ooste het só 
uitgebrei dat hulle maatskappye moes stig om dit te reël 
en te beheer. Hierdie maatskappye het saamgesmelt tot 
één groot organisasie, die Nederlandse Oos-Indiese Kom- 
panjie. Die NOIK is bestuur deur 17 direkteure, wat “Die 
Here 17”genoem is. Die speseryhandel met die Ooste is 
deur hierdie 17 manne gereël en nie deur die regering van 
Holland nie. (Die afkortings NOIK, HOIK en VOC dui 
deurgaans op hierdie maatskappy). 

Die skepe van die Kompanjie het om die Kaap begin 
vaar na die eilande waar speserye gekweek word, by 


Ambon en Banda en die Molukke. Hulle het hulle hoof- 
kwartier in die Ooste op die eiland Java gebou en dit 
Batavia genoem. 

Behoefte aan ‘n halfwegstasie 

Die skepe kon nie vanaf Holland tot by Oos-Indië vaar 
sonder om êrens by ‘n plek aan te gaan waar hulle weer 
vars voorrade kon inneem nie. Hulle het toe gereeld die 
eiland St. Helena daarvoor gebruik. Hulle het ‘n aantal 
skape op die eiland gebring. Die besoekende skepe het 
dan van die skape geslag, om weer vars vleis vir hulle 
verdere reis na Oos-Indië te kon hê. Later het die skape 
so wild geword dat die matrose hulle nie meer in die 
hande kon kry nie. Hulle het toe honde gebruik om die 
skape vir hulle te vang. Daar het van die honde op die 
eiland agtergebly. Hulle het ook wild geword en van die 
wilde skape geleef, totdat daar nie meer een op die eiland 
oor was nie. 

Stranding van die Haarlem 

Maar toe strand daar op 25 Maart 1647 ‘n retoerskip, 
De Nieuwe Haerlem, in Tafelbaai. Die bemanning en die 
grootste deel van sy vrag is gered. Veertig man is deur ‘n 
retoervloot na Holland geneem. Daar het 60 man 
agtergebly om die gestrande skip se voorraad te versorg. 
Onderwyl hulle vir ‘n skip uit die Ooste gewag het wat 
hulle ook huis toe moes neem, het hulle in Tafelbaai ‘n 
fordjie gebou, wat hulle Zandenburgh genoem het. 

Koms van Jan van Riebeeck 

Byna ‘n jaar later het daar ‘n retoerskip vanaf Batavia 
hulle opgelaai en na Holland geneem. Twee van hulle, 
Leendert Janzsen en Matthys Proot, het by die Here 17 

aanbeveel om aan die Kaap in Tafelbaai ‘n verversingspos 
of halfwegstasie te stig. Die Here 17 het dit besluit, maar 
eers vier jaar later vir Jan van Riebeeck na die Kaap 
gestuur om ‘n verversingspos op te rig wat aan 
verbyvarende skepe vars water en voedsel moes voorsien. 

Jan van Riebeeck het op 14 Desember 1651 met sy 
vrou, Maria de la Queillerie en hulle seuntjie Lambertus, 
te Texel aan boord gegaan van die Drommedaris. Die 
skip het ‘n dag voor Kersfees sy reis begin, vergesel van 
die twee skepe, die Reyger en die Goede Hoop. Na ‘n 
voorspoedige reis het die skepe op Saterdag, 6 April 1652 
in Tafelbaai voor anker gelê. Van Riebeeck het die 
volgende dag self geland om ‘n geskikte plek aan te wys 
waar hulle ‘n fort moes bou. 

Probleme en harde werk 

Daar was aan die begin maar baie probleme wat 
opgelos moes word. Hy het in sy eerste brief aan die 
Kompanjie se regering in Batavia geskryf dat daar aan die 
Kaap genoeg werk vir duisend mense was. Hy het een 
keer net 50 man gehad om die werk te doen. Hy skryf dat 
hy sy hande vol gehad het om met slegs 90 swacke 
oncundige mense die mas op te kom. Hy het gekla dat hy 
almal van raad moes bedien en dat hy as boumeester, 
grawer, tuinier, boer, timmerman, messelaar en smid sy 
hande vol gehad het om almal aan die gang te hou. 

Die tekort aan arbeiders, saam met ‘n swaar droogte, 
en dan weer te veel reën en haelbuie, het Van Riebeeck in 
sy dagboek laat skryf dat hulle besig was om ‘n arme 
ellendige lewe te lei. Hy wou liewer na Indië gaan as om 
in die Kaap te bly. Hy het vir die Here 17 gevra dat hulle 
sy salaris van 75 gulden moet verhoog na 150 gulden. 
Hulle het nie daarvoor kans gesien nie. Hulle het hom die 


titel van Kommandeur aangebied en 90 gulden per maand, 
met die belofte dat hulle hierdie salaris moontlik in die 
toekoms kan verhoog, omdat hy sulke goeie werk vir die 
Kompanjie doen! Toe Van Riebeeck na die Kaap gekom 
het, is hy aangestel as koopman en “opperhoofd” van die 
Kaap. Hy wou nie graag “koopman” genoem word nie en 
het die titel van Kommandeur verwelkom. 

Die pasgestigte verversingstasie kon natuurlik nie aan 
die begin van sy bestaan in sy eie behoeftes voorsien nie. 
Die mense wat so hard gewerk het aan die fort, moes van 
voedsel voorsien word. Verbyvarende skepe van Batavia 
af, moes dit vir hulle bring. In 1654 het ‘n retoervloot 
verbygeseil sonder om daar anker te gooi. Die Kom- 
mandeur het toe ‘n klein jag, die Tulp na St. Helena 
gestuur en die Rooi Vos na Madagaskar om vir hulle 
voedsel te gaan haal. 

Van Riebeeck wou graag die fort klaarkry, want dit 
moes ook as voorlopige huisvesting vir die manne dien. 
Hy het die matrose van besoekende skepe gebruik om met 
die bouery te help, maar die Here 17 het hom belet om dit 
te doen. Hulle het vir hom laat weet dat die arme be- 
soekende matrose moet rus, want die Kaap is nie gestig 
om gesonde mense siek te maak nie, maar om siekes 
gesond te maak! 

Die eerste Vryburgers 

Van Riebeeck het daarna gestrewe om die 
verversingstasie selfonderhoudend te maak. Daar moes 
vleis, graan, vrugte en groente geproduseer word vir die 
verbyvarende skepe. Die Here 17 het in 1657 aan hom 
toestemming gegee om klein stukkies grond aan ‘n paar 
van sy amptenare te gee, waarop hulle moes boer. Hulle 
het dan “Vryburgers” geword, wat nie meer in diens van 

die Kompanjie was nie. Hulle moes die produkte wat 
hulle gekweek het aan die Kompanjie en sy skepe 
verkoop. 

Alhoewel die Here 17 dit nie bedoel het nie, het hulle 
met hierdie maatreël van die halfwegstasie aan die Kaap 
‘n permanente kolonie gemaak. ‘n Groep van vyf mans 
het ‘n stuk land aan die oorkant van die Amstelrivier 
(Liesbeek) gekry, sowat drie kilometer van die fort af. 
Hulle leier was Harmen Remajenne. Hulle nedersetting is 
Harmenskolonie genoem. Hulle is aangesê om graan te 
produseer. ‘n Groep van vier mans wat ook vrygestel is, 
het grond gekry wat Rondebosch genoem is. Hulle leier 
was Steven Jansz en hulle nedersetting het bekend gestaan 
as Stevenskolonie. Gedurende die selfde jaar het nog 
meer Vryburgers stukkies grond van 13 '/2 morg langs die 
Liesbeekrivier gekry, om selfstandig daarop te probeer 
boer. 

Hierdie eerste Vryburgers het ‘n harde stryd gevoer 
om die mas op te kom. Hulle het niks van boerdery 
geweet nie. Toe hulle uiteindelik daarin slaag om ‘n bie- 
tjie koring te produseer, het die Kompanjie nog nie eers 
die prys vasgestel wat hulle daarvoor wou betaal nie. Toe 
dit later gedoen is, was die prys só laag dat dit nie eers die 
Vryburgers se onkoste gedek het nie. Hulle het ‘n petisie 
opgetrek en aan Van Riebeeck oorhandig. Hy het hulle 
daaroor geskrobbeer en ‘n sedepreek gelewer. Hy het vir 
hulle vertel hoe gelukkig hulle is om Vryburgers aan die 
Kaap te wees. 

Probleme met die Hottentotte 

Hulle het baie gesukkel sonder arbeiders. Hulle kon 
nie die Hottentotte gebruik nie, want hulle was lui en nie 
aan werk gewoond nie. Daar het ‘n bende van hulle in die 


omgewing van die fort rondgedwaal. Op ‘n dag kom 
hulle onder aanvoering van Herrie, hulle leier, by die fort 
en eis al die grond op wat die Blankes reeds beset het, as 
hulle eiendom. Hulle het as rondlopers nooit enige grond 
besit nie en het as nomade maar net met ‘n bietjie vee 
rondgetrek. 

Die Here 17 het vir Van Riebeeck opdrag gegee om 
tog ten alle koste vrede met hierdie ou “natuurvolkie” te 
handhaaf. Daarom het hy hulle tydelik tevrede gestel met 
allerlei geskenkies. Hulle het toe onder die indruk gekom 
dat die Blankes vir hulle bang is. 

Aan die einde van die eerste jaar het Van Riebeeck 
alreeds 100 beeste en 350 skape gehad en is daar ge- 
durende die volgende jaar genoeg groente gekweek, sodat 
hulle in 1653 ‘n retoervloot van 8 skepe met vleis en 
groente kon voorsien. Maar Herrie en sy maters het op 
Sondag 9 Oktober 1653 hulle kans waargeneem toe Van 
Riebeeck hulle almal vir ‘n erediens in die fort bymekaar 
was. A1 hulle vee is gesteel. Die Hottentotte het die 
veewagter, Dawid Jansz, wreed vermoor. Daar het net 
een os, een melkkoei, 4 kalwers en 60 skape oorgebly. 
Herrie is nie gestraf nie Hy het twee jaar lank weggekruip 
en toe ewe vroom kom lieg dat hulle heeltemal onskuldig 
was aan wat gebeur het. 

Die Vryburgers het toestemming gehad om met die 
Hottentotte handel te dryf, maar dit wou ook nie vlot nie. 
Omdat die boosdoeners nooit gestraf is nie, het die 
Vryburgers aanhoudend onder hulle deurgeloop. Hulle 
het naderhand nie meer genoeg osse gehad om te ploeg 
nie. Hulle kon nie die rug draai sonder dat alles gesteel 
word, buiten die swaar ploeë wat hulle nie kon wegdra 
nie. 

Op 19 Mei word Simon In’t Velt deur die Hottentotte 
aangeval en vermoor. Hulle steel 70 skape en 30 beeste. 
Alhoewel die Hottentotte agternagesit is, is geen enkele 
bees teruggevind nie. Na Van Riebeeck se tyd het hulle in 
1672 weer ‘n opstal afgebrand, vee geroof en twee mans 
en een vrou vermoor . Kort daarna het hulle 8 burgers wat 
op ‘n gesamentlike jagtog was, gruwelik om die lewe 
gebring. Daarna is nog drie Vryburgers naby Saldan- 
habaai vermoor en ‘n rukkie later nog drie by Breede- 
rivier. A1 hierdie gruwelikhede het in 1676 tot ‘n oorlog 
teen die Hottentotte gelei. 

Invoer van slawe 

Omdat die Vryburgers en die amptenare sonder 
genoeg arbeiders maar baie gesukkel het om hulle werk 
gedoen te kry, het Van Riebeeck slawe van Batavia af 
ingevoer. Die eerste slawe het op 28 Maart en 6 Mei 
1658 in die Kaap aangekom. Daarmee was die arbeids- 
probleme nog nie opgelos nie, want toe die ploegtyd daar 
was, het baie van hulle gedros. Die slawe wat weer 
gevang is, is aan ‘n paal vasgebind en gegesel. Daarna is 
hulle twee-twee met kettings aan mekaar vasgemaak. 
Van Riebeeck was baie seker dat die Hottentotte die slawe 
gehelp het om te vlug. 

Van Riebeeck verlaat die Kaap 

Van Riebeeck het gedurende die tien jaar wat hy 
kommandeur van die Kaap was, ‘n groot verskeidenheid 
van vrugtebome en plante uit Holland, asook uit Oos- 
Indië ingevoer. Hy het dit in die Kompanjie se tuine en 
op die stuk grond wat hulle vir hom gegee het, geplant. 
Toe hy die Kaap verlaat, kon hy alreeds ‘n paar kersies, 
twee soet lemoene en ‘n paar ryp appels afpluk. 

Hy het die voortsetting van sy stigtingswerk onder die 
genadige beskerming van die almagtige God, aan sy 
opvolger, Wagenaar, opgedra. Daarna het hy en sy vrou 
op 7 Mei 1662 met die skip Mars na Batavia vertrek. 

Die goeie Simon van der Stel 

Die verversingstasie wat deur Jan Van Riebeeck en sy 
manne aan die Kaap opgerig is, het aan die begin nie aan 
sy doel beantwoord nie. Die bemanning van die skepe 
wat daar aangedoen het, het gekla oor die drinkwater wat 
nooit skoon was nie, dat daar nie altyd genoeg vleis was 
nie en dat die vleis oneetbaar, maer en taai was. Baie van 
die skepe het verbygevaar sonder om daar aan te gaan. 

Die Vryburgers sukkel om te bestaan 

Na tien jaar het die verversingspos nog nie genoeg kos 
geproduseer om in sy eie behoeftes te voorsien nie. Die 
werk in die Kompanjie se tuine is deur gehuurde knegte 
en slawe gedoen, wat nie geweet het hoe om dit te doen 
nie. Die eerste Vryburgers was ook nie gebore boere nie, 
maar vrygestelde amptenare en soldate. Hulle het wel die 
grond verniet gekry, maar dit was onbewerkte grond. Dit 
was moeilik om arbeiders te kry. Die rondtrekkende 
Hottentotte wou nie werk nie. Sommige Vryburgers het 
soldate gehuur. Dit was duur arbeid. Nadat slawe 
ingevoer is, het dit beter gegaan. Maar slawe-arbeid is 
ook duur en daar was maar altyd te min slawe. Die 
Vryburgers het ook nie genoeg landbougereedskap en 
trekvee gehad nie. Die suidoostewind wat dikwels onop- 
houdelik gewaai het, het hulle oeste beskadig en hulle 
gevoelige verliese laat ly. 

Die Vryburgers was verplig om al hulle produkte aan 
die Kompanjie te verkoop, wat self die pryse wat hulle 
daarvoor wou betaal, vasgestel het. Gedurende die eerste 
jare was die pryse so laag dat die Vryburgers geen wins 


kon maak nie. Baie van hulle was later brandarm. Hulle 
wou nie meer boer nie en het begin om ander beroepe te 
beoefen. 

Die verversingspos word ‘n landboukolonie 

Om die landbou te bevorder, het die Kompanjie in 
1670 begin om die vrugbare grond by Hottentots-Holland 
te bewerk en daar koring te saai. In 1677 het ‘n paar 
boere by Houtbaai grond ontvang en twee jaar later is 
boere op leengrond by die Tygerberg gevestig. In 1678 
kry twee boere die reg om hul vee in Hottentots-Holland 
te laat wei en kort daarna word twee van hulle toegelaat 
om by die Steenberg ‘n veeboerdery te begin. So het die 
Kaapse verversingspos stadigaan in ‘n landboukolonie 
ontwikkel. 

Die koms van Duitse immigrante 

Nadat Jan van Riebeeck die Kaap verlaat het, het die 
Kompanjie besef dat die Kaap ‘n waardevolle besitting is. 
Daar het oorlog uitgebreek tussen Holland en Engeland. 
Hulle het ‘n sterk garnisoen in die Kasteel, wat hulle in 
die plek van die Fort gebou het, geplaas om die Kaap te 
verdedig indien Engeland dit miskien sou kom verower. 
Hulle wou ook graag hê daar moes meer inwoners in die 
Kaap wees, sodat hulle die soldate van die garnisoen kon 
help indien die Kaap deur die Engelse aangeval word. 

Die Hollanders het in daardie tyd só goed in hulle eie 
land geleef, dat daar maar baie min van hulle gewillig was 
om na die Kaap van Goeie Hoop te kom. Maar baie 
Duitsers het na die ellende van die Dertigjarige Oorlog in 
Holland gaan woon en na die Kaap geëmigreer. Teen die 
jaar 1700 was daar reeds een-vyfde van die koloniste aan 
die Kaap, mense van Duitse afkoms. 

Die vroue-tekort 

Gedurende die eerste jare na die stigting van die 
nedersetting aan die Kaap, was daar altyd te min vroue. 
Die kommandeurs na Jan van Riebeeck het verskeie kere 
gevra dat daar asseblief tog vroue na die Kaap gestuur 
moes word vir die baie mans wat alleenlopers was. Maar 
baie min vroue was gewillig om alleen na die Kaap te 
kom. Die Here 17 het in 1664 ‘n aantal weesmeisies 
omgehaal om na die Kaap te kom. Almal van hulle het 
baie gou ‘n man gekry om mee te trou. 

Simon van der Stel 

In 1679 het daar ‘n nuwe kommandeur na die Kaap 
gekom. Dit was Simon van der Stel. Hy het baie gedoen 
om die sukkelende verversingspos vinniger na ‘n voor- 
uitstrewende landboukolonie te laat ontwikkel. Hy het die 
kolonisasie en uitbreiding na die binneland bevorder. Die 
Kompanjie het sy goeie diens waardeer en in 1685 aan 
hom ‘n groot plaas geskenk, wat hy Constantia genoem 
het. In 1691 het hulle hom goewerneur van die Kaap 
gemaak. 

Die Kaap word selfversorgend 

Simon van der Stel het die koloniste se aansoeke om 
Vryburgers te word en grond te kry waarop hulle wou 
boer, sorgvuldig uitgesoek. Hy het net dié toegelaat wat 
‘n sukses daarvan kon maak. Hy het hulle graanpryse 
verhoog en hulle gehelp om gereedskap en trekvee te kry. 
Daarna het hy genoeg slawe ingevoer om die werk te kon 
doen. So het die kolonie gedurende Simon se tyd vooruit- 
gegaan en ‘n bloeitydperk beleef. Baie van die koloniste 
het welvarend geword. 


Stigting van Stellenbosch en Drakenstein 

Op een van Simon se reise in die binneland het hy op 
‘n pragtige, vrugbare vallei afgekom. Hy het die plek sy 
eie naam gegee en in 1679 vir die boere daar by Stel- 
lenbosch plase gegee. Drie jaar later het daar al 30 
huisgesinne gewoon. Dit het ‘n dorp geword. Die 
Goewerneur het toegelaat dat hulle vir hul kinders ‘n 
skool bou. Die onderwyser het op Sondae in die skool 
dienste gehou. Agt jaar later, in 1687, het Simon van der 
Stel nog ‘n nedersetting in die binneland gestig. Hy het 
langs die Bergrivier aan ‘n klompie soldate grond gegee 
en hierdie nedersetting Drakenstein genoem. Die kolonie 
het hierdeur nog ‘n endjie verder na die binneland 
uitgebrei. 

Koms van die Hugenote 

Simon van der Stel wou baie graag nog meer geskikte 
koloniste uit Holland hê wat in die Kaap kon kom boer. 
Die Here 17 kon maar min sulke persone kry wat gewillig 
was om te emigreer. Maar toe vind die koms van die 
Hugenote plaas. 

Frankryk se Rooms-Katolieke koning, Lodewyk XIV, 
het die Protestante in sy land gruwelik verdruk en 
vervolg. Duisende van die Hugenote het na ander lande 
gevlug, veral na Holland, wat ‘n Protestantse land was en 
hulle verwelkom het. Die Here 17 het toe ‘n aantal van 
hierdie Franse vlugtelinge as koloniste vir die Kaap 
gewerf. Baie van hulle was ervare boere in Frankryk en 
sou baie geskikte koloniste wees. Hulle het in klein 
groepies in 1688 en 1689 na die Kaap gekom, totdat daar 
altesaam 150 Hugenote hulle hier gevestig het. 

Die Hugenote was baie ontevrede omdat die Goewer- 
neur hulle onder die ou koloniste versprei het. Hulle wou 

bymekaar woon. Die Goewerneur het vir hulle in die 
distrik Stellenbosch plase gegee en aan ‘n aantal van hulle 
het hy grond toegeken in die Bergriviervallei. 

Die Goewerneur en die Hollandse koloniste het die 
Franse Hugenote goed behandel en hulle gehelp om aan te 
pas by hulle nuwe omstandighede. Hulle het selfs ‘n 
Franse predikant gekry en later het hulle in Drakenstein 
vir hulle ‘n eie kerk gestig. Maar Simon van der Stel wou 
die Hugenote so gou as moontlik verhollands. Hulle 
moes toe in die kerk ook na Nederlandse preke luister en 
hulle kinders het in die skool Nederlands geleer. In 1723 
was daar nog net 25 mense in Drakenstein wat nie 
Nederlands verstaan het nie. Die Hugenote se kinders het 
nog Frans geken, maar hulle kleinkinders kon net 
Nederlands praat. 

Die koms van die Hugenote na die Kaap het die 
blanke bevolking van die nedersetting versterk. In 1688 
was daar nog net 254 mans, 88 vroue en 231 kinders. 
Die koms van 150 Franse vlugtelinge was ‘n belangrike 
gebeurtenis. Daar was nou meer boere op die verskillende 
plase wat kon voedsel produseer, sodat die Goewerneur in 
1688 al 3 664 sak koring in die stoorkamers kon bêre. 
Die Kaap was nie meer van graaninvoer afhanklik nie en 
het uiteindelik aan sy doel begin beantwoord toe hy in ‘n 
landboukolonie ontwikkel het. 

Die veeboerdery begin 

In die laaste jare van Simon van der Stel se bewind 
aan die Kaap is daar te veel graan vir eie gebruik 
geproduseer. Die enigste mark waarheen dit uitgevoer 
kon word, was na Batavia. Maar die Oos-Indiese regering 
het in 1695 geweier om die Kaapse oorskotgraan te koop. 
Daar het toe groot voorrade graan in die Kompanjie se 


skure in die Kaap begin bederf. Daarom was die boere 
verplig om maar minder te saai en ook met veeboerdery te 
begin. Toe die koloniste daarmee sukses begin behaal, 
het baie van hulle opgehou om te plant en te saai en hulle 
net op veeboerdery toegespits. Later was daar ryk 
veeboere oral in die Kolonie. Een van hulle, Henning 
Hiising, het in 1692 5 300 skape besit en verskeie ander 
boere het meer as 1 000 gehad. 

Simon van der Stel het nie daarvan gehou dat so baie 
van die koloniste veeboere geword het en die akkerbou 
verwaarloos het nie. Hy wou hê dat hulle vir veiligheid 
nader aan mekaar moes woon, want hy het nie die 
Hottentotte vertrou nie. 

Die tirannieke en skraapsugtige 
Goewerneur 

In 1699 het Simon van der Stel sy amp neergelê. Hy 
is deur sy oudste seun, Willem Adriaan van der Stel, 
opgevolg. Hy het nie soos sy pa, die veeboerdery teen- 
gewerk nie, maar dit aangemoedig. Hy het nuwe plase 
aan nuwe immigrante toegeken in die vrugbare vallei 
tussen die Outenikwa- en die Witsenberge en dit die 
“Land van Waveren” genoem. Die boere wat hier plase 
gekry het, het sommer dadelik met veeboerdery begin. 
Die Goewer-neur het die grootste veeboer van hulle almal 
geword. 

Die amptenare se groot boerderye 

Die Kompanjie het in daardie tyd nie meer sy 
amptenare aan die Kaap toegelaat om te boer nie. Alleen 
die koloniste moes dit doen. Maar toe kom 'n kom- 
missaris van die Kompanjie, Wouter Falkenier, na die 
Kaap en gee vir Willem Adriaan ‘n stuk grond van 400 
morge in Hottentots-Holland. Goewerneur Willem gee 
toe weer vir Jan Hartog ‘n stuk grond van 117 morge wat 
aan syne gegrens het. ‘n Bietjie later het hy hierdie grond 
weer van Hartog teruggekoop. Die Goewerneur besit toe 
‘n plaas van 517 morge. 

Kommissaris Falkenier het ook aan ander amptenare 
stukke grond toegeken. Die sekunde, Samuel Elsevier, 
die fiskaal, Johan Blessius en ds Petrus Kalden, het groot 
plase gekry, maar die gewone amptenare, soos Starren- 
burg, De Wet en Ten Damme, het gewone plase van 60 
morg ontvang. 


Die Kommissaris het geen reg gehad om die plase uit 
te deel nie. Die Here 17 het nie geweet dat hy dit gedoen 
het nie. Hierdie amptenare was flukse boere. Hulle het 
baie graan geproduseer en gesorg dat hulle s’n eerste aan 
die skepe verkoop word. Hulle het dit ook aan die 
Kompanjie self verkoop. Die pakhuise was met hulle 
produkte gevul. Hulle het dit verkoop teen pryse wat 
hulle self vasgestel het. Gewoonlik het hulle twee maal 
soveel as die boere vir hulle graan gekry, want die pryse 
wat die Kompanjie aan die boere betaal het, was baie laag. 

Wanneer daar vreemde skepe in die hawe opdaag, 
moes die boere spesiale verlof van die Goewerneur kry 
om hul produkte aan hierdie skepe te verkoop. Die verlof 
is gewoonlik nie toegestaan voordat die amptenare nie al 
hul produkte aan die skepe verkoop het nie. Hierdie 
amptenare het gesê hulle is die Kompanjie se egte kinders 
en die koloniste - die Vryburgerboere - is die onegtes. 
Daar het groot wrywing tussen die amptenare en die boere 
ontstaan. 

Van der Stel se plaas 

Goewerneur Willem Adriaan van der Stel het saam 
met hierdie amptenare die wantoestande aan die Kaap 
veroorsaak. Hy het sy groot plaas, wat hy Vergelegen 
genoem het, bewerk soos wat min boere dit kon doen. Hy 
het daar ‘n pragtige woonhuis gebou en baie buitegeboue 
laat oprig en daar met mening geboer. Hy het binne ‘n 
jaar reeds 61 morg onder wingerd gehad. Dit was meer as 
‘n halfmiljoen stokke, ‘n kwart soveel as wat daar in die 
hele Kolonie was. Daarmee kon hy 600 lêer wyn in ‘n 
jaar lewer. 

Hy het baie arbeiders nodig gehad om die werk op 
Vergelegen te doen. Hy het 200 slawe besit, maar saam 

met hulle het hy nog ‘n aantal kompanjieslawe gebruik. 
Daarby het hy 60 blanke knegte, wat deur die Kompanjie 
betaal is, op die plaas laat werk. Jan Hartog, die baas- 
tuinier, moes Vergelegen se tuine uitlê en oor die ander 
toesig hou. A1 die hout, yster en ander boumateriaal wat 
gebruik is, het uit die Kompanjie se pakhuise gekom. 
Niemand het geweet of hy daarvoor iets betaal het nie. 
Om die materiaal na Vergelegen te vervoer, het hy 
eenvoudig ‘n paar boere gekommandeer, sodat dit hom 
niks gekos het nie. Sodoende het hy Vergelegen in ‘n 
modelplaas omskep. Die Here 17 het egter niks van sy 
bedrywighede, of van dié van die ander amptenare geweet 
nie. 

Die Goewerneur het weke lank op Vergelegen 
deurgebring en hom hoegenaamd nie bekommer oor wat 
in die Kaap aangaan nie. Die Vryburgers het gekla dat ds 
Kalden ook sy werk verwaarloos, want hy het hom baie 
meer “met sy landerye bemoei as met die preekstoel.” Hy 
het hom later probeer verontskuldig deur te beweer dat hy 
sy plaas, Zandvliet, nie net besoek ter wille van sy 
boerdery nie, maar hy wou dan kwansuis Hottentots 
geleer het met die oog op sendingwerk! 

Veronregting van die Vryburgers 

Die Goewerneur en sy amptenare het lustig 
voortgegaan om met hul korruptiewe bedrywighede 
hulself te verryk en die Vryburgers gruwelik te veronreg. 
Die amptenare het op so ‘n groot skaal begin boer, dat 
hulle die hele mark alleen kon voorsien, sonder die boere. 
Die sekunde Elsevier het in 1705 vir die Goewerneur gesê 
dat daar na drie of vier jaar nie meer Vryburgers aan die 
Kaap nodig sou wees nie, want hulle paar amptenare sou 
in staat wees om aan die Maatskappy en aan die Kaap 


alles te voorsien wat nodig was. So min het die welsyn 
van die Vryburgers getel. Hulle is eenvoudig nie ‘n self- 
standige bestaan gegun nie. Dit het tot bittere onte- 
vredenheid gelei. 

In 1705 het Van der Stel besluit om die wynpag, die 
reg om wyn aan die skepe te verkoop, nie meer aan vier 
persone toe te ken nie, maar net aan een alleen. Toe het 
hy gesorg dat een van sy gunstelinge dit kry, ene Johannes 
Phyffer, ‘n bekende skelm wat al vir wangedrag gegesel 
en vir ses jaar verban was. 

Die Vryburgers kom in opstand 

Dit het die Vryburgers se beker laat oorloop. Hulle het ‘n 
klagskrif deurgesmokkel gekry na die Raad van Indië in 
Batavia. Onderwyl hulle op ‘n antwoord uit die Ooste 
gewag het, het hulle ‘n tweede klagskrif opgestel wat 
hulle persoonlik aan die Here 17 in Holland wou besorg. 
Intussen het ‘n retoervloot uit Indië in 1706 in die Kaap 
aangekom en ‘n brief gebring waarin die Raad vir Van der 
Stel versoek om op al die klagtes wat die burgers teen 
hom het, te antwoord. 

Die Goewerneur het vermoed dat hy ook in Holland 
aangekla gaan word. Hy het onmiddellik vir hom ‘n 
vleiende getuigskrif opgestel. Daarin stel hy homself 
voor as ‘n eerbare, deugsame en godsdienstige man, ‘n 
goeie regeerder wat altyd in belang van die Kolonie 
optree en die boere help om ‘n afset vir hulle produkte te 
kry. Toe het hy die Kapenaars, arbeiders, slawe en vissers 
na die kasteel genooi en hulle daar kwistig onthaal op 
tabak, wyn en bier en hulle versoek om die stuk te teken. 
Die meeste het geteken, want hulle het nie mooi begryp 
waaroor dit gaan nie. Daarna het hy landdros Starrenburg 
die stuk in die distrik laat rondneem sodat die 

“buiteliede” dit ook moes teken. Die burgers het feitlik 
almal geweier, maar uiteindelik het Van der Stel tog 240 
handtekeninge gehad. Sommige daarvan was vervals. 

Hy het vasgestel dat Adam Tas die opsteller was van 
die burgers se griewe. Hy het vir Tas onverwags gevange 
laat neem en beslag gelê op sy skryftafel. Daarin was 
afskrifte van dele van die klagskrif wat hulle teen hom 
opgestel het. Hy het nog ‘n paar ander gearresteer. Hy 
was van plan om vyf van hulle na Holland te stuur, waar 
hulle aangkla moes word van sedisie en rebellie. Toe stel 
hy ook nog ‘n kommissie aan uit die amptenare wat deur 
die koloniste verkla word, onder voorsitterskap van 
Starrenburg. Die kommissie moes ‘n regbank vorm om 
die opstandige koloniste te verhoor. Die meeste het 
geweier om voor hierdie inkwisisiehof te verskyn. 

Die toestand het feitlik in ‘n burgeroorlog ontwikkel. 
Hy het mense voor hierdie hof van hom laat sleep, hulle 
gevonnis en in die kasteel in die donker gat laat aanhou, 
of hulle verban. Intussen was die retoervloot op pad na 
Holland, met Van der Stel se getuigskrif oor homself, 
maar ook met die vier burgers aan boord, wat hulle 
klagskrif teen die Goewerneur persoonlik aan die Here 17 
gaan voorlê het. 

Nadat die Here 17 die klagskrif ontvang en die manne 
se getuienis aangehoor het, het hulle nie gehuiwer om vir 
Willem Adriaan van der Stel te ontslaan nie. Saam met 
die skraapsugtige en tirannieke Goewerneur, is ook sy 
amptenarekliek, sekunde Samuel Elsevier, ds Kalden en 
landdros Starrenburg uit hulle ampte ontslaan en na 
Holland teruggeroep. Die burgers is vrygespreek van die 
aanklag van sedisie, muitery en rebellie. Die Politieke 
Raad van die Kaap is beveel om die gevange burgers 
onmiddellik vry te laat. Die wynpag en die vleispag is 


weer soos vroeër onder verskillende burgers verdeel. Die 
Goewerneur se plaas moes in vier dele verdeel en verkoop 
word. 

Die koloniste kon nou ‘n bietjie vryer asemhaal na 
hulle oorwinning in die stryd teen goewerneur Van der 
Stel. Die stiefmoederlike behandeling wat hulle van die 
Kompanjie se amptenare ontvang het, moes hulle egter 
nog steeds in die 18e eeu verduur, totdat die Kaap in 1795 
in die hande van die Engelse beland het. 

Die uitbreiding na die binneland 

Die ontevredenheid teen WA van der Stel se wan- 
bestuur het die twee bevolkingsgroepe nader aan mekaar 
gebring. Die Hugenote en die Hollandse koloniste het in 
die stryd teen die Goewerneur skouer aan skouer gestaan 
om sy korrupsie en tirannie te beveg. Van die 63 burgers 
wat die klagskrif onderteken het, was 31 Franse. Die 
geveg teen Van der Stel het hulle geleer om saam te staan. 

Die veeboerdery 

In 1706 was die meeste van die koloniste nog land- 
bouers, wat hulle bestaan uit die grond van die Kaapse 
wêreld moes maak. Hulle het te veel geproduseer en die 
Kaapse mark oorlaai. Die buiteland wou nie hulle 
produkte koop nie. Daarom het baie landbouers hulle 
saaiboerdery laat staan en veeboere geword. Die regering 
aan die Kaap het aan almal wat oor die grens wou 
beweeg, weilisensies uitgereik. Die jongmanne was 
gretig om dit te doen, want hulle kon alleen deur 
veeboerdery aan die lewe bly. Die seun van die landbouer 
het dan met sy klein klompie vee en sy weilisensie binne 
in sy Bybel in die wakis, oor die grense van die Kolonie 
na die dieper binneland getrek om vir hom 'n selfstandige 
bestaan te gaan uitwerk. By die veeposte is eers net 
skaapwag-tershutte gebou, maar later het dit in voltyds 
bewoonde veeplase verander . Hulle het vir hulle vroue in 
die Kaap gaan haal en permanente woonhuise gebou. A1 
wat hulle moes betaal, was ‘n jaarlikse huur van 24 
riksdaalders. 


Elke veeboer het probeer om so ver as moontlik 
anderkant sy buurman te gaan woon, omdat die weiveld 
daar nog ongeskonde was. Hulle wou nie mekaar se 
skoorsteenrook sien nie. 

Die geleidelike uitbreiding het voortgegaan totdat 
hulle voor natuurlike hindernisse te staan gekom het. 
Noordwaarts langs die weskus op, is die wêreld droog en 
sanderig. Die water is daar brak en skaars. Ooswaarts 
met die kusstrook langs, is hulle deur die digte 
Knysnabosse gestuit. Hulle rnoes naderhand maar deur 
die berge breek om uit te brei. 

Botsing met die Boesmans 

In noordelike rigting het hulle uitbreiding teen die 
weerstand van die Boesmans gebots. Hierdie klein, 
ligvoetige mensies het nie gesaai of geplant of enige vee 
aangehou nie. Hulle het van veldkos en wildsvleis 
gelewe. Hulle het met pyl en boog gejag en die diere met 
gifpyle doodgeskiet. In droogtetye wanneer veldkossies 
maar skaars was, moes hulle die mae maar inbind, want 
dan was die wild ook skaarser as gewoonlik. Hulle was 
geswore vyande van die Hottentotte. Wanneer daar nie 
wild was om te jag nie, het hulle op die Hottentotte se vee 
jaggemaak. 

Die weivelde van die boere se vee, was die beste 
jagvelde van de Boesmans. Daarom het hulle probeer om 
die blanke indringers te verdryf. Daar het onsinnige 
wreedhede plaasgevind. Die Boesmans het gereeld die 
skaap- en beeswagters in die veld bygekom en 
wreedaardig vermoor. Dan het hulle nie die veetrop vir 
voedsel weggevoer nie, maar die diere doodgeskiet of 
hulle hakskeensenings afgesny en hulle verder vermink en 
daar laat lê. 

Dit het die lewens en besittings van die Vryburgers 
baie onveilig gemaak, veral in die Nuweveld en die 
Sneeuberge. Daar was ernstige roofaanvalle in 1715, 
1731, 1738 en 1754. Daar is bereken dat in die twee jaar 
van 1786 tot 1788 daar 107 veewagters vermoor en 99 
perde, 6 299 beeste en 17 970 stuks kleinvee geroof of 
gedood is. Die boere het elke Boesman wat hulle onder 
skoot kon kry, doodgeskiet. In 1717 het hulle met ‘n 
kommando teen hulle opgetrek in ‘n poging om hulle 
heeltemal te verdelg, maar die Boesmanplaag het hulle 
nog tot aan die einde van die eeu bly teister. 

Swellendam en Graaff-Reinet 

Ten spyte van hierdie en ander hindernisse op die pad 
van die veeboere, het die uitbreiding maar steeds 
voortgegaan. In 1743 het hulle ‘n kerk gestig in die Land 
van Waveren, op die plek waar vandag die dorp Tulbagh 
is. In 1745 het hulle ‘n kerk in die Swartland gestig. In 
1743 het daar ‘n drosdy by Kliprivier tot stand gekom. In 
1748 het dit die naam Swellendam gekry. 

Die grootskaalse trekboerbeweging het na 1750 voort- 
geduur. Verskeie boere het die droë Karooveld oorge- 
steek en hulle teen die hange van die Bokkeveld- en die 
Roggeveldberge gevestig. Teen 1760 was hulle alreeds 
aan die Sneeuberge en teen 1768 het hulle die Kamdeboo 
(Graaff-Reinet) binnegetrek. In 1750 was hulle al waar 
Calvinië vandag is. 

Met die ooswaartse trek is plase aangelê teen die 
Lange- en Swartberge. In 1765 het die voorposte al aan 
die Gamtoosrivier gelê en is plase steeds verder ooswaarts 
uitgegee. 

Goewerneur Van Plettenberg het in 1779 ‘n reis na die 
binneland onderneem. Hy het met die veeboere gesels en 


na hulle klagtes geluister. Hulle wou ‘n drosdy en ‘n kerk 
gehad het. Die Here 17 het dit ses jaar later eers aan hulle 
toegestaan toe die dorp Graaff-Reinet gestig is. In 1786 is 
Herman Otto Woeke as die eerste landdros van Graaff- 
Reinet aangestel. 

Die Kósas 

Die ooswaartse uitbreiding van die Kolonie het in 
1780 tot ‘n einde gekom toe die voorste boere by die 
Visrivier die eerste keer teen die swart Negroïede ras, die 
Bantoes, se Kosa-stam te staan gekom het. Hulle het 
verhinder dat die boere nog verder ooswaarts kon 
versprei. Goewerneur Van Plettenberg het tydens sy reis 
na die binneland die Visrivier as grens tussen Wit en 
Swart vasgestel. Die boere kon net tot in die Suurveld, 
aan die westekant van die rivier, plase kry en die Kósas 
het belowe om nie oor die Visrivier te kom nie. 

In 1780 is die oostelike grens van die Kolonie dan 
vasgestel as die Visrivier en in die noordweste as die 
Buffelsrivier. Na die ooste het die veeboere toe al reeds 
ongeveer 800 kilometer van die Kaap af gewoon en 500 
kilometer na die noordweste. Die Kolonie het aan die 
einde van die 18e eeu reeds uit vier distrikte bestaan. Dit 
is die Kaap, Stellenbosch, Swellendam en Graaff-Reinet. 

Die lewe in die 18e eeu 

Die boere (landbouers) in die Kaapse omgewing 

Die landbouers, dit is die boere wat in die distrikte 
van die Kaap en Stellenbosch geplant en gesaai het, het 
nog steeds gesukkel om ‘n afsetgebied vir hulle produkte 
te kry, maar tog het die meeste van hulle goed geleef. 
Hulle het in goedgeboude, gerieflike huise gewoon. Baie 
daarvan was deftig gemeubileer. Hulle het in die 
lewensbehoeftes van hulle huisgesinne voorsien uit die 
opbrengs van hul plase, Hulle het baie bediendes gehad. 
Sommige boere het selfs meer as honderd slawe besit. 

Hulle het nooit volop geld gehad nie, maar hulle kon 
darem altyd die nodige landbougereedskap, boustowwe, 
huisraad, klere en weeldeartikels soos koffie, tee en 
suiker, bekostig. Ook was daar ‘n paar skole vir hul 
kinders en hulle kon ‘n paar kerke besoek. Hulle was 
eenvoudige, vriendelike en godsdienstige mense. Die ryk 
boere sowel as die klein boere was almal selfstandige 
mense wat bekend was vir hulle gasvryheid. 

Die veeboere in die binneland 

By die nederige veeboere, wat so geleidelik gedurende 
die 18e eeu die land vir die blanke beskawing in besit 
geneem het, was lewensmiddele nie so ruim en volop soos 
by die Kaapse landbouers nie. Die meeste van hierdie 
boere het wel groot kuddus klein- en grootvee besit, maar 
hulle het maar min geld daaruit gemaak, omdat hulle nie 
dikwels die groot afstande na die Kaapse markte kon aflê 
nie. Daarom was hulle lewens maar redelik primitief. 
Hulle huise was gewoonlik maar eenvoudig, klein en 


ongerieflik. Die huise het meesal bestaan uit drie of vier 
vertrekke. Die vensters het nie glasruite gehad nie, maar 
is met houtdeurtjies oop- en toegemaak. Die vloere was 
van klei. Op die voorposte naby die grens, het hulle in 
hutte gewoon van een of twee vertrekke, met lae kleimure 
en grasdakke. 

Omdat hulle so ver van die Kaap se geriewe af 
gewoon het, het die veeboere geleer om hulle met al hul 
lewensbenodigdhede self te help. Hulle het hul eie 
meubels gemaak en hul eie klere vervaardig. Hulle 
hoofvoedsel was skaap- en wildsvleis en melk. Maar 
waar hulle dit kon doen, het hulle tuine aangelê en ‘n 
bietjie groente of graan gekweek vir eie gebruik. 

Dit was maar ‘n lewe vol ontberings, ook op 
onderwysgebied. Rondtrekkende “meesters” is gehuur 
om ‘n huisgesin se kinders ‘n paar maande lank te leer 
lees en skryf en verder ‘n bietjie les te gee. Voordat 
Graaff-Reinet gestig is, was die veeweiders se naaste kerk 
op Roodezand, naby die Kaap. Hulle het baie selde daar 
gekom, miskien een maal per jaar, om botter en boerseep 
in die Kaap te gaan verkoop en sommer die weigeld te 
gaan betaal. Baie boere het jarelank nie in die Kaap 
gekom nie en agtergeraak met die betaling van hulle 
lisensiegeld. 

Die behoefte aan kerke en skole 

Die ouer koloniste het die gebrek aan ‘n kerk en die 
godsdienstige bearbeiding van ‘n predikant baie gemis. In 
1778 het die vooraanstaande inwoners van die Kamdeboo 
in ‘n smeekskrif gekla dat hul kinders soos stomme vee 
opgroei, dat die oueres on-Christelik ontaard en dat almal 
die seën en troos van die kerklike Nagmaal baie mis. Baie 
mense het gevrees dat hierdie verste burgers op die grense 

heeltemal gaan ontaard en verwilder. Maar hul kragtige 
rassetrots het dit verhoed. Hulle het ‘n streep getrek 
tussen Christen en heiden en dit het ontwikkel tot hlank 
en gekleurd. Daarom kon hulle hul teen die inboorlinge 
sedelik handhaaf en hulle bloed suiwer hou. As gelowige 
Christen en Calvinis het elke pa sy plig teenoor sy 
huisgesin nagekom . Met die Bybel, ‘n psalmboek en ‘n 
predikasieboek het hy gereeld huisgodsdiens gehou. Hy 
het dit ook as ‘n plig gevoel om sy kinders te leer lees of 
te laat leer lees. Daarom het ongeletterdheid maar baie 
selde onder hierdie eenvoudige grensbewoners voor- 
gekom, terwyl dit in daardie tyd in baie Europese lande 
nog taamlik volop was. 

Buitestaanders se menings oor die grensboere 

Goewerneur Van Plettenberg het na sy binnelandse 
reis van 1779 melding gemaak van die verste boere se 
goeie eienskappe. Hy het hulle meestal zedig en redelyk 
welonderleid genoem. Maar ‘n bevooroordeelde buite- 
landse besoeker, soos die vyandiggesinde John Barrow, 
wat nie hulle taal verstaan het nie, kon nie hul 
lewensomstandighede begryp nie. Tydens sy besoeke, is 
hy met vriendelike gasvryheid oorlaai, maar hy het hulle 
van wreedheid, luiheid en onsindelikheid beskuldig. 
Ander waarnemers soos dr Heinrich Lichtenstein, wat ook 
in die binneland gereis het, het die boere verdedig teen die 
“skreiende onreg” wat Barrow hulle aangedoen het. Hy 
sê hy was verras om in die binneland so ‘n beskawing te 
vind en hy roem die grensbewoners se mensliewendheid, 
opregtheid, openhartigheid, gasvryheid en hulle gods- 
dienssin. 

Elke seun het sy eie geweer besit.. Daarmee het hy 
nie net wild gejag nie, maar vir sy pa gehelp om die plaas 


te verdedig teen Boesman-strooptogte en Bantoe-aanvalle. 
Die boere het kommando’s saamgestel om die vyand te 
beveg. Die regering het dit goedgekeur en hulle van kruit 
en lood voorsien. 

Die ontwikkeling van ‘n nasionale bewussyn 

Die verspreiding van die veeboere gedurende die 18e 
eeu het van hulle geharde Afrikaanse baanbrekers 
gemaak. Hulle het met selfstandigheid en handigheid self 
in hulle min behoeftes voorsien. In hulle gesamentlike 
stryd orn voort te bestaan, het daar by hulle die wete 
ontwikkel dat hulle apart van die ander volke bymekaar 
hoort en dat hulle as blanke Christene hulself teenoor die 
gekleurde heidene moet handhaaf. Hul nasionale 
bewussyn het maar baie klein begin toe hulle as 
Vryburgers ‘n stukkie grond ontvang het om daarop te 
boer. Dit het begin groei toe hulle as Koloniste by hulle 
veeposte die grense van hul veeplase al verder verskuif 
het. Dit het al helder gebrand toe hulle as Voortrekkers 
die Engelse juk afgeskud het en die wawiele noordwaarts 
laat rol het na die vryheidslig wat voor in die wapad brand 
. As Boere van die Vrystaat en Transvaal, wat die grypsug 
van die Engelse wêreldmag moes trotseer, het dit al 
sterker gebrand, totdat hulle uiteindelik as gelouterde 
Afrikaners hulle land, waarvoor hulle soveel gely en 
gestry het, in besit kon neem. 

Indien jy in die laaste helfte van die 18e eeu kon 
luister hoe hulle met mekaar gepraat het, sou jy gehoor 
het hoe die Nederlandse taal stadigaan besig was om te 
verander in die helder klank van Afrikaans. Dit was die 
geboorte van ‘n nuwe volk, met ‘n eie taal in ‘n nuwe 
land, Suid-Afrika. 

Die stryd teen onreg duur voort 

Nadat die koloniste in 1706 van Willem Adriaan van 
der Stel en sy amptenarekliek ontslae geraak het, was 
hulle ‘n rukkie tevrede met die verbeterings wat aange- 
bring is. Maar met die latere uitbreiding van die Kolonie 
het die Kompanjie nie tred gehou met die behoeftes van 
die landbouers en veeboere nie Vir die Here 17 was die 
Kaap nog maar net ‘n verversingstasie vir die gerief van 
die Kompanjie wat met die Ooste handelgedryf het. Die 
belange van die koloniste het maar min getel. Die 
Kompanjie het deur die jare heen maar die alleen- 
handelaar aan die Kaap gebly. Hy het aan die boere veels 
te min vir hulle produkte betaal. Alhoewel die amptenare 
aan die Kaap belet is om self te boer en met die skepe 
handel te dryf, het dit maar steeds voortgegaan. Dit het 
gepaard gegaan met korrupsie en afpersing van die boere. 

Gedurende die lang tyd wat die Kompanjie die Kaap 
besit het, het die koloniste nooit enige sê in die regering 
van die Kaap gehad nie. Die Kolonie is regeer deur ‘n 
Politieke Raad. Die goewerneur was die voorsitter van 
die Raad. Die Here 17 het soms ‘n kommissaris na die 
Kaap gestuur. Hy kon bevele uitreik aan die goewerneur. 

Net die Kompanjie se amptenare aan die Kaap het 
sitting gehad op die Politieke Raad. Geen Vryburger was 
ooit lid van die Raad nie. Die amptenare op die Raad het 
maar voortgegaan om die handel te monopoliseer en die 
koloniste uit te sluit. Die Here 17 het daarvan geweet. 
Hulle wou die korrupsie en wanpraktyke beveg deur ‘n 
onafhanklike fiskaal aan te stel wat ‘n ogie oor die sake 


van die Kaap moes hou. Die fiskaal was sy eie baas en hy 
kon doen net wat hy wou. 

Die wanpraktyke van Willem Boers 

Dit het ‘n rukkie goed gegaan totdat hulle vir Willem 
Cornelis Boers aangestel het. Die enigste mark wat die 
boere vir hulle produkte gehad het, was die Kompanjie 
self. Boers het hulle gedwing om kwitansies te onder- 
teken vir bedrae wat baie hoër was as die pryse wat aan 
hulle vir hul produkte betaal is. ‘n Paar boere het geweier 
om dit te doen. Toe hulle weer hulle graan bring, wou die 
Kompanjie dit nie koop nie. Die gehalte daarvan was 
kastig te laag. Dis hoe Boers hulle gestraf het omdat hulle 
dit gewaag het om hom teë te gaan. 

Boers het begin om heffings te vorder op alles wat die 
koloniste gedoen het. Hulle moes skielik een Kaapse 
gulden aan die Fiskaal betaal vir elke 45 kg meel, beskuit 
of vet of vir elke sak koring of gars wat hulle aan vreemde 
skepe verkoop het. Hy het ook nog die kassier opdrag 
gegee om ‘n ekstra half persent van alle gelde terug te hou 
wat aan boere betaal is vir prudukte wat hulle gelewer het. 
Dit was bo en behalwe ‘n 10% heffing wat reeds vir die 
Kompanjie afgetrek is. 

Daarna stel Boers nog verdere heffings in van 6 riks- 
daalders per jaar op mense wat skuite aangehou het en 
ook op mense wat tente langs die strand opgeslaan het om 
eetware te verkoop Die koloniste het naderhand nie meer 
geweet watter heffings geldig is en watter maar net in die 
sakke van Boers en die amptenare verdwyn nie. 

Die Fiskaal het ook reg gehad om vir klein oortredings 
boete op te lê. Dit moes nie 200 riksdaalders oorskry nie. 
Fiskaal Boers het toe begin om boetes op te lê van 1 200, 
1 500 en selfs 5 000 riksdaalders. Hy het een keer in een 

of ander regtelike beslissing ‘n burger, Jan Jurriaansz, met 
5 000 riksdaalders beboet en hom’n bewys laat teken dat 
hy dit aan Boers self skuld. 

Volgens hom was die Kompanjie se amptenare die 
eerste, vernaamste en noodsaaklikste persone in die 
samelewing. Die koloniste het geen bestaansreg nie, 
vergeet nog van enige reg om handel te dryf. 

Boers se vergrype en buitensporighede het al hoe 
erger geword . Hy het een keer gebots met ‘n burger, 
Carel Buitendach, teen wie hy ‘n grief gekoester het . Hy 
het in Januarie 1779 vir Buitendach met geweld uit sy 
huis laat verwyder en sonder enige verhoor na Batavia 
verban. 

Die burgers kom in opstand 

Dit was die laaste strooi. Die burgers het vergade- 
rings gehou en ‘n klagskrif opgestel en hierdie 
“burgerpetisie” self in Holland gaan aflewer. Die Here 17 
het in 1782 nog nie uitspraak oor hulle klagtes en 
versoeke gegee nie. Daarna het hulle weer ‘n “nadere 
versoekskrif ’ ingedien om die oorspronklike petisie aan te 
vul. Die Here 17 het in 1785 eers so ver gekom om 
uitsluitsel te gee oor al die klagtes, versoeke en voorstelle 
in die burgers se twee petisies. Daar het nie veel van 
gekom nie. Maar toe Boers se ontslag weens die klagtes 
teen hom onderhewig gemaak is aan ‘n borgtog van 5 000 
riksdaalders, het hy gou sy bedanking ingedien onder 
“partikuliere omstandig-heden.” Die Here 17 het later 
hierdie straf opgehef. ‘n Paar ander amptenare, soos 
majoor Van Prehn, hoof van die milisie aan die Kaap, en 
die ekwipasiemeester, Damien Hugo Staring, Boers se 
intieme vriend, wat deur die burgers “die bloedsuier” 


genoem is, het ook onverwyld hulle bedankings ingedien 
en na Nederland teruggekeer. 

Eerste botsing met die Kosas 

Die koloniste in die twee oostelike distrikte se 
probleme het toegeneem toe hulle in 1778 vir die eerste 
keer by die Visrivier teen die Bantoes te staan gekom het. 
Die groot Kósa-stam het baie vee aangehou. Hulle het 
baie min geplant en gesaai. Hulle het ook soos die 
Boesmans wild gejag, net om die velle in die hande te kry. 
Hulle vee het hulle van vleis voorsien. Daarom het hulle 
met begerige oë na die boere se troppe vee aan die 
oorkant van die Visrivier gekyk. Hulle was gewoond om 
alles wat hulle wou hê, met geweld te vat. Die sterkste 
man moet baas wees en hy moet kan doen net wat hy wil. 
Die stam is deur kapteins regeer. Hulle het met werp- en 
steekassegaaie geveg. 

Die veediefstalle het gedurende 1778 langs die Vis- en 
die Boesmansrivier so toegeneem, dat sommige van die 
boere hul plase moes verlaat. Nadat goewerneur Van 
Plettenberg met hulle kaptein, Kobe, gaan mooipraat het 
en hulle beloof het om nie weer oor die grens te kom nie, 
het die rooftogte, moorde en veediefstalle só toegeneem, 
dat die Kaapse Politieke Raad verplig was om die boere 
toestemming te gee om die Swartes te gaan straf. Hulle 
het ‘n kommando saamgestel onder Adriaan van Jaars- 
veld as kommandant. 

Onderwyl hulle langs die Visrivier gereedmaak om op 
te trek, kom vra ‘n klomp gewapende Swartes asseblief 
pruimtabak. Van Jaarsveld het hulle nie vertrou nie. Hy 
het ‘n paar rolle tabak gekerf en dit rondgestrooi. Toe die 
Kósas daarop toesak, het hy die burgers beveel om te 

skiet. ‘n Klomp het gesneuwel en die res het ylings 
weggevlug. 

Die filantroop Mauritz Woeke 

Van Jaarsveld het met sy kommando van 1779 tot 
1781 die Suurveld tussen die Vis- en die Boesmansrivier 
skoongevee van die Kósas en baie van hulle geroofde vee 
teruggebuit. Die boere was besig om die stryd teen hulle 
nuwe vyand te wen. Maar toe stel goewerneur Van 
Plettenberg in 1785 vir Mauritz Woeke aan as landdros 
van Graaff-Reinet. 

Woeke het opdrag gekry om al die Kósa-kapteins te 
besoek en hulle vriendskap met allerhande presentjies te 
koop. Hy moes ook sorg dat die boere nie oor die 
Visrivier trek nie. Hulle het hulle nie daaraan gesteur nie 
en die Swartes nog minder. In Maart 1789 het ‘n groot 
aantal Kósas die Suurveld binnegestroom. ‘n Aantal 
boere moes daar uitvlug. Baie van hul vee het in die slag 
gebly Van Jaarsveld was magteloos, want sonder Woeke 
se toestemming het hy geen reg gehad om weer ‘n 
kommando op te roep om die barbare te verdryf nie. 

Die filantroop Maynier se wanbestuur 

Om alles te kroon het Woeke in Graaff-Reinet ‘n 
sekretaris gekry met die naam Honoratius Maynier. Hy 
was ‘n filantroop wat geglo het dat die Swartes onskul- 
dige natuurkinders en edele barbare was. 

Toe die rooftogte te erg word, stel Van Jaarsveld weer 
‘n kommando saam en keer die stropers teen die walle van 
die vol Visrivier vas. Maar toe ontvang hy ‘n dringende 
bevel om die kommando te ontbind, sonder dat daar ‘n 
enkele skoot op die indringers gevuur is. 


Goewerneur Van de Graaff het daarna vir Woeke en 
Maynier na die grens gestuur om die Kósas te paai met 
presentjies soos krale en stukkies geelkoperdraad. Die 
Kaapse regering en die amptenare het glad nie die aard en 
temperament van hierdie swart barbare geken nie. Hulle 
is toegelaat om wes van die Visrivier te bly woon, sodat 
daar na 1789 nie weer ‘n duidelike oosgrens soos in 1781 
bestaan het nie. 

Die Kaapse regering het hom na 1789 glad nie meer 
aan die toestand op die oosgrens gesteur of oor die 
behoeftes en veiligheid van die grensboere bekommer nie. 
Die VOC (die Kompanjie) was bankrot. Die handel met 
die Ooste het nie meer die groot winste van die 17e eeu 
gelewer nie. Aan die Kaap het die amptenare die 
bankrotskap aangehelp deur kwistig geld te mors en deur 
woekertransaksies hulle eie sakke te vul. 

Holland is in die Napoleontiese oorloë deur die Franse 
en Engelse aanvalle so verswak dat hy nie die Kompanjie 
se Kaapse besitting meer kon beskerm nie. Daarom het 
die boere in die binneland se belange vir hulle geen saak 
meer gemaak nie. Hulle het geen mark vir hulle produkte 
gehad nie en het geen reg gehad om die Swartes te straf 
vir al die plundertogte en moordaanvalle nie. Maynier het 
vir Woeke in 1793 as landdros in Graaff-Reinet opgevolg. 
Hy het gesê: “Die Swartes is in hulle nauurlike en onbe- 
dorwe toestand die toonbeeld van onskuld en deug.” 

Teen 1793 het daar alreeds ‘n groot aantal Kósas 
wederregtelik aan die westekant van die grens tussen die 
boere ingedring. Maynier, die nuwe landdros, se ore was 
doof vir die boere se klagtes. Die Kósas het die hele 
landstreek tussen die Swartkops- en die Visrivier beset. 
Hulle het baie vee gebuit, plaashuise afgebrand, ‘n aantal 
boere en bediendes vermoor en 120 plase verwoes. 

Maynier het die boere belet orn teen die Kosas op te tree. 
Hy het tussen hulle gaan rondry en probeer om vrede te 
maak. Die Kósas het nie weer oor die Visrivier 
teruggetrek nie en die veediefstalle het toegeneem. A1 
hulp wat die Kaapse regering aan die boere kon gee, was 
dat Maynier weer die Swartes se vriendskap met pre- 
sentjies moes gaan koop. 

Die Kósa-inval van 1793 was die laaste strooi op die 
gemoedere van die inwoners van Graaff-Reinet en 
Swellendam. Toe steek korrupsie ook weer kop uit onder 
landdros Maynier. Hy het kwitansies vervals en homself 
ten koste van die arm burgers verryk. Hy het ‘n 
baasspelerige houding teenoor hulle aangeslaan. Hy het 
vir hulle gesê hy is nie net die landdros nie, maar ook die 
weesmeester en die vendusiemeester. Hy is die koning 
van Graaff-Reinet. Hy sê, Woeke kon nie doen wat hy 
wou nie, maar hy, Maynier, sal doen net wat hy wil. Hy 
sal die vlerke van die Patriotte knip, al moet hy dit deur 
die heidene laat doen. 

Graaff-Reinet en Swellendam skei af 

Die Graaff-Reinetters het op 29 Januarie 1795 ‘n 
petisie teen Maynier opgetrek . Hulle het op 6 Februarie 
‘n stormagtige vergadering gehou. Hulle het Maynier 
aange-sê om die drosdy onmiddellik te verlaat en het twee 
heemraadslede en ‘n burgeroffisier wat met Maynier 
bevriend was, saam met hom Kaap toe “gepos.” Daarna 
het hulle onder leiding van Marthinus Prinsloo vir hulle ‘n 
eie regering van sewe persone saamgestel. Hulle het ook 
hul eie landdros, sekretaris en bode aangestel en vir 
Adriaan van Jaarsveld as hulle president gekies. 

Die inwoners van die ander distrik, Swellendam, het 
die voorbeeld van die Graaff-Reinetters gevolg. Sestig 

gewapende manne het onder hulle “selfverkose nasionale 
kommandant,” Petrus Delport, die drosdy van Swel- 
lendam beset en die landdros, Anthonie Faure, en drie 
heemraadslede verplig om hulle ampte neer te lê. Delport 
hulle het ander administratiewe beamptes aangestel. 
Daarna het hulle vir hulle ‘n raad, genoem die “Nasionale 
Konvensie,” onder voorsitterskap van Hermanus Steyn 
saamgestel. 

Die burgers van albei distrikte het alle bande met die 
Kaapse regering en die Kompanjie verbreek. Hulle wou 
nie twee onafhanklike republieke stig nie, maar wou hulle 
graag onder die gesag stel van Holland se regering, die 
Stategeneraal. 

Maar die vryheid van die burgers van hierdie twee 
distrikte was van korte duur. Die Engelse het in 1795 die 
Kaap verower. Daarmee het die bewind van die 
Hollandse Oos-Indiese Kompanjie oor die Kaap van 
Goeie Hoop geëindig. 

Die Engelse roof die Kaap 

Die VOC se swanesang 

In 1785 het luitenant-kolonel Jacob van de Graaff 
vir Joachim van Plettenberg as goewerneur opgevolg. 
Gedurende sy bewind aan die Kaap het die uitgawes van 
die VOC so reusagtig toegeneem weens sy buitensporige 
verkwisting en dié van die ander amptenare, dat hulle hom 
in 1791 teruggeroep het na Holland . Die Kompanjie het 
onder ‘n enorme skuldelas gebuk gegaan en het ‘n 
gewisse bankrotskap en ondergang in die gesig gestaar. 
Die Here 17 het twee kommissarisse, Nederburgh en 
Frykenius, na die Kaap gestuur. Hulle het probeer om 
verbeteringe aan te bring, maar al hulle pogings was blote 
lapwerk. Hulle het in 1793 na Batavia vertrek en die 
bestuur van die Kaap oorgedra aan Abraham Sluysken, ‘n 
hooggeplaaste amptenaar. Hy moes red wat daar nog te 
redde was, te midde van die beroeringe wat in die 
oostelike distrikte gewoed het. 

Die Kaap word Engels 

Die Britte het lank reeds met begerige oë na die Kaap 
gekyk. Gedurende die Amerikaanse Vryheidsoorlog het 
die vinnige optrede van ‘n Franse vlooteskader verhoed 
dat die Kaap in Engelse hande val. Na die oorlog het 
Holland sy bondgenootskap met Engeland weer hernu. 
Daarna is hy stadigaan fyngemaal in die Frans-Britse 
tweestryd. Toe dit naderhand lyk of Holland óf ‘n kolonie 
van Engeland óf van Frankryk gaan word, val die nuwe 
republikeinse Frankryk die Brits-Nederlandse bondge- 
nootskap aan. ‘n Reuse Franse leër het die grens oorge- 


steek op pad na Amsterdam en Den Haag. Holland het op 
16 Mei 1795 oorgegee en ‘n vasaalstaat van Frankryk 
geword, met die naam Die Bataafse Republiek. Prins 
Willem van Oranje het na Engeland gevlug en gaan vra 
dat hulle tog asseblief die Kaap moet gaan beskerm teen 
‘n moontlike Franse besetting daarvan. 

Die Engelse het dit met groot plesier gedoen, want 
hulle het lankal die waarde van die Kaap besef. Met ‘n 
brief van Willem van Oranje aan Abraham Sluysken om 
die Kaap aan die vriendelike Engelse te oorhandig, het 
admiraal Elphinstone in Junie 1795 met 6 000 troepe aan 
boord onder generaal Craig, in Simonsbaai anker gegooi. 
Kommissaris Sluysken het probeer om die Kaap te 
verdedig, maar sy twee senior militêre offisiere, kolonel 
Robert Gordon en die lafhartige luitenant-kolonel De 
Lille, het ‘n fiasko van die verdediging gemaak. Die 
Kaap is deur die seëvierende Britte geannekseer. 

Die Engelse en die Kaapse bevolking 

Die groeiende aantal Kaapse Kleurlinge - kruisings 
tussen Hottentotte en slawe - was nie veel gepla deur die 
koms van die Engelse nie. In Kaapstad self was baie van 
die inwoners en ook die meeste amptenare van die 
Kompanjie ten gunste van die Prins van Oranje. Hulle 
was selfs pro-Brits, op grond van hul eie belange. Hulle 
het in Kaapstad en sy hinterland, die Boland, met hulle 
gesigte na die see geleef. Hulle bestaan was van die 
skeepsverkeer afhanklik. Daarmee het hulle kontak met 
die buitewêreld gehou. Hulle het Hollands gepraat, maar 
hulle het kosmopolities geword deur hulle gereelde 
kontak met Nederlandse, Franse en Britse besoekers. 
Hulle het nie vasgegroei aan hulle omgewing soos die 

binnelanders nie. Daarom het hulle die koms van die 
Engelse feitlik verwelkom. 

Die derde groep inwoners van die Kolonie was die 
veeboere in die binneland. Hulle het nie veel kontak met 
die buitewêreld gehad nie. Hulle was besig om die land 
vir hulself mak te maak in hulle voortdurende stryd teen 
die natuur, die Boesmans en die Kósas. Hulle het die 
Engelse van die begin af as indringers beskou, wat hulle 
hul vryheid ontneem het. 

Swellendam word onderwerp 

Onderwyl hulle in Swellendam en Graaff-Reinet besig 
was om die knellende juk van die Hollandse Kompanjie 
finaal van hul skouers af te werp, het die Engelse met ‘n 
veel meedoënloser een in Kaapstad aan wal gestap. A1 
die inwoners van die Kaap moes die eed van getrouheid 
aan die Engelse koning aflê. Die westelike distrikte se in- 
woners het dit gedoen, maar die burgers van Graaff- 
Reinet en Swellendam was glad nie geneë om die vryheid 
wat hulle pas verwerf het, aan die Engelse af te staan nie. 
Die burgers van Swellendam het egter na oorweging maar 
besluit om toe te gee, op enkele uitsonderings na. Een 
van hulle was hulle verkose nasionale kommandant, 
Petrus Delport. Die Engelse goewerneur Macartney het 
hom na Holland verban. 

Graaff-Reinet in opstand 

In Graaff-Reinet was die weerstand teen die Engelse 
besetting veel groter as in Swellendam. Generaal Craig 
het ‘n sekere Bresler as hulle nuwe landdros na hulle 
gestuur. Toe hy die Engelse vlag hys, het die burgers 
hom neergehaal en weer die Nederlandse vlag gehys. 
Hulle het geweier om die eed van getrouheid af te lê. 


Hulle het vir Bresler na Kaapstad teruggestuur. Toe 
Bresler in die Kaap aankom, het hy al die skuld vir die 
opstandigheid van die burgers op Graaff-Reinet se dis- 
triksgeneesheer, dokter Jan Woyer, gepak. Daarna is 
Woyer voëlvry verklaar. Hy het gevlug. Hy het in ‘n 
Deense skip vanaf Algoabaai na Batavia ontsnap en die 
Hollandse goewerneur-generaal omgehaal om hulp vir die 
Graaff-Reinetters te stuur. Die goewerneur het ‘n brik, 
Het Haasje, vol wapens en ammunisie en 8 kanonne laat 
laai en onder bevel van Jan de Freyn suidwaarts gestuur. 
‘n Kwaai storm het die skip in Delagoabaai laat skuiling 
soek. Daar het die Portugese hom verraai. Hulle het vir 
die bemanning van die Engelse skip, Hope, gehelp om sy 
bemanning gevange te neem. 

Intussen was die Graaff-Reinetters nog opstandig 
genoeg om hulle “eed voor de Stategeneraal” te hernu. 
Hulle was glad nie van plan om onder die Britse juk te 
swig nie Hulle het gedink dat hulle in staat sou wees om 
vry van die Britse bestuur te bly. Toe het generaal Craig 
die vervoer van wapens, ammunisie en alle lewens- 
middele na Graaff-Reinet afgesny. Daarsonder kon hulle 
op die oosgrens nie leef nie en het toe maar besluit om 
hulle aan die kroon van Engeland te onderwerp. 

Die arrogante John Barrow 

Die Engelse het vir Frans Bresler weer as landdros in 
die drosdy van Graaff-Reinet geplaas. Goewerneur 
Macartney het hom oosgrens toe gestuur om die toestand 
daar te gaan ondersoek. Hy het vir John Barrow saam- 
gestuur om hom te help. John het oorgeloop van die 
grootste vooroordeel en minagting vir die grensboere. Hy 
het nie hulle taal verstaan nie. Volgens hom, kon hulle 
maklik met Chinese landbouers vervang word. 

Nadat hy ‘n draai saam met Bresler tot aan die 
Keiskamma gemaak het, het hy genoeg slegmaak- 
materiaal versamel gehad vir sy boek Travels into the 
Interior of Southern Africa. Dit is vol halwe waarhede, 
verdigsel en leuens. Die gesagvoerders het hom egter 
geglo, nie net in die Kaap nie, maar ook in Engeland waar 
sy stories verkoop is. Hy het die goewerneurs se optrede 
teen die Kosas en die grensboere oor ‘n lang tydperk bitter 
nadelig beïnvloed. Dit het geduur tot in die Bataafse 
tydperk, toe De Mist onder Barrow se invloed beveel het 
dat daar sagkens met die “onskuldige natuurkinders” te 
werk gegaan moes word. 

Graaff-Reinet weer in opstand 

Die gedwonge “vrede” het nie lank in Graaff-Reinet 
geduur nie. Dit het ekonomies baie moeilik met die 
burgers hier op die oosgrens gegaan. Hulle het nie ‘n 
mark of afsetgebied vir hulle produkte gehad nie en die 
plundertogte van die Swartes het hulle geruïneer. Om te 
oorleef, het hulle begin om belastings te ontduik, want 
hulle het geen geld gehad nie. Adriaan van Jaarsveld het 
agterstallig geraak met die betaling daarvan. Die 
owerheid het beweer dat hy ‘n kwitansie vervals het en 
hom voor die geregshof gedaag. Hy het nie gegaan nie. 
Op 17 Januarie 1799 het hy niksvermoedend op Graaff- 
Reinet aangery gekom, toe landdros Bresler hom in 
hegtenis neem. Hy is die volgende móre Kaap toe 
gestuur, vergesel van ‘n sekere Oertel, die distrik- 
sekretaris en drie soldate. Sy vriend, Mathinus Prinsloo, 
het daarvan gehoor en gou ‘n perdekommando van 40 
man by Bruintjieshoogte bymekaar gemaak en vir Oertel 
agternagesit en hulle op 21 Januarie ingehaal. Hulle het 
Van Jaarsveld bevry en hom na Graaff-Reinet terug- 


geneem, terwyl Oertel en sy drie soldate hul reis na 
Kaapstad voortgesit het. Bresler het toe ‘n benoude tydjie 
in Graaff-Reinet deurgemaak. 

Goewerneur Dundas het op 17 Februarie 1799 ‘n 
troepemag onder bevel van generaal Vandeleur van 
Kaapstad af na Graaff-Reinet laat opruk, om die 
opstandelinge te gaan straf. Hy het nog ‘n tweede mag by 
Algoabaai laat land, om daarvandaan na Graaff-Reinet te 
marsjeer Toe Prinsloo se kommando wat intussen tot 160 
aangegroei het, van die oormag verneem wat teen hulle 
opruk, het hulle maar vergiffenis vir hulle opstand gevra 
en hulle onvoorwaardelik onderwerp en hulle wapens by 
Bruintjieshoogte neergelê. 

Die meeste van die burgers is met klein boetes gestraf, 
maar Van Jaarsveld en Prinsloo en 16 van die manne is na 
Kaapstad geneem en in die kasteel opgesluit. Adriaan van 
Jaarsveld en Marthinus Prinsloo is tot die dood 
veroordeel. Van die ander manne is verban en twee het ‘n 
paar jaar tronkstraf gekry. Die regering het probleme 
ondervind om die twee doodvonnisse te bekragtig en het 
toe sommer maar vir Van Jaarsveld en Prinsloo in die 
donker gat in die kasteel opgesluit. Die bittere ontbering 
en foltering het vir Adriaan van Jaarsveld te veel geword. 
Hy het na ‘n noodlottige val daaronder beswyk en gesterf. 

Die ewige Maynier 

Maar die “Boors” moes nog verder gestraf word. 
Daarom is geen ander kreatuur as Honoratius Maynier 
weer oor hulle aangestel nie! Daarna is ‘n klomp 
Hottentotte bymekaargemaak en bewapen om Maynier by 
te staan. Om die burgers verder te terg, is hulle kerk as 
onderdak aan hierdie pandoers gegee. 

Toe Vandeleur met sy troepemag na Bruintjieshoogte 
marsjeer het om die Graaff-Reinetters te gaan onderwerp, 
het daar ‘n klomp Hottentotte langs die pad by sy troepe 
aangesluit. Vandeleur het hulle ontwapen, want hulle het 
gewere gehad. Maar hy het hulle toegelaat om by sy 
troepe te bly. Hulle het die Engelse egter nou gewantrou. 
Hulle het almal na die Kosas toe weggeloop om met hulle 
saam te span teen die Blankes. 

Op Vandeleur se terugreis na Kaapstad, is hy deur ‘n 
Kósa-hoof aangeval wat gedink het die Engelse gaan hom 
oor die Visrivier terugdryf. Die ontstoke Vandeleur wou 
hieroor die Kósas ‘n deeglike les leer. Maar die gesag- 
voerders in Kaapstad was volkome onder invloed van 
Maynier en Barrow, wat vir hulle wysgemaak het dat al 
die onluste veroorsaak is deur onderdrukking, onreg en 
tergery deur die Blankes. Vandeleur het opdrag gekry om 
nie die Swartes aan te val nie, maar om die toestand te red 
deur ‘n versoenende houding, met geskenke en allerlei 
beloftes. 

Daarna het die Kósas in 1801 die hele suidelike 
Graaff-Reinet oorstroom en verskriklike verwoesting 
aangerig. Goewerneur Dundas het in Augustus noodge- 
dwonge self op die oosgrens verskyn. Saam met hom was 
Honoratius Maynier. Hulle het die Kósas oorreed om 
verdere plundering te staak deur presentjies uit te deel en 
met die belofte dat hulle maar in die Suurveld kon bly. 

Maynier is toe aangestel as resident-kommissaris van 
albei distrikte. Hy is met ‘n paar dragonders en Hottentot- 
soldate in Graaff-Reinet agtergelaat . Hy moes sorg dat 
die boere die Hottentotte baie goed beandel en dat hulle 
nie die veerowers gewapend agtervolg nie. 

In Oktoberl801 was daar gerugte dat die regering die 
boere as soldate wil oproep. In die chaos wat gevolg het, 


het hulle die gehate Maynier in sy drosdy gaan beleër en 
sterkbewoorde petisies teen hom opgetrek. Majoor 
Sherlock is met ‘n troepe-afdeling na Graaff-Reinet 
gestuur en Maynier is na Kaapstad teruggeroep, waar hy 
vrygespreek is en weer in ‘n ander pos aangestel is. 

Groot ellende aan die oosgrens 

Maynier was nou weg, maar die probleme aan die 
oosgrens was nog daar. Die boere was erg gedemo- 
raliseer. Hulle kon nie hulle gesinne verlaat om op 
kommando te gaan om die stropers te gaan straf nie. Die 
distrikte het soos ‘n verowerde land gelyk. Honderde 
huise en plase het afgebrand gelê en die Kósas het 
uitgebreide dele van die blanke gebied in besit geneem. 
Baie boere is al verder weswaarts gedwing en het met hul 
huisgesinne en vee ‘n rondswerwende bestaan begin voer. 

Nie een van die vier Engelse goewerneurs wat die 
Kaap gedurende die eerste Britse besetting vanaf 1795 tot 
1803 regeer het, het iets gedoen om die boere se beproe- 
wings op die oosgrens te verlig nie. Generaal Craig, 
graaff Macartney, Francis Dundas en sir George Yonge 
het hulle laat lei deur persone soos Maynier en Bresler. 
Hulle het voortgegaan om die gruwelike onreg wat reeds 
meer as ‘n eeu al teenoor die wordende groepie 
Afrikaners gepleeg is, voort te sit, deur hulle nie te 
beskerm teen die invalle van die swart barbare op die 
grens nie. Die ergste van alles was dat hulle boonop ook 
nog belet is om hulle self te beskerm. 

Die Kaap word weer Hollands 

Die Nederlandse Oos-Indiese Kompanjie is in 1798 
ontbind, drie jaar nadat die Engelse die Kompanjie se 
Kaapse besitting oorgeneem het. Intussen het daar ‘n 
verposing gekom in die oorlog tussen Frankryk en 
Engeland deur die voorlopige ooreenkoms van Londen in 
1801. Daarvolgens sou Holland al die kolonies wat 
Engeland van hom verower het, terugkry. Op 28 Maart 
1802 is die Vrede van Amiens geteken , wat die Kaap die 
Goeie Hoop weer in Hollandse besit gestel het. Die 
regering van die Bataafse Republiek (Holland) het daarna 
vir kommissaris-generaal JA de Mist gestuur om die Kaap 
by die Engelse te kom oorneem en ‘n behoorlike regering 
en administrasie in te stel. Daarna moes generaal JW 
Jansens oorneem as goewerneur. 

De Mist het op 21 Februarie 1803 die Hollandse 
driekleur by die Kasteel gehys. Sy werk aan die Kaap, 
waartydens hy die regering op ‘n gesonde grondslag 
geplaas het, het twee jaar geduur. Die Kaap was nou 
feitlik ‘n provinsie van Holland en kon veel beter uit die 
moederland bestuur word, as uit Batavia, soos wat die 
Oos-Indiese Kompanjie gedoen het. 

Daar het in 1803 ongeveer 22 000 Blankes, 25 000 
slawe en 10 000 Hottentotte in die Kolonie gewoon. Die 
blanke bevolking was oor ‘n uitgestrekte gebied versprei. 
In die Kaapse distrik was daar 6 261, in Stellenbosch se 
distrik 7 256, in Swellendam 3 967 en 4 262 in Graaff- 
Reinet. 


Die Goewerneur en Politieke Raad 

Vir hierdie bevolking wou De Mist ‘n regering en 
administrasie instel wat by hulle behoeftes sou pas. Aan 
die hoof van die regering sou daar weer ‘n Goewerneur 
wees, gesteun deur ‘n Politieke Raacl. Die goewerneur 
mag nie ‘n outokraat wees wat sy mag misbruik nie. Hy 
word verbied om geskenke aan te neem. Hy moet altyd 
voorsitter wees van die Politieke Raad, wat hom nie mag 
oorstem nie. Die oewerneur moet die openbare gods- 
diens eerbiedig en beskerm. Hy moet die opvoeding 
bevorder deur kundige en geskikte skoolmeesters oor die 
hele Kolonie te versprei. Daar moet toegesien word dat 
die meesters hulle pligte nakom. Uit die buiteland moet 
nuttige skoolboeke, almanakke en koerante binne bereik 
van die koloniste gebring word. 

Die Raad van Justisie 

Vir die regering het De Mist weer ‘n Raad van 
Justisie ingestel. Die Fiskaal is as openbare aanklaer 
vervang deur ‘n Prokureur-generaal. Die misbruike is 
afgeskaf. Die Raad sou as regterlike gesag volkome onaf- 
hanklik optree. 

Kaapstad sou ‘n Munisipale Raad kry, gesteun deur ‘n 
Gemeenteraad, wat vir die uitvoering van ‘n groot aantal 
pligte verantwoordelik was. 

Nuwe distrikte 

Vir die vestiging van groter orde en rus en vir die 
beskerming van die buitedistrikte, het De Mist Graaff- 
Reinet in twee landdrosdye verdeel. Hy het met die 
suidelike deel, saam met ‘n gedeelte van Swellendam, ‘n 
nuwe distrik, Uitenhage gevorm. Die noordelike deel van 
Stellenbosch het hy afgesny in die distrik Tulbach. 

Die landdroste en heemrade 

Om te verseker dat wet en orde in die buitedistrikte 
gehandhaaf word, het hy die bestuur oor elke distrik 
opgedra aan ‘n landdros, bygestaan deur ‘n paar burgers 
as heemrade. Elke distrik is verdeel in ‘n aantal 
veldkornetskappe. Die landdros en heemrade sou hulle 
bevele van die goewerneur en die raad ontvang. Die 
landdros moet sorg vir die beskerming van alle persone, 
eiendomme en besittings. Hy moes ook die bloei en 
welvaart van vrede met die Bantoes en Hottentotte 
bevorder. Hy moes die boere bystaan met raad en leiding 
in die landbou en veeteelt. Hy moes misdadigers voor die 
Raad van Justisie laat aankla. Hy moes die slawe teen hul 
base beskerm en omgekeerd. Ten slotte moes hy sorg dat 
die openbare godsdiens in die kerke in sy distrik nie 
versteur word nie. 

Die landdros en heemrade was ook saam verant- 
woordelik vir die reëling en oplossing en beslegting van 
huweliksake, die geldmiddele van die distrik, geskille oor 
landerye, die skut van vee en die hou van vendusies. 
Hulle kon ook uitspraak gee in gedinge oor sake wat nie 
bokant 300 riksdaalders gegaan het nie. Verder moes 
hulle sorg vir die aanlê en die onderhoud van paaie en 
strate, vir goeie mate en gewigte en kontrole uitoefen oor 
die bakkerye en slagterye op die dorpe. 

Om die landdroste en heemrade by te staan, is die 
groot buitedistrikte in veldkornetskappe verdeel. Die 
veldkornette het in hul afgeleë wyke baie van die kleiner 
verpligtinge van die landdros oorgeneem. Die veldkor- 
nette was as militêre offisiere van baie groot betekenis. 


Die godsdiens 

De Mist was oortuig daarvan dat godsdiens bescha- 
ving, verlichting en deugd bevorder. Hy het in 1804 sy 
Kerkorde uitgevaardig waarvolgens die kerklike aange- 
leenthede aan die Kaap gereël sou word. Daar volgens 
sou alle kerkgenootskappe gelyke beskerming van die wet 
geniet. Die regering laat elke kerkgenootskap vry om sy 
eie besonderse leerstelsel te verkondig, mits dit nie 
skadelik vir die staat bevind word nie. Die goewerneur 
hou toesig oor die bestuur en oor kerkfondse. Vir die 
buitedistrikte, waar feitlik almal lidmate was van die 
Nederduits Gereformeerde Kerk, verskaf en besoldig die 
regering die predikante, wys hulle standplase aan en ver- 
plaas hulle van die een na die ander plek. 

Die mag van die kerk is deur De Mist se Kerkorde 
ondergeskik aan dié van die staat gestel . Hy het ook die 
onderwys onder staatsbeheer geplaas en los van die kerk 
gemaak. 

Die onderwys 

De Mist sowel as Janssens het op hulle uitgebreide 
reise deur die Kolonie kennis gemaak met die onderwys- 
behoeftes van die koloniste in alle dele van die land. De 
Mist het besef dat ‘n algehele hervorming daarvan 
dringend noodsaaklik was. In die buitedistrikte het die 
onderwys bestaan uit wat die kerklike sentrums kon 
aanbied. Dit is hier en daar ook sporadies deur gehuurde 
skoolmeesters verskaf. 

De Mist het ‘n memorie oor die onderwys opgestel, 
getitel: De Schoolorder voor de Volksplanting aan de 
Kaap de Goede Hoop. ” In hierdie Skoolorde dra hy die 
bestuur van die onderwys op aan ‘n Kommissie van 
Skolarge van 7 lede. Hulle sou deur die regering en die 

kerk gekies word. Hulle hooftaak sou wees om bekwame 
onderwysers uit Nederland te kry en iemand te vind wat 
aan die Kaap ‘n kweekskool vir die opleiding van onder- 
wysers kon kom oprig. Die opleiding sou 5 jaar duur. Die 
Orde het ook voorsiening gemaak vir die oprigting van 
aparte kos- en dagskole vir seuns en dogters in Kaapstad. 

Vir die 19e eeu was die bepalings van De Mist se 
Skoolorde vir die Kaap rewolusionêr. Dit staan in die 
teken van staatsbemoeiing met die nasionale of 
volksonderwys. Dit onttrek die onderwys aan die gesag 
en regstreekse invloed van die kerk. Dit vervang die 
Calvinistiese beginsels met dié van die humanisme. Dit 
beteken die verwêreldliking van die onderwys. 

Die enigste inrigting wat onder die Skoolorde tot 
stand gekom het voordat die Kaap weer in Engelse hande 
oorgegaan het, was die skool vir meisies in Kaapstad en 
‘n skool in die Paarl, wat egter ook nie lank bestaan het 
nie. 

Ekonomiese aangeleenthede 

Nadat De Mist die Kolonie deurreis het, het hy besef 
dat die grondslag van die ekonomiese lewe aan die Kaap 
net op die graan- en wynbou en veeteelt berus het. Hy het 
in Mei 1804 ‘n Kommissie van Veeteelt aangestel wat ter 
wille van wolproduksie die boere moes omhaal om met 
mofskape te boer in die plek van hulle vetstertskape van 
daardie tyd. Maar die wolboerdery wou nie op dreef kom 
nie, want die koloniste wou hulle nie laat dwing nie. 

De Mist se grensreëlings 

Nadat De Mist sy reis na die binneland onderneem 
het, was hy wat die Swartes betref, nog onder invloed van 
liberaliste soos John Barrow. Hy was oortuig daarvan dat 


“die goede lieden” jarelank vervolging en mishandeling 
van die Kompanjie se dienare en die koloniste verduur 
het. Terwyl hulle vreedsaam in hulle “vaderlijke hoolen” 
gewoon het, het ‘n vreemde nasie hom op hulle grond 
kom vestig en hom van hulle vee meester gemaak. 
Hierdie “stille vreesachtige Lieden” is dus deur die kolo- 
niste verstrooi, van hul vee beroof en tot “slaaven en 
lijfeigenen” gemaak. 

Na sy reis het De Mist erken dat hy verkeerd was. Hy 
het gesê Barrow is vol nasionale nyd. Die helfte van sy 
stories is onwaar en nog ‘n kwart daarvan is twyfelagtig. 
Die toestande kan verbeter word deur goeie inrigtings vir 
die Hottentotte te skep. 

Die Sending 

De Mist het ‘n vaste stasie aangewys vir die 
Hernhutters van die Morawiese Sendinggenootskap. Hy 
het die Londense Sendinggenootskap, waar Van der 
Kemp en Read onder die Hottentotte gewerk het, aan die 
oosgrens by Bethelsdorp geplaas. Die Rotterdamse 
Sendinggenootskap het plek gekry aan die Sakrivier in die 
noorde van die Kolonie. De Mist het gemeen dat die 
sendelinge op die stasies die Hottentotte moes beskerm. 
Goeie behandeling vir dié wat by boere in diens was, 
moes deur ‘n dienskontrak verseker word. 

Goewerneur Janssens en die Kósas 

Generaal Janssens het op sy reis deur die grens- 
distrikte kenns gemaak met die toestande wat daar geheers 
het. Hy het bevind dat honderde huise en plase afgebrand 
en verwoes is, dat ‘n groot hoeveelheid beeste en skape 
van die koloniste in besit van die Bantoes was en dat hulle 

oral in die Kolonie se Suurveldgebied woon. Baie boere 
was swerwende met hulle huisgesinne en hulle vee. 

Verskeie Kosa-stamme was in opstand teen die 
opperhoof Gaika. Hulle het vir hom gevlug en hulle aan 
die westekant van die Visrivier tuisgemaak. Hierdie 
kapteins het die Goewerneur beloof om die koloniste met 
rus te laat en weer terug te trek. Gaika het ook beloof om 
sy opstandige onderdane sonder wraakneming terug te 
ontvang. Na hierdie vae beloftes het Janssens van sy reis 
teruggekeer en die verdere grensreëlings oorgelaat in die 
hande van ‘n bekwame offisier van Fort Frederick, 
kaptein Alberti. Hy het die Swartes baie goed geken en 
hulle vertroue gewen, sowel as dié van die koloniste. Hy 
het later militêre landdros op Uitenhage geword. 
Gedurende sy landdrosskap was daar rus op die oosgrens. 

Die koloniste wat moes vlug het langsamerhand weer 
na hulle woonplase teruggetrek, maar die Bantoes in die 
Suurveld is nie verwyder nie. Die oorlog wat weer 
opnuut in Europa uitgebreek het, het dit verhoed. De Mist 
was van plan om ‘n streng beleid van absolute skeiding 
tussen Wit en Swart in te stel en te handhaaf. Alle 
Bantoes sou uit die Suurveld oor die koloniale grens 
gedryf word en alle kontak tussen koloniste en Bantoes en 
tussen Hottentotte en Bantoes sou beëindig word. De 
Mist het gesê die kern van die moeilikheid lê daarin dat 
die Swartes geen besef van “myne en joune” het nie en dit 
veroorsaak al die moeilikheid. Daarom sou niemand heen 
of terug oor die grens mog beweeg nie. 

In hierdie tyd was dit seker ‘n gesonde beleid, mits dit 
kragtig uitgevoer kon word deur ‘n sterk krygsmag. Maar 
die kort bewind van die Bataafse bestuur het hulle nie die 
tyd gegun om hierdie beleid toe te pas nie. 


Die einde van die Bataafse bewind 

Op 25 September 1804 het De Mist as Kommissaris- 
generaal sy amp aan die Kaap neergelê. Hy het elke 
oomblik ‘n vyandige aanval op die Kolonie verwag. Hy 
wou generaal Janssens as goewerneur geleentheid gee om 
vir die Kaap verdedigingsmaatreëls te tref. Die Europese 
oorlog is in Mei 1803 hervat. De Mist is op 25 Februarie 
1805 oor Amerika na Nederland, waar hy op 8 Julie 
aangekom het. 

By sy vertrek het die bevolking van die hele Kolonie 
bestaan uit 25 757 Blankes, 29 545 slawe en 20 006 
Hottentotte. Hiervan het 6 273 Blankes, 9 129 slawe en 
452 Hottentotte in Kaapstad gewoon. Kaapstad het toe 
reeds 1 258 huise gehad. 

De Mist het op 29 Julie 1805 ‘n volledige verslag van 
al sy handelinge en besluite aan die Kaap, aan die 
Raadspensioenaris in Nederland oorhandig. Daarmee was 
sy groot taak as Kommissaris-generaal van die Kaap 
afgehandel. 

Die Engelse roof weer die Kaap 

Nadat De Mist vertrek het, het goewerneur Janssens 


nog nege maande kans gehad om van De Mist se reëlings 
op die Kaap toe te pas. Dit het al hoe moeiliker gegaan. 
Hy het die swak garnisoen aangevul met burgers, Hotten- 
totte en Javane. Hy het naderhand darem 2 000 man op 
die been gehad teenoor die 4 500 waarmee die Engelse 
generaal David Baird voet aan wal gestap het. Die 
botsing tussen die twee magte het op 8 Januarie 1806 by 
Blaauwberg plaasgevind. Die uitslag daarvan was te 
voorsien. Twee dae daarna het Kaapstad oorgegee en op 
18 Januarie het Janssens met die res van sy leer, wat na 
die Hottentots-Hollandberge teruggewyk het, die selfde 
gedoen. 

So het die Kaap vir die tweede keer oorgegaan in die 
hande van Groot-Brittanje, om nooit weer onder die gesag 
van Nederland terug te keer nie . Alle private eiendom sou 
gerespekteer word. Die burgers en ingesetenes sou die 
regte en voorregte wat hulle geniet het, bly behou. 
Godsdienstige instellings sou onveranderd gehou word. 
Kort daarna het die Engelse hierdie artikel van oorgawe 
verkrag, toe hulle die gebruik van die Nederlandse taal 
opsygeskuif het. 


Die bevolking van 1806 

Hierdie keer sou hul koms nie weer ‘n tydelike 
militêre besetting wees nie, maar die vestiging van ‘n 
vreemde owerheid oor ‘n Hollandssprekende koloniale 
bevolking. Dit was ‘n volksgemeenskap wat in wese nie 
meer Nederlands was nie. Hulle het reeds die kenmerke 

van ‘n nuwe, afsonderlike nasie openbaar, met ‘n eie 
nuwe spreektaal. Hulle lewensopvattinge het verskil van 
hul Nederlandse, Duitse en Franse tydgenote. Hierdie 
bevolking van nie-Britse herkoms het gedurende die 
vorige anderhalf eeu diep wortel geskiet. Hulle het reeds 
al die kenmerke van ‘n volk met ‘n eie identiteit gedra. 

Die Kolonie se slawebevolking het die Blankes in 
getalsterkte oortref. Daar was ook duisende ontstamde 
Hottentotte. Hulle het onder die dunverspreide Blankes 
gewoon of rondgeswerf. Op die noordelike en oostelike 
grense het roofsugtige Boesmans en Bantoes onveilige 
toestande geskep. 

Doel en aard van die besetting 

So het die Engelse gesag die erfgenaam geword van 
allerlei netelige vraagstukke. Maar die welsyn van die 
inwoners het ongelukkig nie by hom so swaar geweeg as 
die strategiese waarde van die Kaap nie. Die doel van die 
Engelse besetting van die Kaap was nie verdere koloni- 
sasie nie, maar om hom as militêre basis vir die 
beskerming van die groot Britse belange in die Ooste te 
gebruik. Daarom het Brittanje aan die koloniste beloof 
om hul bestaande wette, voorregte en godsdiens te 
waarborg. 

Die besetting het ‘n aanvang geneem met ‘n 
outokratiese eenmansbewind. Gedurende die eerste jaar 
het generaal Baird ‘n militêre bewind gevoer en in 1807 
is die eerste burgerlike goewerneur benoem. Hy was 
graaf Caledon wat tot 1811 aan die Kaap gebly het. 

Rondgaande howe 

Caledon het in 1811 rondgaande howe vir die Kolonie 
ingestel. Die nuwe howe het in ‘n groot behoefte voor- 

sien. Hierdeur is hoëre regspraak na die afgeleë provin- 
sies gebring. Dit het die koloniste die moeite en koste 
bespaar om die lang reis na die Kaap te onderneem. Die 
howe het ook ‘n nuttige kontrole oor die werk van die 
landdroste in die buitedistrikte uitgeoefen. So het 
Caledon begin om die sentrale regering se houvas op die 
binneland te versterk. Dit was die begin van ‘n beleid van 
sentralisasie wat later deur die Britte deurgaans in Suid- 
Afrika toegepas is. 

Paswette vir die Hottentotte 

Gedurende die Nederlandse bewind van die Kaap, is 
die Hottentotte beskou as ‘n onafhanklike volk, wat deur 
hul eie stamhoofde regeer is. Maar die groot pokke- 
epidemies van die 18e eeu en hulle kontak met die 
Blankes, het die stam-organisasie laat verdwyn. Die 
Hottentotte het swerwende loonarbeiders geword. Baie 
van hulle het ‘n niksdoen bestaan by die sendingstasies 
gaan voer. 

Caledon het in 1809 ‘n proklamasie uitgevaardig wat 
die Hottentotte onder die koloniale wette gebring het. 
Hulle vryheid van beweging is beperk. Elkeen moes ‘n 
vaste verblyfplek hê, wat hy nie sonder ‘n pas van sy 
werkgewer of landdros of fiskaal mag verlaat nie. 
Caledon wou hiermee die tekort aan geskoolde arbeiders 
verlig, want die Britse parlement het in 1807 alle 
slawehandel dwarsdeur die ryk stopgesit. 

Die fílantrope 

Caledon se wette oor die Hottentotte het heftige 
reaksie van die filantrope uitgelok. Hierdie mense beweer 
dat die natuurmens en natuurvolk gelykwaardig is aan die 
beskaafde en gekultureerde mens. Hulle loën alle 


verskille, stel hulle gelyk en behandel hulle gelyk. Die 
sendelinge van die Londense Sendinggenootskap by 
Bethelsdorp het gesê die wette is ‘n skending van 
menseregte en ‘n bedekte vorm van slawerny. 

Hierdie sendelinge, dr Van der Kemp en Read, en 
later dr Philip, het die saak van die koloniste veel skade 
berokken met die verkondiging van ‘n klomp leuens wat 
in regeringskringe in Londen geglo is. Hulle het gesê die 
Hottentotte het vele goeie eienskappe, maar die mees 
uitstaande een is ‘n absolute getrouheid aan die waarheid. 
Die Hottentotte kan vrygespreek word van die algemene 
en onvergeeflike kwaad soos leuens en diefstal. 

Die filantrope het die onsin wat hulle verkondig het, 
self geglo. Hulle het in Engeland in magsposisies gesit en 
die Engelse regering gedwing om aan hulle bewerings 
aandag te gee. 

By Van der Kemp en Read se sendingstasie in 
Bethelsdorp het die Hottentotte kos en klere gekry sonder 
om ‘n steek werk te verrig. Die stasie het spoedig ‘n 
onheilsnes geword. Van der Kemp hulle het gesê die 
Hottentotte is ‘n lydende en onderdrukte volk. Hulle 
woord moet nooit in twyfel getrek word nie. Read het in 
‘n brief aan sy genoodskap gekla dat die Hottentotte 
onmenslik behandel word deur die Blankes. Hy sê dit is 
een van die swartste en bloedigste bladsye in die 
geskiedenis. Die boere is ‘n horde plunderende barbare. 
Hy en Van der Kemp weet van meer as honderd gevalle 
van moord in die distrik Uitenhage alleen. Dit is ‘n veld 
van onskuldige bloed wat tot God om wraak roep. Die 
brief is in Engeland gepubliseer en die filantroop Wilber- 
force het dit onder die aandag van die Britse regering 
gebring. 

Moeilikheid op die oosgrens 

Lord Caledon het ook met die oosgrensprobleem te 
doen gekry. Die Kósas in die Suurveld het na die distrikte 
Graaff-Reinet en Uitenhage deurgedring. Roof en moord 
was aan die orde van die dag. Die landdroste, Cuyler en 
Stockenstróm, het gevra dat kommando’s die indringers 
moet kom verdryf. Maar Caledon het geweet die Britse 
regering glo die filantrope se stories. Hy gee toe maar aan 
die koloniste die nuttelose raad om hulle vee goed op te 
pas en hul wapens alleen in selfverdediging te gebruik. 

Caledon se opvolger was sir John Cradock (1811- 
1814). Hy het luitenant-kolonel Graham in Oktober 1811 
na die Suurveld gestuur met Britse soldate en ‘n 
kommando koloniste. Hulle het die Kósas oor die 
Visrivier verdryf. Dit was die Vierde Grensoorlog. Daar- 
na het Cradock ‘n nuwe dorp, Grahamstad, en ‘n aantal 
forte langs die Visrivier opgerig en deur soldate laat 
beman. 

Cradock se grondbeleid 

Om meer bestendige toestande in die oosgrensdistrikte 
te skep, het Cradock die leningplaasstelsel afgeskaf en 
vervang deur ‘n nuwe erfpagstelsel. Dit moes die boere 
vaster aan die grond bind en die trekkery verminder. Baie 
boere het aansoek gedoen om eiendomsreg op die 
leningsplase wat hulle bewoon het, veral in die noord- 
oostelike dele van die kolonie. Daar was ‘n tekort aan 
landmeters, sodat hulle soms baie lank moes wag voordat 
die grond op hulle name oorgedra is. Party het later dan 
maar weer begin trek wanneer droogtes en sprinkane hulle 
daartoe gedwing het. 


Die Swarte Ommegang 

In Augustus 1811 het Cradock van die Engelse 
regering opdrag gekry om die klagtes oor die mis- 
handeling van Hottentotte deeglik te ondersoek en die 
skuldiges swaar te straf. Sendeling Read moes die nodige 
bewysstukke en getuies lewer, want sy kollega, Van der 
Kemp, is in Desember 1811 oorlede. 

Die rondgaande hof het die distrikte Graaff-Reinet, 
Uitenhage en George besoek. Die sittings het byna vier 
maande lank geduur. Die tyd was vir die koloniste baie 
ongeleë. Meer as vyftig persone is gedagvaar en 
honderde moes as getuies verskyn, terwyl ‘n groot aantal 
burgers die oosgrens moes bewaak. 

Meer as 50 sake is teen Blankes verhoor. Vyftien 
mans en twee vroue is van moord aangekla en dertien 
mans en twee vroue van aanranding op Hottentotte of 
slawe. Die res van die klagtes het gegaan oor 
onbenullighede. Sommige daarvan was oor gebeurtenisse 
in die verre verlede. ‘n Groot deel daarvan was uit die 
vrugbare verbeelding van lostongige Hottentotte en uit 
die kwaadwilligheid van negrofilistiese dwepers. Die 
uitspraak van die twee regters, Strubberg en Cloete, toon 
aan hoe ernstig die blanke koloniste deur al die 
beskuldigings beledig is. Slegs enkele persone is aan 
kleinere misdrywe skuldig bevind. Geen geval van moord 
is bewys nie en op al die ander aanklagte is die mense 
onskuldig bevind. Die regters se verslag aan die 
Goewerneur het gelui: “As die here Van der Kemp en 
Read die moeite gedoen het om saaklik en onpartydig die 
verskillende stories te ondersoek wat aan hulle vertel is, 
sou baie van hierdie klagtes, wat binne sowel as buite die 
kolonie soveel lawaai veroorsaak het, ook deur hulself as 
louter denkbeeldig beskou gewees het, en sou bygevolg 

nog die regering, nog die geregshof daarmee lastig geval 
gewees het. ” Die regters het verder gesê dat die 
natuurlike toestand van barbarisme op Bethelsdorp 
skynbaar die plek van beskawing en maatskaplike orde 
ingeneem het en dat luiheid en ledigheid en vuilnis en 
smet daar tot volmaaktheid gegroei het. 

Die Afrikaners het gekrenk en beledig gevoel deur die 
valse aanklagte van hulle nie-blanke bediendes wat so 
deeglik ondersoek is, terwyl daar aan hulle eie klagtes 
nooit enige aandag gegee is nie. Hulle goeie naam is 
beswadder. Dit het hul verhouding tot die Britse 
owerheid versleg. Baie mense het selfs ‘n vooroordeel 
teen die sending ontwikkel. 

Slagtersnek 

Na beëindiging van die Napoleontiese oorloë in 
Europa, is Nederland gedwing om finaal van die Kaap 
afstand te doen. Sy eertydse besitting het permanent in 
die hande van Groot-Brittanje oorgegaan. In hierdie nuwe 
Engelse bedeling is sir John Cradock opgevolg deur lord 
Charles Somerset (1814-1826). As verteenwoordiger van 
die Konserwatiewe Tories, het hy sterk outokratiese 
neigings geopenbaar. 

Een van sy eerste take aan die Kaap was om ‘n 
gepoogde opstand van ‘n aantal boere aan die oosgrens te 
gaan onderdruk. ‘n Veeboer, Frederik Bezuidenhout, het 
in die vallei van die Baviaansrivier gewoon. Een van sy 
kleurlingbediendes het hom van mishandeling aangekla. 
Hy het geweier om voor die hof op Graaff-Reinet te 
verskyn. Na herhaalde waarskuwings is op 16 Oktober 
1815 ‘n twaalftal Hottentot-soldate onder aanvoering van 
‘n blanke luitenant gestuur om hom in hegtenis te neem. 


Frederik het hom verweer en op hulle losgebrand, maar 
hyself is dodelik getref. 

Johannes Bezuidenhout het by die graf van sy broer 
wraak gesweer en ‘n aantal mense in die omgewing 
oorreed om te rebelleer, maar slegs sestig man was bereid 
om die wapen op te neem. Hulle het probeer hulp kry van 
Gaika, maar hierdie ou sluwe Kosa-hoof wou niks waag 
nie. Landdros Cuyler het op 18 November met ‘n 
gemengde mag van dragonders by Slagtersnek aangekom 
waar die rebelle was. Kommandant Nel het hulle oorreed 
om die wapens neer te lê. Daar was geen bloedvergieting 
nie. Maar Johannes Bezuidenhout, sy swaer Faber en 
twee Botmas het met hulle gesinne na die Swartes se 
gebied gevlug. Hulle is deur ‘n regeringsmag ingehaal. 
Bezuidenhout is doodgeskiet en die ander gevange 
geneem. Daar is 47 aangeklaagdes op Uitenhage verhoor, 
waarvan 39 skuldig bevind en gevonnis is. Hendrik 
Prinsloo, Cornelis Faber, Stephanus Botma, Abraham 
Botma, Theunis de Klerk en Willem Krugel is ter dood 
veroordeel. Die res is gestraf met verbanning na ander 
distrikte, boetes en tronkstraf. Willem Krugel is bege- 
nadig. Die ander vyf het op Slagtersnek die galgdood 
gesterf, onderwyl hulle familie en vriende verplig was om 
dit te aanskou. By die voltrekking van die vonnis het die 
galgtoue gebreek, maar die half-bedwelmde manne is 
daarna vir die tweede keer opgehang. 

Slagtersnek gooi ‘n lang skaduwee oor die geskiedenis 
van die Afrikanervolk. Die rebelle het ‘n gees van verset 
in die jong volkie aangesteek wat nie weer geblus kon 
word nie. Toe die Voortrekkers 20 jaar later uit die 
kolonie vertrek, het hulle daardie galgbalk saamgeneem. 
In 1877, toe die vermetele Shepstone Transvaal annekseer 
het, was daar oproepe dat hy en sy vrybuiters aan die 

selfde balk opgehang moes word. Die Voortrekkers in 
Natal het vir kommissaris Cloete gesê dat hulle 
Slagtersnek nooit sou vergeet nie. Slagtersnek het lank 
daarna nog soos ‘n muur tussen Afrikaner en Engelsman 
gestaan. 


in die toekoms ‘n neutrale gebied wees en ‘n bufferstrook 
vorm tussen Wit en Swart. 


Somerset en die oosgrensprobleem 

Die streng maatreëls wat goewerneur Cradock in 1812 
getref het om die Kósas aan die oostekant van die 
Visrivier te hou, was nie suksesvol ne. Die veediefstalle 
het toegeneem. Daarom het Somerset in 1817 na die 
grens gegaan en vir opperhoof Gaika en die ander 
kapteins sy nuwe reëlings afgekondig. Die boere kry die 
reg om hulle gesteelde vee weer te gaan terughaal, of 
ander vee van die Swartes as skadevergoeding te eis. 

Die veediefstalle het nie verminder nie. Somerset het 
die fout begaan om vir Gaika as hoof van al die Kósa- 
groepe te erken. Daar het ‘n jarelange vete geheers tussen 
hom en sy oom, Slambie (Ndlambe) oor die opper- 
hoofskap van die Kósa-stam. Toe die Goewerneur vir 
Gaika tydens die onderhandelinge as opperhoof beguns- 
tig, het Slambie sy broerskind aangeval. Somerset het vir 
Gaika militêr ondersteun en van Slambie ‘n oorlogsbuit 
van 23 000 beeste geëis, waarvan Gaika 9 000 moes kry. 

Slambie se volgelinge het daarop die kolonie verwoed 
binnegeval. Daar het 18 000 Kósas, gelei deur Makana, 
die grens in 1819 oorskry en alles voor hulle geroof, 
verbrand en vermoor. Makana het Grahamstad helder 
oordag aangeval, maar die garnisoen in die fort het die 
aanval afgeslaan. Somerset het met 1 900 soldate en ‘n 
aantal burgers Slambie se mag finaal vernietig. Dit was 
die Vyfde Grensoorlog. Die Kósas is uit die gebied 
tussen die Vis- en die Keiskammarivier verdryf. Dit sou 

11 

Ons voorouers word verdruk 


Verengelsing van die staatsdiens 


Engeland het eers aan die einde van die Napo- 


leontiese oorloë in 1815 volkome sekerheid verkry dat die 
Kaap 'n permanente Britse besitting sou bly. Daarna is 
daartoe oorgegaan om alles wat in die Kolonie ‘n Hol- 
landse stempel gedra het, sistematies uit te wis en met 
Engelse instellings te vervang. 

In 1813 het Cradock afgekondig dat by nuwe 
aanstellings in die staatsdiens ‘n kennis van Engels ‘n 
“onvermydelike” voorwaarde sou wees. Die verbritsing 
van die staatsdiens, wat deur Somerset verder voltrek is, 
het die ordeliewende Afrikaners op die plase nie veel 
geaffekteer nie. Die stedelike Afrikaner, wat ‘n lewens- 
bestaan in die staatsdiens gesoek het, het egter die 
slagoffer van die verbritsingsbeleid geword. 


Skotse predikante 

Somerset en die Britse regering het besef dat die 
verengelsing van die staatsdiens in die Kaap alleen, nie 
genoeg sou wees om die koloniste self te verengels nie. 
Daarom is die Afrikaners se kerk en ook die onderwys 
gekies om die proses mee voort te sit. Daar was destyds 
nege Hollandse kerke. Dit was dringend nodig om nuwe 
gemeentes in veral die buitedistrikte te stig, maar weens 
die tekort aan predikante is dit nie gedoen nie. Toe voer 
die Britse owerheid predikante van die Skotse Pres- 
biteriaanse Kerk in, om vir die Afrikaners in Engels te 
preek. Na Somerset se vertrek in 1826 is hierdie beleid 
verder voortgesit. In 1834 was daar reeds 13 Skotte uit 

die totaal van 23 predikante. Hierdie maatreël om die 
Afrikaners te verengels, het maar in ‘n geringe mate 
geslaag, want die Skotse predikante het mettertyd feitlik 
almal Nederlands-Afrikaans geleer en daarin gepreek. 

Die onderwys 

Om die proses van verengelsing te versnel, het 
Somerset ‘n proses van vrye Engelse skole in die lewe 
geroep. Hier het Engelse en Skotse onderwysers aan die 
Afrikaanse kind onderwys gegee. Die doel van die 
invoering van Engelse en Skotse predikante en onder- 
wysers was om die Engelse taal amptelik in te voer. Die 
koloniste was op die lange duur nie te vinde vir die Skotse 
predikante en ingevoerde onderwysers nie. Vir hulle was 
dit noodsaaklik dat hulle kinders Hollands op skool moes 
leer, om hulle vir lidmaatskap van die kerk voor te berei. 
Baie van die ou koloniste het hul kinders weggeneem uit 
die regeringskole, “omdat onze moedertaal, het Hol- 
landsch, er niet in geleerd worde.” 

Somerset se taalproklamasie 

Die onderminister van kolonies van Engeland het in ‘n 
memorandum die vervanging van Hollands deur Engels 
bepleit. Daarop het Somerset in 1822 sy taalproklamasie 
uitgevaardig. Daarvolgens sou vanaf 1823 alle regering- 
stukke en briefwisseling in Engels opgestel en gevoer 
word. Vanaf 1825 sou Engels die voertaal word in alle 
regeringskantore en vanaf 1 Januarie 1827 het dit die 
enigste amptelike taal in die geregshowe geword. 

Die regsoktrooi 

Saam met Somerset se taalordonnansie het ook sy 
regsoktrooi in 1827 van krag geword. Die ou Hollandse 

regstelsel is afgeskaf en vervang deur ‘n Engelse een. ‘n 
Nuwe, onafhanklike hooggeregshof (Supreme Court) met 
‘n hoofregter en drie regters is ingestel. Sake sou voor ‘n 
regter en jurielede dien. Die regsprosedure sou in Engels 
wees. Die Hollandse stelsel van laer geregshowe wat uit 
die landdroste en heemrade bestaan het, is deur resident- 
magistrate en siviele kommissarisse vervang. 

Die instelling van ‘n onafhanklike hooggeregshof met 
regters en ‘n juriestelsel, het die goedkeuring van die 
bevolking weggedra. Maar met die afskaffing van die 
howe van landdroste en heemrade, het die Hollandse 
koloniste hulle seggenskap in plaaslike aangeleenthede 
verloor. 

Afskaffíng van die burgersenaat 

Nog ‘n slagoffer van die Britse sentralisasiebeleid was 
die afskaffing van die Burgersenaat. Dit was ‘n groot 
munisipaliteit vir Kaapstad. Die koloniste het ruim 
verteenwoordiging op hierdie liggaam gehad. Dit het nie 
in hulle smaak geval toe sy funksies deur die sentrale 
regering oorgeneem is nie. Alhoewel daar in 1825 ‘n 
Raad van Advies in die lewe geroep is om die goewerneur 
by te staan, was hy na al die konstitusionele veranderings 
wat gedurende die vorige tien jaar gemaak is, in 1828 ’n 
alleenheerser met outokratiese mag. Hy kon na willekeur 
wette uitvaardig, wat ordonnansies genoem is. Sy doen 
en late kon alleen deur die Imperiale regering aan bande 
gelê word. 

Die Engelse setlaars van 1820 

Die invoer van ‘n paar duisend Britse immigrante in 
die Kolonie, het ten doel gehad om die Kaap nog verder te 
verengels. Eers is ‘n paar honderd ingeboekte Skotse 


leer-jongens in 1817 as werktuigkundiges na die Kaap ge- 
bring. Hulle het veral in Kaapstad self ‘n heenkome 
gevind. 

Na die einde van die Napoleontiese oorloë, was daar 
in Engeland ‘n behoefte om werklose en minder gewenste 
bevolkingselemente na Britse kolonies te emigreer. Op 
versoek van Somerset het die Imperiale owerheid in 1820 
3 124 Britse setlaars na die Kaap laat emigreer. Hierdie 
immigrante moes die Britse bevolking teenoor die oor- 
wegende Hollandse bevolking aan die Kaap kom versterk. 
Daarom sou hulle tussen die Hollandse koloniste in die 
buitedistrikte geplaas word en help om die oosgrens- 
probleem op te los. 

Die hele onderneming was vol gebreke. Somerset wou 
ervare landbouers vir die Suurveld gehad het. Maar daar 
het te veel verarmde stedelinge gekom wat niks van 
boerdery geweet het nie. Somerset het ongeveer 2 000 
persone verwag. Toe daar meer as 3 000 land, het hy 
probleme ondervind om almal te plaas. Tydens hulle 
aankoms in die Kaap, was Somerset met verlof in 
Engeland. Die waarnemende goewerneur, sir Rufane 
Donkin, kon nie daarin slaag om Somerset se plan om al 
die immigrante in die Suurveld te vestig, uit te voer nie. 
Donkin het opdrag gekry om die Iere, Skotte en Engelse 
apart te vestig. ‘n Poging om die Iere in Clanwilliam te 
plaas, het misluk. ETiteindelik het al drie groepe in die 
Suurveld te lande gekom. Dit was op klein stukkies grond 
van 50 morge per huisgesin. In Suid-Afrika is ‘n lewe op 
sulke plasies onbestaanbaar. 

Gedurende die eerste jaar het ‘n onbekende soort roes 
die setlaars se graan verwoes. Gedurende die volgende 
drie jaar het droogte, oorstroming en sprinkane hulle 
swaar getref. Baie van hulle het hul klein plasies verlaat 

en handwerkers en handelaars geword. Donkin het aan 
dié wat as boere deurgebyt het, groter plase toegeken. 
Hulle het hulle ook op die veeboerdery en later op die 
wolboerdery toegelê. Die ander het as ambagslui en 
handelaars in die dorpe goed verdien. Grahamstad het 
vinnig gegroei. By Algoabaai het ‘n nuwe hawestad 
verrys, waaraan sir Rufane Donkin die naam Port 
Elizabeth gegee het, ter ere van sy oorlede vrou. 

Die Engelse setlaars was in Engeland aan ‘n bietjie 
meer “demokrasie” gewoond, met die parlementêre 
regering, die vrye pers en die reg om openbare vergade- 
rings te hou. Daarom het hulle spoedig met die 
outokratiese goewerneur Somerset gebots, na sy terugkeer 
uit Engeland. Hy het Donkin se reëlings omvergewerp en 
die setlaars gewaarsku dat hulle in hegtens geneem sou 
word indien hulle hul grond verlaat. Daarop het hy alle 
openbare vergaderings in die kolonie verbied. Twee 
manne, Thomas Pringle en John Fairbairn, het ‘n 
maandblad, South African Journal, en ‘n weekblad, South 
African Commercial Advertiser, uitgegee en die 
Goewerneur se gramskap op die hals gehaal met ‘n artikel 
wat daarin verskyn het. Somerset het die publikasie van 
die blaaie verbied. Dit het twee keer gebeur, maar 
uiteindelik het Fairbairn met behulp van die Engelse 
regering die stryd om die vryheid van die pers gewen. 

Somerset het as goewerneur aan die Kaap meer 
vyande as vriende gemaak. Op ekonomiese gebied is die 
Hollandse koloniste swaar getref deur die waarde- 
vermindering van die Kaapse geld. Vanaf 1806 tot 1825 
het die riksdaalder se waarde van 41c tot 15c gedaal. Die 
tirannieke en korrupte goewerneur Somerset se roekelose 
en onoordeelkundige vermeerdering van ongedekte 


papiergeld, het tot inflasie en depresiasie van die 
riksdaalder gelei veroorsaak. 

Die koms van die Engelse werklose 1820 setlaars het 
die verhouding tussen die Hollandse en Engelse bevolking 
van die Kaap nie dramaties verander nie. Na die koms 
van die setlaars was daar 7 000 Engelse en 43 000 
Hollandse koloniste aan die Kaap. Die bevolkng het nog 
jare daarna ongeveer 80% Hollands gebly. 

Ordonnansies 49 en 50 

Die filantrope het nie van lord Charles Somerset 
gehou nie. Hy het met sy reëlings na die Vyfde Grens- 
oorlog in 1819 na hulle sin heeltemal te streng teenoor die 
Swartes opgetree. Toe die filantropiesgesinde generaal 
Richard Bourke (1826-1828) vir Somerset opvolg as 
goewerneur, het dr John Philip ‘n geleentheid gesien om 
sy wil deur te voer. Die Kaapkolonie is daarna deur ‘n 
vloedgolf van negrofilisme oorweldig. 

Vanaf 1823 het ‘n groeiende aantal Swartes die 
Kaapse grens oorgesteek en hulle in die Kolonie kom 
plak. Dit was groepe vlugtelinge wat wou wegkom voor 
die moordtogte en vernietigingsgolwe wat die land in die 
noorde oorspoel het toe Tsjaka en Silkaats se hordes 
duisende Swartes uitgewis het. Van die oorlewendes het 
begin om die Kaap binne te stroom. Teen 1836 was daar 
al 17 000 binne die grense van die Kolonie. Hulle was 
Fingo’s wat kom kos en werk soek het. Net buite die 
grense was daar reeds 35 000 vlugtelinge, bestaande uit 
Mantatese, Betsjoeanas, Barolongs en Korannas. Hulle 
het die Swartgevaar op die noord- en oosgrens 
skrikwekkend laat toeneem. In plaas van om hulle weer 
terug te dryf, het goewerneur Bourke hulle in die 
Kaapkolonie verwelkom met die uitvaardiging van 

Ordonnansie 49. Hy het ‘n paar van die groepe genoem: 
“Any Kafirs, Gonaguas, Tambookies, Griquas, 
Bosjesmen, Betchuanas, Mantatees, Namaquas, or other 
natives ofthe interior ofAfrica. ” 

Afrika het vrye toegang tot die Kaapkolonie gekry. 
Dit het ‘n toevlugsoord geword vir vlugtelinge en 
misdadigers uit alle oorde. Met Ordonnansie 49 het 
Bourke alle wette herroep wat Bantoes belet het om oor 
die grens te kom. Niemand mag meer vee in die Swart 
gebied gaan terughaal nie en alle militêre ekspedisies teen 
die Swartes moet gestaak word. 

Drie dae nadat Ordonnansie 49 in werking getree het, 
vaardig Bourke Ordonnansie 50 uit. Daarmee het hy die 
Hottentotte-wetgewing van Caledon, Cradock en Somer- 
set vernietig. Voortaan mog geen vrye bewoner van die 
Kaapkolonie op grond van kleur in sy bewegingsvryheid, 
woonreg, lewenswyse of werk, beperk of tot arbeid 
gedwing word nie. Alle Hottentotte, Boesmans en vrye 
gekleurdes kry net soos gewone burgers van die land, die 
volle reg om grond te besit. Die uitwerking van 
Ordonnansie 50 was dat baie Hottentotte hulle werk 
verlaat het en in groepe deur die land geswerf het, om van 
roof en diefstal te lewe. 

Verlies van duurgekoopte slawe 

Met die verowering van die Kaap in 1806 het die 
Britte slawerny as instelling hier aangetref. Een van die 
ander Britse kolonies waar ook van slawe-arbeid gebruik 
gemaak is, is Wes-Indië. Daar het hulle in die tropiese 
plantasies onder toesig van drywers met swepe geswoeg. 
Die winsmotief was oorsaak dat slawe-arbeid daar wreed 
uitgebuit is. Aan die Kaap het die toestand radikaal 
verskil. Dit was in die slawe-eienaar se eie belang om sy 


slawe goed en menslik te behandel. Maar in Londen is 
slawewetgewing wat vir Wes-Indië gemaak is, ook op die 
Kaapkolonie toegepas. Die reeks slawewette het ‘n 
irriterende uitwerking op die koloniste gehad. Dit het in 
1816 begin toe Somerset ‘n proklamasie uitgevaardig het 
dat alle slawe geregistreer moes word. In 1823 is hulle 
werkdae en werkure vasgestel. Die aantal houe is beperk 
wanneer hulle lyfstraf moes kry en hulle het reg gekry om 
in die howe te getuig. In 1826 is “Slaveprotectors” 
aangestel by wie die slawe kon gaan kla. In die 
regeringstyd van sir Lowry Cole (1828-1833) moes elke 
slawe-eienaar ‘n strafboek aanhou en dit tweemaal per 
jaar vir die slawebeskermer gaan wys. In 1831 is die 
slawe se werktyd vasgestel tot 9 ure per dag. Die 
slawebeskermhere is aangesê om op alle tye en plekke die 
slawe te besoek en ondersoek in te stel na hulle welstand 
en woonplek. 

Die slawe-eienaars se gemoedere het hoog geloop oor 
al die onregverdige maatreëls. Hulle het ‘n protesver- 
gadering op 17 September 1832 in Kaapstad gehou, wat 
deur 2 000 eienaars bygewoon is. Die Britse regering was 
nie haastig om hulle tegemoet te kom nie. Toe word dit 
bekend dat die Britse parlement in 1833 ‘n wet gemaak 
het dat daar na 1 Desember 1836 geen slawerny meer in 
die Britse kolonies mog bestaan nie. Die skadevergoe- 
ding sou £20 000 000 bedra. Goewerneur Benjamin 
D’Urban (1834-1838) moes die vrystellingswet deurvoer. 
Dit is vasgestel dat daar toe 39 021 slawe was met ‘n 
berekende waarde van £3 040 290. Dit was ver onder die 
werklike waarde van die slawe. Die skok het heelwat 
groter geword toe die eienaars in 1835 verneem dat daar 
net £1 447 400 vir die Kaapse slawe betaal sou word. Die 
ontnugtering het nog baie meer gestyg toe bekend gemaak 

is dat alle uitbetalings in Londen sou plaasvind in Britse 
3 Vi %-staatspapi ere en nie in kontant nie. 

Daar was groot verbystering aan die Kaap. Oorsese 
agente en spekulante het die koloniste uitgebuit deur hul 
eise vir ‘n appel en ‘n ei op te koop. Baie eienaars het 
skaars een-vyfde van die waarde van hulle slawe gekry. 
Hierdie verliese het baie families so verarm dat hulle nie 
weer die mas kon opkom nie. Dit was hoofsaaklik die 
Afrikaanse koloniste wat die las moes dra, want die En- 
gelse nedersetters van 1820 is nie toegelaat om slawe aan 
te hou nie. Die Afrikaanssprekende koloniste het ook die 
meeste gely onder die leeglopery van die groot getal 
vrygestelde gekleurde bevolking. So lank as wat Ordon- 
nansie 50 as landswet gegeld het en dr Philip die vertroue 
van die Imperiale regering geniet het, kon goewerneurs 
Cole en D’Urban nie ‘n wet teen leeglopery maak nie, 
alhoewel hulle die noodsaaklikheid daarvan besef het. 

Die Sesde Grensoorlog 

Drie weke na die vrystelling van die slawe was die 
Sesde Grensoorlog in volle gang. Die weifelende grens- 
en Bantoe-beleid van die Engelse goewerneurs het baie 
bygedra tot die uitbreek daarvan. Bourke het Somerset se 
reëlings afgebreek en Cole het weer Bourke se maatreëls 
omvergewerp. Die Swartes het hierdie aarseling en 
onsekerheid van die owerheid as swakheid van die 
Witman vertolk en al hoe meer in die neutrale gebied gaan 
plak. Veediefstalle het onrusbarend toegeneem . Goewer- 
neur D’Urban was verplig om ‘n strafekspedisie uit te 
stuur. Dit het die oorlog laat uitbreek. 

Op 21 Desember 1834 het 15 000 Kósas die Kolonie 
binnegeval en die grensbewoners totaal onvoorbereid 
oorval. Hulle het 22 blanke mans vermoor, 456 huise 


afgebrand en 5 700 perde, 115 000 beeste en 161 000 
skape weggevoer. Dit was die grootste slag wat die 
grensboere nog getref het. Hulle moes oorhaastig hulle 
plase verlaat en beskerming in Grahamstad en in laers 
soek. Die gestroopte distrikte was ‘n verlate wildernis. 

Goewerneur D’Urban het vir luitenant-kolonel Harry 
Smith inderhaas na Grahamstad gestuur en hom onmid- 
dellik gevolg. Hulle het met ‘n mag van 3 000 soldate en 
burgers die Kolonie van die Kósas gesuiwer en hulle toe 
in hulle eie gebied aangeval. Eers is met die westelike 
Kósas, die Rarabes, afgereken en daarna het D’Urban oor 
die Keirivier getrek om die oostelikes, onder Hintsa, te 
pak. Hintsa het om vrede gesmeek en moes ‘n boete van 
25 000 beeste betaal. Hy is as gyselaar aangehou. Toe hy 
probeer ontsnap, is hy deur ‘n soldaat, ene Southey 
doodgeskiet. 

Die dood van Hintsa en D’Urban se nuwe grens- 
reëlings het groot opgewondenheid in filantropiese kringe 
veroorsaak. Hy het die gebied tussen die Keiskamma en 
die Kei geannekseer en dit die “Province of Queen 
Adelaide” genoem. Hy het Bantoes toegelaat om hier te 
woon as Britse onderdane en onder toesig van ‘n Britse 
resident, gesetel in King William’s Town. 

Die koloniste het D’Urban se grensreëlings geesdriftig 
goedgekeur, maar in filantropiese kringe is dit skerp 
veroordeel. Dr Philip en kaptein Andries Stockenstróm 
het in Engeland voor ‘n “Aborigenes Committee” teen 
D’Urban gaan getuig en die minister van kolonies, lord 
Glenelg, het D’Urban se hele grensreëling omvergewerp. 
Die Provinsie van Koningin Adelaide is aan die Swartes 
teruggegee. Andries Stockenstróm is as luitenant-goewer- 
neur van die Oostelike Provinsie aangestel om te sorg dat 
die grens van 1819 weer herstel word. 

Die Groot Trek en daarna 

Die ingryping van Glenelg in die grensreëlings van 
D’Urban was die laaste strooi by al die oorsake wat tot die 
Groot Trek gelei het. Dit was die doeltreffendste vorm 
van protes teen die owerheid se voortdurende veron- 
regting en ook die enigste uitweg wat na ‘n hoopvoller 
toekoms kon lei. 

Die uitvoering van Glenelg se beleid van vriendskap 
en bondgenootskap met die opperhoofde, het nie vrede op 
die oosgrens gebring nie. Die Swartes het dit as tekens 
van swakheid gesien . Hulle het mettertyd maar weer 
hulle veediefstalle en grensoorskrydings hervat. 
Goewerneur George Napier (1838-1844) het tevergeefs by 
Glenelg gepleit dat ‘n deel van die £300 000 wat die 
grensboere skade gely het, aan hulle vergoed moes word. 
Tydens die bewind van die volgende goewerneur, sir 
Peregrine Maitland (1844-1847) het die uitdagende 
opperhoof, Sandile, ‘n nuwe oorlog veroorsaak wat die 
“Oorlog van die Byl” genoem is. Daar is weer groot 
skade aangerig, voordat Maitland se opvolger, sir Harry 
Smith (1847-1852) die Rarabe-stamme onderwerp het. 
Hy het die vroeëre Province of Queen Adelaide ‘n 
Bantoe-reservaat gemaak met die naam British Kaffraria. 
Smith se grensreëlings het ook nie blywende vrede 
gebring nie. Op Kersdag 1850 het die Agste Grensoorlog 
uitgebreek. Toe Smith nie in staat was om dit spoedig tot 
‘n einde te voer nie, is sir George Cathcart (1852-1854) 
aangestel. Hy het die oorlog met krag voortgesit, die 
Swartes uit Brits-Kaffrarië verdryf en die dorp 
Queenstown daar aangelê. 

In 1849 is die Kolonie van ‘n ramp gered toe al die 
inwoners saamgestaan en nie toegelaat het dat die skip, 


die Neptune, met 282 Engelse bandiete aan boord, in 
Tafelbaai land nie. Die Imperiale regering het beveel dat 
hulle in die Kaap afgelaai moes word, nadat die Austra- 
liese kolonies onwillig geword het om nog meer 
misdadigers te ontvang. Met hierdie Anti-bandiete- 
beweging het Afrikaners en Engelse, plattelanders en 
stedelinge saamgestaan om ‘n gemeenskaplike gevaar af 
te weer. 

Die Groot Trek begin 

Die Groot Trek is een van die grootste gebeurtenisse 
in die geskiedenis van Suid-Afrika. ‘n Klein blanke 
bevolking het binne bestek van een geslag, groot nuwe 
gebiede in die kring van die Westerse beskawing gebring. 
Nuwe state het ontstaan. Deur die Trek is ‘n rassuiwere 
blanke gemeenskap in Suid-Afrika gehandhaaf en ‘n 
Hollands-Afrikaanse kultuur ontwikkel. Dit het uit eie 
bodem gegroei tot ‘n staatkundig vrye en selfstandige 
Afrikanernasie. 

Die Groot Trek het niks te make met die 18e eeuse 
trek van die veeboere na die binneland nie. Hierdie 
proses het maar net uit suiwer ekonomiese oorwegings 
plaasgevind, terwyl die Groot Trek hoofsaaklik ‘n 
staatkundige beweging was. 

Reeds van 1819 af het boere met hul vee af en toe oor 
die Oranjerivier getrek om tydelik weiveld te soek in tye 
van droogte. Later het hulle heen en weer oor die rivier 
getrek. Na 1830 het meer en meer boere hulle in die 
suidelike deel van Transoranje gevestig. Toe die Groot 
Trek plaasvind, het sommige van hierdie boere, soos die 
Krugers, by die georganiseerde tre kk e aangesluit. Maar 
die meerderheid het hulle afsydig gehou en verkies om 
getrou aan die Kaapse regering te bly. 

Aan die ander kant was die Groot Trek ‘n geor- 
ganiseerde beweging in groepe, wat onder erkende leiers 
plaasgevind het. Hulle het nie in die trekboere se gebied 
belang gestel nie. Hulle het maar net daar deurgetrek na 
gebiede, ver anderkant die koloniale grense. 


Waarom hulle getrek het 

Piet Retief, veldkornet en veldkommandant, het in sy 
manifes die oorsake van hul ontevredenheid met die 
Britse beleid aangetoon: Hulle wanhoop daaraan om die 
kolonie te red van die euwels wat dit bedreig deur die 
oproerige en oneerlike gedrag van vabonde wat toegelaat 
word om die land in alle dele te verontrus; en hulle sien 
geen vooruitsig op vrede vir hulle kinders in ‘n land wat 
op dié manier deur inwendige beroeringe gekwel word 
nie. 

Hulle kla oor die gevoelige verliese wat hulle ly deur 
die vryverklaring van hulle slawe en die ergerlike wette 
wat oor hulle gemaak is. 

Hulle kla oor die stelselmatige en aanhoudende 
plundering wat hulle moet verduur van die Swartes en 
ander kleurlinge, en veral oor die laaste inval in die 
Kolonie, wat die grensdistrikte verwoes en die meeste 
inwoners geruïneer het. 

Hulle kla oor die onregverdige blaam wat daar op 
hulle gelê is deur belanghebbende en oneerlike persone, 
onder die dekmantel van godsdiens, persone wie se 
getuienis in Engeland geglo word, tot uitsluiting van alle 
bewysmiddele in hulle voordeel; en hulle voorsien as 
gevolg van hierdie vooroordeel niks anders as die totale 
ondergang van die land nie. 

Voorbereidings vir die trek kon eers in 1836, na die 
vorige jaar se verwoestende grensoorlog, getref word. 
Plase moes verkoop word, meesal ver onder die waarde, 
of vir waens verruil word. Kosvoorrade moes aangevul 
word, genoeg kledingstowwe aangekoop word, tente 
aangeskaf word en agterstallige belastings betaal word. 

Pogings om die Trek te verongeluk 

Toe die Kaapse regering bewus word van die feit dat 
sy Afrikaneronderdane besig was om in georganiseerde 
trekgeselskappe die Kolonie te verlaat, het hierdie burgers 
van die oostelike distrikte, vir wie se welsyn maar min 
omgegee is, skielik vir die Kolonie baie waardevol 
geword. Goewerneur Benjamin D’Urban, het vir lord 
Glenelg, koloniale sekretaris in Londen, geskryf dat hulle 
die oudste en fatsoenlikste inwoners van die oostelike 
distrikte is. Hulle is onverskrokke, geduldig, arbeidsaam, 
ordeliewend en godsdienstig. Hulle is die bebouers van 
die grond en die verdedigers en die belastingbetalers van 
die land. Sulke waardevolle burgers moet belet word om 
die land te verlaat. Maar die prokureur-generaal het die 
regering meegedeel dat hy geen reg of mag besit om sy 
onderdane te verbied om te verhuis nie. 

Die regering het dit egter vir die Trekkers so moeilik 
as moontlik gemaak om weg te kom. In 1834 het ‘n 
ordonnansie bepaal dat niemand meer as 4 '/2 kg kruit mag 
besit of vervoer nie. Die voornemende Tre kk ers het egter 
voorsorgmaatreëls getref en met genoeg kruit en lood die 
Kolonie verlaat. Met hulle uittog is hulle waens daagliks 
deur spesiale kommissarisse deursoek. Daarom het hulle 
elke aand hulle voorraad kruit en lood op perde gepak en 
dit in die nag ver vooruit gestuur en dit gaan versteek 
onder ‘n beesvelbeskutting teen reën. 

Om hulle nog verder te ontmoedig om te trek, het die 
regering in 1836 ‘n wet gemaak, The Cape ofGood Hope 
Punishment Act, wat sogenaamd die Britse gesag oor sy 
onderdane proklameer het tot aan die 25 e graad suider- 
breedte. Dit was om vir die Trekkers te sê dat hulle 
trekkery ‘n nodelose onderneming is, want waarheen hulle 
ook al trek, bly hulle nog steeds Britse “onderdane” Op 


die Trekkers se navraag waar hierdie 25e graad loop, 
sodat hulle kon weet wanneer hulle tot noord van hom 
getrek het, was die antwoord: “Wanneer julle saans 
uitspan en die jukke en die trekkettings neerlê vir die 
volgende dag, dan lê die 25e graad net so’n paar tree 
verder as die voorste juk.” 

Tsjaka bevoordeel die Trekkers 

Die Groot Trek het op ‘n uiters geskikte tydstip in ons 
geskiedenis plaasgevind. Op hul pad na die noorde het 
die Tre kk ers feitlik geen vyandiggesinde Swart stamme 
aangetref wat hul vordering enigsins kon belemmer of 
stuit nie. Hierdie gunstige toestand wat die Trekkers 
beleef het, was te danke aan die opkoms van die krygs- 
man-tiran, Tsjaka. As hoof van die Amazoeloe, oorkant 
die Tugelarivier, het hy vanaf 1817 al die kleiner stamme 
na die noorde en die suide uitgeroei. Die Amahlubi is in 
1821 uit hulle stamlande aan die Tugela gestoot. Hulle 
het oor die berge gevlug en op hulle beurt weer die 
Batlokwa by Harrismith aangeval en heeltemal verdryf. 
Hulle leidster, Mantatisi, het dood en verwoesting gesaai 
onder talryke vreedsame Bakwena-stamme oorkant die 
Vaalrivier. Nadat ongeveer agt-en-twintig sulke stam- 
metjies vernietig is, het die Bangwaketse-stam hulle 
gestuit en gedwing om suidwaarts te swenk. Op hulle pad 
het hulle nog die Barolong en die Batlapin verdryf. Maar 
toe het ‘n bende Griekwas hulle in Junie 1823 naby 
Kuruman verslaan. Daarna is die oorblyfsel van die 
Batlokwa onder Mantatisi en haar seun, Sekonyela, terug 
na die Bo-Caledon. Daar het hulle die stammetjies wat 
nog aan die westelike helling oorgebly het, begin 
verwoes. Duisende is met knopkieries en assegaaie 
afgemaak. Dié wat in skuilplekke ontkom het, het 

kannibale geword. Die hele noordelike Transoranje is 
ontvolk, met uitsondering van die Batlókwa in die 
noordooste, en ‘n armoedige oorblyfsel van die Bataung 
onder Makwana aan die Vetrivier en die Barolong onder 
Moroka by Thaba Nchu. Verder was dit ‘n woeste 
wildernis. 

Die Matebeles van Silkaats 

Daar is nog groter verwoesting aangerig deur Silkaats, 
toe hy van Tsjaka af weggevlug het en die Matebele-stam 
gestig het. Hy het in Oos-Transvaal die Bapedi aangeval. 
Doodsbeendere het oor die vlaktes verspreid gelê. Hy het 
vanaf sy krale, Mosega en Kapain in die distrik Marico, 
alles in die omringende land verwoes. Van die Bapedi- en 
Bakwena-stamme was daar net klein verhongerde oorblyf- 
seltjies in die klowe, bosse en grotte, waar hulle geskuil 
het. 

Daar was dus in die binneland groot onbewoonde 
gebiede. Die Voortrekkers het nie te doen gekry met 
honderde klein stamme nie, maar net met ‘n paar magtige 
militêre heersers, soos die Matebeles en die Zoeloes. Vir 
die onderdrukte stamme was die Trekkers se koms ‘n 
seën, want hulle het kos en werk en ‘n nuwe lewens- 
bestaan gekry. 

Waarheen hulle getrek het 

Louis Trichardt is al in 1833 vanaf die oosgrens met 
‘n klompie volgelinge oor die Swart Kei en in 1835 oor 
die Grootrivier. Langhans van Rensburg het omtrent 
dieselfde tyd die Kolonie verlaat met 8 huisgesinne en by 
Trichardt aangesluit. Hulle is by Suikerbosrant verby, 
deur Trichardtspoort, Olifantsrivier en Strydpoort, op pad 
na die noorde, met die plan om kontak met die Portugese 


hawens te maak. By die Soutpansberg het Trichardt halt 
geroep. Van Rensburg is verder oor die Limpopo, waar 
sy trekgeselskappie deur die Knopneuse aangeval en 
almal vermoor is. 

Trichardt het ‘n jaar lank by die Soutpansberg 
tevergeefs op die Potgietertrek gewag en toe na Delagoa- 
baai getrek, waar hulle op 13 April 1838 aangekom het. 
Hy en die meeste van sy mense is daar aan Malaria dood. 
Later is die oorblywendes per skip na Port Natal, na die 
Natalse Voortrekkers geneem. 

Die tweede trek het plaasgevind onder leierskap van 
Andries Hendrik Potgieter. Hy was ‘n man van aansien in 
die Tarka, godsdienstig, konserwatief en sekuur in sy 
handelinge. Hy het hoë agting en trou by sy volgelinge 
afgedwing, maar is soms deur sy teenstanders van 
koppigheid beskuldig. Hy wou so ver as moontlik van die 
Engelse af wegtrek in ‘n noordwaartse rigting en kontak 
met die buitewêreld oor die Portugese hawens soek. Hy 
wou nie Natal toe gaan nie, want “waar die see is, is die 
Engelse.” 

Hy het vanaf die Tarka die Kolonie aan die einde van 
1835 met 35 weerbare manne verlaat. Sarel Celliers het 
by Smithfield by hom aangesluit en in die omgewing van 
Colesberg ook die Krugers, met die tienjarige Paul 
daarby. Hulle is by Thaba Nchu verby tot by Winburg. 
Die trekgeselskap het toe al 200 siele getel. Potgieter het 
van Makwana, die Batuang-kaptein, die stuk grond tussen 
die Vet- en die Vaalrivier vir 49 beeste geruil, met die 
plan om die Republiek Winburg daar te stig. 

Op 30 April 1836 het hy met ‘n kommissie van elf 
man en vergesel van Sarel Celliers, by Louis Trichardt 
aan die Soutpansberg aangekom en vir hom gevra om 
daar te wag totdat sy trek wat aan die Vaalrivier gestaan 

het by Trichardt hulle sou aansluit, sodat hulle saam na 
die Portugese hawens kon trek. 

Vegkop 

By sy terugkeer het Potgieter gevind dat Silkaats die 
voorhoede van sy trek wat reeds die Vaalrivier oorgesteek 
het, aangeval het. Hy het in Augustus 1836 ‘n impi van 
nie minder nie as 1 000 Matebeles op die voorste 
Voortrekkers afgestuur. Hulle het ‘n jaggeselskap van ‘n 
Erasmus platgeloop en op die Trekkers aan die Vaalrivier 
afgestorm. Die Liebenbergs is by Liebenbergkoppie, 
naby Parys, oorval en byna almal uitgemoor. Daarna het 
hulle die hooflaer langs die rivier bestorm. Hier het 
Johannes Botha en Hermanus Steyn die bevel gevoer. 
Die aanslag is na ‘n verbete geveg afgeslaan, waarna die 
Matebeles teruggetrek het. 

Twee dae daarna het Potgieter en sy geselskap uit die 
noorde aangekom . Hy het onmiddellik boodskappers uit- 
gestuur na al die verspreide waens en hulle laat laertrek by 
Vegkop. Twee maande daarna het Silkaats se indoena, 
Kalipi, op 16 Oktober met 6 000 goed toegeruste krygers 
die laer aangeval. Hy is met bloedige verliese terug- 
geslaan, maar het al die vee met hom saamgeneem. Dit 
was 100 perde, 5 000 beeste en 50 000 skape. Van die 
Tre kk ers is twee man gedood en veertien gewond. 

Na ‘n aantal dae het die toestand van die Trekkers in 
die laer kritiek begin word sonder trekosse om die waens 
weg te sleep uit die stank van ontbindende lyke rondom 
die laer. Maritz, wat intussen daar aangekom het, het 
hulle te hulp gesnel, saam met Moroka en die sendeling 
Archbell. Hulle is na Thaba Nchu geneem, waar die 
Tre kk ers saamgekom het. 


Gerrit Maritz, die leier van hierdie derde trek, was op 
Graaff-Reinet bekend as leier op kerklike gebied. Hy was 
‘n wamaker en sakeman en het persoonlik met ‘n paar 
baie mooi waens van eie fabrikaat getrek. Dit was 
duidelik dat die Trekkers by Thaba Nchu reeds verlang 
het na ‘n meer bestendige burgerlike regering, saam met 
die kommandostelsel waarvolgens hulle getrek het. Hulle 
het twaalf dae na die aankoms van die nuwe Trekkers, ‘n 
Burgerraad van sewe lede gekies, met Maritz as president 
en regter en Potgieter as “leger-kommandant.” 

Straftog teen Silkaats 

Vroeg in Januarie 1837 het Potgieter en Maritz met ‘n 
kommando teen Silkaats uitgetrek. Hulle het hom op die 
17e in sy militêre vesting, Mosega, verras. Silkaats het op 
die vlug geslaan na sy volgende hoofkraal Kapain, naby 
Enselsberg in die noorde. Die kommando het baie van die 
vee wat by Vegkop geroof is, weer teruggeneem. 

Koms van Piet Retief 

Die derde groot groep Trekkers onder aanvoering van 
Piet Retief, was teen die einde van Maart 1837 in aantog 
na Thaba Nchu. Maritz het hom tegemoet gegaan en 
gevra dat hy hom as leier van die algemene trek moes laat 
kies. Retief was in die Winterberg die voorspraak van die 
hele boeregemeenskap by die regering. Hy het algemene 
hoogagting en vertroue geniet. Hy was sagaardig en 
taktvol, met ‘n sterk persoonlikheid en groot deurset- 
tingsvermoë. 

Na Retief se koms was daar vanaf Thaba Nchu tot by 
die Vetrivier ongeveer 5 000 siele, waarvan 1 500 van 
hulle weerbare manne was. Die Trekkers het te staan 
gekom voor ‘n paar probleme wat opgelos moes word. 

Daar moes besluit word watter ire kk oers verder gevolg 
sou word en wat die eindbestemming van die Trek sou 
wees. Hulle moes ook ‘n voorlopige bestuur saamstel en 
‘n oplossing vind vir kerklike bediening. 

Op 17 April is toe kort na Retief se aankoms by ‘n 
volksvergadering ‘n nuwe verkiesing van ampsdraers 
gehou. Retief is gekies tot goewerneur. Hy moes ook die 
militêre leiding behartig. Die Burgerraad is behou as 
wetgewende en regsprekende liggaam. Maritz was 
voorsitter en landdros. Potgieter is nie herkies nie. Hy 
was alleen kommandant van sy eie trek. 

Die Trek se eindbestemming 

A1 die Trekgroepe het nou, met Potgietger vooraan, 
stadig in die rigtng van die Vetrivier beweeg Na ‘n reeks 
vergaderings het hulle tot ‘n beslissing oor die eind- 
bestemming van die Trek gekom . Piet Retief het sy oog 
gehad op die ontvolkte wêreld tussen die Tugela en die 
Umzimvubu in Natal. Dan kon hulle Port Natal as hawe 
gebruik en kontak met die Kolonie behou. Potgieter wou 
nie sy aansprake op die geruilde en verowerde gebied laat 
vaar nie, want hy het van die begin af sy oë op die 
binnelandse hoëveld en noorde as bestemmingsoord 
gehad, met die moontlikheid om met die buitewêreld in 
aanraking te kom deur die Portugese van Lourengo 
Marques. Celliers en Maritz het verkies om Natal toe te 
gaan, en ook Piet Uys wat intussen aangekom het. Pot- 
gieter het ingestem om voorlopig saam te trek. Teen die 
begin van Augustus was die hele Trek in ooswaartse 
rigting in beweging langs die Sandrivier op. 

Die kerkprobleem 

Daar was by die Trekkers ‘n behoefte aan geestelike 
bearbeiding, want met hulle uittog uit die Kaapkolonie 
kon hulle nie daarin slaag om ‘n predikant te beweeg om 
aan die groot volksonderneming deel te neem nie. Hulle 
moes toe tussen twee persone kies wat georden kon word: 
Erasmus Smit, Hollander, sendeling, onderwyser, swaer 
van Gerrit Maritz, óf eerwaarde Archbell, Wesleyaanse 
sendeling by Moroka, wat hulle baie vriendelik behandel 
het. Retief het toe op 21 Mei 1837 vir eerwaarde Smit in 
die amp laat bevestig. 

Onenigheid 

Op 6 Junie het Piet Retief se laer by die Vetrivier 
gestaan. Die ampsdraers wat op 17 April gekies is, is 
ingesweer. Almal moes onder eed verklaar dat hulle die 
Voortrekkerregering sou eerbiedig en gehoorsaam. Maar 
op 14 Augustus het Piet Uys saam met 170 ondersteuners 
‘n verklaring uitgereik dat hulle hul nie aan wette 
onderwerp wat deur ‘n paar persone gemaak is nie. Ook 
Maritz was ontevrede. Hy het op 1 Februarie 1838 aan 
die Trekkers geskryf dat Retief hom as goewerneur 
heeltemal te veel mag toegeëien het. Retief het nie daarin 
geslaag om die geskille uit die weg te ruim nie. Die Trek 
het voortgegaan na Natal. 

Tweede veldtog teen Silkaats 

Intussen het Potgieter daarin geslaag om ‘n 
kommando van 360 man byeen te roep om saam met 
Maritz en Uys ‘n tweede keer teen die Matebele-tiran 
Mzilikazi (Silkaats) op te trek. Hulle het hom in ‘n 
negedaagse slag uit sy vestings by Enselsberg verdryf tot 
anderkant sy hoofkraal, Kapain. Andries Pretorius het as 

besoeker uit die Kolonie hierdie veldtog meegemaak. 
Silkaats het oor die Limpopo gevlug en hom in die noorde 
op ‘n plek gaan vestig wat hy Bulawayo genoem het. Dit 
was een van die skitterendste en mees beslissende 
veldslae uit die tyd van die Groot Trek. Die noordelike 
deel van die Vrystaat en die grootste deel van Transvaal 
het nou vir die Voortrekkers oop gelê. 

Die Voortrekkers in Natal 

Intussen het Retief sy laer verlaat en op 6 Oktober 
1837 met ‘n kommissie na Natal vertrek om met Dingaan 
en die Engelse by Port Natal te gaan onderhandel. Daar 
was ongeveer dertig Engelse handelaars op ‘n stuk grond 
by die baai wat deur Tsjaka, en later deur Dingaan, aan 
hulle afgestaan is. Hulle was Retief goedgesind en het 
hom selfs ‘n verwelkomingsadres aangebied. Dit het later 
geblyk dat hulle daar ‘n eie regering wou stig en die 
Trekkers as vriende en goeie bure wou ontvang. Een van 
hulle, John Cane, het Dingaan aangeraai om die gebied by 
die hawe vir die Engelse uit te hou en die res aan die 
Boere af te staan. 

Gardiner se bedenklike rol 

Maar daar was ‘n sekere Alan Gardiner by hulle wat 
vir Dingaan afgeraai het om grond aan die Boere af te 
staan. Hierdie gewese skeepskaptein het in 1835 uit 
Engeland hier in Natal aangekom en vir Dingaan gesê hy 
kom sendingwerk doen. Nadat hy Dingaan se vertroue 
gewen het, was dit sy taak om weglopers en vlugtelinge 
aan te keer en aan Dingaan uit te lewer om gestraf te 
word, wat maar altyd die doodstraf was. Later het hy in 
Engeland die sendeling, Francis Owen, gaan haal en hom 
by die Zoeloe-hoofkraal, Oemkoenghoenglovo, geplaas 
om sogenaamd sendingwerk te doen. Nadat Gardiner Port 
Natal besoek het, het hy ‘n tevergeefse poging aangewend 
om Engeland te beweeg om die hawe te annekseer. 
Daarna slaag hy daarin om as magistraat aangestel te 
word oor die handelaars in die hawe, op gesag van die 


108 



Cape of Goocl Hope Punishment Act. Hulle het egter sy 
gesag glad nie erken nie . Maar hy het nog steeds invloed 
op die Zoeloe-koning uitgeoefen. Hy het vir Dingaan 
gesê Retief hulle is weglopers van hulle eie koning af. Hy 
moenie grond aan hulle afstaan nie. Hy moet hulle straf 
soos wat hy altyd die weglopers straf wat Gardiner aan 
hom uitlewer. 

Sekonyela en die geroofde vee 

Retief het in die begin van November by Dingaan se 
hoofstat aangekom. Hy het ‘n mate van argwaan by die 
ou tiran bespeur, want Dingaan wou alles weet oor 
Silkaats se neerlae en waarom die Trekkers nie in sy 
ontruimde gebied gaan woon nie. Hy is gewillig om 
grond aan die Trekkers af te staan, indien Retief hulle die 
vee wat hulle van hom sou geroof het, terugbesorg. Retief 
het bewys dat dit nie die Trekkers was wat dit gedoen het 
nie, deur die vee by Sekonyela, wat die skuldige was, te 
gaan terughaal. Hy was op 11 Januarie 1838 al weer met 
die beeste terug in die laers aan die Natalse voet van die 
berg en gereed vir sy tweede besoek aan Dingaan. Maritz 
en Celliers het hom afgeraai om weer persoonlik te gaan, 
maar hy wou nie die verantwoordelikheid op iemand 
anders afskuif nie. 

Die moord op Retief 

Hy het op 25 Januarie met 67 man, vier jong seuns en 
‘n stuk of dertig agterryers vertrek en op 3 Februarie voor 
die hoofkraal afgesaal. Die traktaat van grondafstand wat 
Owen opgestel het, is drie dae later eers onderteken, na 
afhandeling van ‘n program van speelvertonings en 
krygsdanse. Toe Retief en sy manne op 6 Februarie wou 
vertrek, is hulle weer genooi om ongewapend die kraal 

binne te gaan, om sogenaamd te gaan groet. Hulle is 
oorrompel, na Hlomo Amaboeta, die moordkoppie, ge- 
sleep en wreed vermoor. 

Die moorde by Bloukrans 

Dingaan se vernaamste motief vir die moorde was 
vrees vir die Boere. Hulle het Silkaats oorwin en nou 
dring hulle Natal binne om ook vir hom en sy Zoeloes 
hier uit te dryf. Hulle moet met lis en geweld afgeweer 
word. Om die Trek in Natal verder in sy kiem in bloed te 
smoor, het hy sy impi’s in die nag van 16 Februarie na die 
voorposte gestuur van die al te geruste laers langs die hele 
linie van die Bloukransrivier tot aan die Rensburgspruit. 
Hulle het die Trekkers bekruip en verras. Dit was ‘n 
ontsettende toneel van dood en vernietiging. Maar die 
volgende oggend is die Zoeloes gestuit en tot oor die 
Tugela teruggedryf. Hulle het 25 000 beeste en ‘n klomp 
skape weggevoer. Die prys wat betaal is, was ontsettend. 
By die gevoelige verlies van hulle vee, was die verlies aan 
menselewens vir die klein gemeenskap byna ver- 
pletterend. By Hlomo Amaboeta het die lyke gelê van 
goewerneur Piet Retief en meer as 60 manne en 30 
bediendes. By Bloukrans en Boesmansrivier is 40 mans, 
56 vroue, 185 kinders en 250 bediendes vermoor. 

Die mislukte straftog 

Teen die einde van Februarie het die Tre kk ers in ‘n 
benarde toestand verkeer. In hulle nabyheid was daar ‘n 
Zoeloemag van tussen agt- en tienduisend ervare krygers. 
Hierdie gevaar moes verwyder word, of hulle moes vlug. 
Die hoop was gevestig op Potgieter en Uys. Hulle het ‘n 
ligte perdekommando saamgestel en met die Engelse in 
Port Natal gereël om met hulle Bantoe-gevolg van die kus 

af die Zoeloes aan te val. Die Boerekommando het op 6 
April in twee afdelings onder Potgieter en Uys die Tugela 
oorgesteek in die rigting van Oemkoenghoenglovo. Hulle 
is oorkant die Buffelsrivier by Italeni in ‘n lokval gelei. 
Uys se kommando het omsingel geraak en Potgieter se 
afdeling moes vir hulle ‘n pad oopskiet om te kon uitvlug. 
Piet Uys en sy seun Dirk en 10 manne het gesneuwel. Ses 
dae daarna het die Engelse met die Zoeloes aan die Tugela 
slaags geraak en ‘n groot verlies gely. Eenduisend van 
hulle Zoeloe-volgelinge is deur Dingaan se Zoeloes dood- 
gesteek en dertien van die Engelse het gesneuwel. 

‘n Donker tyd 

Na hierdie rampspoedige mislukking van die eerste 
veldtog teen Dingaan, het skrik en ontsteltenis die Trek- 
kers beetgepak. Potgieter is in die laers van Retief en 
Maritz van lafhartigheid beskuldig en selfs van verraad. 
In sy eer gekrenk, het hierdie leier toe besluit om terug te 
trek na die wye land wat hy geruil en gehelp verower het. 
‘n Paar dae na Italeni is hy met oor die honderd en sestig 
man, hulle families en vee terug oor die Drakensberg. 

Koms van Andries Pretorius 

In hierdie donker tyd het die mense uitgesien na 
versterking en ‘n leier. Hulle het op 28 Maart 1838 vir 
Maritz weer in sy amp as President-regter bevestig en ‘n 
Volksraad gekies. Andries Pretorius se kuier van die 
vorige jaar was nog vars in die geheue. Hulle het op 18 
April ‘n boodskapper na hom te Graaff-Reinet gestuur, 
om sy hulp in te roep. Hy was ‘n welgestelde man van 
aansien, met militêre ondervinding teen die Swartes in 
1835 en ook in die volgende jaar as kommandant op die 


grens. Hy was gewillig om te kom, want hy was buiten- 
dien van plan om by die Trekkers in Natal aan te sluit. 

Onderwyl die Trekkers vir Pretorius gewag het, het 
hulle veel ongerief in die laers verduur, weens aan- 
houdende vrees vir ‘n nuwe aanval, oorvloedige reëns en 
epidemiese siektes wat hulle uithoudingsvermoë tot die 
uiterste beproef het. Die Zoeloes het op die 15e Augustus 
weer toegesak op die voorste laer aan die Boesmansrivier, 
maar die aanval is onder aanvoering van kommandant 
Hans de Lange na ‘n driedaagse geveg afgeslaan. 

Voorbereiding vir die geveg 

Pretorius het op 22 November die laer aan die Klein 
Tugela binnegery. Saam met sy vrou en sewe van sy agt 
kinders en 23 ander gesinne, het sy trek uit 138 bestaan. 
Hy het 68 waens gebruik om hul besittings te vervoer. 

Na hulle aankoms het die Tre kk ers vir Pretorius as 
hulle kommandant-generaal benoem. Hy het onmiddellik 
begin organiseer om ‘n kommando saam te stel wat teen 
die Zoeloes moes uittrek om Dingaan se mag te breek. 
Hulle het besluit om met waens, waarop al hulle 
benodigdhede gelaai sou word, die Zoeloes tegemoet te 
trek. Hulle sou elke aand laertrek om hulle teen 
nagaanvalle te beveilig. Hulle het stewige houthekke 
gemaak om saam met doringtakke die spasies tussen die 
waens toe te maak wanneer hulle laertrek. 

Met hierdie toerusting, ammunisie en proviand op 57 
waens gelaai, waaronder ook twee kanonnetjies was wat 
Pretorius uit die Kolonie saamgebring het, het die 
laerkommando in die nag van 3 Desember 1838 met 464 
manskappe vertrek. Elke middag is laer getrek en die 
osse en perde binne die beskutte ruimte van die laer 
gehou. 

Hulle het oor die Tugela en sy oostelike takriviere 
getrek en 'n noordelike rigting ingeslaan. Na ‘n week het 
hulle op Sondag, 9 Desember die Sondagsrivier onder die 
Biggarsberge, by Danskraal of Wasbankspruit bereik. 
Hans Dons (Hans de Lange) het toe reeds vasgestel dat 
Dingaan se impi’s in die nabyheid was. 

Na hulle godsdiensoefening wat deur Sarel Cilliers 
waargeneem is, het hulle die plegtige gelofte afgelê. 
Hulle het dit op skrif gestel en dit elke aand in die laer 
voorgelees. 

Bloedrivier 

Die volgende Saterdag het hulle by die plek aangekom 
wat later Bloedrivier genoem is. Hulle het vasgestel dat 
daar ‘n groot vyandelike mag in die nabyheid was. Hulle 
het laer getrek en dit met groot sorg beveilig. Daar het ‘n 
vogtige mistigheid met die rivier langs oor die laer getrek. 
Dit kon die kruit in die Trekkers se gewere só klam maak, 
dat dit sou weier om te ontplof. Maar toe die son op die 
Sondagmóre, 16 Desember 1838 opkom, was die mis- 
newels rondom die laer besig om op te klaar. Die 
Tre kk ers kon die vyand in hul duisendtalle gehurk sien 
sit, gereed om op bevel die laer aan te val. 

Die voorste massas het meteens op hulle voete gerys 
en met bloedstollende krygsgeskreeu die waens bestorm. 
Die gebulder van die Sannas en die twee kanonne het met 
die oorverdowende lawaai van die aanstormende hordes 
gemeng. Hulle het doodsveragtend vlaag op vlaag al 
skreeuend nader gestorm, net om keer op keer deur die 
geweervuur afgemaai te word. Toe Pretorius merk dat hul 
aanvalle halfhartig word, het hy met die perderuiters die 
laer uitgestorm en hulle verder afgemaai en die hele swart 
massa op die vlug gedryf. 


Van die 10 tot 15 duisend Zoeloes wat die laer aan- 
geval het, het meer as 3 000 op die slagveld bly lê. In die 
laer het twee manne en die Kommandant-generaal ligte 
wonde opgedoen. 

By Dingaanstat en Moordkoppie 

Die volgende dag was die seëvierende laerkommando 
reeds op pad na Dingaan se hoofstat, om die Tiran in sy 
nes te gaan aanpak. Toe hulle na vyf dae die plek nader, 
was al wat hulle daar aangetref het, net nog enkele 
rooksuile wat uit die verlate en verwoeste stat opstyg. 
Dingaan het sy stat aan die brand laat steek en gevlug. 

‘n Rukkie later was hulle by die Moordkoppie, Hlomo 
Amaboeta. Daar het ‘n groot aantal geraamtes rondgelê. 
Hulle kon dié van Retief en sy makkers uitken aan 
stukkies klere wat nog daaraan gekleef het. Retief s’n het 
nog die leerbladsak om gehad waarin die opgevoude 
traktaat nog ongeskonde en leesbaar was. 

Daarna het 300 man van die kommando onder leiding 
van Hans de Lange op 27 Desember die vlugtende 
Zoeloes verder agtervolg. Dingaan het hom met sy hele 
gevolg tot oor die Wit Umfolozi teruggetrek. Dit is ‘n 
woeste streek wat selfs vir ‘n perdekommando moeilik 
bereikbaar was. Pretorius het by die waens gebly, want 
hy het baie las van sy beseerde hand gehad. Landman het 
met sy manne in ‘n hinderlaag beland en moes die hele 
dag lank in ‘n verbete geveg verhoed dat 5 000 Zoeloes 
hulle nie geheel en al omsingel nie. Vyf van die 
manskappe het gesneuwel, maar daar het meer as 1 000 
Zoeloes op die slagveld bly lê. 

Britse bemoeienis 

Op 4 Desember het 'n Britse troepemag onder majoor 
Charters in Port Natal geland. Hy is sonder Engeland se 
goedkeuring, deur goewerneur Napier van die Kaap 
daarheen gestuur “om die inboorlinge te beskerm en 
bloedvergieting te voorkom.” Hy het beslag gelê op die 
Trekkers se ammunisie wat hulle in die baai geberg het. 
Hy was gewillig om dit terug te gee indien die Trekkers 
beloof om dit net vir verdedigingsdoeleindes te gebruik. 
Hulle het dit geweier. 

Charters het in Januarie 1839 na Kaapstad teruggekeer 
en kaptein Henry Jervis, wat in beheer van die troepe 
gelaat is, het met Dingaan onderhandelings aangeknoop 
wat op vrede met die Trekkers moes uitloop. Pretorius het 
die “vredeskonferensie” wat op 25 Maart op die plek 
gehou is waar Durban vandag is, bygewoon. Daar is 
wedersyds ooreengekom dat die Tugela die grens sou 
wees tussen die Natalse Republiek en die Zoeloes. Din- 
gaan se gesante het beloof dat hulle die vee en goed wat 
hulle van die Boere geroof het, sou teruggee. 

Dingaan het hom maar nrin aan die ooreenkonrs 
gesteur. Die vergoeding wat beloof is, het maar 
drupsgewys ingekonr. Daar het voortdurend gesante van 
laer rang by die Boere verskyn en die indruk gewek dat 
hulle spioene was en dat Dingaan hom klaarmaak om 
hulle ter geleënertyd weer aan te val. 

In die najaar van 1839 het die toestand verbeter. 
Panda, Dingaan se halfbroer, het nret 17 000 volgelinge 
van Dingaan weggebreek. Jervis het die Boere se 
ammunisie teruggegee en die Engelse troepemag het Port 
Natal ontruim. 


Laaste veldtog teen Dingaan 

Panda het die Trekkers van sy goeie bedoelings 
oortuig. Andries Pretorius het met hom ooreengekom om 
Dingaan weer aan te val. Teen 15 Januarie 1840 het hy ‘n 
burgermag van 350 man in die veld gehad. Panda se 
Zoeloemag van 5 000 het Dingaan se impi’s in ‘n slag by 
die Makonko-koppe beslissend verslaan, onderwyl Preto- 
rius en die burgermag feitlik net as toeskouers daaraan 
deelgeneem het. Hulle het 42 000 beeste as skadever- 
goeding geneenr. Pretorius het op 10 Februarie 1840 vir 
Panda aan die Swart Umfolosi tot koning van die Zoeloes 
uitgeroep. 

Die Republiek Natal 

Die Trekkers het hul vlag in Port Natal geplant en één 
groot republiek geproklameer. Hendrik Potgieter was 
kommandant-generaal vir die gebied Winburg-Potchef- 
stroom en Andries Pretorius vir Natal. Pietermaritzburg, 
die hoofstad, waar die Volksraad gereeld vergader het, is 
al in 1838 gestig. Die raad het ‘n versoek aan goewerneur 
Napier van die Kaap gerig, om as verteenwoordiger van 
die Britse regering, die onafhanklikheid van die Voor- 
trekkerrepubliek te erken. Napier wat gedurende sy 
bewind geen goeie woord ooit vir die Trekkers gehad het 
nie en hulle wou laat verstaan dat hulle nooit iets anders 
as minderwaardige Britse onderdane sou wees nie, was 
moedswillig glad nie haastig om te reageer nie. Hy het 
naderhand in 1841 nader besonderhede gevra voordat hy 
sou besluit. Daarop het die Volksraad sy versoek om 
erkenning van sy onafhanklikheid dringend herhaal. 
Napier het toe skielik geweier om te onderhandel, tensy 
die Tre kk ers eers erken dat hulle Britse onderdane is en 
bereid is om die gesag van die Britse regering te 

gehoorsaam. Eers ‘n jaar daarna het hy aan hulle laat 
weet dat die Engelse regering weier om hul onaf- 
hanklikheid te erken. Die Volksraad wou egter nie berus 
nie en het in Desember 1841 weer aangedring om 
erkenning van sy politieke vryheid, waarna Napier dit 
weer ontken het. Hy het gedreig om Port Natal weer met 
‘n militêre mag te laat beset. 

Nkapaai en Fakoe 

Aan die suidgrens van die Republiek het die Bakas 
langs die boloop van die Umzimvubu, onder hulle 
hoofman, Nkapaai, gewoon. Hy was bekend vir baie 
moord- en rooftogte, ook op sy buurman, Fakoe en die 
Pondo’s. Die Boere van Suid-Natal het veel las van 
hierdie veediewe gehad. Hulle het besluit om die stryd 
teen Nkapaai aan te knoop, al sou hulle gevaar loop om 
met die Kaapse Goewerneur in botsing te kom. Nkapaai 
is verslaan deur ‘n kommando van 260 burgers. 
Sewentien Baka-kinders wat in verlate krale aangestref is, 
is saamgeneem om by die burgers ingeboek te word. Toe 
Fakoe sien wat met Nkapaai gebeur, wend hy hom tot sir 
George Napier en vra beskerming teen ‘n moontlike inval 
van die Voortrekkers. Napier het nie op hom laat wag 
nie. Hy het dadelik ‘n troepemag van 200 man onder 
kaptein TC Smith na Pondoland gestuur om Fakoe en 
Nkapaai te beskerm. 

Die slag van Congella en die anneksasie van Natal 

Toe land daar in Augustus 1841 ‘n Amerikaanse 
handelskip, die Levant, in Port Natal om met die 
Voortrekkers handel te dryf. Dit het die Engelse laat 
besef dat hulle die binnelandse handel deur Port Natal kon 
verloor. Daarom het Napier uit Engeland opdrag ontvang 


om Port Natal weer te beset. Kaptein Smith is van 
Pondoland af met sy troepe na Port Natal gestuur, waar hy 
op 4 Mei 1842 aangekom het. Sy mag het bestaan uit 250 
man, 60 waens, ‘n aantal Hottentotte, 10 perde en 3 
kanonne. Hy het sy kamp by Congella opgeslaan. Vyf 
dae later was Pretorius ook daar met ‘n kommando en 
slaan sy kamp omtrent 5 km van Smith s’n af op. 

Smith het op 23 Mei ‘n nagaanval op die Boerekamp 
gemaak, met 123 soldate en twee kanonne, maar hy is 
teruggeslaan met ‘n verlies van 17 dooies, 31 gewondes 
en 3 vermistes. Hulle kanonne het ook op die strand 
agtergebly. Twee dae later het die Boeremag die 
bemanning van die skoener, die Mazeppa, gedwing om 
oor te gee. Hulle het 56 wavragte goedere, geld en ‘n 
kanon gebuit. 

Pretorius het voortgegaan om Smith te beleër. Een 
van sy manne, Dick King, het in die nag ontsnap en te 
perd seshonderd myl in ses dae na Grahamstad afgelê om 
hulp te gaan soek. Op 26 Junie het ‘n groot vloottaakmag 
van 800 soldate onder kolonel AJ Cloete uit die Kaap in 
die hawe geland en met hul skeepskanonne se gebulder 
vir Smith ontset. Pretorius moes toe maar met sy 
handjievol Boere en verouderde voorlaaiergewere die wyk 
neem voor die getalsterke vyand met hul moderne 
wapentuig. 

Die Engelse Natal 

Lord Stanley, Britse minister van kolonies, het Natal 
in Desember 1842 vir Engeland geannekseer en die 
Kaapse goewerneur Napier het op 12 Mei 1843 die gebied 
tot ‘n nuwe Britse kolonie geproklameer. 

Die verengelste Cloete het onmiddellik begin om ‘n 
soort militêre regering oor die Trekkers toe te pas. Hy het 

die Swartes gebruik om die lewens van die Trekkers te 
vergal. Panda, wat vroeër deur die Trekkers as koning 
van die Zoeloes aangestel is, het nou skielik pro-Brits 
geword. Sy bendes het begin om die hele Natal te 
oorstroom. Cloete het hulle opdrag gegee om die Boere 
se vee te gaan roof en na die Engelse kamp te bring. 
Hulle sou daarvoor vergoed word. 

Pretorius moes die stryd opgee en sy manne huis toe 
stuur om hul gesinne te gaan beskerm teen die Swart 
plaag wat hulle skielik weer bedreig het. Drie ou mans is 
koelbloedig vermoor deur Cloete se “vreedsame” rowers 
en vroue en kinders is mishandel. Die toestand het in ‘n 
orgie van amptelike moord, roof en verkragting ontaard. 

Cloete is terug Kaap toe. In sy plek is sy broer, Henry 
Cloete, na Natal gestuur as gevolmagtigde van die Britse 
regering om die nuwe gebied te administreer. ‘n Aantal 
vroue, onder leiding van die vrou van Erasmus Smit, het 
vir Cloete ‘n benoude tydjie besorg. Hulle het hom as ‘t 
ware in sy kantoor gaan omsingel en vir hom gesê dat 
hulle hul nooit aan Britse gesag sou onderwerp nie en as 
hulle verset daarteen tevergeefs is, sal hulle liewers 
kaalvoet oor die Drakensberg terugstap na vryheid, as om 
onder Britse bestuur in Natal te bly. Hulle wagwoord is: 
“Die Vryheid of die Dood.” Maar Natal was vir die 
Trekkers verlore. 

Die Trekkers verlaat Natal 

Na die anneksasie van Natal in 1843 deur die Engelse, 
het daar ‘n uittog van die Trekkers na die Vrystaat en 
Transvaal begin. Teen die einde van 1843 was daar skaars 
nog 500 gesinne in Natal oor. Andries Pretorius het op sy 
plaas Welverdiend by Pietermaritzburg bly woon en 
probeer om in die bres te tree vir sy mense by die nuwe 

Engelse outoriteite. Hy het niks bereik nie. Hy het selfs 
Kaap toe gegaan om te gaan kla, maar die goewerneur het 
geweier om hom te woord te staan. 

Toe dit naderhand onhoudbaar word weens die 
toestroming van al die swart roof- en moordbendes, het 
Pretorius die Tre kk ers wat nog daar was, ongeveer 400 in 
getal, bymekaar gemaak en in ‘n trek na die Vrystaat 
beweeg. Hulle laers het aan die begin van 1848 aan die 
Tugela gestaan. Die nuwe Kaapse goewerneur, sir Harry 
Smith, het hulle daar besoek en probeer oorreed om in 
Natal te bly. Die Trekkers het skielik waardevolle 
inwoners van Natal geword. 

Nie een is terug nie. Pretorius self het ‘n plaas bekom 
in Transvaal aan die Magaliesberg by Hartebeespoort. 
Baie van die Natalse Trekkers het hulle ook in Transvaal 
by Potchefstroom en Rustenburg gevestig en die ander is 
na die noordelike deel van die Vrystaat, waar Potgieter 
Winburg aangelê het, tussen die Vet- en die Vaalrivier. 


120 



14 

Die Voortrekkers in Transvaal 

Potgieter, pionier van die noorde 

Die bewering dat Andries Hendrik Potgieter steeds 
na die noorde gehunker het omdat hy in Natal nooit enige 
heil gesien het nie, aangesien hy dié as nog te na aan die 
Engelse beskou het, is seer seker oordrewe, maar dit is bo 
alle twyfel waar dat Potgieter dié pionier is wat die 
republikeinse gebied ten weste van die Drakensberge vir 
die Voortrekkers gewen het. Hy het die gebied tussen die 
Vet- en die Vaalrivier van Makwana vir die Trekkers 
geruil, die Oorvaalse streek van die Swartgevaar gesuiwer 
en bewoonbaar gemaak. Na die tweede straftog teen 
Mzilikasi (Silkaats), het hy die gronde wat die Matebeles 
bewoon het, as Voortrekkerbesit geproklameer en die 
Kaapse owerheid sowel as Silkaats daarvan kennis gegee. 
Op hierdie gebied, noord van die Vetrivier en wes van die 
Drakensberge, wou hy die Trekkers se vrye republiek laat 
verrys. Maar hy wou, vry van Britse invloed, vir die 
republiek verbinding met die see bewerkstellig. 

Verspreiding van die Voortrekker-groepe 

Die Voortrekkers wes van die Drakensberge, wat aan 
Potgieter se trek behoort het, het hulle in die hele streek 
noord van die Vetrivier en in Wes- en Suidwes-Transvaal 
gevestig. Daar het ‘n gereëlde regering tot stand gekom, 
net soos in Natal. Die twee Voortrekkermaatskappye is 
op 16 Oktober 1840 met mekaar verenig onder een 
sentrale volksraad, met Pietermaritzburg as setel. Andries 
Pretorius is benoem as kommandant-generaal vir die 


distrik Natalia en Hendrik Potgieter vir die distrik 
Potchefstroom, met ‘n adjunkraad om hom by te staan. 

Na die anneksasie van Natal deur die Engelse, het 
Potgieter op 3 Oktober 1843 aan die Engelse gesag- 
hebbendes in Natal kennis gegee dat hy nie die anneksasie 
van krag ag op die gebied wes van die Drakensberge nie. 
Die adjunkraad is vervang met ‘n burgerraad of volksraad, 
wat op 9 April 1844 die Drie en dertig Artikels opgestel 
het, wat die grondslag sou vorm van al die bestuurs- 
instellings van die Republiek wes van die Drakensberge. 

Die Natalse Trekkers wat saam met Pretorius en 
daarna hierdie nuwe Engelse kolonie verlaat het, het hulle 
in die omgewing van Winburg en Potchefstroom- 
Magaliesberg gaan vestig. ‘n Seksie uit hierdie groep, 
onder nie-amptelike leiding van JJ Burger, voormalige 
sekretaris van die gewese Natalse volksraad, was nie 
gediend met die bestuursgesag wat aan Potgieter toegeken 
is nie en was nie bestem om die eenheid in die Republiek 
wes van die Drakensberge te bevorder nie. Aanvanklik 
was daar nie probleme nie en kon Potgieter onbelemmerd 
sy aandag wy aan pogings om vir die Republiek ‘n weg na 
die see te vind oor Portugese gebied. 

Smellekamp se raad 

Potgieter het toe in 1843 ‘n kommissie georganiseer 
na Delagoabaai om met die Portugese te gaan reëlings 
tref. Met hulle aankoms in die hawe, het hulle daar ‘n 
predikant, ds Ham, ontmoet, wat bestem was om die 
Trekkers geestelik te kom versorg. Hy is daar afgelaai 
deur ‘n sekere Smellekamp, wat met die skip, die Brazilië, 
deur die Trekkers se vriende in Holland gestuur is om met 
hulle te kom handeldryf. Smellekamp het eers Port Natal 
aangedoen, want hy het nie geweet dat die hawe nie meer 

in die Trekkers se besit was nie. Die Engelse wou hom 
nie daar toelaat nie en daarom het hy na Delagoabaai 
geseil en ds Ham daar afgelaai. Daar was ook ‘n 
onderwyser vir die Trekkers op die skip, ene Martineau, 
wat intussen op see oorlede is. Ds en mevrou Ham het in 
Delagoabaai agtergebly en gehoop dat hulle die Trekkers 
in die binneland op een of ander manier sou bereik., maar 
tydens haar bevalling is mevrou Ham en haar baba albei 
in Louren§o Marques oorlede, terwyl ds Ham malaria 
opgedoen het. Onder hierdie omstandighede het hy nie 
meer kans gesien om saam met die Tre kk ers te gaan nie 
en wou hy maar liewer na sy vaderland terugkeer. 

Smellekamp se koms na Delagoabaai het Potgieter 
laat besluit om weer ‘n kommissie daarheen te organiseer 
om met die Portugese te gaan onderhandel oor handels- 
moontlikhede. Hy het die tog in die somer van 1843 van 
agter die Magaliesberg met 80 Winburgers en Potchef- 
stromers onderneem, maar weens vol riviere en die 
tsetsevlieggevaar, moes hulle omdraai en tot die winter 
van 1844 wag voordat hulle weer op die lang, ongebaande 
pad na Delagoabaai was met ‘n aantal ossewaens en 
gedeeltelik te perd. 

Toe hulle uiteindelik die berg oor is en na die 
seevlakte begin afdaal, het hulle die waens weens die 
moeilike terrein onder die sorg van die helfte van die 
geselskap gelaat en met die res die tog te perd voortgesit 
tot in die baai, waar hulle gelukkig nog vir Smellekamp 
aangetref het na sy terugvaart vanaf Batavia en hy op die 
punt gestaan het om na Holland te vertrek. Die Hollander 
het hulle verseker van sy opregte voornemens om spoedig 
‘n gereelde handel tussen Holland en die Trekkers tot 
stand te bring en het hulle die raad gegee om met die oog 
daarop en op die Cape ofGood Hope Punishment Act, van 


die Portugese toestemming te kry om hulle noord van die 
26e graad suiderbreedte te vestig, waar hulle buite die 
Britse invloedsfeer sou wees. Hy was oortuig daarvan dat 
die Engelse hulle ten suide van hierdie breedtegraad 
steeds sou bly agtervolg. Ook moes hulle, met die oog op 
die handel, hulle nader aan die baai vestig en nie vir die 
tsetsevlieë en malaria terugdeins nie. 

Die plan het vir Potgieter en sy metgeselle aanloklik 
voorgekom. Met Smellekamp as tolk het hulle op 22 
Julie 1844 toe met die Portugese goewerneur ooreen- 
gekom om zich binnelands achter de portiegiesche havens 
te vestigen, vanaf die 26e graad suiderbreedte tot die lOe 
graad noorderbreedte, mits hulle nedersetting nie nader as 
vier dagreise van die Portugese hawens af geleë is nie. 

Die kommissie het die terugtog Transvaal toe met 
nuwe geesdrif aangepak. Toe hulle die stroom bereik 
waar hulle die walaer twee maande tevore agtergelaat het, 
was dié egter weg. Die persone in die laer het naamlik toe 
Potgieter en sy geselskap ‘n maand nadat hy beloof het 
om terug te wees en nog steeds wegbly, besluit dat hulle 
almal omgekom het. Hulle het toe die rivier waar hulle 
gelaer was, die naam Treurrivier gegee en in ‘n treurige 
stemming die terugreis aangevang. Hulle was egter 
nouliks by die volgende rivier, toe die perdekommando op 
pad van die baai af terug hulle inhaal, met die gevolg dat 
hulle hierdie rivier toe die naam Blyderivier gegee het. 

Teen die einde van Augustus 1844 was die ekspedisie 
te Magaliesberg terug. Die Burgerraad het die besluit om 
nader aan die Portugese hawens te trek, goedgekeur en 
aan Potgieter opdrag gegee om die verhuising te 
organiseer en te lei. Potgieter het byeenkomste gehou en 
die mense aangemoedig om te verhuis, maar te kenne 
gegee dat die gebied wat hulle gaan verlaat, nie prysgegee 

sou word nie en dat die plase wat hulle gaan verlaat, hulle 
eiendom sou bly. Die verhuising sou nie die stigting van 
‘n nuwe Voortrekkerstaat beteken nie, maar alleen die 
verplasing van die Volksraad na ‘n nuwe setel. 

Die verhuising na Ohrigstad 

Daar was mense, veral van die nuwe intrekkers uit 
Natal, wat Potgieter net wou gebruik as “trekleier” en 
hom daarna wou uitskakel. Dit het Potgieter te hore 
gekom. Hy het op 6 Mei 1845 ‘n vergadering te Potchef- 
stroom gehou, waar 114 persone ‘n dokument onderteken 
het waarin hulle hom as hoofkommandant bemagtig om 
hulle sake te reël. 

Die verhuising het in die middel van 1845 in klein 
groepies begin. Die Kruger-broers, Gert en Casper en 
laasgenoemde se seun Paul wat Potgieter se staatmakers 
was, het die trek meegemaak, maar het spoedig daarna 
weer na die weste teruggekeer, alhoewel hulle verderaan 
steeds deur dik en dun by Potgieter gestaan het. 

Die meeste van die Trekkers het in Julie 1845 by die 
nuwe nedersetting aangekom. Teen Augustus 1845 was 
daar reeds meer as 1 000 persone, of ruim 300 huisge- 
sinne in die nuwe gebied gesetel. Rondom die terrein 
waar die dorp sou verrys, geleë binne twee weke se reis na 
die baai en naby die kant van die Drakensbergpasse 
waarlangs Trichardt gegaan het, kon reeds ‘n groot aantal 
beeste, skape, perde en waens bespeur word, sodat die 
gesig sterk aan die vroeëre Voortrekkerlaers herinner het. 

Die naam van die dorp sou Andries Ohrigstad wees, 
ter ere van Andries Hendrik Potgieter en die Amsterdamse 
koopman, George Gerhardus Ohrig, wat sy skip, die 
Brasilië, met sy kantoorbediende, JA Smellekamp, na die 
Trekkers gestuur het. Potgieter het vir homself ‘n plaas 


aan die noordelike grens van die dorp op 2 Augustus 1845 
aangeteken en die naam Strydfontein daaraan gegee. 
Feitlik grensende aan sy plaas, het Jacobus Burger sy 
plaas, Nooitgedacht, aangelê. 

Die begin van onenigheid 

Op 30 Julie 1845 is op die nuwe dorp ‘n byeenkoms 
gehou om die regering weer te organiseer en ‘n nuwe 
Volksraad op te rig. Die publiek het nege lede gekies, 
met Casper Kruger as voorsitter en Jacobus Burger as 
sekretaris. Potgieter self was ook een van die lede. By 
die eerste sitting van die Raad het Potgieter sy aanstelling 
van 6 Mei as kommandant en algemene “bestierder” deur 
die publiek van Potchefstroom, aan die Raad voorgelê om 
bekragtig te word. Hierteen het “eeniege leden” beswaar 
aangeteken. Hulle houding was dat die aanstelling slegs 
bedoel was om van krag te wees gedurende die verhuising 
self. Daarop het Potgieter se ondersteuners ‘n geskrif 
opgestel wat deur 122 persone onderteken is. Hulle het 
geëis dat hy steeds verder “zal uitmaken de hoogste gezag 
en bestier dezer volksplanting,” maar by sy afwesigheid, 
sou die raad die hoogste gesag wees. Die versoek is deur 
die raad met lang tande aanvaar. 

Daarna is verder aandag gegee aan die administrasie 
van die nuwe gebied, met bekragtiging van die aan- 
stellings van sy klein “amptenary” : Die hoofkomman- 
dant, volksraadsekretaris, ‘n paar veldkornette, huweliks- 
kommissarisse en ‘n landdros. Daar is onmiddellik ‘n 
begin gemaak met die uitgee van erwe in die nuwe dorp 
en van plase in die omgewing. 

Teëspoed op pad na die baai 

Die Trc kk crs het nie uit die oog verloor dat een van 
die vernaamste oogmerke van die trek was om deur die 
Portugese hawens verbinding met die buiteland te 
bewerkstellig nie. Hulle het op 27 Oktober 1845 ‘n 
ekspedisie deur ‘n geselskap van 26 man onder leiding 
van Carel Trichardt na die baai gestuur om die geskikste 
pad daarheen te vind en sake met die Portugese owerheid 
te bespreek. Hulle het die tog te perd en met waens met 
velle en ivoor belaai, onderneem. Hulle het die baai 
bereik, maar het al hulle trekdiere en perde as gevolg van 
die tsetsevlieg en perdesiekte verloor. Die Portugese was 
beleefd en hulpvaardig, maar op die kommissie se 
terugtog na Ohrigstad, het hulle op ‘n afstand van enkele 
dagreise van die baai af, ‘n baken ingeplant om volgens 
hulle opvatting die grens van die Portugese grondgebied 
aan te dui. Die Portugese goewerneur het daarvan te hore 
gekom en vir Potgieter laat weet dat die baken net so goed 
op die middel van sy lyf ingeplant kon gewees het. Indien 
dit in opdrag van Potgieter sou geskied het, wou hy niks 
met die Tre kk ers te doen hê nie en alle handels- 
betrekkinge met hulle staak. 

Die handel met die buiteland misluk 

Daarna het die owerheid te Ohrigstad meer as ‘n jaar 
lank nie weer ernstige aandag aan ‘n handelstog na die 
hawe geskenk nie. Die beoogde handel met die buite- 
wêreld deur die Portugese hawe kon nie op dreef kom nie. 
Hulle hoop was gevestig op pogings wat die Hollander 
Smellekamp sou aanwend om per skip vanaf Holland vir 
hulle noodsaaklike lewensmiddele te voorsien, in ruil vir 
velle, horings en ivoor. Smellekamp het in 1848 daarin 
geslaag om met ‘n skip. die Animo, weer die Portugese 


hawe te bereik met ‘n vrag handelsware wat vir die 
Tre kk ers bestem was. Die Portugese wou hom egter nie 
laat land nie, omdat hy nie onder Portugese vlag geseil het 
nie. 

In Julie 1848 het daar weer ‘n kommissie vanaf 
Ohrigstad vertrek om ‘n veilige pad na die baai te soek. 
Hulle was so gelukkig om op die selfde tydstip daar aan te 
kom toe die Animo daar anker gewerp het. Die Portugese 
owerheid het geweier om Smellekamp toe te laat om 
onder Hollandse vlag met die Trekkers handel te dryf en 
die Animo kon nie aan wal gebring word nie. Maar 
Smellekamp het vir hulle ‘n “onderwyser” aan wal gesit, 
‘n sekere HT Biihrmann, wat later ‘n bedenklike rol in 
Transvaal sou speel. Smellekamp het die kommissie 
belowe om binne 15 maande terug te wees onder 
Portugese vlag met ‘n nuwe handelsvrag. Daarna het hy 
na die Kaap geseil waar hy ‘n klein deeltjie van sy vrag 
verhandel het en toe met die res na Holland teruggevaar. 

Vroeg in 1850 het daar weer ‘n kommissie na die baai 
vertrek om met die Portugese goewerneur, JC de Andrade, 
te gaan onderhandel. Hy was vriendelik en vol beloftes, 
maar sy base in Lissabon was nie van plan om aan sy 
beloftes gevolg te gee nie. 

Intussen het die Boere probeer om uitvoering te gee 
aan Smellekamp se versoek om goed gezouten huiden, 
ivoor en schapenwol en ander handelsartikels bymekaar te 
maak. Hulle het nie daarin geslaag nie, want die olifantjag 
het misluk. Nietemin het ‘n kommissie van 29 man met 
11 waens op 15 Mei 1851 na die baai afgereis. Toe hulle 
in die baai kom, het hulle 100 osse verloor aan ‘n 
onverwachten en heevigen ziekten. Hulle het op 25 Julie 
maar huiswaarts gekeer en gekla dat die water in die baai 
vir die osse ongesond was om te drink en dat die pad 

vanaf die Lebombo na die see met volop tsetsevlieë 
besmet was. 

Vyf dae nadat die kommissie die baai verlaat het, het 
Smellekamp op 30 Julie 1851 met die Portugese skip, die 
Vasco da Gama, daar geland. ‘n Kommissie wat op 27 
September 1851 in die baai aangekom het nadat 
Smellekamp na Mosambiek vertrek het, het gevind dat die 
Trekkers se artikels swak op prys was en dié wat 
Smellekamp daar afgelaai het, peperduur was. 

Weens die feit dat die Trekkers se besoeke aan die 
baai nooit ooreengestem het met Smellekamp se aankoms 
aldaar nie en dat die pad na die baai vanaf Ohrigstad met 
malaria-muskiete en tsetevlieë besmet was, kon die handel 
nie op dreef kom nie. ‘n Tog na die baai met perde en 
ossewaens was ‘n baie gevaarlike onderneming. Dit kon 
alleen gedurende die wintermaande enigsins met ‘n mate 
van veiligheid en sukses onderneem word. Daarbenewens 
het die Portugese ‘n afsydige en onsimpatieke houding 
teenoor die Tre kk ers ingeneem. 

Die skeuring in die gemeenskap 

Spoedig na die vestiging van die Ohrigstadse neder- 
setting, het daar al tekens van onenigheid en wrywing 
ontstaan. Die groep gewese Natallers, onder aanvoering 
van JJ Burger, was nie gediend met die gesag wat 
Potgieter as hoofkommandant en “bestierder” van die 
maatskappy uitgeoefen het, naas die funksie van die 
verkose Volksraad nie. Hulle het hom van allerhande 
vermeende wanpraktyke beskuldig, in ‘n poging om sy 
gesag te ondermyn. Dit het die gemeenskap spoedig in 
twee kampe verdeel, as ondersteuners van die 
“Volksraadparty” en van die “Potgieterparty”. 


Die kleinsielige en nodelose getwis het só erg geword 
dat Potgieter en sy ondersteuners besluit het om ‘n einde 
te maak aan die regering van die Volksraadparty, deur die 
staatsdokumente in die hande te probeer kry. Hulle het 
gedink dat die besit van die staatspapiere jou met 
staatsgesag beklee. Die teëparty het gedink dat Potgieter 
hulle die papiere wou verbrand en wou toe weet of hulle 
dan nie gedoop is nie! 

Omdat die Volksraadgroep aanhoudend probeer het 
om vir Potgieter in onguns by die publiek te bring, wou 
hy hulle ‘n slag goed verneder en het vir Jacobus Burger 
laat vang en opsluit. Dit het byna tot ‘n burgeroorlog 
ontwikkel. Uiteindelik het elke kant ses verteen- 
woordigers benoem wat na beraadslaging by ‘n soort 
wapenstilstandooreenkoms uitgekom het. Daar is besluit 
dat die wapens neergelê sou word en ieder party rustig en 
stil naar huis sal terugkeeren en dat die Hollander 
Smellekamp, in wie albei partye ‘n grondelose vertroue 
gestel het, as arbiter in die saak sou optree. 

Dit was vir Potgieter duidelik dat so lank as wat daar 
twee regerings wat mekaar vyandiggesind was op die 
selfde bodem bly voortbestaan, daar geen hoop op vrede 
en vooruitgang kon wees nie. Hy het ook besef dat 
Ohrigstad nie aan sy oorspronklike doel kon beantwoord 
nie. Die nedersetting was ook nie vir suksesvolle 
veeboerdery geskik nie en die malaria het reeds ‘n 
aansienlike getal slagoffers geëis. Daarom het Potgieter 
besluit om Ohrigstad te verlaat. Hy het op 12 Junie 1847 
aan die hoof van 230 manskappe na die noorde vertrek. 

Potgieter verhuis na Soutpansberg 

Na ‘n skermutseling met Silkaats ver noord van die 
Limpopo, het hy aan die hang van die Soutpansberg ‘n 

geskikte terrein vir die uitlê van ‘n nuwe dorp uitgesoek. 
Na drie maande was Potgieter weer in Ohrigstad terug om 
voorbereidings vir die verhuising te tref. Die trek het 
Ohrigstad vroeg in 1848 verlaat, op pad na Soutpansberg, 
waar hy’n nuwe nedersetting, Schoemansdal, aangelê het. 

Ohrigstad het na Potgieter se verhuising na Sout- 
pansberg al hoe meer ‘n sukkelbestaan begin voer. 
Jacobus Burger en sy Volksraadgroep was magteloos aan 
hulself oorgelaat. Hulle was klein in getal, omring deur 
talryke vyandige naturellestamme en bedroë in die hoop 
op ‘n florerende handel met die buiteland. Hulle het 
verarming en agteruitgang in die gesig gestaar. Hulle het 
reikhalsend na Smellekamp se koms uitgesien en blykbaar 
geglo dat sy teenwoordigheid sommer alle probleme sou 
wegtower. 

In die somer van 1848-1849 het ‘n hewige malaria- 
epidemie sy verskyning gemaak . By Ohrigstad lê daar 47 
grafte, by Nooitgedacht 12 en by die samevloei van die 
Steelpoort- en Spekboomrivier 46 Op elke plaas toon on- 
geveer ‘n halfdosyn grafte die laaste rusplaas aan van die 
slagoffers van die epidemie. 

Onderwyl die sterfgevalle toegeneem het, het die 
oorblywendes begin om al hul besittings op te pak en 
suidwaarts na ‘n hoërliggende streek te trek. Die 
volksraad het op drie plase ‘n nuwe dorp gaan aanlê en op 
20 September 1849 besluit om hom Leidenburg te noem 
wat den naam verkreeg van het lyden aan de geele koorts 
onze landgenooten te Olirigstad doorgestaan. 


15 

Transvaal en die Vrystaat 
word vry 

Toestande in Transoranje 

Toe die Natalse Trekkers in 1844 in die Vrystaat 
aankom, het daar alreeds verskeie groepe mense gewoon. 
In die suidelike deel het die Griekwas onder hulle 
hoofman, Adam Kok, gewoon Die oostelike Transoranje 
was beset deur die Barolong, Moroka en op ‘n deel 
daarvan het Mosjes aanspraak gemaak. Die Trekkers wat 
nie na Transvaal verhuis het nie, het in die Republiek 
Winburg gewoon. Dit is die gebied tussen die Vet- en die 
Vaalrivier, wat Potgieter van die Batuang-kaptein vir 49 
beeste gekoop het. Die Boere se vernaamste leiers daar 
was Jan Mocke en Jan Kock. In die suidelike deel tot aan 
die Oranje, was daar hier en daar nog Afrikaner-Trekkers 
wat nie Winburg toe is nie. Tussen hulle het ‘n klompie 
gewone trekboere gewoon en ook ‘n groep Engelse wat 
oor die Oranje getrek het en hulle daar gevestig het. Hulle 
leier was die verengelste Michiel Oberholzer. 

Hierdie Engelse en die trekboere het hul owerheid 
gesmeek om die hele Vrystaatse gebied vir Engeland te 
annekseer. Die Britse owerheid was egter nog nie bereid 
om dit te doen nie, maar hulle het al die inwoners van 
Transoranje duidelik laat verstaan dat hulle almal Britse 
onderdane is, alhoewel hulle nie op Britse grondgebied 
woon nie, want waar hulle ook al gaan, bly hulle onder 
die jurisdiksie van die Cape of Good Hope Punishment 
Act. 

Verdrae met die inboorlinge 

Om die Britse gesag in Transoranje te demonstreer, 
het die Kaapse goewerneur Napier verdrae gesluit met 
Adam Kok, die Griekwa-hoof en met Mosjes van die 
Basoeto’s. In hoofsaak het die verdrae bepaal dat hulle 
die orde in hul onderskeie gebiede moes handhaaf en 
misdadigers moes uitlewer. Kok kry daarvoor wapens en 
ammunisie en R200 per jaar. Mosjes kry R150 óf wapens 
en ammunisie. (R200 of £100 was in daardie tyd baie 
geld). 

Die verdrag met Kok het feitlik die onafhanklikheid 
van die Griekwas erken. Hy kon nou namens die Engelse 
oor die Afrikaners baasspeel, want hulle het nou sy 
onderdane geword. Hy het sy pasverkreë gesag ook 
probeer handhaaf deur hulle te hiet en gebied en selfs te 
laat arresteer en vir vermeende misdrywe hof toe te sleep. 
Dit kon die Winburgers nie sluk nie. Jan Mocke het ‘n 
klein kommando op die been gekry en noord van 
Philippolis laer getrek. Na enkele skermutselinge is die 
Boere deur ‘n Engelse afdeling verdryf. Mocke het toe 
oor die Vaalriver getrek en Kock het na Winburg gegaan. 
Kort daarna is ‘n Britse resident in Griekwa-gebied ge- 
plaas. Majoor Warden het hom in 1846 met ‘n militêre 
mag in Bloemfontein gevestig. 

Die Oranjerivier-Soewereiniteit 

Dit was duidelik dat die Engelse van plan was om die 
hele Vrystaatse gebied te annekseer . Die Kaapse goewer- 
neur, sir Harry Smith, het vir Andries Pretorius gesê die 
meeste inwoners van die Vrystaat is ten gunste van Britse 
anneksasie van die gebied. Pretorius het vir hom gesê die 
Afrikaners gaan vir hulle vryheid veg, of nog verder 
noordwaarts trek as die Engelse grypsug die Vrystaat ook 


gaan inpalm. Smith het ingestem om met sy anneksasie te 
wag tot Pretorius bewys lewer dat die Vrystaters teen die 
anneksasie gekant is. Pretorius het vyftien vergaderings 
in Transoranje en die Winburggebied gehou, waar almal 
voor die voet daarteen gestem het. Goewerneur Harry 
Smith het egter nie op die uitslag gewag nie., maar op 3 
Augustus 1848 sy voornemens uitgevoer en die hele 
Vrystaatse gebied, vanaf die Oranje tot aan die Vaal, vir 
Engeland geannekseer onder die naam Orangeriver 
Sovereignty. 

Die Slag van Boomplaas 

Na die anneksasie het die onrus in hierdie gebied 
toegeneem. In Winburg is die Afrikaner-landdros Jacobs 
deur ‘n Engelse magistraat Biddulph vervang. Die 
Winburgers het hom ‘n maand lank verdra en toe aangesê 
om die dorp te verlaat. Biddulph het na Bloemfontein die 
wyk geneem. 

Die Winburgers het herhaaldelik boodskappe aan 
Pretorius gestuur om hulle te kom help om die Engelse 
juk af te gooi. Pretorius het aan hulle versoek gehoor 
gegee. Hy het sy plaas by die Magaliesberg verlaat en so 
ver as wat hy gegaan het, manskappe versamel om teen 
Smith op te tree. Sir Harry het van sy koms verneem en 
‘n prys van £1 000 op sy kop gesit as beloning vir die 
persoon wat hom gevange neem. Smith het dadelik met 
‘n sterk mag van 850 man na Winburg opgeruk. Sy 
geledere is langs die pad versterk met nog 250 berede 
Griekwas wat by hom aangesluit het. Pretorius het hulle 
by Boomplaas ingewag met ongeveer 750 man. Die 
botsing het op 29 Augustus 1848 plaasgevind. Na ‘n kort 
maar warm geveg het Pretorius sy kommando opgebreek 

en die slagveld ontruim. Sy voorlaaiers kon nie teen 
Smith se kanonne standhou nie. 

Vir sir Harry Smith was hierdie manne nie Afrikaners 
wat vasberade vir hul vryheid geveg het nie, maar slegs ‘n 
klompie rebelle wat teen die “wettige” Engelse gesag wat 
oor hulle gestel is, in opstand gekom het. Hy het die prys 
op Pretorius se kop verdubbel na £2 000 en ‘n jong seun, 
Thomas Dreyer, wat tydens die slag krygsgevange 
geneem is, voor ‘n vuurpeleton tereggestel. 

Na die Slag van Boomplaas het Andries Pretorius 
ontmoedig na sy plaas by Magaliesberg teruggekeer. Die 
Afrikaner-Trekkers noord van die Vaalrivier het nou in 
ylverspreide groepe vanaf Potchefstroom, Magaliesberg- 
Rustenburg, Ohrigstad-Lydenburg en Soutpansberg- 
Schoemansdal gewoon. Daarby kom nog die Winburgers 
in die Noord-Vrystaat en die Afrikaners in die suidelike 
deel van die Oranjerivier-Soewereiniteit. 

Toe Hendrik Potgieter hoor dat Andries Pretorius die 
Engelse by Boomplaas gepak het, het hy hom dit kwalik 
geneem, want hy was bang Pretorius maak slapende 
honde wakker en aktiveer die Engelse om ook die gebied 
noord van die Vaal te kom annekseer. Daarom het 
Potgieter homself met sy volgelinge by die Soutpansberg 
geïsoleer. In die ooste het die Volksraadparty hulself af- 
geskei van die res en Lydenburg beskou as die hoofstad 
van die Voortrekkerrepubliek wat tot stand moes kom. 

Biihrmann die tweedragsaaier 

Smellekamp het in 1848, tydens sy besoek aan die 
Portugese hawe in Delagoabaai met die skip, die Animo, 
vir HT Buhrmann daar afgelaai. Smellekamp het hierdie 
Biihrmann, ‘n kantoorkneg van Amsterdam, aanbeveel as 
skoolmeester vir die Trekkers te Ohrigstad, maar Biihr- 


mann het voorgegee dat hy namens Smellekamp kom om 
arbiter te speel tussen die strydende groepe. Hy was die 
wortel van baie kwaad. Hy het weens sy versoenings- 
pogings naderhand oorhoops gelê met al die leiers. Hy 
het die Volksraad van Lydenburg se teenkanting verder 
aangeblaas, vir Potgieter beskinder en vir Pretorius sleg- 
gemaak, totdat Potgieter naderhand in Desember 1849 vir 
Pretorius geskryf het: “Waarom moeten wy ons nog 
langer van een dolsinnige Hollander by de neus laten 
leiden en (zo) veel insolentien van hem verdragen?” 

Troebel toestande in die Vrystaat 

Maar intussen was Pretorius nog nie klaar met die 
Engelse nie. Hulle verdragstaat-vennoot, Mosjes, het dit 
vir die Britse resident in Bloemfontein onmoontlik 
gemaak om die vrede onder die stamme te handhaaf. Ook 
die Blankes het die slagoffers van Basoeto-rooftogte 
geword. Warden was verplig om in die middel van 1851 
met ‘n gewapende mag teen die rusverstoorders op te tree. 
Die Boere wou hom nie help nie en sy troepemag was nie 
teen die taak opgewasse nie, met die gevolg dat hy met ‘n 
aansienlike verlies by Viervoet deur die Basoeto’s 
verslaan is en in aller yl na Bloemfontein moes vlug. 

Die land was in ‘n verwarring. Almal het in ‘n 
toestand van vrees en onsekerheid geleef. Warden was 
bang dat die Boere Mosjes sou help en dat hulle weer 
Andries Pretorius se hulp sou inroep. Ook Mosjes het vir 
Pretorius hulp gevra. Dit was natuurlik ondenkbaar dat ‘n 
Boereleier daartoe sou oorgaan om inboorlinge in ‘n oor- 
log teen witmense te gebruik. 

Die Sandrivierse Konvensie 

Maar die tyd vir onderhandeling was ryp. In die 
Soewereiniteit was Wit en Swart teen Britse gesag gekant. 
Die Kaapkolonie was sedert 1850 in die bloedige Agste 
Grensoorlog vasgevang. Die Britse belastingbetalers het 
ernstig begin protesteer teen nuttelose gebiedsuitbreiding 
en die koste aan inboorling-oorloë in Suid-Afrika. Graaf 
Grey, minister van kolonies, het sy wantroue in sir Harry 
Smith se goewerneurskap laat deurskemer, toe hy twee 
assistent-kommissarisse, majoor WS Hogge en Charles 
Mostyn Owen, benoem het om die nodige skikkinge aan 
die oos- en noordoosgrens van die Kaapkolonie te tref. 

Pretorius het op 8 September 1851 op ‘n vergadering 
van die publiek en die krygsraad opdrag ontvang om met 
die Britse owerheid tot ‘n goeie verstandhouding te kom. 
Hy het met ‘n afvaardiging na die Vrystaat afgereis en op 
16 en 17 Januarie 1852 met die Britse verteenwoordigers 
onderhandel. Dit het uitgeloop op die ondertekening van 
die Sandrivier-konvensie. Die ooreenkoms bestaan uit 
nege artikels. 

In die eerste artikel van die traktaat word die onaf- 
hanklikheid van die Trekkers noord van die Vaalrivier 
erken. Die Vaalrivier sou die grens tussen die Soewe- 
reiniteit en Transvaal wees. In die derde artikel 
onderneem die Britse regering om geen traktate met die 
inboorlinge noord van die Vaalrivier te sluit nie. Die 
volgende artikel verbied slawerny. Voorsiening is ge- 
maak vir wedersydse handelsgeriewe. Die handel in 
vuurwapens en ammunisie sou slegs aan Blankes in die 
Britse gebiede wees. Misdadigers sou wedersyds uitge- 
lewer word. Wettige huweliksertifikate sou wedersyds 
erken word. Dit staan elkeen op Britse grondgebied vry 
om hom in Transvaal te vestig. 


Pretorius se groot werk is eers nie deur almal in 
Transvaal goed begryp nie, maar op 16 Maart 1852 het 
die afgevaardigdes na Sandrivier by ‘n volksvergadering 
op Rustenburg verslag gelewer. Potgieter is deur kom- 
mandant GJ Kruger per brief uitgenooi om die ver- 
gadering te kom bywoon sodat hy self kon sien de 
vreyheid die wey alle bekomen heeft aan deze zeyde van 
de Vaalrivier. Potgieter het reeds op 11 Maart op 
Rustenburg aangekom. Pretorius het op 15 Maart opge- 
daag en dagbreek die volgende dag het die aandoenlike 
algehele versoening tussen die twee leiers plaasgevind, 
waarvan Stuart sê: Dit is een der heerlyke toneelen, die 
ik in dit land mogen bywonen. 

Maar die Trekkers tussen die Oranje- en die 
Vaalrivier het nog onder Britse gesag gestaan. Pretorius 
wou die gebied by Transvaal insluit, maar die 
kommissarisse het nie kans gesien om dit te laat ontruim 
nie. Daar het nog groot verwarring geheers na Warden se 
neerlaag teen Mosjes, wat eers gewreek moes word om 
die Britse prestige te herstel. 

Die Bloemfonteinse Konvensie 

Graaf Grey het in Januarie 1852 vir Harry Smith 
teruggeroep. Sy opvolger, sir George Cathcart, het al die 
Bantoes aan die Kaapkolonie se grens onderwerp en 
daarna met ‘n leër van 2 500 man na die Soewereiniteit 
gehaas om die vrede te herstel en om skadevergoeding 
van 10 000 beeste van Mosjes te eis, maar Mosjes het toe 
net 3 500 gelewer . Cathcart was ontevrede en het tot die 
aanval oorgegaan, dog Mosjes se Basoeto’s het die Britse 
mag weer ‘n tweede keer by Berea verslaan. Die geslepe 
Mosjes het egter voorgegee dat hy die neerlaag gely het 
en om vrede gesmeek. Cathcart het dit aangeneem en 

haastig na die Kaapkolonie teruggekeer. Daarna het die 
minister van kolonies beveel dat die gebied van die Soe- 
wereiniteit ontruim moes word. Sir George Clerk is as 
kommissaris benoem om die proses deur te voer. Die 
Engelse inwoners van die Soewereiniteit het kwaai 
geprotesteer., maar op 23 Februarie 1854 was die onder- 
handelinge afgeloop en is die Bloemfonteinse Konvensie 
onderteken. Daarin is die staatkundige onafhanklikheid 
van die gebied tussen die Oranje- en die Vaalrivier deur 
Brittanje erken . Die Republiek van die Oranje-Vrystaat 
het tot stand gekom. Die bepalings van die Konvensie 
stem in hoofsaak ooreen met dié van die Sandrivierse 
traktaat . Daarin is egter ‘n meer ingrypende beginsel op- 
gesluit . Brittanje het grondgebied waaroor sy vlag ge- 
wapper het, ontruim en sy onderdane van hulle trou aan 
die Britse troon onthef, terwyl hy met die Sandrivierse 
Konvensie die onafhanklikheid erken van ‘n gebied wat 
hy nie besit het nie. 

Wordingsjare van die Suid-Afrikaanse Republiek 

In die eerste jare na die verkreë onafhanklikheid van 
Transvaal, is die Republiek geteister deur onderlinge 
onenigheid. Daar was nog nie eenwording van die 
verskillende klein nedersettings noord van die Vaal nie en 
die nuwe staat het nog geen behoorlike grondwet gehad 
nie en die klein blanke gemeenskap is gedurig bedreig 
deur woeste Bantoestamme. In Soutpansberg, of Schoe- 
mansdal, het die mense onder persoonlike leiding van 
Andries Hendrik Potgieter gestaan, tot sy dood in 
Desember 1852 en daarna onder bevel van sy seun Piet, 
wat in 1854 in die stryd teen Makapaan gesneuwel het. 

In Oos-Transvaal by Lydenburg, het die mense die 
bevele van die Volksraadparty gehoorsaam en ook in die 


skadu geleef van magtige en onbeskaafde Bantoestamme. 
Hulle is geteister deur periodieke malaria-epidemies. 
Verder suid het daar ‘n klein aantal Blankes aan die 
Buffelsrivier gewoon, waar later die dorp Utrecht ontstaan 
het. Hulle het hulle lot by Lydenburg ingewerp. 

In die weste was die land bewoon van Potchefstroom 
tot by Rustenburg en Marico. Hulle het die gesag van 
Andries Pretorius erken tot sy dood in 1853 en daarna dié 
van sy seun, Marthinus Wessel. 

In die hele gebied tussen die Vaal en die Limpopo, 
was daar vyf dorpe: Schoemansdal (aangelê in 1848), 
Lydenburg (1850), Potchefstroom (1839), Rustenburg 
(1851) en Pretoria (1855). 

In 1854 het die opperhoof Makapaan ‘n aantal Blan- 
kes op gruwelike wyse om die lewe gebring. ‘n 
Strafkommando onder MW Pretorius en Piet Potgieter het 
Makapaan in sy grotte ‘n gedugte les geleer, maar 
Potgieter self het die lewe daarby ingeskiet. Stephanus 
Schoeman het hom opgevolg as Kommandant-generaal 
vir Soutpansberg. 

Kerklike probleme 

Die jong Republiek het kerklike probleme ondervind. 
Omdat die Kaapse kerk ‘n onsimpatieke houding jeens die 
Trekkers ingeneem het en geen predikant sy gemeentelede 
op die trek vergesel het nie, het die Trekkers uit 
Nederland deur bemiddeling van professor Lauts ‘n 
predikant bekom, ds Dirk van der Hoff. In Augustus 
1853 het die Algemene Kerkvergadering in Rustenburg 
onder voorsitterskap van ds Van der Hoff besluit om net 
die Nederduits Hervormde Kerk in die Republiek te erken 
en inlywing by die Kaape sinode te verwerp. 

Smellekamp se rol 

Biihrmann en Lydenbug wou nie vir ds Van der Hoff 
as predikant aanvaar nie en was ten gunste van inlywing 
van die kerk by die Kaapse sinode. Hulle kry toe die 
steun van Smellekamp, wat aan die begin van 1854 uit 
Holland in Lydenburg aankom en vir ds Van der Hoff 
daar ontmoet. Daar was onmiddellik onenigheid tussen 
die twee, want Smellekamp wou sonder bemiddeling van 
professor Lauts ‘n predikant vir Lydenburg alleen kry. 
Smellekamp het na Rustenburg gegaan en daar rondvertel 
dat ds Van der Hoff geen geordende leraar was nie en dat 
hy en die hele kerkraad Godverloogchenaars was. Die 
kerkraad het Smellekamp voor die Volksraad wat op 
Rustenburg in sitting was, aangekla, maar laasgenoemde 
was huiwerig om ‘n beslissing te vel en wou die saak 
liewer deur die hof beslis hê. Hulle het Smellekamp egter 
voor die raad gebring, waar hy ontken het dat hy sou 
beweer het dat ds Van der Hoff nie georden was nie. 

Daarop het die Kerkraad by die Krygsraad om hulp 
gaan aanklop, waarop laasgenoemde vir veldkornet Paul 
Kruger na die Volksraad gestuur het om te gaan verneem 
waarom die Kerkraad niet na behooren zyn beschermd 
geworden. Die Volksraad het die verskoning aangebied 
dat hulle nie oor genoegsame getuienis in die saak beskik 
het nie. Die Krygsraad lewer toe twee persone om 
getuienis af te lê en eis dat ‘n besluit wat die vorige jaar 
geneem is, uitgevoer moes word, naamlik om persone wat 
die kerk belaster, met 500 Rds te beboet en by ‘n tweede 
oortreding te verban. 

Daarop het die Volksraad Smellekamp met 500 Rds 
beboet en hom gevra om hom stil en rustig te gedra en 
hom nie met kerklike of politieke sake te bemoei nie of 
anders sou hy verban word . ‘n Rukkie daarna het Smelle- 


kamp op Potchefstroom aangekom. Sy gramskap het nou 
ook teen MW Pretorius, as voorsitter van die Krygsraad, 
ontvlam. Nadat hy ‘n beledigende brief aan Pretorius 
gerig het, het die landdros van Potchefstroom hom gelas 
om die Republiek te verlaat. Hy is dus verban en het ‘n 
dag of wat later na Bloemfontein vertrek. 

Lydenburg skei af 

Die Lydenburgers was oor hierdie gebeurtenisse baie 
ontevrede. Hulle het net soveel wrewel as Smellekamp 
teenoor ds Van der Hoff en MW Pretorius gekoester. Die 
verskille en twis het so groot geword dat Lydenburg op 16 
Desember 1856 in ‘n aparte republiek afgeskei het. Maar 
MW Pretorius het weer die vriendskapshand aan hulle 
gereik. Die verskille is uit die weg geruim en hulle is in 
1860 weer met die Suid-Afrikaanse Republiek verenig. 

Twis en tweedrag 

Maar daarna was die onderlinge geskarrel van 
onenigheid en twis nog glad nie hokgeslaan nie. Die 
grondwet wat in 1855 vir die Republiek opgetrek is, is nie 
net deur Lydenburg verwerp nie, maar is ook nie deur 
Soutpansberg aanvaar nie. Nietemin is MW Pretorius as 
president benoem en Stephanus Schoeman van Sout- 
pansberg as kommandant-generaal. 

Pretorius wou graag die twee republieke verenig en 
wend in 1857 met wapengeweld ‘n poging aan om dit te 
doen. Pretorius se kommando het by Renosterrivier teen 
kommandant Senekal van die Vrystaat te staan gekom. 
Kommandant Paul Kruger het haastiglik daarheen afgesit 
en ‘n dreigende botsing voorkom. Toe president Boshof 
van die Vrystaat in 1859 uit diens tree, neem Pretorius by 
sy volksraad sewe maande verlof en laat hom as president 

van die Vrystaat kies. Die Transvaalse Volksraad kon dit 
nie toelaat nie en dwing hom toe om as president van 
Transvaal te bedank en kies toe vir W Grobbelaar as 
waarnemende president. Stephanus Schoeman was daar- 
oor bitter ontevrede en kom toe met ‘n kommando vanaf 
Soutpansberg om vir Grobbelaar te kom verdryf. Kruger 
het met ‘n kommando vanaf Rustenburg teen hom 
opgeruk . MW Pretorius het as vredemaker uit die Vry- 
staat gekom en die struweling ontlont. 

In 1862 is ‘n nuwe volksraad gekies, wat toe vir 
Willem van Rensburg as waarnemde staatspresident 
gekies het. Schoeman was weer erg ontevrede. Hy het 
weer sy burgers opgeroep en Pretoria binnegedring . Maar 
Kruger het hom verdryf en tot by Potchefstroom 
agtervolg. Hy is die Vaalrivier oor en kom toe met ‘n 
versterkte leër uit die Vrystaat terug. MW Pretorius het 
weer daarin geslaag om die twee partye om te haal om die 
vyandelikhede te staak en op ‘n nuwe verkiesing te wag. 
Maar die volksraad het weer vir Van Rensburg gekies en 
vir Kruger as kommandant-generaal aangestel. Hierdie 
keer was kommandant Viljoen van Marico so ontstoke dat 
ook hy met ‘n sterk leërmag na Pretoria opgeruk het. 
Kruger se kommando was nie sterk genoeg om hom huis 
toe te dryf nie. Na ‘n kort skermutseling ‘n endjie noord 
van Silkaatsnek, het hulle weer vir MW Pretorius as 
bemiddelaar laat kom en besluit om tot ‘n volgende 
verkiesing te wag. In 1864 is Pretorius weer tot 
staatspresident gekies en is die broedertwiste beëindig. 

Die Republiek het na twaalf jaar van onafhanklikheid 
sy kinderskoene ontgroei en begin om as één sterk 
verenigde staat te gedy tot ‘n toonaangewende mag in die 
rei van Suid-Afrikaanse state en kolonies. 


16 

Die Kaap ná die Groot Trek 

Die oosgrens 

Die skade wat die oosgrensboere in 1834-35 tydens 
die Sesde Grensoorlog gely het, is op meer as R600 000 
bereken. Goewerneur George Napier wat vir D’Urban 
opgevolg het, het tevergeefs vir lord Glenelg gevra om 
hulle vir hul verliese gedeeltelik te vergoed. Napier was 
verplig om meermale na rooftogte strafekspedisies uit te 
stuur. Tydens die bewind van sy opvolger, sir Peregrine 
Maitland (1844-1847) het die oorlog van die Byl 
uitgebreek. Dit was die sewende grensoorlog. Opperhoof 
Sandile het geweier om ‘n Bantoe wat ‘n byl gesteel het 
en die moordenaars wat hom uit die hande van die polisie 
bevry het, uit te lewer. Die inboorlinge het weer in groot 
getalle die Kolonie binnegeval. Maitland het met ‘n 
skoonmaakproses begin, maar toe hy deur sir Harry Smith 
(1847-1853) opgevolg is, was die Rarabe-stamme nog nie 
onderwerp nie. 

Smith het ‘n nuwe oosgrens langs die Keiskamma 
geproklameer en die vroeëre Province of Queen Adelaide 
tot Britse grondgebied verklaar. Dit het die naam 
British Kaffraria gekry. ‘n Aantal militêre poste is 
opgerig en ‘n militêre mag moes die orde onder die nuwe 
Bantoe-onderdane handhaaf. Smith het die hoofde laat 
belowe dat hulle sou help om die geloof aan toordokters 
en die lobola-stelsel uit te roei . Die hoofde was nie van 
plan om hulle beloftes na te kom nie. Die toordokters het 
hulle aangevuur, totdat hulle vir ‘n nuwe oorlog 
klaargemaak het. 

Die Goewerneur het self die vonk wat die 
vyandelikhede laat ontvlam het, verskaf. Hy het in 1850 
in die geannekseerde gebied vertoef en ‘n bevel aan die 
hoofde gestuur om hom te kom ontmoet. Niemand het 
opgedaag nie. Daarna gee sir Harry kennis dat hy vir 
Sandile afsit as hoof van die Rarabe en vir Charles 
Brownlee in sy plek aanstel. Dit het die oorlog laat 
uitbreek ‘n Klein Engelse mag wat gestuur is om Sandile 
te gaan arresteer, is oorrompel. Die Bantoes het op 
Kersdag 1850 ‘n aantal militêre dorpies uitgemoor en 
verbrand. Sir Harry self het met moeite ontsnap . Daarna 
is die Kolonie binnegeval en die grensdistrikte was weer 
die prooi van roof, dood en verwoesting. A1 die Swartes 
van Brits-Kaffraria, die Transkeise inboorlinge en die 
Katrivier-Hottentotte het in gemeenskaplike gevegte teen 
die Witman verenig. Toe die oorlog te lank sloer en dit 
die Imperiale regering te veel kos, het hulle Smith terug- 
geroep en met sir George Cathcart (1852-1854) vervang. 
Hy het daarin geslaag om die oorlog in Februarie 1853 te 
beëindig . ‘n Deel van Brits-Kaffraria is vir blanke be- 
woning oopgestel en die dorp Queenstown is daar 
aangelê. 

Die Anti-bandietebeweging 

Gedurende die jare veertig het die Imperiale regering 
dit ‘n paar keer oorweeg om ‘n aantal van sy ongewenste 
onderdane in sy oorvol tronke, in Suid-Afrika te kom 
ontlas, omdat Australië onwillig geraak het om so baie 
van hulle te ontvang. Lord Grey het daarop sonder meer 
sy Suid-Afrikaanse kroonkolonie as aflaaiplek vir ban- 
diete geproklameer. Toe sir Harry Smith op 8 November 
1848 hierdie proklamasie in die Kaapse Wetgewende 
Raad bekend maak, was die ontsteltenis en veront- 


waardiging groot . Die inwoners het protesvergaderings 
gehou en versoekskrifte na Engeland gestuur. Toe hulle 
verneem dat die eerste skip, die Neptune, met 282 
bandiete aan boord, tog aan die kom was, het hulle ‘n 
groot vergadering gehou en die Anti-Bandietebeweging 
gestig. Hulle het besluit om geen werk aan bandiete te 
gee nie en om almal wat iets vir die bandiete wou doen, te 
boikot. 

Die Neptune het op 19 September 1849 Simonsbaai 
binnegeseil. Goewerneur sir Harry Smith kon nie die 
bevele van die Imperiale regering verontagsaam nie, maar 
hy het die inwoners darem beloof dat geen bandiet van die 
Neptune toegelaat sou word om te land nie. Die waak- 
same inwoners het probeer verhoed dat die skip van voed- 
selvoorrade voorsien word. Nadat die skip maande-lank 
in Simonsbaai voor anker gelê het, het dit uiteindelik op 
21 Februarie 1850 op bevel van die Imperiale regering en 
tot groot vreugde van die koloniste die Kaapse waters 
verlaat en na Van Diemensland gevaar. 

Die Kaapse koloniste, Engels en Afrikaans, het aan 
die Imperiale regering bewys dat hulle meer verdien om 
net as ‘n kroonkolonie regeer te word. Met ‘n nuwe 
grondwet wat in 1853 opgestel is, is verteenwoordigende 
regering ingestel, waardeur aan die koloniste volle wetge- 
wende gesag verleen is, maar die uitvoerende gesag het 
nog in die hande van die goewerneur en sy amptenare 
berus. Eers in 1872 is volle verantwoordelike regering 
ingestel en het die uitvoerende amptenare gewone lede 
van die wetgewende liggaam geword. Die uitvoerende 
gesag was voortaan verantwoordelik aan die parlement. 

Die Kósa-selfmoord 

Op die oosgrens het goewerneur George Grey, in 
opvolging van Harry Smith se beleid, blanke koloniste 
tussen die Bantoes van Brits-Kaffraria geplaas. Na die 
Krimoorlog het hy ongeveer 4 000 Duitsers beweeg om 
na Suid-Afrika te kom. Hulle is saam met Britse 
immigrante in die betrokke gebied geplaas. Die Kósas 
aan weerskante van die Kei was in groeiende opstand teen 
die Blankes se insypeling in hulle gebied. Hulle het hul 
“voorvadergeeste” geraadpleeg. Dié sou dan aan ‘n 
meisie, Nonquase, en haar toordokter-oom, Umhlakaza, 
gesê het dat as die ontevrede Kósavolk alle beeste en 
lewensmddele vernietig, sou daar op ‘n gegewe dag (18 
Februarie 1857) gestorwe helde, beeste en graanvoorrade 
uit die aarde verrys en alle blanke indringers sou in die 
see gejaag word. Die belhamels wou met hierdie storie ‘n 
massa Kósa-opstand laat ontbrand. Nadat die vee en 
voorrade vernietig is en die voorvaders op die D-dag geen 
oorvloed gebring het nie, het daar hongersnood en ellende 
gevolg. Tienduisende het gesterf, maar nagenoeg 30 000 
het oor die grens gestroom om kos en werk te soek. 

Die gevolglike ontvolking van Brits-Kaffraria en die 
verbrokkeling van die Kósa-volk, het aan goewerneur 
Grey die geleentheid gebied om dit deur Blankes te laat 
herbevolk. Daarmee is in ‘n groot mate die eeu-oue 
oosgrensprobleem van die Kaapkolonie opgelos. 

Die Vrystaat word beroof 

Na die erkenning van die Vrystaat se onaf- 
hanklikheid in 1854 deur Groot-Brittanje, het sir George 
Clerk die teuels van die bewind oorhandig aan Josias 
Hoffman en ‘n komitee van ses lede. Die bevolking van 
sowat 15 000 Blankes het ‘n gevestigde bestaan gevoer. 
In die oostelike dele was die Basoeto-grens nie skerp 
afgebaken nie. Daar is heelwat koring verbou en origens 
was veeboerdery die inwoners se vernaamste bedryf. Die 
suide van die land, met sy beduidende Engelse element, 
het nader aan die Kaapkolonie gestaan, terwyl in die 
noorde die ou Winburgse tradisie van republikeinse onaf- 
hanklikheid lewendig was. 

Die eerste taak wat op Hoffman en sy komitee se 
skouers gerus het was om deur die burgers vir die nuwe 
staat ‘n volksraad te laat kies. Daarna het die volksraad 
die opstel van ‘n grondwet suksesvol afgehandel en vir 
Josias Philip Hoffman as hulle eerste president gekies. 
Hoffman het met sy filantropiese neigings sterk na die 
pype van die Engelse element gedans. Die volksraad het 
hom ten spyte daarvan as president gekies weens sy 
besonder vriendskaplike betrekkinge met die Basoeto- 
opperhoof. Hulle het gehoop dat hy met ‘n versoenende 
houding met Mosjes, die gevaar van roof- en plundertogte 
op die staat kon afweer. 

Hoffman en Mosjes 

Hoffman was op ‘n tydstip vantevore transportryer in 
Natal, die Vrystaat en Basoetoland en hy het vir Mosjes 
goed geken en het selfs vir hom in die berge ‘n paleis 

gebou, waaroor Mosjes so bly was dat hy vir Hoffman ‘n 
pragtige plaas aan die Caledon gegee het en vir hom ook 
‘n huis op die berg laat oprig het, waarin hy kon tuisgaan 
wanneer hy die Basoeto-koning in sy vesting, Thaba 
Bosigo, besoek. 

Mosjes was baie in sy skik toe sy vriend president van 
die Boere word. Hoffman het hom in Augustus 1854 in 
Thaba Bosigo besoek en is met vreugdeskote verwelkom. 
Toe Hoffman na beraadslagings weer wou ry, kom sê ‘n 
boodskapper dat Mosjes asseblief ‘n geskenk van buskruit 
vra, want hy het daardie more al sy kruit met die 
verwelkomingseremonie weggeskiet. Hoffman het toe- 
gestem en Mosjes het later ‘n vaatjie kruit in Bloem- 
fontein laat haal. Toe die volksraad hiervan verneem, was 
daar groot ontevredenheid en dit het tot Hoffman se 
bedanking in Februarie 1855 gelei. 

Daarna het die volksraad vir Johannes Nicolaas 
Boshof in 1855 tot president gekies. Gedurende die vier 
jaar wat hy bevoorreg was om die jong republiek te lei, 
het hy die Vrystaat se staatsdiens en landsadministrasie op 
‘n baie gesonde grondslag geplaas en broodnodige wetge- 
wing laat aanneem, sodat die klein Republiek toe alreeds 
op pad was om ‘n modelstaat te word, want die bekwame 
Boshof het reeds oor ondervinding van hierdie aange- 
leenthede beskik as vroeëre lid van die Wetgewende Raad 
van Natal. 

Boshof se stryd teen die Basoeto’s 

Op die Republiek se oosgrens het die Basoeto’s ‘n 
dreigende houding ingeneem. Hulle het die Blankes met 
12 teen een in getalle oortref. Hulle het oor vuurwapens 
beskik en was besonder mobiel, omdat almal berede was. 
Hulle het met begerige oë na die vrugbare grond tussen 


die Caledon- en die Grootrivier gestaar en deur geleide- 
like insypeling dele daarvan beset. Diefstal van beeste en 
perde het voortgegaan en selfs is plase in Harrismith, 
Winburg en Smithfield in besit geneem. 

Boshof het ‘n kommando op die grens saamgetrek en 
skadevergoeding van Mosjes geëis. Hy het nie reageer 
nie en die Vrystaat het op 19 Maart 1858 die Basoeto’s 
die oorlog aangesê. Hulle is by Vegkop en Korannaberg 
verslaan en die kommando’s het gaan kamp opslaan voor 
die gedugte bergvesting, Thaba Bosigo. Hier het hulle die 
skrikwekkende tyding ontvang dat Basoeto-afdelings 
besig was om agter hul rug die land te plunder en te 
verwoes. Die kommando’s is haastiglik teruggeroep om 
huis en haard te gaan beskerm. 

Moeilike tye 

Te midde van al die probleme het daar op die 
Republiek se wesgrens in Mei 1858 nog meer ellende kop 
uitgesteek. Die Koranna-kapteins, Skeel Koos en Goliat 
Ysterbek en die Batlapin-hoofde, Gasebone en Motlha- 
bane, het begin roof en moor en op Boeregesinne in die 
Wes-Vrystaat toegeslaan. Mans en weerlose vroue en 
kinders is wreed vermoor en duisende van hulle skape en 
beeste weggevoer. ‘n Gesamentlike Vrystaats-Trans- 
vaalse kommando het die rowers op hulle plek gesit en 
die verskrikkers eens en vir altyd uit hulle skanse by die 
Vaalrivier verdryf. 

Intussen het president Boshof ‘n beroep gedoen op die 
Kaapse goewerneur, sir George Grey, om as bemiddelaar 
op te tree tussen die Vrystaat en die Basoeto’s. Op 29 
September 1858 is die Traktaat van Aliwal-Noord uitein- 
delik gesluit, waardeur die Warden-grenslyn in die noorde 
en die ooste bevestig is. Die Basoeto’s het in die suide ‘n 

groot gebied tussen die Caledon en die Oranje bygekry, 
waardeur die Vrystaat ongeveer 30 plase verloor het. 
Gedurende hierdie tyd het daar nog ander ongunstige 
toestande in die Vrystaat geheers. ‘n Swaar droogte het 
die land geteister en geld was baie skaars. 

MW Pretorius bemoei hom met die Vrystaat 

Te midde van al hierdie probleme het president MW 
Pretorius van Transvaal kort-kort in die Vrystaat se sake 
ingemeng met die eis dat die twee Republieke moes 
verenig. Aanvanklik was die Vrystaat gewillig daartoe, 
want die verenigde republiek sou beter in staat wees om 
veral die Basoeto-probleem die hoof te bied. Goewerneur 
George Grey het egter daarna gestreef om die Vrystaat in 
‘n federasie met die Kaapkolonie te betrek. Hy het 
verklaar dat vereniging van die twee Republieke as ‘n 
inbreuk op die bepalings van die twee Konvensies beskou 
sou word. Vrees vir Britse inmenging het die Vrystaat 
laat afsien van die verenigingsplan van die Republieke. 

Maar toe Boshof in 1859 as president van die Vrystaat 
bedank, laat Pretorius hom die volgende jaar die presi- 
dentskap van die Vrystaat welgeval. Die Transvalers was 
nie daarmee gediend dat hy president van albei Repu- 
blieke sou wees nie, uit vrees dat die Sandrivierse 
Konvensie daardeur geskaad kon word. Hulle het hom 
gedwing om te bedank as president van Transvaal. 
Gedurende die drie jaar wat hy president van die Vrystaat 
was (1860-1863), kon hy ook nie sy volle aandag aan die 
Vrystaatse belange bestee nie, want aanhoudende moeilik- 
hede in Transvaal het hom gedwing om lang tye uit die 
Vrystaat weg te wees en daarom het hy in 1863 sy 
bedanking as president van die Vrystaat ingedien. Drie 


jaar daarna is hy ‘n tweede keer as president van 
Transvaal (die Zuid-Afrikaansche Republiek) gekies. 

President Brand en die Basoeto-probleem 

In 1864 was die parlementslid vir Clanwilliam in die 
Kaap, advokaat Jan Hendrik Brand, ‘n man met ‘n 
doktorsgraad in die regte. Hy het vir Pretorius opgevolg 
as president van die Vrystaat en hierdie verhewe amp met 
groot onderskeiding beklee tot met sy dood in 1888. Een 
van president Brand se grootste take was om met die 
onoorwonne geslepe Mosjes af te reken. Die Basoeto’s se 
stelery moes stopgesit word. Hulle het al omtrent 30 
kilometer rond en bont aan dieVrystaatse kant van die 
grenslyn gewoon wat deur majoor Warden in 1849 
vasgestel is. Hulle het dan nou kwansuis nie meer geweet 
waar die lyn geloop het nie. 

Brand het aan Mosjes laat weet dat sy onderdane die 
Vrystaatse gebied moes verlaat. Hy antwoord toe dat 
hulle die Kaapse goewerneur moes vra om weer Warden 
se grenslyn te kom aanwys. Mosjes het beplan om dan 
aanspraak te maak op die grond waar sy onderdane toe al 
jarelank oortree, hutte gebou en saailande aangelê het. 

Goewerneur Wodehouse het in 1864 die betwiste 
grenslyn besoek en uitspraak ten gunste van die Vrystaat 
gegee en weer die ou lyn van 1849 geproklameer, wat 
beteken het dat die Basoeto’s toe‘n gebied wat 60 plase 
van 3 000 morg elk beslaan het, moes prysgee. Dit was 
vir Mosjes en sy volk ‘n bitter pil om te sluk en toe Brand 
hulle aansê om hierdie gronde te ontruim, het hulle dit 
verontagsaam. Mosjes het glo ‘n groot volksvergadering 
laat hou, waar sy indoenas hom tot oorlog teen die 
Vrystaat wou aanvuur, maar die geslepe Mosjes het gesê 
dit sou lyk asof hulle die Goewerneur se beslissing in 

twyfel trek en daarom moet ‘n ander oplossing gevind 
word. 

Hierdie oplossing het bestaan uit diefstal op groot 
skaal. Die Basoeto’s het só astrant geword dat hulle van 
die boere op die plase selfs gearresteer en aangehou het. 
Brand het weer aan Mosjes geskryf en gesê dat hulle hom 
die les gaan leer hoe om verdrae te respekteer. 

Die Basoeto’s was ‘n gedugte vyand om aan te pak. 
Hulle het met vuurwapens geveg en het selfs drie inge- 
voerde kanonne gehad en self buskruit vervaardig. Hulle 
het in hul byna onneembare bergvestings verskans gelê. 
Daar was duisende beeste op die berg en hul koring is in 
spelonke weggebêre, sodat daar genoeg voedsel was om 
‘n beleg suksesvol te trotseer. 

Brand het aan die spits van ‘n kommando teen hulle 
uitgetrek en spoedig al wat ‘n Basoeto was wat voor hulle 
uitgevlug het, in die beskutting van Thaba Bosigo 
ingedryf en hulle klaargemaak om die plek te beleër. ‘n 
Storm-aanval het misluk weens die ondeurdringbaarheid 
van die vesting Die dapper Louw Wepener, wat ‘n deel 
van die aanval geloods het, het teen die hoogtes van 
Donkerberg gesneuwel. 

Die kommando het die beleg opgegee en op sy terug- 
tog ‘n Basoeto-mag onder aanvoering van een van Mosjes 
se seuns op die vlug gedryf. Mosjes het skielik naar- 
stiglik na vrede verlang. Dit was egter net om tyd te wen 
en kans te kry om die graansorghum wat in hierdie tyd ryp 
was, te gaan afoes en wegbêre, voordat hy weer met sy 
streke sou begin. 

Brand het hom egter gedwing om ‘n groot stuk van 
Basoetoland aan die Vrystaat af te staan, wat noordwes 
van die Caledonrivier lê en wat vandag nog “die ver- 
owerde gebied” genoem word. 


Toe Mosjes klaar sy oes laat insamel het, het al sy 
kruiperige onderdanigheid skielik verdwyn en is die 
Vrystaat opnuut weer blootgestel aan ‘n vlaag diefstalle 
en moorde oor die grenslyn. Brand het besluit om hom 
nou vir altyd die les van sy lewe te leer en het met ‘n sterk 
kommando na Basoetoland opgeruk. 

Mosjes het goed geweet dat die Boere vasberade was 
om hom hierdie keer uit sy nes te gaan uithaal. Hy het 
weke vantevore reeds ‘n dringende oproep om hulp aan 
die Kaapse goewerneur gerig. Hy het letterlik moord en 
brand geskree: “Brand wil my vermoor! O, kom help ons 
tog en red ons tuine en ons lewens! More sal dit te laat 
wees. Dis nie ons skuld dat daar oorlog uitgebreek het 
nie. Die President het my ingehardloop. Hy het ‘n stuk 
van my mantel afgeskeur. Nou wil hy hê ek moet die 
ongedierte wat daarop is, in toom hou. Ek stuur saam met 
die boodskapper ook ‘n jakkalskaros vir koningin 
Victoria. Sê vir haar ek is die karos en die ongedierte is 
my volk. Sê sy moet haar vlerke oopmaak sodat ek en my 
volk daaronder kan inkruip. Ek beskou my reeds as haar 
kind.” Met die stuk van sy mantel wat dan sou afgeskeur 
is, het hy die stuk grond bedoel wat hy aan die Vrystaat 
moes afgee. 

Basoetoland geannekseer 

Wodehouse het op Mosjes se noodkrete gereageer 
deur eiemagtig daartoe oor te gaan om Basoetoland te 
annekseer as Britse kroonkolonie, nadat hy vooraf die 
ammunisievoorraad na die Vrystaat stopgesit het, in stryd 
met die bepalings van die Konvensies. Brand was 
genoodsaak om toe te stem in ‘n vergelyk, toe die 
Vrystaatse wapens op die punt was om te seëvier. Die 
tweede Verdrag van Aliwal-Noord is in 1869 gesluit, 

waarvolgens die Vrystaat toegelaat is om ‘n aansienlike 
stuk grond wes van die Caledon te behou, sowel as ‘n 
strook tussen die Caledon- en Oranjerivier. Maar die 
groot res van Basoetoland was vir die Vrystaat vir altyd 
verlore, alhoewel die Basoeto-probleem daarmee in ‘n 
groot mate opgelos is, veral na die dood van Mosjes op 
Thaba Bosigo kort daarna. 

Ontdekking van diamante 

Intussen het daar egter in 1867 nog ‘n probleem van 
groot omvang vir die Vrystaat aangebreek toe daar in die 
westelike deel van die Republiek diamante ontdek is. 

‘n Sekere Van Niekerk, wat by ene Jacobs gaan kuier 
het op sy plaas langs die Oranjerivier in die omgewing 
van Hopetown, het gesien dat een van die klippies 
waarmee die kinders gespeel het, nie ‘n gewone een was 
nie. Dit was toe ‘n diamant. Later het Van Niekerk by ‘n 
toordokter nog ‘n groot diamant van 83 karaat vir beeste 
geruil. Dit is “Die Ster van Suid-Afrika.” 

Dit het geblyk dat die gebied tussen die Vaal- en die 
Hartsrivier, wat Transvaalse grond was, ryk was aan 
spoeldiamante. Maar die rykste vondste is in die weste 
van die Oranje-Vrystaat ontdek, naby die samevloeiing 
van die Oranje- en die Vaalrivier. 

Toe dit rugbaar word, het die fortuinsoekers soos 
aasvoëls uit alle oorde daarheen geswerm. Die Trans- 
vaalse regering het reëlings getref om wet en orde op die 
delwerye wat ontstaan het te handhaaf en president Brand 
het dit in die Vrystaatse gebied ook gedoen. 

Die aanspraakmakers 

Kort voor lank was daar ‘n hele swetterjoel aanspraak- 
makers op besitreg van die ryk diamantgronde. Afgesien 


van die twee Republieke, wie se grond dit onteenseglik 
was volgens die bepalings van die twee Konvensies 
waarvolgens Brittanje hul onafhanklikheid erken het, was 
daar veral ook Griekwa-groepe, onder aanvoering van 
Andries Waterboer, Niklaas Waterboer, Adam Kok en 
Kerneels Kok. Die meerderheid van hul onderdane het 
glad nie meer in die Vrystaat gewoon nie, maar vér wes 
daarvandaan by Griekwastad en omgewing. Ene David 
Arnot, ‘n Colesbergse prokureur, het met duistere bymo- 
tiewe al die Transvaalse en Vrystaatse diamantgronde vir 
sy kliënt, Niklaas Waterboer opgeëis en in die beroeringe 
wat ontstaan het, het die Kaapse goewerneur, Barkly, 
besluit om namens Engeland in te gryp. 

Hy het beswaar gemaak dat die Republieke beheer 
uitoefen oor hulle regmatige eiendom en daar wet en orde 
handhaaf. President Brand het spesiaal Kaap toe gegaan 
om met hom die saak te bespreek, maar hy het geweier 
om hom te woord te staan. 

Intussen het president MW Pretorius in goedertrou 
toegestem dat Transvaal se aanspraak op die diamantvelde 
in sy eie gebied aan die beslissing van ‘n arbitrasiehof 
onderwerp sou word. Dit het in 1871 in Bloemhof 
gebeur, waar goewerneur Keate van Natal uitspraak gegee 
het in die guns van Waterboer. Daar is gesê dat president 
Pretorius Transvaal se saak by hierdie geleentheid baie 
onbeholpe voorgedra het en daarom dit verloor het, 
alhoewel dit vooraf feitlik seker was wat die beslissing 
van die hof sou wees. 

Daarna wou Barly hê dat president Brand die Vrystaat 
se eise ook aan die beslissing van ‘n arbitrasiehof moes 
onderwerp. Hy wou nie daarvan hoor nie. Hy wou van 
die gebied oos van die Oranje- en die Vaalrivier se same- 
vloeiing nie eers praat nie, maar hy was gewillig om die 

Vrystaat se regte oor die Campbellgronde, wat wes 
daarvan gelê het deur ‘n onpartydige arbitrasie te laat 
beslis. Hy het die koning van Holland of die president 
van die VSA of die keiser van Duitsland as arbiters voor- 
gestel. Dit het Barkly botweg geweier om te aanvaar. 

President Brand het die Vrystaatse burgermag, wat die 
gesag op die delwerye moes handhaaf, versterk, maar toe 
stuur Barkly ook ‘n sterk troepemag na Hopetown. Die 
toestand het toe baie plofbaar geword. 

Die Vrystaat word van sy regmatige eiendom beroof 

Intussen het Barkly uit Engeland toestemming gekry 
om die diamantvelde te annekseer, wat hy toe gedoen het 
ten spyte van die teenkanting van die Kaapse parlement. 
Dit het ook hewige protes van die Vrystaatse volksraad 
uitgelok. Die burgers wou na die wapens gryp. Die 
Engelse regering het besef dat die Vrystaat nie so maklik 
die onreg wat hom aangedoen word, sou sluk nie en het 
toegestem dat daar in 1876 ‘n hof ingestel word wat alles 
weer moes ondersoek en wat toe Waterboer se aanspraak 
op die betwiste gebied as heeltemal vals verklaar het. 

Met hierdie gegewens is president Brand na Engeland 
om weer die Vrystaat se regte op die diamantvelde te gaan 
opeis. Maar lord Carnarvon het aan hom gesê dat dit 
noodsaaklik was dat die sterkste moondheid in Suid- 
Afrika in besit van die diamantvelde moes wees! Hier- 
mee en met ‘n sommetjie van £90 000 as vergoeding vir 
die onreg wat hom aangedoen word, moes die Vrystaat 
maar tevrede wees . Die ryk diamantgebied wat die Britse 
ryk van hom geroof het, is later as Griekwaland-Wes by 
die Kaapkolonie ingelyf. 

Gedurende die laaste jare van Brand as president van 
die Vrystaat, het hy die jong Republiek se staatkundige 


grondslae op ‘n gesonde voet geplaas. Die staat se geld- 
sake, die onderwys en die regspleging is opgeknap. Hy 
het ‘n hooggeregshof gestig en advokaat FW Reitz tot 
hoofregter benoem en twee ander regters om hom by te 
staan. Hy het ook die onderwys op ‘n gesonde grondslag 
gestel, deur onder andere vir dr Brebner as Superintendent 
van Onderwys aan te stel. Hy het die Vrystaat in ‘n 
modelstaat ontwikkel . Hy staan tereg bekend as die 
“Vader des Volks” van die Vrystaat. Na sy dood in 1888 
het FW Reitz hom as vyfde president van die Vrystaat 
opgevolg. 

18 

Die Engelse wil Transvaal 
terugvat 

Carnarvon se federasieskema 


Gedurende die regeringstyd van die Liberale Party 


het Engeland ‘n dekade lank nie die aggressiewe imperia- 
lisme openbaar as wat in 1870 weer kop uitgesteek het 
nie. Die Gladsone-bewind is in 1874 beëindig toe 
Disraeli en die Konserwatiewe Party weer met ‘n groot 
meerderheid aan bewind gekom het. Daarna is weer ‘n 
beleid gevolg van handhawing en uitbreiding van Britse 
koloniale gebiede. Die kolonies moes met hulle bodem- 
rykdomme die moederland steun en grootliks bydra tot 
die roem en wêreldmag van die Britse ryk. 

Die nuwe minister van kolonies, lord Carnarvon, wou 
die grootheid en eer van Engeland nog groter uitbou deur 
‘n federasie van al vier Suid-Afrikaanse state te bewerk- 


stellig. Om hierdie ideaal te bereik, sou die twee onaf- 
hanklike Boere-state, Transvaal en die Vrystaat, weer on- 
der die Britse vlag gebring moes word. 

Aan die twee Republieke is vertel dat so ’n verbintenis 
met die twee Engelse kolonies al hulle binnelandse 
probleme sou oplos en aan hulle ontsaglike voordele 
besorg. Daarom moes hulle eers sag gemaak word om so 
’n federasie gewillig te aanvaar. Daar sou eers op 
Transvaal gekonsentreer word en as dié naderhand tot 
federasie instem, sal die Vrystaat so geïsoleerd wees dat 
hy verplig sou wees om by die federasie aan te sluit. 

Om hulle doel te bereik, is aan die wêreld die leuen- 
propaganda verkondig dat Transvaal te swak is om 
homself te regeer, dat die Swartes wreed en onregverdig 

behandel word en dat die inwoners van die land die 
anneksasie openlik en vuriglik bepleit. 

Transvaal se diamantvelde 

Toe president MW Pretorius sonder goedkeuring van 
Transvaal se Volksraad toegestem het dat die geskil oor 
Transvaal se diamantgebied langs die Hartsrivier aan 
arbitrasie onderwerp word, het hy ook ‘n dokument 
onderteken dat hy die uitspraak van die hof sou aanvaar. 
Die Volksraad was bitter ontevrede oor die Keate- 
uitspraak en het hulle nie daaraan onderwerp nie. Hoë- 
kommissaris Barkly se proteste het geen uitwerking gehad 
nie en die betrokke gebied het in besit van die Republiek 
gebly. 

President TF Burgers se bewind 

Ds Thomas Francois Burgers, ‘n predikant te Han- 
nover, Kaap, het vir MW Pretorius as president opgevolg. 
Hy het nie net teenkanting uit Engelse kringe verduur nie, 
maar weens die mislukking van ‘n paar van die skemas 
wat hy aangepak het, het hy ook die steun van ‘n groot 
deel van die burgers verloor. Hulle het ook nie baie 
gehou van sekere vrysinnige godsdiens-idees wat hy 
gehuldig het nie. Dit het gebots met die burgers se 
behoudende konserwatiewe Calvinistiese lewensbeskou- 
ing. Maar hy het probeer om sy verpligtinge en 
verantwoordelikhede as president van die Republiek 
eerlik en nougeset na te kom, ten spyte van die 
struikelblokke wat sy pad gekruis het. Die vernaamste 
hiervan was Engeland se pogings om Transvaal in ‘n 
federasie in te sluk. 

Een van Burgers se ideale was om ‘n spoorweg te bou 
wat die Republiek met Delagoabaai sou verbind. Die 

Volksraad het hom daarin ondersteun en dit goedgekeur 
dat hy ‘n lening van £300 000 in die buiteland daarvoor 
aangaan. Burgers het op 16 Februarie 1875 vir hierdie 
doel na Europa vertrek. Hy kon egter net £90 000 in 
Holland te lene kry. Hy het vir £63 000 spoorweg- 
materiaal in België gekoop. ‘n Gedeelte daarvan is na 
Delagoabaai vervoer, waar dit verroes het en die res, wat 
in Vlissingen nutteloos gelê het, is later teen ‘n groot 
verlies verkoop. 

Toe Burgers weer in April 1876 in Transvaal aankom, 
was hy verplig om vir Sekoekoenie, die opstandige 
Bapedi-hoof in Oos-Transvaal, die oorlog aan te sê. Piet 
Joubert en Paul Kruger wou hom nie help nie en MW 
Pretorius en Niklaas Smit kon nie met die klein klompie 
vrywilligers vir Sekoekoenie behoorlik straf nie. Toe dit 
bekend word, het goewerneur sir Henry Barkly die vol- 
gende dubbel-leuen na Engeland getelegrafeer: “Burgers 
is deur Sekoekoenie verslaan en ‘n vergadering wat in 
Lydenburg gehou is, rig ‘n versoek aan Brittanje om 
Transvaal in besit te neem.” Die stryd teen Sekoekoenie 
is deur ‘n aantal vrywilligers suksesvol beëindig . Hy het 
teen die einde van 1876 noodgedwonge om vrede kom 
vra. 

Transvaal word geannekseer 

Lord Carnarvon het die bekende Engelse geskied- 
skrywer, JA Lroude, na Suid-Afrika gestuur om vir sy 
federasieplan te kom propaganda maak. Nadat Lroude 
homself op die hoogte gestel het van die omstandighede 
en gesindhede wat nie net in die twee Boererepublieke 
geheers het nie, maar ook in die twee Britse kolonies, het 
hy die Britse regering as volg geantwoord: 


“Julle het die twee kolonies aan hulle lot oorgelaat, 
maar die oomblik toe daar diamante ontdek is, toe soek 
julle ‘n verskoning om weer mag uit te oefen oor gebiede 
wat julle vroeër verwerp het. Waar van grense sprake 
was, het julle steeds probeer om die Dutch te verneuk 
deur die grense te vervals. Toe hulle hul vyand, die 
Basoeto’s, beveg en onderwerp het, het julle op die 
kantlyn gestaan totdat die saak besleg was en toe stap 
julle in om te keer dat die Afrikaners die voordeel van hul 
sukses geniet. AI julle optrede teen die Afrikaners was 
een lang streep van selfsug, verraad en bedrog van die 
begin tot die end en nou dat hulle deur verstandige 
regering en voordelige omstandighede minerale in hulle 
gebied ontdek het en die stand van hul vooruitstrewende 
Republiek opgehef het, en al julle redes vir die gryp van 
die grond uitgeput is, nou nooi julle hulle uit om hulle 
weer eens onder die Britse vlag te plaas, wat hulle deur 
tradisie van hulle voorvaders, en nou deur hul eie 
ervaring, geleer het om te verag. ” 

Carnarvon het hom nie aan Lroude se sieninge gesteur 
nie. Die man wat hy uitgekies het om sy planne uit te 
voer, was die ywerige Bantoekommissaris vir Natal, 
Theophilus Shepstone. Carnarvon het in 1876 ‘n kon- 
ferensie in Londen gehou, waar al sy medepligtiges 
teenwoordig was. Shepstone is hier tot ridder geslaan en 
teruggestuur na Suid-Afrika met die opdrag om die Suid- 
Afrikaanse Republiek vir Brittanje te kom annekseer. Hy 
is goed vir sy taak afgerig. Hy moes sorg dra dat hy nie 
die vryheidsliewende Boere in die harnas jaag nie. Hy 
moes as “redder” kom en nie as veroweraar nie. Hy moes 
die land kom “red” van ‘n dreigende Zoeloe-inval en van 
‘n nuwe opstand deur Sekoekoenie. Hy moes ook vir 

president Burgers kom raad gee hoe om die land se 
geldskaarste op te los. 

Shepstone het uit Pietermaritzburg vir president 
Burgers van sy koms in kenis gestel. Hy het op 22 
Januarie 1877 sy verskyning aan die spits van 25 berede 
polisiemanne in Pretoria gemaak. ‘n Klompie Engelse in 
die dorp het ‘n luidrugtige ovasie van sy koms gemaak en 
hom met groot ophef verwelkom. Daarna het hy deur 
middel van danspartye, eetmale, gesellighede en drink- 
partye probeer om die inwoners van die Republiek 
gunstig te stem vir wat hy beoog het. Vir president 
Burgers en die volksraad het hy gesê hy het gekom om 
sekere griewe uit die weg te ruim. Die land word nie 
goed regeer nie; dit is bankrot en kan die Swartes in sy 
gebied nie beheer nie. Die werklike rede vir sy koms het 
hy nie genoem nie, naamlik Engeland se groot vrees dat 
indien Burgers sy Delagoabaai-spoorlyn kon voltooi, sou 
hierdie Afrikaner-vesting met sy minerale rykdom en ‘n 
onafhanklike seehawe, die Republiek tot die sterkste mag 
in Suid-Afrika laat uitgroei en die Engelse kolonies skoon 
oorskadu. Dit moes tot elke prys verhinder word. 
Daarom het Shepstone, ten spyte van president Burgers se 
plegtige protes, op 12 April 1877 Transvaal vir Engeland 
geannekseer. 

Die Eerste Vryheidsoorlog 

Toe die burgers agterkom wat aan die gang is, wou 
hulle na die wapen gryp. Paul Kruger het hulle egter tot 
kalmte gemaan. Hy het belowe dat hulle eers ander 
maatreëls in werking sou stel om hul onafhanklikheid 
terug te kry, voordat hulle tot geweld sou oorgaan. 

Kruger en dr Jorissen het nog dieselfde jaar na 
Engeland gegaan en tevergeefs vir die teruggawe van 


hulle geroofde vryheid gaan pleit. ‘n Jaar later het Piet 
Joubert weer saam met Kruger na Londen gegaan. Hulle 
het weer met onverrigtersake teruggekeer . Daarna het 
hulle op 16 Desember 1880 ‘n groot volksvergadering by 
Paardekraal gehou. Die 600 burgers wat daar byeen was, 
het plegtig onderneem om saam te staan en vir die herstel 
van die Republiek se vryheid te veg. Die burgers het 
hulle besluit met ‘n groot klipstapeling op die terrein 
verseël en vir Paul Kruger, Piet Joubert en MW Pretorius 
as driemanskap gekies om die leiding verder op hulle te 
neem. Dit was die begin van die Eerste Vryheidsoorlog. 
Hulle het die Vierkleur in Heidelberg gehys en die 
Engelse garnisoene te Pretoria en Potchefstroom beleër, 
die vyand by Laingsnek teruggeslaan en vir kolonel 
Anstruter by Bronkhorstpruit ‘n groot neerlaag besorg. 
Maar sir George Colley was uit Natal met ses kanonne en 
1 000 troepe op pad en toe hy daarin slaag om ongesiens 
Majubaberg te bestyg, het generaal Piet Joubert se burgers 
onder Nicolaas Smit hom op 27 Februarie 1881 ‘n 
verpletterende neerlaag besorg. Hy en 92 van sy man- 
skappe het gesneuwel, teenoor die burgers se verlies van 
net twee man. 

Die Konvensie van Pretoria 

Die Liberale regering van Gladstone, wat weer aan 
bewind was in Engeland, was gewillig om die oorlog teen 
die Republiek te staak en weer sy onafhanklikheid onder 
sekere voorwaardes te erken. Dit het tot die sluiting van 
die Pretoriase Konvensie gelei. Transvaal het weer vol- 
kome selfbestuur gekry, onderworpe aan die susereiniteit 
van die Britse kroon. Daar sou ‘n toesighoudende Britse 
resident in die Republiek aangestel word. In tye van 
oorlog sou Britse troepe deur Transvaal gestuur kon word. 

Transvaal se buitelandse betrekkinge en die sluiting van 
verdrae, sou beheer word. Wette oor die Swartes moes 
deur die resident bekragtig word. 

Die Londense Konvensie 

In 1883 is hierdie susereiniteit opgehef toe Paul 
Kruger, generaal Smit en ds SJ du Toit na Londen gegaan 
het en die Republiek se onafhanklikheid deur die Lon- 
dense Konvensie weer feitlik volledig herstel is. In die 
selfde jaar is Stephanus Johannes Paulus Kruger tot 
staatspresident van die Suid-Afrikaanse Republiek gekies. 

Die ontdekking van goud aan die Witwatersrand 

Met die bewindsoorname van die Konserwatiewe 
Party onder lord Salisbury, het daar in Engeland weer ‘n 
nuwe vlaag van imperialisme vaardig geword, wat 
spoedig tot uiting gekom het in ‘n onversadigbare drang 
tot verdere uitbreiding van die reeds magtige Britse ryk. 
Gedurende die volgende 16 jaar wat die Republiek nog 
verder voortbestaan het, was hy feitlik onophoudelik die 
begeerde prooi wat die grond- en goudhonger van die 
Britse leeu moes versadig. 

Die eerste tekens daarvan het reeds vroeg in 1886 
plaasgevind toe die ryk goudvelde aan die Witwatersrand 
ontdek is. ‘n Swerm fortuinsoekers uit die buiteland het 
daarop toegesak. Dit was meesal die opdrifsels wat in hul 
eie lande nie meer ‘n behoorlike heenkome gehad het nie. 
Die meeste van hulle het uit Engeland gekom en hul 
Britse hoofvaardigheid saamgebring. Hulle het die Repu- 
blikeinse regering gekritiseer en op luidrugtige vergade- 
rings hul griewe gelug en begin om vir stemreg te agiteer. 

Die persone wat die griewe uitgedink en saamgestel 
het, was nie die gewone myners en werkers aan die Rand 

nie, maar die aandelemark-operateurs, die manipuleerders 
van die geldmark, die maatskappystigters, die dobbelaars 
en ‘n aantal Jode. Die gewone werkers het min griewe 
gekoester. Hulle het dikwels met verbasing in die Britse 
koerante gelees van hulle baie “griewe.” Die stem van 
Johannesburg was dié van die geldmag wat die pers be- 
heer het. Hulle het die nuus wat Engeland moes bereik, 
gekontroleer en gerangskik en gesorg dat oor die tele- 
graaflyne op aangewese tye fiktiewe verhale oor onrus, 
paniek en dreigende rewolusie wat in Johannesburg sou 
plaasvind, na die gretige ore in Londen versend word. 

Die Republiek word beleër 

Daar was ‘n moontlikheid dat die Republiek ‘n hawe 
by Kosibaai deur Swasieland kon verkry. Toe Engeland 
dit gewaar, het hy die hele gebied ten ooste van Swasiland 
geannekseer en die Republiek se pad na die see afgesny. 
Eweneens is enige uitbreiding van die Republiek se grens 
noordwaarts oor die Limpopo, in die wiele gery deur die 
tussenkoms en bemoeienis van Rhodes, wat vir sy 
Chartered Company ‘n konsessie in Matebeleland verkry 
het en die Republiek se pad na die noorde gesluit het. 
Enige uitbreiding of konsolidering weswaarts is die 
Republiek ook ontneem, nadat die Engelse die twee repu- 
bliekies Stellaland en Goosen verongeluk het en Betsjoe- 
analand geannekseer het. 

Kruger en Rhodes 

In al hierdie verwikkelinge het die groot Britse im- 
perialis, Cecil John Rhodes, baas van die Kimberleyse 
diamantvelde wat van die Vrystaat geroof is, ‘n hand 
gehad, ten einde sy groot ideaal te verwesenlik om ‘n rooi 
streep te trek vanaf Kaapstad tot in Kaïro. Daarmee het 


166 



hy lynreg te staan gekom teenoor die geniale president 
Paul Kruger, wat met sy strewe die bolwerk gevorm het 
van die Afrikanernasionalisme, wat die stukrag is waar- 
mee die Engelse aanslag beveg is. Kruger is in 1888, 
1893 en 1898 herkies tot staatspresident. Die Boerevolk 
het sy diens waardeer en hom ondersteun in die stryd wat 
hy besig was onr in hul belang te stry. 

Die ekonomiese stryd 

Kruger en die volksraad moes noodgedwonge ook op 
ekonomiese gebied stryd voer om nie verswelg te word 
nie. Die Kaapse spoorlyne is noordwaarts met toe- 
stemming van die Vrystaat, tot aan die Vaalrivier verleng. 
In 1882 is dit met Transvaal se toestemming vanaf 
Vereeniging tot in Johannesburg voltooi. Die Republiek 
se eie spoorlyn, wat vanaf Delagoabaai na Pretoria en 
Johannesburg in 1895 voltooi is, was sy aangewese 
handelsverbinding met die buitewêreld, maar die 
goudmynbase het verkies om hulle ware deur die Kaapse 
spoorweë te laat vervoer. Kruger het toe die tariewe op 
die stukkie spoor tussen Vereeniging en Johannesburg 
verhoog. Toe laai die handelaars al hul goedere by 
Viljoensdrif af en laat dit per ossewaens na Johannesburg 
aanry . Daarna het president Kruger die driwwe in die 
Vaalrivier laat sluit . Dit het so ‘n konsternasie veroor- 
saak, met proteste wat tot in Engeland weerklink het, dat 
hy dit maar weer oopgestel het. Die hand van Rhodes is 
voortdurend bespeur in al die agitasies wat teen die 
Republiek gevoer is. 

Die stemregkwessie 

Om te verhoed dat die duisende uitlanders wat die 
Republiek binnegestroom het, die burgers sou verswelg 


en die regering van die land sou oorneem, het die 
Volksraad die wet wat bepaal dat ‘n persoon 5 jaar in die 
Republiek woonagtig moes wees voordat hy stemreg kon 
bekom, in 1890 verander na 14 jaar. Om die uitlanders in 
‘n mate verteenwoordiging in die Republikeinse regering 
te gee, is daar ‘n “Tweede Volksraad” in die lewe geroep, 
waarop hulle sitting kon hê na ‘n tweejarige verblyf in die 
Republiek . Hulle kon die Eerste Volksraad oor uitlander- 
belange adviseer. 

Jameson se strooptog 

Dit het nie hul griewe opgelos nie. Hulle het ‘n 
Reform -beweging gestig en al hoe luidrugtiger teen die 
Republiek geagiteer. Rhodes het in 1895 in die geheim 
saamgeknoei met dr Jameson van Rhodesië om met 500 
man vanaf Mafeking die Republiek binne te val, die 
uitlanders aan die Rand te hulp te snel en die Republiek te 
verower. Jameson is op Nuwejaarsdag 1896 vasgetrap by 
Doringkop, naby Krugersdorp, waar hy moes oorgee. Dit 
het Rhodes se rol in hierdie debakel ontmasker en hom 
verplig om as eerste minister van die Kaapkolonie te 
bedank. 

Chamberlain en Milner se oorlogstokery 

In 1895 het lord Salisbury eerste minister van Enge- 
land geword. Hy het vir Joseph Chamberlain aangestel as 
koloniale staatsekretaris. ‘n Jaar later het Alfred Milner as 
Britse hoëkommissaris na Suid-Afrika gekom. Milner en 
Chamberlain het met haat en veragting teen die Boere 
opgetree. Hierdie twee oorlogstokers het geen steen 
onaangeroer gelaat om die verhouding tussen die 
Republiek en Groot-Brittanje te vertroebel nie. Hulle het 
die Engelse pers ingespan om die publiek wys te maak dat 

die arme Britse onderdane aan die Rand op ‘n gruwelike 
wyse veronreg en verdruk word. As twisappel het hulle 
die stemregkwessie gebruik en daarmee met die 
Republiek skoor gesoek. Toe sake in 1899 baie warm 
word, het president Kruger toegestem om vir Milner in 
Bloemfontein te ontmoet. Milner wou nie dat president 
Steyn, wat die konferensie gereël het, dit bywoon nie. Hy 
het geëis dat die stemregkwalifikasie na 5 jaar verlaag 
moes word. Kruger het dit geweier. Toe Milner nog 
meer onmoontlike eise stel, het president Kruger vir hom 
gesê hy sien nou dat hulle nie die stemreg nie, maar sy 
land wil hê. 

‘n Bietjie later het die volksraad toegestem om die 
stemregwet se kwalifikasies na 7 jaar te verminder en uit- 
eindelik was hulle gewillig om dit te verlaag na 5 jaar, 
onder sekere voorwaardes. Maar toe het Chamberlain en 
Milner besef dat indien hulle hierdie voorstelle aanvaar, 
dit presies sou wees wat hulle van die begin af geëis het. 
Dan sou hulle geen twisappel meer hê waarmee hulle teen 
die Republiek kon oorlog stook nie. Daarom het hulle 
met allerlei nuwe eise gekom, wat vir president Kruger en 
vir president Steyn laat besef het dat Groot-Brittanje mee- 
doënloos op oorlog teen die Republieke afstuur. Die 
Vrystaat was ook daarin betrokke, omdat die twee 
Republieke ‘n verdrag gesluit het om mekaar te steun. 

Die Oorlog wat verloor 
maar gewen is 

Die troepesametrekkings 

V anaf Junie 1899 het Brittanje begin om troepe- 
sametrekkings op strategiese punte aan die Transvaalse 
grens te stasioneer. Die vernaamste daarvan was dié van 
sir George White, wat met 12 000 man hom in Ladysmith 
gevestig het. Daar was nog ander afdelings in Noord- 
Natal by Charlestown, Mount-aux-Sources en Rorkesdrift. 
Die res van die Britse magte was yl versprei oor Kaapland 
se spoorwegsleutelpunte, by Stormberg, Noupoort, De 
Aar en die Oranjerivierstasie (naby Hopetown), terwyl 
daar ook sametrekkings in Mafeking en Kimberley was. 
Altesaam was daar reeds 27 000 man slaggereed om die 
Republiek binne te val. 

Die ultimatum 

Die Republieke het reeds vanaf September al die 
nodige voorbereidings vir die komende stryd getref en 
wou verhoed dat Engeland nog meer troepe na die grense 
aankarwei. Daarom het Kruger op 11 Oktober 1899 die 
ultimatum gestel waarin geëis word dat die troepe 
teruggetrek moes word en dat dié wat op see nog in 
aantog was, nie moes land nie. As antwoord op die ulti- 
matum, het die Republieke die volgende oorlogs- 
verklaring ontvang: Haar majesteit se regering vind die 
eise en voorstelle belaglik en ag dit nie die moeite werd 
om dit te bespreek nie. 

Die Boeremagte 

Die Tweede Vryheidsoorlog het begin, tot groot 
vreugde van Joseph Chamberlain, Alfred Milner en ander 
aarts-imperialiste, as beloning vir hulle volgehoue 
pogings om Groot-Brittanje aan te vuur om hierdie 
onregverdige wapenstryd teen die twee Republieke te 
voer. Hulle het met die uitbreek van die oorlog gesament- 
lik oor 54 667 burgers beskik wat vir krygsdiens opgeroep 
kon word, maar daar is net 32 000 tot 35 000 van hulle 
gemobiliseer. Dié wat nie opgeroep is nie, moes 
noodsaaklike dienste verrig. 

Eerste veldslae 

Die Boerekommando’s het na die verskillende punte 
wat deur die Engelse beset was, opgeruk. Generaal PA 
Cronjé het vir kolonel Baden-Powell in Mafeking beleër. 
Van die Vrystaatse kommando’s het die Engelse garni- 
soen in Kimberley beleër. Die hoofmag van Transvaal is 
onder aanvoering van generaal Piet Joubert na Natal om 
die Engelse by Ladysmith en ander besette punte aan te 
val. Daar is ook ‘n Transvaalse mag na Norvalspont in 
die Kaapkolonie gestuur, om saam met die Vrystaters in 
die omgewing van Colesberg te opereer. 

Die Natalse front 

Die Engelse magte in Natal is vroeg in November 
versterk deur die aankoms van sir Redvers Buller met ‘n 
leërkorps van 50 000 man. In die veldslae wat hier in 
Natal gedurende die eerste maande van die oorlog gelewer 
is, het die Boere by Elandslaagte ‘n nederlaag gely, maar 
in groot veldslae soos dié by Talana, Modderspruit en 
Nicholsonsnek, is die vyand met aansienlike verliese 
teruggeslaan. Die Boere se suksesvolle offensief in Natal 

het egter teen die einde van November geëindig met hul 
onaktiewe beleg van Ladysmith, terwyl die vyand besig 
was om met versterkte magte terug te keer om die 
beleërde dorp te ontset. 

Die wesfront 

Aan Transvaal se wesgrens het generaal PA Cronjé ewe 
onaktief gelê en wag dat Baden-Powell moes oorgee, 
totdat president Kruger hom met 4 000 man suidwaarts 
gestuur het om die oprukkende Engelse magte op pad na 
Kimberley te probeer stuit. 

Die suidfront 

Aan die suidfront het generaal De le Rey die pad van 
die oprukkende magte van lord Methuen versper. 
Generaal Cronjé het met die kommando Potchefstroom by 
hom aangesluit. Onder aanvoering van De la Rey is 
Methuen se magte by Modderrivier ‘n gedugte neerlaag 
besorg. Die Engelse het hul daarop by Modderrivier 
vasgegrawe en op die aankoms van lord Roberts se 
hoofmag gelê en wag. Generaal French het met sy ruitery 
by die Boeremagte verbygeglip en Kimberley op 15 
Februarie ontset. 

Cronjé se oorgawe 

Generaal Cronjé het hom met sy hoofmag op die 
oewer van die rivier by Paardenberg ingegrawe. Generaal 
De Wet, wat die bevel oor die Vrystaatse kommando’s 
kom oorneem het, het Cronjé tevergeefs gewaarsku dat sy 
groot laer in gevaar verkeer het. Hy is daar deur die 
aanrukkende hoofmag van Roberts omsingel en 
gebombardeer totdat hy op 27 Februarie 1900 met 4 000 

man moes oorgee. Dit was ‘n geweldige terugslag vir die 
Republieke se oorlogspoging. 

Inname van Bloemfontein 

Daarna kon De Wet en De la Rey se kommando’s die 
aanrukkende oormag van Roberts en sy duisende Tom- 
mies en honderde kanonne nie meer stuit nie. Kimberley 
is op 15 Februarie ontset en Bloemfontein op 13 Maart 
1900 ingeneem. 

Intussen het die Engelse leër groot versterkings 
ontvang. Daar het maandeliks 30 000 vars troepe die land 
binnegestroom. Teen die einde van April was die sterkte 
van die leër byna 200 000 man. Aan infanterie het 
Roberts, insluitende die mag in Natal, oor nie minder as 
elf divisies beskik nie. 

Ontset van Lydysmith 

In Natal het Buller verbete pogings aangewend om 
Ladysmith te ontset. Louis Botha, wat oor generaal Piet 
Joubert se kommando’s op daardie stadium die bevel 
gevoer het, het 5 000 man en enkele veldstukke tot sy 
beskikking gehad. Daarmee het hy op 15 Desember 1899 
vir Buller, met sy 30 000 man en 46 veld- en skeeps- 
kanonne, teruggeslaan en hom ‘n verlies van 2 000 man 
besorg. Buller het op 23 Januarie 1900 Spioenkop beset, 
waar hy weer die onderspit moes delf met ‘n verdere 
verlies van byna 1 000 man. Op 6 Februarie moes hy 
weer by Vaalkrans met aansienlike verliese die terrein 
ontruim. Hy het egter op 27 Februarie daarin geslaag om 
met 40 000 man in ‘n stormloop, Botha se 5 000 man uit 
hul stellings te verdryf, na ‘n ongeëwenaarde bombar- 
dering met 72 kanonne. Buller het ‘n totale verlies gely 
van byna 4 000 man, maar daarmee het hy daarin geslaag 


om Ladysmith te ontset. Joubert het na Pretoria vertrek, 
waar hy kort daarna oorlede is. Louis Botha het sy plek 
ingeneem as bevelhebber van die Boeremagte in Natal. 

Pretoria en Johannesburg word ingeneem 

Na die inname van Bloemfontein op 13 Maart 1900, 
het Roberts eers op 1 Mei daarvandaan met sy hoofmag 
noordwaarts vertrek. Teenoor sy oorweldigende oormag 
van meer as 100 000 man, het die Republikeinse leër- 
leiding toe nog skaars 25 000 man in die veld gehad. 

Die twee Republieke het op 20 Maart 1900 te 
Kroonstad ‘n krygsraadvergadering gehou onder voor- 
sitterskap van president Steyn. Hy het die Vrystaatse 
regering vanaf Bloemfontein na Kroonstad verskuif. Daar 
was 40 tot 50 offisiere teenwoordig, verskeie lede van die 
twee regerings en ook president Kruger. Hulle het besluit 
om die stryd kragdadiglik voort te sit, om die walaers af te 
skaf en die oorlog verder met perdekommando’s te voer. 

Op 5 Mei het Winburg en ‘n week later ook Kroon- 
stad in Britse hande geval. Op 24 Mei het Roberts 
ongehinderd by Vereeniging die Vaalrivier oorgesteek. ‘n 
Aparte mag onder kolonel Mahon het al met die 
Rhodesiese spoorlyn langs opgeruk en op 17 Mei 1900 
Mafeking ontset. 

Die Transvaalse volksraad het op 7 Mei 1900 vir die 
laaste keer vergader. Die verdere oorlogsvoering is opge- 
dra aan die Uitvoerende Raad. Hulle het besluit om 
Pretoria nie te verdedig nie, maar al vegtend ooswaarts 
langs die Delagoabaai-spoorlyn terug te val en soveel 
krygsmateriaal en goud as moontlik met die spoorlyn 
ooswaarts te vervoer. 

Johannesburg het op 31 Mei in Britse hande geval en 
Roberts het Pretoria op 4 Junie ingeneem. President 

Kruger en die lede van sy regering het ‘n week tevore per 
trein na die ooste vertrek en uit Machadodorp die bewind 
verder gevoer. 

Die bewegingsoorlog begin 

Daarna het die stryd van die twee Republieke se 
handjievol burgers wat nog in die veld was, teen die 
Britse oormag van 240 000 man met 300 tot 400 kanonne 
begin. 

Sonder die lomp waens het die Boeremagte nou 
“vlieënde kommando’s” geword, wat met ‘n bewegings- 
oorlog ‘n vinnige guerrillastryd teen die vyand se oormag 
begin voer het. In die Vrystaat het generaal Christiaan de 
Wet met sy georganiseerde kommando’s die vyand met 
verrassingsaanvalle onnoembare skade en verliese berok- 
ken. Op die hoëveld en Oos-Transvaal het generaal Louis 
Botha, met generaal Ben Viljoen en generaal Chris 
Muller, afdelings van die vyand aangeval en groot 
suksesse behaal. In Wes-Transvaal het generaal De la 
Rey, gesteun deur Kemp, die een na die ander oorwinning 
behaal oor die groot mag van lord Methuen. In Noord- 
Transvaal is die bevel onder generaal CF Beyers geplaas, 
om die burgers tot kragdadige verset te organiseer. 

President Kruger in Europa 

President Kruger het op 11 September 1900 Nelspruit 
verlaat op pad na Delagoabaai, van waar hy op 19 
Oktober met ‘n Nederlandse kruiser, De Gelderland, na 
Marseille gebring is. Hy is in Frankryk en Nederland met 
groot geesdrif ontvang, maar hy kon nie daarin slaag om 
enige hulp vir die Boere in hul stryd teen Groot-Brittanje 
te verkry nie. Die Duitse keiser, Wilhelm, wat hom vier 
jaar vantevore nog gelukgewens het met sy hantering van 


die Jameson-strooptog, wou hom nie eers te woord staan 
nie. Die ou bejaarde President se reaksie was: “Ja, ek het 
in Europa vir my volk kom brood soek, maar in plaas 
daarvan net blomme gekry.” 

De Wet en Steyn in die Vrystaat 

Na president Kruger se vertrek na Europa, het 
president Steyn die politieke mondstuk van die Repu- 
blieke geword. Nadat Bloemfontein deur die Engelse 
beset is, was Steyn genoodsaak om die Vrystaatse rege- 
ring kort-kort te verskuif. Hulle het tussen Kroonstad, 
Brandfort, Lindley, Heilbron, Reitz en Bethlehem 
geswerf. Bekwame heliografiste en telegrafiste het gesorg 
dat Steyn en sy raadslede altyd geweet het waar die 
kommando’s en die Engelse hulle bevind het. Sy klein 
laer was deurgaans onder generaal De Wet se sorg en het 
gewoonlik die kommando’s vergesel. Die Engelse het 
begeer om vir generaal De Wet en die President gevange 
te neem. Hulle het nie daarin geslaag nie. Daar het by tye 
‘n troepemag van meer as 60 000 manskappe verbete 
pogings aangewend om generaal De Wet en sy 
kommando te omsingel en vas te keer. Hulle kon nie 
daarin slaag nie. De Wet het verskeie kere met verras- 
singsaanvalle die vyand groot skade en verliese berokken. 
Op 7 Junie 1900 het hy ‘n Engelse mag wat ‘n baie groot 
konvooi met voorrade begelei het, naby Heilbron aange- 
val en die hele voorraad ter waarde van ‘n driekwart 
miljoen pond gebuit. 

Afdelings van die verskillende kommando’s het hulle 
daarop toegespits om die Engelse se verbindigslinies te 
vernietig. Hulle het treinspore opgebreek, brue opgeblaas 
en konvooie wat voedsel, klere en ammunisie vervoer het, 
gebuit. Aan die einde van die oorlog het die bittereinders 

nie meer met Mauser-gewere geveg nie, maar met Lee- 
Metfords wat hulle van die Engelse afgeneem het. 

Die Engelse wou die burgers omhaal om die wapens 
neer te lê deur valse beloftes van beskerming wat hulle 
daarna op hulle plase sou geniet. Vir generaal De la Rey 
het hulle ‘n jaarlikse som van £10 000 aangebied indien 
hy die stryd sou gewonne gee! In plaas daarvan het De la 
Rey in Suid- en Wes-Transvaal die Engelse meer as 
kopseer besorg met sy verrassings-aanvalle op kwesbare 
punte. Hy het groot oorwinnings behaal by Silkaatsnek, 
by Rooipoeierspruit, by Swartruggens en by Buffelspoort, 
waar hy ook ‘n groot konvooi met voorrade verower het. 
Hy het vir lord Methuen, wat met ‘n groot mag by 
Lichtenburg opereer het, gedugte neerlae by Ysterspruit 
en Tweebos besorg. Methuen self was swaar gewond. 
Generaal De la Rey het hom met sy eie waentjie na 
Klerksdorp gestuur om daar versorg te word. 

Die blokhuise 

Om die Boere se bewegings aan bande te lê en die 
spoorlyn te versterk, het die Engelse ‘n reeks blokhuise op 
kort afstand van mekaar opgerig, met doringdraadver- 
sperring tussenin. Dit het hulle nie veel gebaat nie, want 
wanner ‘n Boerekonrmando ‘n blokhuislinie wou kruis, 
het hulle die soldate in die blokhuis waar hulle wou 
deurbreek, met geweervuur wat op die skietgate gerig is, 
stilgemaak, die drade geknip en deurgejaag. 

Die verdelgingsoorlog 

Lord Roberts het op 29 November 1900 na Engeland 
teruggekeer. Sy opvolger, lord Kitchener, het as opper- 
bevelhebber van die Britse troepe in Suid-Afrika, die 
oorlog nret hart en siel teen die Republieke voortgesit. 


Toe die Boere in die veld nie tot oorgawe gedwing kon 
word nie, het Kitchener met sy nie-militêre oorlogvoering 
teen die burgerlike bevolking van die Republieke begin. 
Die land is gestroop van alle bestaansmiddele, deur nie 
net die veestapel te vernietig nie, maar ook die 
verbranding van talle plaaswonings. Hy het in Desember 
1900 besluit om die vroue en kinders in konsentrasie- 
kampe saam te bring. Daarna kon die Boere nie meer 
voedsel en klere gaan haal van hulle afgebrande plase, 
waar die vroue die boerderye vroeër aan die gang gehou 
het nie. 

Die vyandelike oormag 

Die Britse leërsterkte is maar gedurig uit die 
moederland en sy kolonies aangevul. Teen Mei 1901 was 
daar in Suid-Afrika byna 250 000 man, met honderde 
veldstukke en snelvuurgeskut. Oorloper-Boere het vir die 
Britte gewerk as wadrywers, gidse en selfs as spioene. 
Die Swartes is ingespan vir hulpdienste, verkenning , 
spioenasie en in aktiewe gevegte teen die Boere. 

Die moordkampe 

Die oorlog het in 1901 al hoe swaarder op die 
bevolking begin druk . In Mei van daardie jaar was daar 
reeds 80 000 vroue en kinders in die konsentrasiekampe. 
In Oktober het dit aangegroei tot bykans 120 000. Die 
administrasie, huisvesting en voeding was allertreurigs. 
Siekte-epidemies het die sterftesyfer geweldig laat styg. 
Eers teen die einde van die oorlog het dit effens beter 
gegaan, nadat daar ‘n geringe mate van aandag aan Emily 
Hobhouse se bemoeiinge en aanbevelings gegee is. 

Pogings om die oorlog te beëindig 

Die ontvolking en verwoesting is stelselmatig voort- 
gesit. Die kommando’s kon skaars meer in hulle 
daaglikse behoeftes voorsien. Hulle het krygsgevange 
Tommies “geskud” (hulle klere geneem) en hulle dan 
nakend vrygelaat. A1 voedsel wat nog beskikbaar was om 
van te leef, was vleis en mieliepap. 

In Mei 1901 wou die Transvaalse regering onder 
leiding van Schalk Burger, uit moedeloosheid die oorlog 
staak, maar president Steyn het hulle gemaan om te 
volhard. 

Op 7 Augustus 1901 het Kitchener in ‘n proklamasie 
die Boere opgeroep om voor 15 September oor te gee, of 
anders sou hulle uit die land verban word. Hierdie 
“papierbom” het geen uitwerking gehad nie. Dit was 
buitendien ‘n teken van die vyand se onmag om die Boere 
tot oorgawe te dwing. Hulle het dwarsdeur die somer tot 
April 1902 die een dryfjag na die ander gemaak om De 
Wet onskadelik te maak en die Vrystaatse regering te 
vang. In Transvaal het hulle nagtelike strooptogte, gelei 
deur Swartes en verraaier-Boere (National Scouts) op die 
oorblywende kommando’s gemaak. 

Haglike toestande 

Teen April 1902 was die militêre toestand donker. 
Daar was darem nog saam met die Kaapse rebelle, byna 
20 000 man in die veld, maar die land was geheel en al 
verwoes. Die burgerlike bevolking was besig om in die 
konsentrasiekampe te sterf. Altesaam 26 000 vroue en 
kinders het die lewe gelaat, teenoor minder as 4 000 
burgers wat gesneuwel het. ‘n Paar duisend verraaiers het 
selfs in Britse uniforms aan die kant van die vyand geveg. 
Baie burgers het nie meer perde gehad nie, voedsel- 


voorrade was feitlik uitgeput en die moonlikheid van 
Europese tussenkoms het nie bestaan nie. 

V redesonderhandelings 

Sestig verteenwoordigers van die twee Republieke het 
vanaf 15 Mei tot 29 Mei in Vereeniging beraadslaag en 
besluit om aan Alfred Milner en lord Kitchener se eise 
van oorgawe te voldoen. Die Vrede van Vereeniging is 
op 31 Mei in Pretoria onderteken. Daarvolgens moes alle 
burgers die wapens neerlê. Krygsgevangenes sou na hulle 
tuistes teruggebring word. Hulle sou hulle persoonlike 
vryheid en eiendom behou. Alle burgers ontvang am- 
nestie vir vermeende oorlogsdade. Nederlands sou in die 
skole onderrig word en in die geregshowe toegelaat word. 
Gewere mag vir persoonlike beskerming aangehou word. 
Militêre bestuur sal so gou doenlik met burgerlike bestuur 
vervang word . Bantoe-stemreg sal eers na selfbestuur 
aan-geroer word. Geen belastings sal gehef word om 
oorlogskostes te dek nie. Plaaslike kommissies sal met 
die repatriasie van die bevolking help en om in behoeftes 
van voedsel, herberg, saad, vee en gereedskap te voorsien. 

Die Tweede Vryheidsoorlog was verby. Die Repub- 
lieke het opgehou om te bestaan, maar onder die puinhope 
het die as bly gloei. Groot-Brittanje wou die Boerevolk 
uitwis. Maar hy kon ter nouernood in 1902 daarin slaag 
om hulle hul vryheid te ontneem. Hulle het uit die 
gloeiende as van vernedering weer opgestaan om die 
oorlog wat hulle eers verloor het, uiteindelik te wen. 

20 

Ons word weer halfpad vry 

Die benarde toestand na die oorlog 

Na die ondertekening van die Vrede van Ver- 
eeniging was nie net die staatkundige onafhanklikheid van 
die twee Republieke verlore nie, maar die land was geheel 
en al verwoes. Die Britse beleid om die aarde te ver- 
skroei, het die strydende burgers van hul bestaansmiddele 
beroof. Terugkerende burgers het hul wonings afgebrand 
gevind en hul boorde verwoes. Hulle vee was weg. In 
baie gevalle het hul vroue en kinders ook in die konsen- 
trasiekampe omgekom. Besoekers uit die buiteland kon 
in 1902 nouliks ‘n uitroep van ontsteltenis onderdruk. 
Selfs lord Milner het erken dat die uitvoering van sy 
beleid rampspoedige gevolge gehad het. 

In die oorlog het 3 990 burgers gesneuwel en 1 081 
het weens siekte en ongelukke die lewe gelaat. In die 
krygsgevangekampe is 1 118 oorlede. In die konsen- 
trasiekampe het 1 676 mans (meesal ou mans wat saam 
met die vroue weggevoer is), 4 177 vroue en 22 074 
kinders gesterf. Die totale getal Afrikanerlewens wat deur 
die oorlog verlore gegaan het, kom dus op 34 116 te staan. 

Die verlies van tienduisende waardevolle lewens, wat 
vir Suid-Afrika met sy klein blanke bevolking gevoelig 
was, was nie al prys wat vir die oorlog betaal is nie. Die 
geestelike en stoflike verwoesting was ontsettend. Die 
insinking van die Afrikanerdom het onrusbarende dieptes 
bereik. Die burgers moes hulle wapens neerlê en vir 
Eduard VII as hulle wettige vors erken. Die 
krygsgevangenes in oorsese kampe moes skriftelik hulle 
Britse onderdaanskap erken voordat hulle na hul vader- 


land kon terugkeer. Die duisende Kapenaars en Natallers 
wat aan die kant van hul volksgenote in die Republieke 
geveg het, is as rebelle gestraf, onder ander deur hulle die 
kiesreg te ontneem. 

Die vernietigingswerk was stelselmatig en op groot 
skaal. Oral was stukke afgebrande veld en verlate 
murasies. Op die kaal vlaktes was tallose geraamtes van 
perde, beeste en skape te sien. Oral was eensame grafte 
van burgers of Engelse grafte langs eensame paaie. 

Die oorlog en die goudbedryf 

Die oorlogsramp het nie alleen die Boerevolk van die 
Republieke in geestelike en stoflike opsig met ver- 
nietigende krag getref nie, maar ook die Witwatersrandse 
goudbedryf. Die vlug van tienduisende Randse uitlanders 
na die hawestede, het die myne tot stilstand laat kom. In 
1898 was die goudopbrengs R32 482 000 en in 1901 het 
dit gedaal tot R2 194 000. 

Daar was ‘n groot gebrek aan die nodige arbeids- 
kragte. Gedurende die oorlog het die Engelse die Swartes 
wat hulle in diens gehad het, buitensporige lone betaal. 
Na die oorlog wou hulle nie vir laer lone werk nie. 
Generaal Smuts het gesê “die naturelle was versadig van 
hul oorlogtydse geld en hulle het in ledigheid gesit en wag 
op die millennium wat die Engelse hulle beloof het.” 

Alfred Milner kom weer op die toneel 

Die man aan wie die noodsaaklike weeropbou van die 
verwoeste land toevertrou is, was ironies genoeg niemand 
anders nie as die man wat meer as enigiemand anders vir 
die Suid-Afrikaanse ramp verantwoordelik was. Sy idee 
van weeropbou was sy mislukte poging om soveel 
Engelse in te voer en te vestig dat die meerderheid van die 

blanke bevolking van Suid-Afrika uit Engelse sou 
bestaan. Hy wou so veel moontlik Britse soldate wat aan 
die oorlog deelgeneem het, agterhou in die polisie, 
spoorweg- en posdiens. Om die Britse element te versterk 
en die Britse gesag te waarborg, het hy vir hom ‘n nuwe 
polisiemag, die South African Constabulary, met 10 000 
oudsoldate saamgestel. 

Milner wou die Afrikaners werklike Britte maak deur 
te bepaal dat Engels die taal in die skole sou wees. 
“Dutch should only be used to teach English, and English 
to teach everything else. ” 

Milner was verantwoordelik vir die repatriasie van die 
krygsgevangenes en die terugbring van die burger- 
bevolking uit al die kampe in die land. Dit was geen 
kleinigheid om nagenoeg 200 000 geruïneerde mense 
weer na hulle verwoeste tuistes terug te bring nie. Hulle 
moes deur die owerheid voorsien word van voedsel, 
boustowwe, landbougereedskap, trekdiere, saad en vee. 
Milner maak daarop aanspraak dat hy dit alles in agt en ‘n 
halwe maand bewerkstellig het. 

Milner se rehabilitasiepogings misluk 

Volgens die Vredesverdrag is voorsiening gemaak vir 
‘n “vrye gif’van R6 miljoen deur die Imperiale regering, 
om vir skades wat gely is, te vergoed . Die “vrye gif ’ was 
soos ‘n druppel aan ‘n emmer in vergelyking met die 
geweldige nood. Toe is “voorskotte by wyse van lenings” 
toegestaan. Die “voorskotte” het die “vrye gif’ van R6 
miljoen baie vinnig ver oorskry. Die uitvoering van 
hierdie skemas het veel te wense nagelaat. Vir die 
Afrikaners het repatriasie op ‘n repatriasieskandaal en 
kompensasie op ‘n kompensasiegeknoei uitgeloop. 


Die klagtes en proteste teen Milner se toepassing van 
die repatriasie- en kompensasiebeleid het net so min 
sukses gehad soos die besware teen sy taal- en 
onderwysbeleid. Hy het vir hom ‘n klompie amptenare in 
Engeland gewerf wat die Kindergarten genoem is. Saam 
met hulle kon hy in Suid-Afrika doen net wat hy wou, 
sonder om tot verantwoording geroep te word. Hy het sy 
polisiemag, die South African Constabulary, gebruik as ‘n 
soort besettingsleër om die Boere te intimideer . Hulle het 
hulle baie gehaat gemaak onder die Afrikaners. 

In 1902 het Milner ‘n gewaarborgde lening in 
Engeland van R70 miljoen vir die verowerde kolonies 
aangegaan . Dit was ‘n geweldige skuldelas vir die nuwe 
kolonies, wat pas die verwoesting van ‘n langdurige 
oorlog deurgemaak het. By al die geswoeg met die rekon- 
struksiewerk, die na-oorlogse depressie en groot droogtes 
wat geheers het, was hulle nie in staat om hierdie 
onproduktiewe skuldelas te dra nie. Nadat Milner Suid- 
Afrika in 1905 verlaat het, is met die Liberale regering in 
Engeland nuwe reëlings in verband met hierdie lening 
getref. 

Chinese vir die goudmyne 

Milner het geglo dat die Rand se goudmyne die bron 
van welvaart in Suid-Afrika is. Die goudbedryf moes in 
die hoogs moontlike tempo ontwikkel en uitgebrei word. 
Hy was van mening dat indien die myne weer ‘n opbrengs 
van R32 miljoen kon lewer, sou hy die finansiële 
probleme van die twee nuwe kolonies kon hokslaan. Hy 
wou toe die groot arbeidstekort oplos deur Chinese in te 
voer om in die myne te werk. Die eerstes het in 1904 op 
die Rand aangekom en skaars nege maande later was daar 

al 34 000 en in Januarie 1907 het daar 54 000 Chinese in 
die goudmyne aan die Rand gewerk. 

Dit was vroeg in 1903 al bekend dat Milner van plan 
was om Chinese in te voer. Die Boere het met mag en 
krag daarteen geprotesteer. Generaal Botha het in Julie 
1903 op Heidelberg ‘n groot protesvergadering gehou. 
Milner was bevrees dat die Boere dié dag daar ‘n militêre 
opstand sou begin. Hy het 500 ekstra konstabels daar 
saamgetrek. 

Die vergadering het geëis dat Hollands en Engels 
gelyke regte in die land moes geniet, dat die verdere 
invoer van Asiate uitgestel word en dat met die aangaan 
van ‘n oorlogslening gewag moes word totdat die twee 
kolonies selfbestuur ontvang het. 

Toe sê Alfred Lyttelton in die Britse laerhuis dat die 
Transvaalse publiek begeer om die Chinese arbeiders in 
die land te hê. Hierdie leuen het die Afrikaners so kwaad 
gemaak dat hulle ‘n groot volkskongres in Mei 1904 
gehou het en die vereniging, Het Volk. gestig het, om 
hulle teen Milner te verweer. 

Milner het egter met die uitvoering van sy planne om 
die Chinese as arbeiders in te voer, wel deeglik daarin 
geslaag om die goudopbrengs te verhoog. In 1905 was 
die waarde daarvan reeds meer as R41 miljoen. Die 
Chinese was nie gewone immigrante nie, maar onge- 
skoolde kontrakarbeiders. Hulle was onderworpe aan 
gedwonge repatriasie sodra hulle inboektermyn verstryk 
het. Nietemin het Milner en die goudbase se maatreël 
heftige kritiek uitgelok. Boer en Brit het in hulle protes 
teen die Asiate se teenwoordigheid in die land vir Milner 
en die geldmagnate daarvan beskuldig dat hulle met vuur 
speel. In die Britse laerhuis is ‘n mosie van afkeuring 
teen lord Milner aangeneem. Dit was die einde van 


Milner se gehate politieke rol in Suid-Afrika. Hy het die 
land in April 1905 verlaat. Hy het hom aan die politieke 
lewe onttrek en in die politieke woestyn verdwyn. 

Selfregering vir Transvaal en die Vrystaat 

Die Chinese was nog steeds in Suid-Afrika die mees 
ongewenste element van die hele bevolking. Hulle het 
selfs in Engeland politieke stof opgejaag. Die Konser- 
watiewe regering wat die oorlog in Suid-Afrika gestook 
het en vir Milner hier geplaas het, se regeertyd was verby 
en die Liberale Party het hulle in die verkiesingstryd wat 
gevolg het, oor die Chinese aangeval en kwaai veroordeel. 
Die verkiesing het aan die pro-Chinese ‘n verpletterende 
neerlaag besorg en die Liberale Party van sir Henry 
Campbell-Bannerman het die regering oorgeneem. Toe 
het daar ‘n juigkreet opgegaan. Daar is beweer dat dit nie 
net alleen ‘n oorwinning van die Liberale oor die 
Konserwatiewe in Brittanje was nie, maar ook ‘n 
oorwinning van die Afrikaners en die Suid-Afrikaanse 
Engelse wat met hulle saamgewerk het, oor Milner, die 
mynmagnate en oor alle jingo’s. 

Die Campbell-Bannerman-regering was die Afrika- 
ners goedgesind en het aan Transvaal in 1906 en vir die 
Vrystaat in 1907 selfregering gegee. Reeds voor hierdie 
tyd is die verdere uitreiking van lisensies om nog meer 
Chinese in te voer, stopgesit. Die Chinese wat in 1906 
nog in die land was, is nie dadelik gerepatrieer nie. Dit is 
egter gedoen nadat hulle inboektermyn verstryk het. 

In Transvaal het in Lebruarie 1907 ‘n algemene 
verkiesing plaasgevind, waar die party, Het Volk, die 
meeste setels verower het. Generaal Louis Botha het die 
eerste minister geword en generaal Smuts sy minister van 
binnelandse sake en onderwys. In Desember 1907 het die 

Orangia Unie in ‘n verkiesing in die Vrystaat die botoon 
gevoer. Abraham Fischer het eerste minister geword en 
generaal JBM Hertzog die minister van justisie en van 
onderwys. 

Unifíkasie 

Die twee noordelike kolonies, die Transvaal Colony 
en die Orange River Colony (wat weer sy naam, Oranje- 
Vrystaat, teruggekry het), het met die toekenning van 
verantwoordelike regering in 1907, gelyke status verwerf 
met die Kaap en Natal. Daar het lank tevore reeds 
stemme opgegaan wat die nouer saamsluiting of 
eenwording van die vier kolonies gepropageer en bepleit 
het. Gesamentlik sou hulle baie beter in staat wees om 
oplossings te vind vir hul eie en gemeenskaplike 
probleme. Natal het geworstel met sy Indiër- en Zoeloe- 
probleem. Sy oorwegende Engelse element sou moes 
saamwerk met die Afrikanergemeenskap in die ander drie 
provinsies. Eenwording sou ook ‘n oplossing bied vir die 
spoorweg- en doanewedywering wat daar bestaan het. 
Lord Selborne, Milner se opvolger as Hoëkommissaris in 
Suid-Afrika, het ‘n memorandum opgestel waarin hy die 
voordele van eenwording aangedui het. Manne soos 
president Steyn, John X Merriman, Jan Smuts en Louis 
Botha, het hulle geesdriftig beywer vir die totstandkoming 
van nouer eenwording. Daar is besluit om ‘n nasionale 
konvensie te hou om dit te bespreek en ‘n grondwet op te 
stel. 

Die konvensie het in Oktober 1908 in Durban 
vergader onder voorsitterskap van sir Henry de Villiers, 
die Kaapse hoofregter. A1 die vername politieke leiers in 
Suid-Afrika was teenwoordig. Die konvensie het die 
raamwerk van die nuwe staat opgestel. Binne ‘n jaar sou 


die Britse koning die vier kolonies proklameer as ‘n 
wetgewende unie onder een regering en ‘n goewerneur- 
generaal benoem. 

Die kolonies sou provinsies van die unie word. Die 
uitvoerende gesag sou die goewerneur-generaal namens 
die koning voer. Hy sou bygestaan word deur ‘n 
uitvoerende raad en tien ministers wat die staats- 
departemente moet administreer. Die wetgewende gesag 
sou setel in die unie-parlement, bestaande uit die koning 
(goew.-genl.), ‘n senaat en ‘n volksraad. Die regterlike 
gesag was die hooggeregshof, met die hoofregter, gewone 
appélregters en ander regters. Elke provinsie sou ook 
apart bestuur word deur ‘n provinsiale raad, met ‘n 
administrateur en ‘n uitvoerende komitee. 

Natal wou graag ‘n federale regeringsvorm hê, maar 
die konvensie het ten gunste van unifikasie besluit. In die 
ontwerpgrondwet is die beginsel van gelykheid van 
Engels en Nederlands opgeneem. Die kiesreg sou net aan 
Blankes behoort, met uitsondering van die Kleurlingstem 
in die Kaap, wat in die grondwet verskans is. Die kon- 
vensie het besluit om Kaapstad die setel van die wetge- 
wende gesag te maak en Pretoria die setel van die 
administrasie. Die appélhof sou in Bloemfontein ver- 
gader. 

Die konvensie het op 5 November 1908 sy vernaamste 
werk in Durban afgehandel, dit op 23 November in 
Kaapstad voortgesit en op 3 Februarie 1909 voltooi. 
Daarna is die ontwerpgrondwet deur die Engelse parle- 
ment aanvaar as die Suid-Afrika-Wet van 1909. Die 
Koning het dit op 20 November 1909 goedgekeur. 

Die benoeming van ‘n eerste premier van die Unie en 
die samestelling van ‘n regering of kabinet moes nog 
plaasvind. Lord Gladstone het as eerste goewerneur- 

generaal in Kaapstad aangekom en 31 Mei 1910 vasgestel 
as die datum vir Uniewording. Hy het vir Botha gevra om 
‘n kabinet saam te stel. 

Met die eerste algemene verkiesing aan die begin van 
1910, het Botha se Het Volk-party in Transvaal, en die 
Kaapse Suid-Afrikaanse Party, gesteun deur die Orangia- 
Unie van Fischer en Hertzog, ‘n volslae oorwinning oor 
die Unioniste behaal. Die Unie van Suid-Afrika het ‘n 
voldonge feit geword. Gedurende die vyftig jaar van sy 
bestaan, is hy egter gedurig daaraan herinner dat hy, deur 
sy verbintenis aan die Britse kroon en as lid van die 
Engelse Gemenebes van Nasies (die Britse Statebond), nie 
soewerein onafhanklik was nie en dat sy Afrikaner- 
inwoners nog steeds veel moes opoffer vir die belange 
van die Britse ryk. 


21 

Die Eerste Wêreldoorlog 
en die Rebellie 

Die bevolking 

Die stigting van die Unie van Suid-Afrika het die 
staatkundige verdeeldheid wat met die Groot Trek ont- 
staan het, beëindig. Provinsialisme het nog lank bly 
voortbestaan, sowel as die houvas van Britse imperialisme 
op die jong staat. Maar die nasionale gevoel het mettertyd 
al hoe sterker na vore getree. 

In 1911 was die Unie se totale bevolking ‘n bietjie 
minder as 6 miljoen. Daar was 4 000 000 Bantoes asook 
1 276 000 Blankes, 525 000 Kleurlinge en 152 000 
Indiërs. Die Indiërs was meesal in Natal. Die meeste 
Bantoes was nog in reservate, maar hulle was toenemend 
besig om in die blanke platteland en stedelike gebiede in 
te sypel. 

Die grootste deel van die bevolking het op die 
platteland gewoon en was vir hulle bestaan afhanklik van 
die landbou en veeteelt. Daar was na beëindiging van die 
Tweede Vryheidsoorlog ‘n neiging by die armer mense 
om hul toevlug tot die stede te neem. Dit was die blanke 
armes wat hulle grond verloor het. Droogtes en depres- 
sies het hul getalle laat styg. In die stede moes hulle as 
ongeskoolde arbeiders meeding met die Bantoes. 

Die goudmyn-bedryf 

Die goudbedryf aan die Witwatersrand was vir die 
Unie van groot betekenis. In 1911 was daar 25 000 
blanke arbeiders in diens. Hulle het meer as R16 miljoen 
aan lone ontvang. In 1910 het die myne IVi miljoen ons 

fyngoud geproduseer. Die Unie was die vernaamste 
goudprodusent ter wêreld. Die myne moes belastings aan 
die staat betaal. Die Kamer van Mynwese was 'n krag vir 
die land, maar die mynbase het deur die Unioniste hul 
stem in die parlement laat hoor en hulle eise gestel. Die 
Afrikaners het steeds wantrouig teenoor die bedryf 
gestaan. Die Botha-regering het nie groot simpatie met 
die mynbase gehad nie. 

Botha se rekonsiliasie-beleid 

Louis Botha het met die eerste Uniale verkiesing die 
Afrikaners en die Engelse van die land gevra om saam ‘n 
nuwe toekoms te bou. Hy het sy trou aan die Britse ryk 
betuig en die beëindiging van rassehaat bepleit. 

In November 1911 is op ‘n groot en geesdriftige 
nasionale kongres in Bloemfontein ‘n nuwe party gestig 
wat die ander bestaande Afrikanerpartye vervang het. Die 
Suid-Afrikaanse Party se beginsels was die samewerking 
van die twee bevolkingselemente, met die oog op die bou 
van ‘n nuwe nasie, die gelykheid van die twee tale, die 
behandeling van die Bantoe-vraagstuk op ‘n nie- 
partybasis, die aanmoediging van blanke immigrasie en 
‘n verbod op Indiër-immigrasie. 

Botha het met sy regering daarna gestreef om die twee 
blanke groepe bymekaar te hou en die bitterheid van die 
verlede uit te wis deur ‘n beleid van samewerking en 
versoening met die leuse: “Vergewe en vergeet.” Die 
leiers van die Unioniste het hom voortdurend daarvan be- 
skuldig dat hy met Afrikanerekstremiste saamwerk wat 
anti-Brits is. Hulle het dit teen generaal Hertzog se 
insluiting in Botha se kabinet gehad. Botha kon nooit 
daarin slaag om die stroom van kritiek van ekstremistiese 
Britse kant hok te slaan nie, al het hy ook hoe hard 


probeer om hulle te paai deur voortdurend vriendelik na 
die Ryk en die Britse monargie te verwys. 

Reeds voor Uniewording het ‘n deel van die 
Afrikaners, veral in die Vrystaat, getwyfel aan Botha se 
leierskap. Daar was in die land ook ontevredenheid dat 
hy die Cullinan-diamant aan koning Eduard geskenk het. 
Nadat hy in 1911 by die Rykskonferensie in Londen met 
eerbewyse oorlaai is, het sy eie mense gesê hy het pro- 
Brits geword. Toe hy Britse immigrasie wou bevorder en 
wou bydra tot die instandhouding van die Britse vloot, het 
dit baie kritiek uitgelok . Toe hy kort daarna deelneem aan 
die onthulling van Rhodes se standbeeld teen Tafelberg, 
was dit vir baie mense te erg. Sy lofuitinge teenoor die 
Engelssprekendes het baie Afrikaners teen die bors 
gestuit. 

Die staatsdiens 

Die Unieregering het sy werksaamhede begin deur die 
verskillende staatsdepartemente te organiseer en die sake 
van die provinsiale regerings op dreef te kry. Daarna het 
‘n stryd oor moedertaalonderwys plaasgevind en is besluit 
dat onderwysers in enige van die twee tale kon kwalifiseer 
en dat die onderwysmedium tot standerd IV die moeder- 
taal moes wees en dat die ouers daarna die medium kon 
kies. 

Verdediging 

Vir die verdediging van die Unie het die 
Verdedigingswet van 1912 voorsiening gemaak vir ‘n 
klein staandemag en ‘n aantal aktiewe burgermag- 
regimente wat op ‘n vrywillige basis gewerf is. Daar sou 
ook ‘n aantal skietverenigings wees en ‘n algemene 
burgerreserwe. Die burgermag kon in oorlogstyd opge- 

roep word om op enige plek in Afrika te veg. Generaal 
CF Beyers is as kommandant-generaal benoem. 

Die Swart-probleem 

Die regering het ook aandag gegee aan die groeiende 
Bantoe-probleem. Duisende Bantoes het as plakkers op 
blanke plase gewoon. Niks het hulle verhinder om daar- 
die gronde in besit te neem nie. Deur die Wet op 
Naturellegrond van 1913 is IOVí miljoen morg grond vir 
hulle besit afgesonder. 

Generaal Hertzog 

Die uiters delikate verhouding tussen Engels- en 
Afrikaanssprekende lede van die Suid-Afrikaanse Party 
het aan generaal Botha sy eerste groot politieke krisis 
besorg. Generaal Hertzog, sy minister van justisie, het ‘n 
aantal toesprake gehou oor Suid-Afrikaanse nasieskap en 
nasionalisme. Hy het op 5 Desember 1911 op Germiston 
gesê daar is twee lewenstrome in Suid-Afrika, die 
Afrikaners, vir wie daar geen ander vaderland is nie en die 
Engelstalige bevolking, vir wie daar ook geen ander land 
is nie. Maar daar is ‘n derde groep wat nog nie tuis is nie 
weens hulle sterk gevoel vir die moederland. Daarom bly 
Suid-Afrika vir hulle ‘n vreemde land. 

Dit was duidelik dat generaal Hertzog hom al hoe 
meer ontuis gevoel het in die eerste Unieregering. Hy het 
vir sy standpunte groot steun van buite ontvang. Die 
beweging, Jong Suid-Afrika, het in Mei 1911 hom in 
Pretoria gehuldig as “die onverskrokke kampvegter vir die 
heilige regte van ons moedertaal.” In September 1911 is 
in Bloemfontein ‘n adres aan hom oorhandig wat deur nie 
minder nie as 12 000 Vrystaters onderteken is en waarin 


hy gehuldig word as “die nasionale held by uitnemend- 
heid.” 

Die Unioniste 

In Oktober 1912 het ‘n kolonel Byron op Stanger gesê 
dat Hertzog daarna streef om die Afrikaner oor Suid- 
Afrika te laat baasspeel. Hertzog het toe in ‘n vergadering 
op Nylstroom geantwoord dat dit inderdaad sy strewe is 
en ook om te verhinder dat vreemde fortuinsoekers soos 
Byron en andere Suid-Afrika se belange langer behartig. 
Hulle is nie Afrkaners nie en hoort nie hier nie. Daarop 
het die leier van die opposisie, sir Thomas Smartt, gesê 
dat hy ‘n liberalis is en eers daarna ‘n Afrikaner. 

Die De Wildt-toespraak 

Kort daarna het Hertzog op 7 Desember 1912 by De 
Wildt sy eerste “Suid-Afrika Eerste”-toespraak gehou, 
waar hy ook gesê het dat Thomas Smartt deur sy uitlating 
self erken dat hy geen Afrikaner is nie en dat Botha se 
konsiliasie ‘n woord is wat hy nie ken nie. Hy het aan 
niemand iets gedoen waarvoor hy hom moet versoen nie. 

Oor hierdie neerhalende aanmerkings oor die konsi- 
liasiebeleid, wou Botha hê dat Hertzog moes bedank, 
maar hy het geweier. Botha het daarop op 14 Desember 
1912 sy eie bedanking ingedien, maar die goewerneur- 
generaal het hom nog die selfde dag versoek om weer ‘n 
nuwe kabinet saam te stel. Hy het dit gedoen en Hertzog 
se naam weggelaat. So is hy toe uit die regering. 

Steun vir Hertzog 

‘n Paar dae later het Tielman Roos, voorsitter van die 
beweging Jong Suid-Afrika, in ‘n artikel geskryf: “Gene- 
raal Hertzog, onse Afrikaanse taalvechter die bereid is 
geweest om alles op te offeren voor land, volk en taal, is 

een man tegen wie de Jingo pers geraasd en geskreeuwd 
heeft voor jaren, en die vandag opgeofferd is om de 
Natallers te paai - een slachtoffer op het altaar van Impe- 
rialisme.” 

Roos en ander het daarna ‘n vergadering byeengeroep 
wat in Prinsepark, Pretoria, deur 5 000 Afrikaners byge- 
woon is. Die sprekers het die skare vanaf ‘n hoë mishoop 
toegespreek en generaal De Wet wat ook een van die 
sprekers was, het gesê hy bevind hom liewer op ‘n 
mishoop onder sy volk, as op ‘n skitterende verhoog 
onder vreemdelinge. 

Die stryd onder nasionale vaandel 

Die tyd was ryp vir die stigting van die Nasionale 
Party, wat in Julie 1914 in Bloemfontein plaasgevind het. 
Daarna kon Hertzog vir Louis Botha en sy SAP-party se 
konsiliasie- en versoeningsbeleid langs partypolitieke weë 
aanval. Hy het gesê Botha is ‘n papbroek wat voort- 
durend na die pype van die opposisie dans. Hy laat 
oogluikend toe dat die regte van die Afrikaner vertrap 
word. Hy het nie die moed om ‘n standpunt wat hy 
privaat onderskryf, in die openbaar te stel nie. Hy is nie 
langer ‘n nasionalis nie, maar het ‘n aanhanger van die 
imperialisme en jingoïsme geword, “en dat is voldoende 
reden waarop hy niet langer op het kussen behoort te 
zitten.” 

Die arbeidersbeweging en stakings 

In Julie 1913 het die regering hom ‘n nuwe vyand op 
die hals gehaal toe hy ook teenkanting gekry het van die 
kant van die georganiseerde blanke arbeidersbeweging. 
Daar het ‘n geskil ontstaan oor die diensvoorwaardes van 
vyf ondergrondse werkers van die Kleinfonteinmyn. Dit 


het tot ‘n algemene staking in die Randse goudmyne 
gelei. Die regering moes ingryp, maar uiteindelik moes 
Botha en Smuts toegee aan die vakbondleiers en was 
saam met die Kamer van Mynwese verplig om die 
mynwerkersvakbond te erken. 

Binne enkele maande daarna was daar in 1914 weer ‘n 
staking van blanke steenkoolwerkers in Natal. Kort 
daarna het blanke spoorwegwerkers ook begin staak en 
toe beveel die Federasie van Ambagte ‘n algemene 
staking in die goudmyne. Meteens was 20 000 werkers 
werkloos. Smuts het die Aktiewe Burgermag gebruik om 
die staking te onderdruk. Hy het nege van die leiers wat 
kwaaddoeners van beroep was, gedeporteer. 

Die Indiër-probleem 

Die regering het ook te kampe gehad met die Indiër- 
probleem, waar Smuts ook die spit moes afbyt. Toe 
Transvaal in 1902 na die oorlog ‘n Engelse kolonie word, 
het Milner toegelaat dat ‘n groot aantal Indiërs uit Natal 
na die nuwe kolonie verhuis. Hulle het bly instroom tot 
1907. Die selfregerende Transvaal wou die instroming 
beheer deur ‘n wet dat die Indiërs hulle moes laat regi- 
streer en ‘n opvoedkundige toets aflê. Ook sou hulle 
vingerafdrukke vir kontrole geneem word. Hulle het 
onder leiding van hulle prokureur in Natal, MK Gandhi, 
tot lydelike verset oorgegaan. 

Na 1910 het die Indiërs oor die grense van Kaapland 
en veral weer in Transvaal ingesypel. Smuts het toe 
opgevoede Indiërs vrygestel van die vingerafdruktoets, 
maar hy het hulle vrye beweging van die een provinsie na 
die ander beperk, as ook hulle vrye immigrasie uit Indië, 
deur ‘n immigrasiewet van 1913. Hy het ook ‘n 


195 196 



persoonlike belasting gehef op elke Indiër in Natal wat nie 
‘n ingeboekte arbeider was nie. 

Gandhi het kwaai geprotesteer. Hy het niks minder 
geëis nie as dat alle wette en regulasies wat die Indiërs se 
bewegings in die land gekortwiek het, herroep moes 
word. Hy het sy veldtog voortgesit en probeer om 
onwettig ‘n aantal Indiërs uit Natal oor die grens na 
Transvaal te lei. Hy is in hegtenis geneem en in die tronk 
aangehou. 

Die regering het in 1914 met ‘n Indiërverligtingswet 
‘n paar toegewings gemaak wat deur Gandhi aanvaar is. 
Hy het sy lydelike verset beëindig en na Indië vertrek. 

Die Eerste Wêreldoorlog 

Die binnelandse storms was skaars verby, of daar bars 
in Europa die storm los van die Eerste Wêreldoorlog. Dit 
het die Unie voor sy kwaaiste toets gestel, want dit het op 
‘n baie ongeleë tydstip vir Suid-Afrika gekom. As deel 
van die Britse ryk was Suid-Afrika feitlik outomaties 
daarin betrokke en as ‘n selfregerende dominium sou hy 
sy eie verdediging moes behartig, maar hy sou seker ook 
kon besluit om uit die maalstroom van oorlogvoerendes 
te bly. Engeland het die Unie egter gevra om die Duitse 
hawens aan die weskus en Windhoek te gaan beset en 
hulle sterk radiosenders buite werking te stel. Botha het 
ingewillig en die Volksraad het sy voorneme om 
Suidwes-Afrika aan te val, met 92 stemme teen 12 
goedgekeur. 

Die Rebellie 

Generaal Koos de la Rey het nie saamgestem nie. 
Daar het veral in die Vrystaat en Wes-Transvaal ontstel- 
tenis geheers oor die regering se planne. Minder as ‘n jaar 


tevore, is op 16 Desember 1913 die Vrouemonument in 
Bloemfontein ter gedagtenis aan die groot aantal vroue en 
kinders wat in die konsentrasiekampe omgekom het, 
onthul. Daar was duisende Afrikaners wat onder geen 
omstandighede vir Brittanje die wapen sou opneem nie. 
Generaal CF Beyers, hoof van die weermag, het sy pos 
bedank. Generaal De la Rey het die burgers van 
Lichtenburg opgeroep om op 15 Augustus 1914 byeen te 
kom. 

Tydens die vredesonderhandelinge by Vereeniging in 
1902 het Botha vir De la Rey en De Wet omgehaal om die 
stryd te staak, met die belofte dat met die eerste 
geleentheid waar Engeland weer in ‘n Europese oorlog 
betrokke raak, hulle die vryheid van die Republieke weer 
sou terugvat. 

Met daardie belofte in gedagte, het De la Rey die 
middag van 15 September saam met Beyers in ‘n motor 
uit Pretoria vertrek. Hulle sou oor Johannesburg na 
Potchefstroom gaan om sake met die weermag te reël. 
Toe die motor by Langlaagte by ‘n beheerpunt nie wou 
stilhou nie, het die polisie gevuur en generaal De la Rey 
dodelik getref. Hy het in sy vriend, generaal Beyers se 
arms gesterf. Die padblokkade was glo opgestel om ‘n 
rowerbende te vang. Die groot skare van duisende mense 
wat sy begrafnis op Lichtenburg bygewoon het, was diep 
bewoë en het die regering die skuld gegee vir die ou 
krygsman se dood. Hulle het gesê en geglo dat hy 
opsetlik doodgeskiet is. 

Sy dood het ‘n wydverspreide onrus tot gevolg gehad. 
Oral in Wes-Transvaal en ook in die Noord-Vrystaat is 
oproerige vergaderings gehou. Majoor JCG Kemp en 
luitenant-kolonel SG Maritz het betrokke geraak. Kemp 

was in bevel van ‘n oefenkamp by Potchefstroom en 
Maritz by een te Kakamas. 

Maritz het op 20 Oktober 1914 met sy manskappe die 
grens oorgesteek en hom by die Duitsers gevoeg en so op 
eie houtjie gerebelleer. Botha het reeds op 12 Oktober 
krygswet afgekondig en die burgers opgeroep om die 
rebellie te onderdruk. Toe het die ontevredenes in die 
Vrystaat en Transvaal hulle eie kommando’s op die been 
gebring. Hulle het by Kopjes op 22 Oktober 1914 besluit 
dat generaal De Wet in die Vrystaat en generaal Beyers in 
Transvaal die leiding sou neem. Binne enkele dae was 
feitlik elke dorp in die Noord-Vrystaat deur die rebelle 
beset en Wes-Transvaal aan die rebelleer. In die Vrystaat 
was hul getal sowat 7 000 man. In Transvaal was dit 
ongeveer 3 000 en in Kaapland om en by 2 000, wat die 
wapen teen die regering opgeneem het. 

Generaal De Wet het weswaarts beweeg met die doel 
om by Maritz aan te sluit, maar hy moes uiteindelik op 1 
Desember 1914 met net ‘n paar man by hom, naby 
Kuruman aan Botha se Afrikanertroepe oorgee. Generaal 
Beyers, wat uit Wes-Transvaal na die Vrystaat beweeg 
het, se mag is herhaaldelik aangeval en verstrooi. Beyers 
is met ‘n paar man by hom, deur Botha se troepe agter- 
volg. Beyers is in die Vaalrivier dood, onderwyl hy en sy 
manne deur die rivier geswem het om hul agtervolgers te 
ontduik. Daar word beweer dat hy verdrink het, maar 
daar is ook vas geglo dat hy gesterf het deur ‘n koeël wat 
hom getref het. 

Met Beyers se dood en De Wet in die tronk, was die 
rebellie feitlik onderdruk in Transvaal en die Vrystaat. In 
die omgewing van Pretoria was daar egter nog ‘n aantal 
manne wat hardnekkig voortgeveg het en die regerings- 
troepe swaar verliese toegedien het. Hulle aanvoerder, 


Jopie Fourie, het nie as weermagoffisier bedank toe hy by 
die rebelle aangesluit het nie. Toe Jopie na ‘n hewige 
geveg uiteindelik op 16 Desember 1914 die wapen neerlê, 
is hy voor ‘n krygshof gedaag en ter dood veroordeel. 
Afrikanerleiers het om begenadiging en versagting van 
die vonnis gepleit. Jan Smuts, die minister van 
verdediging, wou hulle nie te woord staan nie. Jopie 
Fourie is op Sondagmore, 20 Desember 1914 voor ‘n 
vuurpeleton tereggestel. 

In die verre noordweste van Kaapland het Maritz nog 
uitgehou saam met Kemp. Maritz het daarna na Suidwes 
gevlug en Kemp het op 2 Februarie 1915 met sy en Maritz 
se mag oorgegee. Daarmee was die 1914-rebellie 
beëindig. Daar het 190 rebelle en 132 regeringsmanne 
gesneuwel. Van 12 000 rebelle is 281 voor die hof 
gedaag. Tronkstraf (maksimum 7 jaar) en boetes 
(maksimum £2 000) is opgelê. Alle rebelle-gevangenes is 
voor die einde van 1916 vrygelaat, maar Botha en Smuts 
is voortaan deur ‘n groot deel van die Afrikaners 
gebrandmerk as handlangers van Brittanje en verraaiers 
van die Afrikaner. 

Die inval in Suidwes 

Botha het in Februarie 1915 met 43 000 man die 
Duitsers in Suidwes-Afrika aangeval. Die Duitsers kon 
maar 9 000 man byeenbring om te verdedig. Botha het 
self die opperbevel geneem en met sy magte in Walvis- 
baai aan wal gegaan. Smuts het met ’n afdeling vanaf 
Luderitz in die weste, na Keetmanshoop beweeg. 
Berrangé het die Duitse kolonie vanaf Betsjoeanaland in 
die ooste binnegeval en Van Deventer het vanaf 
Oranjerivier in die suide opgeruk. Op 9 Julie 1915 was die 

hele kolonie reeds verower. Dit het Botha 113 Suid- 
Afrikaners as gesneuweldes gekos. 

Oplewing van Afrikanernasionalisme 

Botha se ondersteuning van die Britse oorlogspoging 
het hom ‘n duur prys gekos. Baie van sy volgelinge het 
hom verlaat en Hertzog aangehang. Na die rebellie was 
daar ‘n geweldige oplewing van Afrikanernasionalisme. 
Die Burger is in 1915 as eerste mondstuk van die 
Nasionale Party gestig en die Afrikaanse taalbeweging het 
‘n opbloei beleef met digters soos Jan Celliers, Eugéne 
Marais en Louis Leipoldt. In die algemene verkiesing van 
1915 het generaal Hertzog se Nasionale Party, wat maar 
die vorige jaar gestig is, 78 000 stemme gekry teenoor die 
94 000 van die Suid-Afrikaanse Party. 

Deelname aan die Eerste Wêreldoorlog 

Die Eerste Wêreldoorlog was nog aan die gang. 
Botha en Smuts het besluit om met vrywilligers verdere 
steun aan Brittanje te verleen. In November 1915 is ‘n 
aantal van hulle na Europa gestuur en kort daarna het daar 
19 000 Suid-Afrikaners na Tanganjika vertrek om die 
Engelse te gaan help met die verowering van hierdie 
Duitse kolonie. Hulle kon nie daarin slaag nie. Daarom 
het Engeland vir Smuts gevra om self die bevel daar oor 
te neem. Hy kon ook nie daarin slaag nie, want die Duitse 
aanvoerder, Lettow-Vorbeck, was as militêre strateeg Jan 
Smuts se meerdere. 

Aan die einde van die oorlog het Smuts as lid van die 
Britse oorlogskabinet ‘n merkwaardige rol in die Britse 
oorlogspoging gespeel. Toe die vrede aanbreek, het hy ‘n 
ewe belangrike rol gespeel in die totstandkoming van die 
Volkebond. 


In Desember 1918 het Botha in Londen by Smuts 
aangesluit en saam na Versailles gegaan, waar die vredes- 
onderhandelinge plaasgevind het. Suid-Afrika het hier die 
reg ontvang om Suidwes-Afrika as ‘n mandaat onder 
toesig van die Volkebond te administreer. 

Smuts en Botha was albei geskok en teleurgestel oor 
die onregverdige behandeling wat Duitsland in Versailles 
te beurt geval het en oor hulle bondgenote se hebsug en 
onlesbare dors na wraak. Smuts het hulle gewaarsku dat 
die verdrag wat hulle opgestel het, net die aanloop tot nog 
‘n oorlog sou wees. Hy en Botha het op 28 Julie 1919 
hulle name met teësin onder die verdrag van Versailles 
geplaas. 

Dit was die einde van die Eerste Wêreldoorlog. 

Die Nasionale Party regeer die 
land 

Politieke ontwikkelinge 


Enkele weke na Louis Botha se terugkeer in Suid- 


Afrika, is hy 27 Augustus 1919 oorlede in die ouderdom 
van 56 jaar. Gedurende sy lewe het hy daarna gestreef om 
Boer en Brit met mekaar te versoen. Dit het egter ‘n groot 
aantal van sy mense van hom vervreem. Dis tragies dat 
hy, wat self ‘n Afrikaner was, so blind was vir die krag 
van Afrikanernasionalisme. Sy vriend en vertroueling, 
Jan Smuts, het sy opvolger geword. 

Die nuwe eerste minister het nie Botha se aanhang 
gehad nie. Hy kon nie daarin slaag om die kwynende 
Suid-Afrikanse Party weer op te bou nie. Na die ver- 
kiesing van Maart 1920 kon hy moeilik aan die bewind 
bly, weens die sukses wat die Nasionaliste en die 
Arbeiders behaal het. Smuts het met die oog op same- 
werking, by die Nasionaliste toenadering gesoek, maar die 
pogings het skipbreuk gely. Dit het op Suid-Afrika se 
selfbeskikkingsreg gestrand. Hertzog het hom beywer vir 
verkryging van die reg om Suid-Afrika van die Britse ryk 
los te maak, terwyl Smuts die ondergeskiktheid van die 
land aan Brittanje deur die Britse konneksie wou 
handhaaf. 


Daarna het Smuts hom tot die Unioniste gewend en 
daarin geslaag om dié party met sy eie saam te smelt. Na 
die verkiesing van 8 Februarie 1921 was hy weer stewig 
in die saal, met die hulp van die Uioniste. Die kloof 
tussen die Suid-Afrikaanse Party en die meeste Afrikaners 
het al hoe wyer geword en die kloof tussen dié party en 

die Engelssprekendes het steeds kleiner geword en ten 
slotte in 1920 verdwyn. 

Die stakings 

Twee jaar later het die Smutsregering in ‘n baie 
ernstige krisis beland . Dit was die grootskaalse opstand 
teen die regering, wat in 1922 as ‘n staking begin het. Na 
die na-oorlogse tydperk van uitbreiding en inflasie, het ‘n 
hewige ekonomiese insinking gevolg met dalende pryse, 
krimpende winste, bankrotskappe, begrotingstekorte, 
werkloosheid en loonbesnoeiings. Die goudprys het 
geweldig gedaal, die goudproduksie het afgeneem en 
produksiekoste het gestyg. Die Kamer van Mynwese wou 
die mynwerkers se lone verlaag en die getalleverhouding 
tussen Blankes en Swartes wysig. Dit kon tot die ontslag 
van ‘n aantal blanke mynwerkers lei, want die mynbase 
het die Swartes verkies, omdat hulle goedkoper as die 
Swartes gewerk het. 

In Desember 1921 het die eienaars van die steen- 
koolmyne ‘n loonsvermindering van 5 sjielings (50c) per 
skof aangekondig. Die steenkoolmynwerkers het begin 
staak en op 10 Januarie 1922 het die werkers in die 
Randse goudmyne hul voorbeeld gevolg. Nie net 20 000 
blanke mynwerkers nie, maar ook 180 000 swart werkers 
het werkloos rondgeloop. Die stakers het “kommando’s” 
gevorm en in militêre formasies gedril. Hulle het die 
regering beskou as kop in een mus met die mynbase . ‘n 
Paar stakers is dood tydens ‘n botsing met die polisie by 
Boksburg. Bendes mynwerkers het in die strate rondge- 
dwaal en brand gestig, geroof en gemoor. Daar was 
aanvalle op Swartes, waar ‘n hele aantal Blankes en 
Swartes gedood is. 

Smuts het op 10 Maart 1923 krygswet afgekondig en 
met afdelings van die leër - bygestaan deur die lugmag - 
Johannesburg binnegegaan. Na verwoede straatgevegte 
en bomme uit die lug op die stakers, is hulle weerstand op 
14 Maart 1922 beëindig. Twee van die leiers het 
selfmoord gepleeg en vier is ter dood veroordeel. 

Hierdie Randse opstand was vir die mynwerkers ‘n 
algehele nederlaag. Daarna is meer Swartes in diens 
geneem terwyl Blankes ontslaan is en die lone van blanke 
mynwerkers verlaag is. Maar vir Smuts en sy regering 
was die gevolge ewe rampspoedig. Die mynwerkers was 
met wrewel vervul en het hulle bankvas geskaar agter die 
twee opposisiepartye, die Arbeidersparty en die Nasionale 
Party. 

Die Nasionale Party kom aan bewind 

In April 1923 het Smuts die ontnugtering beleef dat 
die twee opposisiepartye, die Arbeiders en die Nasio- 
naliste, ‘n ooreenkoms aangegaan het om mekaar in die 
volgende verkiesing te steun teen die kandidate van die 
SA Party. In Junie 1924 is ‘n algemene verkiesing gehou 
wat vir Smuts en sy party uit die kussings gelig het. 
Smuts het bedank en die goewerneur-generaal het vir 
generaal Hertzog gevra om ‘n kabinet saam te stel. 

Die samewerking van Hertzog en Creswell was net ‘n 
verkiesingsooreenkoms en nie ‘n koalisie nie. Maar 
generaal Hertzog het aan drie van die Arbeiders 
potefeuljes in sy kabinet toegeken, Creswell, Boydell en 
Madeley. Drie van sy belangrikste Nasionale ministers 
was dr DF Malan, NC Havenga en Tielman Roos. 

Die pakt-regering kon na die eerste vyf jaar van sy 
bewind die 1929-verkiesing met vertroue tegemoet gaan. 
Op ekonomiese gebied het die regering gespog met 


Havenga se jaarlikse begrotingsoorskotte, met die beleid 
van beskaafde arbeid, met die instelling van beskermende 
handelstariewe en met die oprigting van die yster- en 
staalnywerheid, Yskor, en op staatsregtelike gebied kon 
die regering spog met die Balfour-verklaring, die stigting 
van ‘n Departement van Buitelandse Sake en die 
aanvaarding van ‘n eie Suid-Afrikaanse vlag. Op die 
gebied van Swart-Wit-verhoudinge kon die regering 
daarop aanspraak maak dat hy die Witman se posisie 
beveilig het deur werksafbakening in die myne in te stel 
en wetgewng voor te lê om die Kaapse Kleurlingstemreg 
af te skaf. 

Oor hierdie voorneme van die regering het Smuts hom 
in Januarie 1929 op Ermelo as volg uitgelaat.: “Die dag 
sal aan-breek dat ons nie net meer oor die gebied ten suide 
van die Limpopo sal dink nie, maar wanneer die Britse 
state in Afrika deel sal vorm van een groot Afrikaanse 
Dominium, wat ongebroke oor Afrika sal strek....Wan- 
neer die SA Party weer aan bewind kom, sal dit sy bes 
doen om ‘n gees van samewerking en broederskap te 
bevorder wat uiteindelik sal lei tot die vorming van 
hierdie groot Afrikaanse federasie van state. Die bena- 
ming Suid-Afrika sal ongetwyfeld eendag uit ons woorde- 
skat verdwyn.” 

In ‘n “Swart Manifes” wat Hertzog laat opstel het, is 
Smuts voorgehou as “die apostel van ‘n swart Kafferstaat” 
wat sou strek van die Kaap tot in Egipte, as iemand wat 
die naam van “ons dierbare Suid-Afrika” wou skrap, en as 
‘n persoon wat onmoontlik ‘n ander beleid kon voorstaan 
“as gelyke politieke regte vir almal.” Sy politieke 
teenstanders het gesê as Smuts sy sin sou kry, sal die Unie 
in ‘n groot swart staat verdwyn. Hulle leuse was: “Stem 

Wit!” Dit het beteken: “’n Stem vir Hertzog is ‘n stem vir 
‘n Witmansland.” 

Die uitslag van die verkiesing was ‘n oorwinning vir 
die Nasionale party: Nasionaliste 78 (voorheen 63), die 
Suid-Afrikaanse Party 61 (voorheen 53), Arbeiders 8 
(voorheen 18). Hertzog het weer vir Creswell in sy 
kabinet opgeneem. Die uitgeslape, wispelturige politikus, 
Tielman Roos, het die dag na die verkiesing weens 
gesondheidsredes uit die kabinet bedank. Hertzog het 
Roos se plek met Oswald Piro gevul en ook vir EG Jansen 
in sy kabinet opgeneem as minister van naturelle sake. 

Beleid van beskaafde arbeid 

Om blanke werkers teen mededinging van swart 
werkers te beskerm, het Hertzog sy beleid van “beskaafde 
arbeid” geformuleer. Hy het op 31 Oktober 1924 in ‘n 
omsendbrief aan alle staatsdepartemente opdrag gegee om 
by die indiensneming van arbeiders, voorkeur te gee aan 
beskaafde (blanke) arbeiders. Eers wanneer alle Blankes 
aan werk geholpe is, kon onbeskaafde (swart) arbeiders in 
diens geneem word. Hertzog wou daarmee die blanke 
arbeider teen die mededinging van die swart arbeider 
beskerm. Sy beleid van beskaafde arbeid het aan 
duisende armblankes ‘n bestaan verskaf. Die Swartes het 
egter as gevolg daarvan verder verarm. 

Wet op myne en bedrywe 

In 1926 het die regering na veel teëstand van 
Oppenheimer en die geldbase, daarin geslaag om sy 
Wysigingswet op Myne en Bedrywe op die wetboek te 
plaas. Daarvolgens word aan die owerheid die mag 
verleen om beheer uit te oefen oor die uitreiking van 
bevoegdheidsertifikate vir bepaalde soorte beroepe in die 


myne. Die wet het bepaal dat sertifikate alleen aan 
Blankes en Kleurlinge uitgereik kon word vir beroepe 
soos masjiniste, opmeters en dinamietskieters. Dit het 
beteken dat Swart werkers nie in hierdie beroepe toegelaat 
sou word nie. 

Ekonomiese ontwikkeling 

Gedurende die eerste vyf jaar van die pakt-regering se 
bewind, het verskeie nuwe ontwikkelinge op ekonomiese 
gebied plaasgevind. Daar is ryk diamantvelde by 
Lichtenburg in Wes-Transvaal en Alexanderbaai aan die 
mond van die Oranjerivier ontdek. By Alexanderbaai het 
die staat self die ontginning waargeneem, omdat gevrees 
is dat die mark heeltemal oorstroom sou word as delwers 
binne ‘n kort tyd ‘n groot aantal van die diamante wat 
daar rondgelê het, te koop sou aanbied. 

Die pakt-regering het ook in die landboubedryf 
ingegryp en ‘n heffing op die verkoopprys van botter 
ingestel . Om die suikerbedryf te beskerm, is die invoer- 
belasting op suiker in 1926 verhoog. 

Om die nywerhede te beskerm, is hoë invoertariewe 
gehef op sekere goedere uit die buiteland en grondstowwe 
wat die fabrieke benodig het, sonder belasting ingevoer. 

Vir die nywerheidsontwikkeling van die land, was die 
oprigting van Yskor in 1928 die pakt-regering se 
belangrikste prestasie. Die oprigting van ‘n yster- en 
staalnywerheid in Suid-Afrika, sou verdere nywerheids- 
ontwikkeling stimuleer. Suid-Afrika is ryk aan steenkool 
en yster, wat vir ‘n staalnywerheid nodig is. Dit sou die 
land minder afhanklik van Brittanje maak en die aandeel 
van die staat daaraan sou verhinder dat die kapitaliste met 
al die winste wegstap. Sedert Yskor se stigting, het hy 

enorm gegroei en van die allergrootste betekenis geword 
vir die land se nywerheidsontwikkeling. 

Die staatsregtelike status van Suid-Afrika 

Dit was sedert Hertzog se bewindsaanvaarding in 
1924 sy groot begeerte om die status van sy land te 
verander van een van onderhorigheid aan Brittanje, in een 
van soewereine onafhanklikheid binne ‘n statebond. 
Daarom het Hertzog in 1926 na die Rykskonferensie in 
Londen gegaan met die vaste voorneme om daar van die 
Britse regering ‘n formele erkenning af te dwing dat sy 
land in status volkome gelyk is met Brittanje. Hertzog het 
in sy doel geslaag . Die Balfour-verklaring is uitgereik 
wat die onderhorigheid van die dominiums aan die Britse 
kroon sogenaamd beëindig het. Dit het bepaal dat Brit- 
tanje en die dominiums gelyke status geniet, maar dit was 
allermins die wetlike toestand. Die goewerneur-generaal 
was die verteenwoordiger van die koning en deur hom 
kon die Britse regering sy wil op Suid-Afrika afdwing. 
Geen dominium kon ‘n wet maak wat in stryd met ‘n 
Britse wet was nie. Die appélhof was nog ondergeskik 
aan die Geheime Raad. Suid-Afrika kon nie ‘n selfstan- 
dige buitelandse beleid volg nie. 

Die Balfour-verklaring is egter in 1931 opgevolg deur 
die Statuut van Westminster wat die laaste verbintenisse 
met Brittanje verwyder het. Hertzog het met verdere 
wetgewing deur die parlement, soos die Statuswet van 
1934, die Unie-parlement heeltemal losgemaak van die 
Engelse parlement. 


het heel gou ‘n kwaai stryd ontbrand oor die voorkoms 
van die vlag. Sommige was so verknog aan Brittanje dat 
hulle geen ander vlag as die Union Jack wou hê nie. Dr 
Malan wou ‘n skoon vlag hê, sonder Britse simbole 
daarop. Tielman Roos wou ‘n kompromis aangaan om 
die “Britse konneksie” te erken. Toe stry daardie seksie 
oor hoe groot die Union Jack moet wees wat op die 
nasionale vlag moes pryk. Onderwyl Hertzog in 1926 in 
Londen was, het Roos die terugtrekking van die vlag- 
wetsontwerp gepropageer, maar toe Hertzog terugkom, is 
die wetsontwerp weer voor die parlement gelê. Hertzog 
het voorgestel dat op die Van Riebeeckvlag (drie bane: 
oranje, wit en blou) ‘n skild aangebring word wat die 
Union Jack, die Vierkleur en die Vrystaatse vlag insluit. 
Toe stel Smuts voor dat die hele vlag net ‘n kombinasie 
van die drie historiese vlae moes wees. Hierdie vlag was 
so ‘n “afgryslikheid” dat selfs Smuts se volgelinge niks 
daarmee te doen wou hê nie. Na nog ‘n verdere stryd is 
die vlag-wetsontwerp deur die parlement geloods en het 
Suid-Afrika twee vlae gekry, die nasionale vlag met die 
drie bane, oranje, wit en blou en die ander drie vlae in 
miniatuur op die middelste baan. Die ander vlag was die 
Union Jack, wat altyd saam met die nasionale vlag gehys 
moes word. Die nasionale vlag is op 31 Mei 1928 die 
eerste keer in gebruik geneenr. 


Die vlagstryd 

Dr DF Malan het in 1925 ‘n wetsontwerp ingedien 
wat voorsiening gemaak het vir ‘n nasionale vlag. Daar 

Toe daar swaar tye aanbreek 

Die groot depressie van 1930-1932 

Die Statuut van Westminster het in 1931 ‘n nuwe 
tydvak in Suid-Afrika se konstitusionele geskiedenis inge- 
lui. Suid-Afrika was egter saam met die wêreld op 
daardie tydstip in die knelgreep van ‘n buitengewoon 
hewige depressie vasgevang. Dit het sy kop teen die 
einde van 1929 uitgesteek. Onder andere het die prys van 
wol baie skerp gedaal. Dieselfde het met mielies gebeur. 
Die aantal werkloses het van 4 123 in 1929 tot 30 613 
inl933 aangegroei en die aantal bankrotskappe het 
onrusbarend gestyg. Gedurende die jare 1930-1932 was 
daar op elke gebied van die ekonomiese lewe ‘n diep 
insinking. Daarby is die land in 1932-1933 deur ‘n 
droogte geteister, wat in langdurigheid en hewigheid een 
van die ergstes was wat die land in die twintigste eeu 
beleef het. Die sorgwekkende ekonomiese toestand het 
die regering se onverdeelde aandag gevra. 

Die goudstandaard 

Brittanje het op 20 September 1931 van die goud- 
standaard afgestap, om die land deur die depressie te 
loods. Suid-Afrika het besluit om nie sy voorbeeld te 
volg nie, maar om die goudstandaard te handhaaf. Daar 
was mense wat getwyfel het of Suid-Afrika die goud- 
standaard kon handhaaf. Hulle het groot bedrae geld die 
land uitgestuur met die gedagte om veel rneer terug te kry 
indien Suid-Afrika die goudstandaard verlaat en die 
wisselkoers verander. 


Dit het die ekonomiese toestand van die land verder 
versleg. Die regering moes iets doen om dit teen te gaan, 
want daardeur het die Hertzog-regering baie steun verloor. 
Die opposisie - en ook die myne - het enorme druk op die 
regering uitgeoefen om die goudstandaard te laat vaar, 
maar die regering het gemeen dat dit nie in die land se 
belang sou wees om dit te doen nie. Teen die einde van 
1932 was daar reeds íllVi miljoen die land uitgestuur. 
Hertzog se volgelinge het gemurmureer . Sy bewind, met 
sy skrale meerderheid, was duidelik aan die wankel, met 
‘n moontlike mosie van wantroue in die eersvolgende 
parlementsitting wat net om die draai was. Die regering 
het toe iets ingrypends gedoen en die goudstandaard 
verlaat. Die goudprys het begin styg, goudaandele het 
geklim en geld het uit die buiteland na Suid-Afrika terug- 
gestroom. 

Koalisie en samesmelting 

Gedurende hierdie swaar tyd waarin die land verkeer 
het, het die idee van ‘n koalisieregering ontstaan, wat dan 
die aangewese ding sou wees om die land deur die depres- 
sie te help. Ook Smuts het hierdie gedagte oorgeneem. 
Toe die parlement vir die 1933-sessie byeenkom, het hy 
in die Volksraad opgestaan en voorgestel dat die regering 
bedank sodat ‘n koalisieregering gevorm kon word. Hert- 
zog het hom daarteen uitgespreek, maar tog besluit om 
met Smuts te onderhandel. Havenga en Piro het hom 
gesteun, maar dr DF Malan het hom sterk daarteen 
uitgespreek. Hy het gesë koalisie sal die Nasionale Party 
se beginsels verwater. Hertzog het gesê hy wil onder- 
handel omdat die volk samewerking verlang, omdat die 
land se ekonomiese toestand dit vereis en omdat die 

Nasionale Party by ‘n volgende verkiesing ‘n nederlaag 
op die lyf sou loop. 

Na onderhandeling is die koalisie op 29 Maart 1933 
gesluit. Hertzog, met Smuts as sy adjunk, het sy kabinet 
saamgestel uit 6 NP-lede en 6 SAP-lede. Dr DF Malan, 
leier van die Nasionale Party in Kaapland, is deur Hertzog 
uit sy nuwe kabinet uitgelaat. Kort daarna het die twee 
groot partye oorweldigend sterk uit die algemene ver- 
kiesing van 17 Mei 1933 getree en saam 136 verteen- 
woordigers uit ‘n totaal van 150 in die Volksraad gehad. 

Kort na die verkiesing het stemme opgegaan dat die 
twee koalisie-partye moet verenig of saamsmelt in een 
party. In Smuts se party wou kolonel Charles Stallard nie 
saamsmelt nie. Hy het weggebreek van die Suid-Afri- 
kaanse Party en die Dominiumparty gestig. In die 
Nasionale Party was die skeuring veel groter. Dr Malan, 
wat reeds teen die koalisie beswaar gemaak het, het 
ernstig teen die idee van samesmelting geprotesteer. Hy 
het daarin die samevoeging van twee onversoenbare ideo- 
logieë, nasionalisme en imperialisme, gesien. Hertzog en 
sy volgelinge het gemeen dat die tyd ryp was vir 
samewerking met die Engelssprekende Suid-Afrikaners, 
terwyl Malan en sy volgelinge verklaar het dat die stryd 
teen Engelse oorheersing nog nie verby was nie. Hulle 
wou voortskry na ‘n onafhanklike republiek. Die irrite- 
rende imperiale simbole, soos die Britse vlag, die Britse 
volkslied, die koning se kop op Suid-Afrikaanse munte, 
waarteen hulle daagliks moet vaskyk, het hulle met 
verbittering aan die verlede herinner. Die Engels- 
sprekendes in Suid-Afrika was nog geen Suid-Afrikaners 
nie, maar Engelse wat Engeland bo Suid-Afrika gestel het. 

Gedurende die eerste helfte van 1934 is herhaaldelik 
probeer om ‘n ooreenkoms tussen Hertzog en Malan te 


bereik. Hulle kon nie daarin slaag nie. Op 25 Julie 1934 
het die kongres van die Kaaplandse Nasionale Party op 
Somerset-Wes met’n meerderheid van 164 stemme teen 
18 teen samesmelting en ten gunste van die voortbestaan 
van die Nasionale Party besluit. Hulle is daarna die 
“Gesuiwerde Nasionale Party” genoem, of die “Gesuiwer- 
des.” 

Op 5 Desember 1934 het die samesmelting in Bloem- 
fontein plaasgevind, toe die “Verenigde Suid-Afrikaanse 
Nasionale Party” of “Verenigde Party” tot stand gekom 
het. Toe die parlementsitting in 1935 begin, het Malan se 
“Gesuiwerdes,” 19 lede in getal, hulle plekke as die amp- 
telike opposisie ingeneem. 

Wetgewing oor die Swartes 

In 1936 het die “Smelterregering” wetgewing aanvaar 
waarvolgens die 11 000 Bantoes wat stemreg in die Kaap 
gehad het, hul stemreg behou, maar op ‘n aparte 
kieserslys geplaas word. Die wet het verder aan die 
stemgeregtigde Swartes in Kaapland die reg verleen om 
drie verteenwoordigers (Blankes) vir die Volksraad en 
twee verteenwoordigers (Blankes) vir die Kaapse Provin- 
siale Raad te kies. By dieselfde geleentheid is ook die 
Naturelletrust en -Grond Wetsontwerp goedgekeur. Dit 
het die Swartes se grondgebied aansienlik uitgebrei. Af- 
gesien van die 10,4 miljoen morg wat hulle in 1913 gekry 
het, is daar nou ‘n verdere 7,2 miljoen morg aan hulle 
toegeken. Dit sou die staat tussen 10 en 15 miljoen pond 
kos en die aankoop van die oopgestelde gebied sou oor 
verskeie jare geskied. 

Die groei van Afrikanernasionalisme 

Na die breuk in die Nasionale Party in 1933, was 
generaal Hertzog nie meer die onbetwisbare leier van die 
Afrikanerdom nie. Dr Malan het in toenemende mate die 
mondstuk van die Afrikaner se ambisies geword. Die 
republikeinse ideaal is nou sterk beklemtoon en Afri- 
kanernasionalisme is sterk aangewakker deur die 
Voortrekker-eeufeesvieringe van 1938. 

Generaal Hertzog het na die Balfour-verklaring van 
1926 die standpunt ingeneem dat Suid-Afrika in alle 
opsigte soewerein onafhanklik is en dat dit nie nodig is 
om langer na ‘n republiek te streef nie. Dit sou Afrikaans- 
en Engelssprekendes onnodig teen mekaar in die harnas 
jaag. Dit sou Suid-Afrika ekonomies benadeel as die 
bande met die Britse ryk verbreek word. Daarom het die 
republikeinse ideaal geen aanmoediging ontvang so lank 
as wat Hertzog aan die roer van die Nasionale Party was 
nie. 

Dit het verander toe Malan en sy Gesuiwerdes van 
Hertzog weggebreek het. Die Nasionale Party het in 1936 
in beginsel onderneem om die republikeinse ideaal te 
beskerm en hom te beywer om ‘n republiek in Suid- 
Afrika tot stand te bring. 

Afrikanernasionalisme het na die breuk tussen Hert- 
zog en Malan saamgespan met politieke, kulturele en 
ekonomiese organisasies om die Afrikaners se belange te 
bevorder. Die Gesuiwerde Nasionale Party se same- 
werking met die geheime Afrikaner-Broederbond het 
heelwat kritiek uitgelok. Hertzog het gesê die Broeder- 
bond is niks anders as die Gesuiwerde Nasionale Party 
nie. Hy het gesê die Engelssprekende “Afrikaners” in 
Suid-Afrika is ook geregtig op ‘n plekkie in die Afri- 
kaanse son. Malan het sy lidmaatskap van die Broeder- 


bond met trots erken. In sy oë was Hertzog iemand wat 
die pad van die Afrikanerdom byster geraak het. 

Teen die Jode 

Die Gesuiwerde Nasionale Party het in hierdie tydperk 
‘n afkeurende houding teenoor die Jode ingeneem. Dr 
Malan en sy volgelinge het by die regering aangedring op 
‘n wet wat die binnekoms van ‘n groot aantal Jode uit 
Nazi-Duitsland sou belet. Die regering het toe die Wet op 
Vreemdelinge (1937) aangeneem, wat gediskrimineer het 
teen alle persone wat nie Britse onderdane was nie. 
Gevolglik kon Jode uit Engeland maar nog steeds die land 
binnekom. 

Die Voortrekker-eeufees van 1938 

Die eeufeesviering van die Groot Trek in 1938 het ‘n 
merkwaardige oplewing in Afrikanernasionalisme be- 
werkstellig. Die hoeksteenlegging van die monument op 
16 Desember 1938 is voorafgegaan deur ‘n ossewatrek 
vanaf Kaapstad na Pretoria. Voortrekkerklere is gedra, 
mans het baarde gekweek, in die skadu van die waens is 
volksliedere gesing en emosionele tonele het afgespeel. 
Die Voortrekkers se heroïese stryd teen Britse imperia- 
lisme en swart barbarisme is weer in herinnering geroep. 

Aftakeling van die Verenigde Party 

Gedurende die ses jaar wat Hertzog as leier van die 
Verenigde Party aan bewind was (1934-39), het hy ‘n 
voortdurende stryd op twee fronte gevoer. Hy was in ‘n 
hewige stryd gewikkel met die Afrikanernasionalisme van 
Malan se Gesuiwerde Nasionale Party. Dit was ‘n bitter 
stryd tussen persone wat vroeër in een party saamgewerk 
het. Maar hy was ook in ‘n stryd gewikkel met die 

imperialiste in sy eie party. Enige toegewing van Hertzog 
aan die Afrïkanernasionalisme, het ‘n dreigende geram- 
mel ontlok van die kant van Smuts en die Engels- 
sprekende imperialiste in die Verenigde Party. 

Die Volkslied 

Die Kwessie van ‘n volkslied het die gemoedere in die 
Verenigde Party herhaaldelik laat opvlam. Die Afríkaners 
wou graag Die Stem van Suid-Afrika as volkslied hê. Toe 
Hertzog dit met die opening van die parlement in 1938 
saam met God save the King laat speel, was kolonel 
Stallard en al die Engelssprekendes erg ontstel. Hertzog 
het daarop verklaar dat Suid-Afrika voortaan twee 
volksliedere sou hê. Die Engelse was tevrede, maar die 
Gesuiwerdes het hierdie kompromis afgekeur. 

Die Gesuiwerdes maak vordering. 

Die ses jaar wat die Verenigde Party aan bewind was, 
was ook moeilike jare vir Malan se Gesuiwerde Nasionale 
Party. Om die Afrikanervolk te oortuig dat Hertzog die 
nasionale saak in die steek gelaat het, was nie maklik nie. 
Maar Malan het tog ‘n mate van sukses behaal soos wat 
die uitslag van die verkiesing van Mei 1938 aandui: 
Verenigde Party 111 (voorheen 117), Nasionale Party 27 
(voorheen 20), Dominium-party 8 (voorheen 5). Die 
Nasionale Party se steun was egter veel groter as sy 27 
setels. Hy het 247 000 stemme gekry teenoor die 448 000 
van die Verenigde Party. 


tussen Europese moondhede, maar Smuts het beweer dat 
dit in Suid-Afríka se belang was om aan die kant van 
Brïttanje tot die oorlog toe te tree. Van die kabinet het 
vyf vir Hertzog gesteun en ses vir Smuts. Die Volksraad 
sou moes beslis. Die parlement was in sitting. Die 
kabinet se meningsverskil is op 4 September aan die 
Volksraad voorgelê. Hertzog se standpunt is gesteun deur 
‘n gedeelte van sy eie volgelinge en al Malan se aan- 
hangers, terwyl Smuts die ondersteuning geniet het van al 
sy eie volgelinge, plus die Dominiumparty, die Arbeiders, 
die Naturelleverteenwoordigers en ook ‘n aantal van 
Hertzog se aanhangers. Die uitslag van die stemming 
was: Smuts 80, Hertzog 67. Die Verenigde Party het in 
twee geskeur. Hertzog het die goewerneur-generaal ver- 
soek om die Volksraad te ontbind en ‘n verkiesing uit te 
skryf. Sy versoek is geweier en hy het as eerste minister 
bedank. Die goewerneur-generaal, sir Patrick Duncan, het 
Smuts gevra om ‘n kabinet saam te stel. Smuts het dit 
gedoen en Hertzog as eerste minister opgevolg. 


Einde van die Hertzog-Smuts bondgenootskap 

Die uitbreek van die Tweede Wêreldoorlog op 3 Sep- 
tember 1939 het die finale breuk tussen Smuts en Hertzog 
voltrek. Hertzog wou neutraal bly in hierdie oorlog 

Die Tweede Wêreldoorlog 

Die eerste taak van die nuwe regering was om 
Duitsland die oorlog aan te sê. Op 6 September is toe ‘n 
staat van oorlog afgekondig. Smuts sou nie net alleen ‘n 
stryd teen ‘n buitelandse vyand voer nie, maar ‘n hewige 
stryd teen sy politieke opponente en al die teenstanders 
van die oorlog. Op 9 September 1939 het tienduisende 
mense op die terrein van die Voortrekkermonument ‘n 
massa-demonstrasie teen die oorlog gehou. Die twee 
sprekers by die geleentheid, generaal Hertzog en dr 
Malan, het hulle herstelde eenheid betuig. 

Oorlogsmaatreëls 

Smuts het met groot ywer aan die werk gespring. Hy 
het ‘n driedubbele verpligting op hom geneem, as eerste 
minister, as minister van verdediging en as hoof van die 
leër. Hy het die verdedigingsmag opgeknap, ammunisie 
geproduseer en oorlogsvoorrade opgebou, instrukteurs op- 
gelei en Britse lugmag-personeel in Suid-Afrika opgelei. 
Hy het vyandsonderdane geïnterneer. 

Smuts was nie wetlik in staat om militêre eenhede 
oorsee te stuur nie, maar hy het vrywilligers gevra om op 
enige plek in Afrika te veg. Hulle het ‘n rooi lus op die 
skouer gedra. Uiteindelik het elke soldaat die “rooi eed” 
geneem. 

In Januarie 1940 het Smuts met die parlementsitting 
bekragtiging van sy noodmaatreëls gevra. Die opposisie 
het hom hand en tand beveg, maar Smuts het sy wet op 
oorlogsmaatreëls deurgevoer gekry, omdat sy oorlog- 
teenstanders alles behalwe verenig was. Hertzzog is met 

heelwat wantroue deur die Gesuiwerde Nasionaliste be- 
jeën 

Die oorlog in Afrika 

Italië se toetrede tot die oorlog in Junie 1940 het die 
oorlog nader aan Suid-Afrika gebring. Smuts het ‘n deel 
van die Unie-lugmag in Kenia gestasioneer, om lug- 
aanvalle op Italiaanse basisse in Oos-Afrika te doen. In 
Julie 1940 het eenhede van die Unie-leër in Kenia aange- 
kom om deel te neem aan ‘n algemene Britse offensief 
teen Italiaans Somaliland en Abessinië (Etiopië). 

Die politieke stryd 

Na die Duitse inval in Holland en België in April 
1940 en die val van Frankryk in Julie 1940, is algemeen 
verwag dat Brittanje die oorlog sou verloor. Hertzog het 
‘n beroep op Smuts gedoen om die stryd te staak. Malan 
het hom beywer vir ‘n Republiek, sodat die Unie kon 
loskom van ‘n gemenebes wat besig was om te sink. 
Smuts het sy gang gegaan. Hy het gewere in privaatbesit 
opgeroep om ‘n moontlike gewapende opstand te verydel. 
Vyandsonderdane en Unieburgers wat verdink is van 
onwettige optrede, is geïnterneer. Die land is geleidelik 
op ‘n oorlogsgrondslag geplaas. ‘n Aansienlike leërmag 
is op die been gebring en in ‘n aantal oefenkampe opgelei. 
Ammunisie is plaaslik in groot hoeveelhede vervaardig. 
Die Suid-Afrikaanse fabrieke het vir die eerste keer bom- 
me, granate, mortiere en selfs houwitsers gelewer. Die 
nywerhede het die weermag voorsien van skoene, klere, 
beddegoed, voedsel, mediese voorrade en ander nood- 
saaklikhede. 


220 



Tweespalk en skeuring in opposisiegeledere 

Die Duitse kortgolfsender, Zeesen, het ‘n anti-Joodse 
gevoel aangewakker. Die jonger geslag het gesimpatiseer 
met die Duitse Nasionaal-Sosialisme. Die begeerte na ‘n 
suiwer Afrikaner-republiek het sterk toegeneem en baie 
mense het op ‘n Duitse oorwinning gehoop. 

Dit het spoedig geblyk dat dit nie maklik sou gaan om 
die vroeëre eenheid van die Nasionale Party te herstel nie. 
Hertzog het verklaar dat hy nog steeds die beginsel van 
gelykheid van Afrikaners en Engelssprekendes onder- 
skryf. Die mening van Malan se volgelinge hieroor was 
dat hy daarmee getoon het dat hy bereid was om Afri- 
kanereenheid op te offer ter wille van hulle wat hom in 
1939 in die steek gelaat het. 

Hertzog het sy eie koers gegaan toe sy voorstelle vir 
‘n nuwe program van beginsels op die Vrystaatse Nasio- 
nale Party-kongres in November 1940 afgestem is. Dit 
het die tydelike bondgenootskap tussen hom en Malan 
finaal beëindig. Hy het hom uit die openbare lewe onttrek 
en is op 21 November 1942 oorlede. 

Na Hertzog se onttrekking aan die politiek het die 
verwarring en onenigheid in die geledere van die oppo- 
sisie sterk toegeneem. Die Ossewabrandwag het as 
organisasie in 1941 op die voorgrond begin tree. Dui- 
sende mense het by die beweging aangesluit. Dit sou ‘n 
suiwer kulturele, non-politieke organisasie wees, maar 
geleidelik is dit laat vaar. Daar het spoedig botsings 
plaasgevind tussen sy lede en soldate. Dit het tot ernstige 
onluste in Johannesburg gelei. 

Voortsetting van die oorlog 

Die Unietroepe het ‘n aansienlike aandeel gehad in die 
verowering van Somaliland en Etiopië. In April 1944 was 


hulle die eerste om Addis Abeba binne te ruk. Daarna het 
hulle deelgeneem aan die stryd in Noord-Afrika, waar 
generaal Rommel die Italianers te hulp gesnel het. 

In Suid-Afrika was daar tekens van voedseltekorte. 
Daar is beperkings op die boubedryf geplaas. Om inflasie 
te bestry, is pryse gekontroleer. Die toestand het ernstiger 
geword toe Japan in Desember 1941 tot die oorlog toetree. 
Weens skeepstekort moes alle invoer streng beheer word. 

In Noord-Afrika was die geallieerde Agste leër nie 
bestand teen die beter tenks en taktiese meerder- 
waardigheid van die Duitsers nie. By Tobruk het 10 722 
Suid-Afrikaners aan Rommel oorgegee. Maar in die slag 
van E1 Alamein het hulle darem weer ‘n aandeel gehad in 
die oorwinning wat generaal Montgomery oor die Duit- 
sers behaal het. 

Daarmee was die oorlog in Afrika afgeloop, maar nie 
in Europa nie. Smuts het op 27 Januarie 1943 by die 
Volksraad toestemming gevra om Suid-Afrikaanse soldate 
na Europa te stuur. Die Sesde Suid-Afrikaanse Pant- 
serdivisie het daarna tot die oorlog in Italië toegetree, as 
‘n onderdeel van die Britse Agste Leër. In Italië het 753 
Suid-Afrikaners gesneuwel, 152 in Oos-Afrika en 2 104 
in Noord-Afrika. 

Probleme met die OB 

Nadat Japan in Desember 1941 tot die oorlog aan 
Duitse kant toegetree het, het dit gedurende die tweede 
helfte van 1942 geskyn asof Duitsland die oorlog sou 
wen. Die oorlogteenstanders in die Unie het begin dink 
aan die oprigting van ‘n republiek, maar hulle was erg 
verdeel. Van die Nasionaliste het gestreef na ‘n republiek 
soos dié van Paul Kruger; die Nuwe Orde van Piro het 
voorkeur gegee aan ‘n Nasionaal-sosialistiese republiek 

volgens Duitse model, en Van Rensburg met sy OB het 
die “gesagstaat” verkondig. Die Transvaalse Nasionale 
leier, advokaat JG Strydom, het sy geloof in ‘n parle- 
mentêre demokrasie betuig. Hertzog se oorgeblewe 
volgelinge is as die Afrikanerparty deur Havenga gelei. 

Daar het ‘n bitter stryd tussen hierdie groepe geheers. 
Toe die Nasionale Party die Nuwe Orde met sy vreemde 
ideologie verwerp, het Van Rensburg dreigende taal begin 
gebruik en sy veragting vir die partypolitiek van die 
demokrasie uitgespreek. Hy het spoedig met Malan en 
die Nasionale Party oorhoops gelê. ‘n Breuk tussen die 
OB en die Nasionale Party was onvermydelik. Malan het 
geëis dat die OB dadelik sy politieke bedrywighede staak. 
Van Rensburg het geweier en die partyban is oor die 
beweging uitgespreek. Druk is op alle partylede uitge- 
oefen om die OB te verlaat. Die beweging het vanaf 1942 
sterk agteruitgegaan en is aan die einde van die jaar as 
organisasie gebreek. 

Uitwerking van die oorlog op Suid-Afrika 

Die volk het op die ekonomiese terrein die skoen voel 
druk. ‘n Pryskontroleer is benoem om petrol, olie en rub- 
ber te rantsoeneer. ‘n Voedselkontroleur is benoem, maar 
sy taak is bemoeilik deur swak oeste en tydelike tekorte. 
Die uitgawes van die staat het grootliks toegeneem. In die 
boekjaar 1942-43 was dit R280 miljoen en die staatskuld 
het vinnig vermeerder. 

Die verkiesing van 1943 

In die parlement was die 39 Nasionaliste, die 17 lede 
van die Nuwe Orde en 9 van die Afrikanerparty mag- 
teloos teen die Verenigde Party se 89 ondersteuners. Die 
verkiesing van 1943 was Smuts se grootste triomf, met 


110 ondersteuners teenoor 43 van die opposisie. Maar dr 
Malan en die Nasionale Party het ook vordering gemaak, 
want die Afrikanerparty en die Nuwe Orde is heeltemal 
uitgeskakel. Die Nasionale Party het van nou af geveg 
om te herwin wat hy in 1934 verloor het. 

Moeilikhede in die landbou 

Gedurende die eerste vier jaar van die oorlog was daar 
‘n aansienlike mate van inflasie en pryse het aanhoudend 
gestyg. Die pryskontroleur was nie in staat om dit stop te 
sit nie. Voedselpryse het sedert 1938 met een derde toe- 
geneem. Daar was ‘n groot skeepstekort. Daar was ‘n tyd 
lank selfs ‘n tekort aan mielies, weens die Mielieraad se 
onsinnige uitvoer van mielies. Dit het tekorte aan eiers en 
suiwelprodukte veroorsaak. In 1942 was droogte en 
besoekende skeepskonvooie verantwoordelik vir tekorte 
aan groente, koring en vleis. Die publiek was bitter 
ontevrede dat ‘n voedselproduserende land nie in staat 
was om sy eie bevolking te voed nie. 

Die nywerhede 

Die nywerhede het ‘n bloeitydperk beleef, deurdat 
noodsaaklikhede wat nie in oorlogstyd uit die buiteland 
verkry kon word nie, plaaslik vervaardig moes word. 
Maar die spoorweë kon die groter verkeer nie dra nie en 
die rollende materiaal het verswak. Padverkeer is gestrem 
deur die tekort aan brandstof en rubber. Geen nuwe 
motors is ingevoer nie. Die regering was verplig om die 
lengte van motorreise te beperk en brandstof te rant- 
soeneer. 

Onderwys 

By die provinsiale verkiesing van 1943 het drie van 
die vier provinsies se regeringskandidate meerderhede 
behaal met ‘n beleid van dubbelmediumonderwys. Ge- 
volglik is met uitsondering van die Vrystaat, in 1944 in 
die provinsiale skole ‘n stelsel van dubbelmedium- 
onderwys (nie parallelmedium nie) ingestel. Daar was 
sterk teenstand teen die toepassing van hierdie onsinnige 
onderwyspraktyk. Dit was ‘n mislukking en het in 1948 
uit die skole verdwyn. 

Demobilisasie 

Na die oorlog moes die regering aandag skenk aan die 
demobilisasie van die soldate. Die terugkerendes moes 
weer in diens geplaas word en lenings vir gratifikasies wat 
die parlement daarvoor gestem het, aan hulle uitbetaal 
word. In 1945-46 is op hierdie manier 155 000 soldate 
ontslaan. Hulle het meer as R18 miljoen in die vorm van 
lenings en toekennings ontvang en meer as R14 miljoen 
in gratifikasies. Baie soldate het dit moeilik gevind om 
hulle aan te pas. 

Die Indiërs 

Gedurende die oorlog het Indiër-handelaars blanke 
gebiede binnegedring, veral in Durban. Die Dominium- 
party was onthuts daaroor. Die regering het in 1943 teen 
sy sin ‘n Vaspenwet deur die parlement geloods. Dit het 
Indiër-indringing in blanke sake en woonbuurte vir twee 
jaar vasgepen op die bestaande posisie. Die Indiërs was 
bitter ontevrede. 


Die Arbeidersparty 

Die Arbeidersparty wou teen die einde van die oorlog 
nie meer verder die medeverantwoordelikheid van die 
regering dra nie. Hulle het vroeg in 1945 hulle leier 
Madeley gevra om hom aan die kabinet te onttrek. Die 
verhouding van die Arbeiders teenoor die Verenigde Party 
het versleg en na die oorlog is die samewerking beëindig. 

Die Nasionale Party 

Die Nasionale opposisie het gekonsolideerd geraak en 
was besig om in krag toe te neem. Die Nasionale Party 
was as enigste opposisie in ‘n voordelige posisie. Hy het 
in 1944 ‘n betekenisvolle oorwinning behaal met die ver- 
owering van die Wakkerstroom-setel. 

Die Broederbond 

Die Broederbond wat in die jare twintig tot stand 
gekom het, het as geheime organisasie aansienlike invloed 
agter die skerms uitgeoefen. Die Engelse pers het 
gesinspeel dat die Bond allerlei sinistere oogmerke na- 
streef en Smuts het hom ‘n “gevaarlike, onderduimse, 
politieke Facistiese organisasie” genoem. Amptenare en 
onderwysers is verbied om lede te wees. Dr Malan het 
geprotesteer en verklaar dat die Bond nie meer geheim 
was as die Vrymesselaars en die Sons of England nie en 
dat dit slegs die Afrikaner se kulturele en ekonomiese 
belange beoog. Smuts kon nie sy aanklagte teen die 
Broederbond bewys nie. 

Smuts as wêreld-staatsman 

Ten spyte van sterker wordende teenkanting tuis, het 
Smuts se reputasie as staatsman van wêreldformaat hoër 
as ooit tevore gestaan. Ter erkenning van sy diens is hy 

deur die Britse koning in September 1941 tot veld- 
maarskalk bevorder. Hy is met eerbewyse oorlaai. Hy 
het die geallieerdes teen Rusland gewaarsku, maar hulle 
het geen ag op sy woorde geslaan nie. Hy het gehelp om 
die oktrooi van die Verenigde Volke-organisasie op te 
trek en is persoonlik verantwoordelik vir die aanhef van 
die finale dokument. 

Die Indiërs 

Die Vaspenwet se tyd was verstreke en is vervang met 
die Asiate Gronclbesit en Indiën’erteenwoordigingswet 
van 1946. Die Indiërs se verkryging van vaste eiendom in 
Natal is beperk, maar in Natal en Transvaal het hulle op ‘n 
kommunale basis stemreg gekry. Hulle kon twee ver- 
teenwoordigers in die Senaat en drie in die Volksraad kry 
en in Natal kon hulle twee kies vir die Provinsiale Raad. 

Suidwes-Afrika 

Toe die Volkerebond formeel in 1946 ontbind is, het 
Smuts verklaar dat Suid-Afrika die mandaat oor Suidwes 
sou behou. Die nuwe organisasie, die VVO, het geëis dat 
die gebied onder voogdy geplaas word, wat deur Smuts 
geweier is. Tydens dieselfde sitting is heftige kritiek 
uitgespreek teen Suid-Afrika se Bantoe-beleid, ten spyte 
daarvan dat ‘n artikel in die oktrooi inmenging in lede- 
lande se huishoudelike sake verbied. In Suid-Afrika het 
alle partye Smuts ondersteun, maar dr Malan was ten 
gunste daarvan om Suidwes onmiddellik as ‘n vyfde 
provinsie van die Unie in te lyf. 

Die verkiesing van Mei 1948 

Smuts het met vertroue die algemene verkiesing van 
1948 tegemoet gegaan. Maar die toestand waarin die land 


na die oorlog verkeer het, het nie in sy guns getel nie. Die 
voedseltekorte het bly voortduur en gebruiksartikels was 
skaars. Die tekort aan huise het groot ontevredenheid 
veroorsaak. Baie mense het Smuts se Indiër-beleid ver- 
werp en baie meer het dit teen sy minister van finansies 
gehad, JH Hofmeyr. Die Burger het oor hom geskryf: “’n 
Mens vra jou af wat..sal gebeur as meneer Hofmeyr die 
leierskap oorneem. Hy is teen segregasie van watter aard, 
teen die ‘baasskap’ van die blanke wat hy as immoreel 
veroordeel...en ten gunste van ‘n beleid wat onvermydelik 
op die politieke oorheersing van die nie-blanke oor die 
blanke afstuur. En wanneer die nie-blanke eers die poli- 
tieke mag in hande het, dan sal die son van ons beskawing 
ondergaan en nooit weer verrys nie.” 

Op die vooraand van die verkiesing het dr Malan ‘n 
verkiesingsmanifes uitgevaardig waarin hy sy apartheids- 
beleid afgekondig het as die redding van Suid-Afrika. Hy 
het met die Afrikanerparty van Havenga ‘n verkiesings- 
ooreenkoms gesluit. Die uitslag van die verkiesing was ‘n 
groot verrassing vir almal en ‘n verskriklike teleurstelling 
vir generaal Smuts, want die Nasionale Party het 9 nuwe 
en 16 ou setels op die Verenigde Party verower. Hy het in 
die nuwe Volksraad 70 verteenwoordigers gehad teenoor 
65 van die Verenigde Party. Die Dominiumparty is uit- 
gewis en die Arbeiders het 6 lede gehad. A1 kon die 
Verenigde Party reken op die ondersteuning van die drie 
naturelleverteenwoordigers en sommige van die Arbei- 
ders, was hy nie opgewasse teen die Nasionale Party nie, 
want hy kon steun op die 9 lede van Havenga se Afri- 
kanerparty. 

Smuts was verplig om te bedank en dr Malan is gevra 
om ‘n nuwe regering saam te stel. In die nuwe regering 
was dr Malan die eerste minister en meneer NC Havenga 

as sy adjunk en minister van finansies. Met ‘n skrale 
meerderheid van 5 lede in die Volksraad en ‘n minderheid 
in die Senaat, het die Malan-Havenga-koalisie met erns en 
toewyding begin om die land te regeer. 

Die Nasionale Party 
kom weer aan bewind 

‘n Kenmerk van die nuwe regering was dat alle lede 
van die kabinet vir die eerste keer in die geskiedenis 
Afrikaanssprekend was. Die regering moes aan die begin 
maar uiters versigtig te werk gaan, totdat hy in Maart 
1949 met die nuwe samestelling van die Senaat vir hom 
‘n meerderheid geskep het. Hy het sy posisie verder 
versterk deur oorwinnings by tussenverkiesings en ook 
toe Suidwes-Afrika se ses verteenwoordigers in die 
Volksraad en twee in die Senaat bygekom het. 

Herstel van griewe 

Die regering het begin om sy verkiesingsbeloftes na te 
kom. Hy het ‘n paar honderd Duitsers wat gedeporteer 
sou word, toegelaat om in die land te bly. Die onreg in 
die staatsdiens is ondersoek en die regte van Afrikaans- 
sprekendes is in ere herstel. Die tweetaligheidsvereiste is 
strenger gehandhaaf. 

Onderwys 

Die vorige regering se dubbelmedium-eksperiment is 
in 1949 deur die Transvaalse Provinsiale Raad herroep en 
‘n stelsel van moedertaalonderrig in alle openbare skole in 
die provinsie ingevoer. 

Immigrasie 

Die regering het ‘n einde gemaak aan die Smuts- 
regering se skema van staatsondersteunde immigrasie. 
Daarmee is verhoed dat die Afrikaners na die oorlog deur 

‘n vloedgolf van immigrante uit Engeland ondergeploeg 
sou word 

Die ekonomiese toestand 

Die gesonde betalingsbalans het van 1946 af begin 
versleg weens die terugbetaling van oorlogskuld en die 
verhoogde invoer, wat die goudreserwes laat daal het. In 
Mei 1948 was die toestand reeds sorgbarend. Die vlug 
van Britse kapitaal na die verkiesing het dit nog ernstiger 
laat word. Die regering was verplig om in November 
1948 weer invoerbeheer in te stel. 

In 1950 was daar ‘n groot prysstyging en inflasie het 
geheers as gevolg van die oorlog in Korea. Die stygende 
lewensduurte het die bevolking swaar getref en lone en 
salarisse moes verhoog word. Maar in die algemeen het 
die land hom aangepas by die veranderde toestand, sodat 
daar gedurende die dekade daarna ‘n geweldige ekono- 
miese bloei plaasgevind het. 

Die beleid van rasse-apartheid 

Met apartheid wou die Party en die regering die 
voortbestaan van die afsonderlike identiteit van elke ras in 
Suid-Afrika verseker. Blankes, Bantoes, Kleurlinge en 
Indiërs sou afsonderlik en naas mekaar ontwikkel. Vir 
elke afsonderlike bevolkingsgroep moet onderlinge ag- 
ting, selfrespek en ‘n nasionale bewussyn aangekweek 
word. 

Die Bantoes 

Die vernaamste etniese groepe moet in selfgenoegsame 
eenhede in hul eie gebiede gesegregeer word. Die 
Bantoes se nasionale tuiste is die reservate. In die stede 
sal aparte woongebiede vir die Bantoes voorsien word, 


want hulle is trekarbeiders. Verdere instroming van 
Bantoes na blanke stedelike gebiede sal beheer word. 
Oortollige Bantoe-werkers sou na hulle oorspronklike 
tuistes in die platteland of die reservate teruggestuur 
word. Apartheid sou ook in die fabrieke en vakbonde ge- 
handhaaf word om Blanke werkers te beskerm. ‘n Aparte 
staatsdepartement sou die onderwys van die Bantoes 
administreer op ‘n Christelike en nasionale grondslag. 
Die Party het voorgestel dat die Bantoeverteenwoordiging 
in die Parlement en die Kaapse Provinsiale Raad afgeskaf 
word en dat hulle deur sewe Blanke lede in die Senaat 
verteenwoordig word. 

Die Kleurlinge 

Die Nasionale Party is ook ten gunste van totale 
apartheid vir die Kleurlinge. Huwelike tussen Kleurlinge 
en Blankes sou belet word. Die regering sou ‘n Blanke 
lid benoem om die Kleurlinge in die Senaat te verteen- 
woordig. Die Kaapse Kleurlinge sou van die gemeen- 
skaplike kieserslys verwyder word, maar hulle sou drie 
verteenwoordigers in die Volksraad kry. ‘n Departement 
van Kleurlingsake sou ingestel word . Die Kleurlinge sou 
deur drie Blanke lede in die Kaapse Provinsiale Raad ver- 
teenwoordig word. 

Die Indiërs 

Die Nasionale Party was van mening dat die Indiërs ‘n 
vreenrde, onassimileerbare element uitmaak. Hulle sou 
soveel as moontlik, selfs met finansiële opoffering, ge- 
repatrieer word. Die res sou in die land gesegregeer word 
van Blankes, sowel as van die ander rasse. Hulle sou 
geen verteenwoordiging in die wetgewende liggame van 
die land hê nie. Daar sou woonbuurtskeiding wees en die 

Indiërs sou geen vaste eiendom in Blanke gebiede mag 
besit nie. Handeldryf buite hulle eie gebied sou ingeperk 
word, veral Indiër-handelaars in Bantoe-gebiede, waar 
handelsregte vir Bantoes voorbehou word. 

Haalbaarheid van die beleid 

Die praktyk sou uitwys dat nie alle beloftes wat in dr 
Malan se manifes oor apartheid vervat is, nagekom kon 
word nie. Dit sou nie moontlik wees om die Indiërs te 
repatrieer nie en selfs nie eers om hulle vir altyd as ‘n 
vreemde element te beskou nie. Dit sou ook onmoontlik 
wees om die Kleurlingbevolking van ‘n eie tuisland te 
voorsien. Die regering het egter met geesdrif aan die 
werk gespring om sy verklaarde beleid ten opsigte van die 
Bantoes uit te voer. Dit het met groot teenstand uit alle 
oorde plaasgevind. 

Eerste apartheidsmaatreëls 

Dis toegepas op die treine van die Kaapse Skiereiland 
se gemengde geriewe vir passasiers. Aparte geriewe van 
blank en nie-blank in poskantore en ander openbare 
plekke is ingestel. Huwelike tussen Blankes en alle nie- 
blanke rasse is in 1949 deur wetgewing verbied. Ontug 
tussen Blank en nie-blank is ‘n strafbare misdaad gemaak. 
Die Groepsgebiedewet het woonbuurtskeiding in stedelike 
gebiede tussen die rasse geleidelik teweeggebring. ‘n Wet 
vir registrasie en klassifikasie van die bevolking het ook 
voorsiening gemaak vir ‘n stelsel van persoons- 
bewyskaarte. Die regering het verklaar dat hy die 
sogenaamde Swartkolle in Johannesburg sou opruim. Die 
beheer oor die instroming van Bantoes na Blanke 
stedelike gebied is verskerp. 


Politieke regte van nie-blankes 

Een van die eerste maatreëls van die regering in 
hierdie verband was die herroeping van die wet waardeur 
die Smuts-regering verteenwoordiging in die Parlement 
aan die Indiërs gegee het. Om voorsiening te maak vir 
groter selfbestuur vir Bantoes in die reservate, is die Wet 
op Bantoe-owerhede gemaak en die bekwame senator dr 
HF Verwoerd as minister van Bantoesake aangestel, wat 
dit gedurende die volgende jare met groot onderskeiding 
beheer het. 

Die Unie en die Statebond 

Die Burgerskapwet van 1949 het ‘n einde gemaak aan 
die dubbele burgerskap waardeur ‘n Unieburger ook ‘n 
Britse onderdaan was. Britse onderdane wat die land 
binnekom, kon eers na vyf jaar in plaas van twee jaar 
outomaties Unieburgerskap en stemreg verwerf. In 1950 
is nog verder gegaan toe die Parlement die reg van appél 
na die Geregtelike Komitee van die Geheime Raad van 
Londen afgeskaf het. 

In 1946 het Indië onafhanklik geword. Hy is toegelaat 
om as ‘n republiek lid van die Statebond te bly. Die Unie- 
regering het daarna sy beleid al sterker in ‘n republikeinse 
rigting gestuur. In die nuwe Statebond het die Britse 
koning nie meer konstitusionele funksies besit nie. Trou 
aan die Britse kroon was nie langer meer ‘n vereiste vir 
lidmaatskap van die Statebond nie. 

Wrywing tussen die Unie en Brittanje 

In 1910 is by Uniewording aan Suid-Afrika die 
inlywing beloof van die reservate Swaziland, Basoetoland 
en Betsjoeanaland. Ten spyte van herhaalde vertoë, het 
dit na veertig jaar nog nie gebeur nie. Dr Malan het weer 

‘n nuwe beroep op die Britse regering gedoen, wat op 
dowe ore geval het. Die Britse regering het vas geglo dat 
die apartheidsbeleid vcrdrukking van die nie-blankes 
beteken en daarom kon die protektorate nie aan die Unie 
oorgedra word nie. Hierdie beslissing is gemaak deur die 
Arbeidersregering van majoor C Attlee, wat erg krities 
gestaan het teenoor die Nasionale Party se kleurbeleid. 

Dr Malan het Attlee en sy party gewaarsku teen sy 
beleid om koloniale volke in Afrika so vinnig moontlik 
hul vryheid te gee. Hy het gesê dit kan gevaarlike ge- 
volge vir die Blanke gemeenskappe in Afrika hê. Hy het 
ook ernstig beswaar gemaak teen die aanhoudende stroom 
van kritiek uit Brittanje teen die Unie se rassebeleid en 
gewaarsku dat die wanvoorstellings in Brittanje die 
republikeinse beweging in Suid-Afrika versterk. 

Buitelandse beleid en verdediging 

Toe Rusland in 1948 ‘n poging aanwend om Berlyn 
by die Oos-Duitse Republiek in te lyf, het ‘n afdeling van 
die Unie se lugmag deelgeneem aan die lugbrug waarmee 
die Westerse moondhede die stad van lewensvoorrade 
voorsien het. 

Gedurende die jare 1950-51 het die Unie begin om sy 
weermag op te knap. Vir binnelandse veiligheid is ‘n stel- 
sel van skietkommando’s in die lewe geroep. Vir die 
klein vloot is torpedojaers aangekoop. Die lugmag is ge- 
moderniseer en ‘n krygsnywerheid in die lewe geroep. 

Suid-Afrika en die buiteland 

Nadat die Kommuniste in 1950 China met Sowjet- 
hulp verower het, het hulle begin om Korea aan te val. 
Amerika het namens die VVO Suid-Korea gaan verdedig. 
Suid-Afrika het ‘n lugeskader van 200 man daarheen 


gestuur, wat met onderskeiding aan die stryd deelgeneem 
het. Die kritiek van die Westerse lande teen Suid-Afrika 
het egter voortgegaan en al hoe erger geword. 

Vir die buiteland was die Nasionale bewind in Suid- 
Afrika niks anders nie as ‘n Nazi-oorblyfsel wat in die 
Tweede Wêreldoorlog met Duitsland gesimpatiseer het. 
Die regering se beleid van rasse-apartheid is in die 
buiteland verwar met die Nazi-teorie van rasse-meerder- 
waardigheid. Die ontwakende nie-blanke state in die 
VVO het eenparig teen Suid-Afrika gedraai. Ook in die 
binneland het die nuwe liberale denkbeelde die Unie se 
nie-blanke onderdane tot verset aangemoedig. Buite- 
landse agitasie, propagandistiese beriggewing van anti- 
regeringselemente in Suid-Afrika self, het steeds hoër 
opgelaai. Geen regering in Suid-Afrika het ooit tevore 
met soveel teëstand en verdagmaking in die buiteland en 
die binneland te kampe gehad nie. Die regering het alles 
in sy vermoë gedoen om sy saak in die buiteland in ‘n 
beter lig te stel, maar dit was tevergeefs. 

Die VVO en die Indiërs 

Toe die Unie in 1950 die Groepsgebiedewet instel, 
wat beperkinge op Indiërwoonbuurte gelê het, het Indië ‘n 
klag teen Suid-Afrika by die VVO aanhangig gemaak. 
Die VVO het nie geaarsel om hom ondanks klousule 2, 
artikel 7 van sy grondwet met huishoudelike aange- 
leenthede van die Unie te bemoei nie en het Suid-Afrika 
gevra om die wet op te skort. Die regering het geweier. 

Die VVO en Suidwes-Afrika 

Ook oor die vraagstuk van die posisie van Suidwes- 
Afrika het die regering met die VVO oorhoops gelê. Die 
regering het geweier om die gebied onder die 

voogdystelsel van die VVO te plaas, maar die Wêreldhof 
het in 1950 verklaar dat die VVO die toesig van die ou 
Volkerebond geërf het. Die VVO het voortgegaan om 
agitasies aan te hoor, soos dié van Michael Schott namens 
die Herero’s. Die houding van die VVO het die inwoners 
van Suidwes nog meer in die arms van die Unie gedryf. 
Dr Malan het die VVO van aggressie teen die Unie be- 
skuldig en by die parlementsitting van 1949 is die 
Suidwes-Afrika-wet aangeneem, waardeur Suidwes 6 by- 
komstige lede van die Volksraad kon kies, sowel as twee 
ekstra senatore en nog twee wat deur die regering benoem 
is om Suidwes te verteenwoordig. Dit het egter nie 
Suidwes gevrywaar teen verdere VVO-bemoeiing nie. 

Kommunisme en Bantoe-onluste 

Propaganda deur kommunisties opgeleide Bantoes en 
hul handlangers van Moskou, het toenemende opsweping 
en woeling in die geledere van die Bantoe-bevolking 
veroorsaak. In Januarie 1949 was daar ’n moorddadige 
aanval van Zoeloes op die Indiërbevolking van Durban. 
Die orde is deur die weermag en die polisie herstel, nadat 
142 mense, waaronder 50 Indiërs en 87 Bantoes gedood 
en 1 087 beseer is. Die onrusstokers het strooptogte 
georganiseer, soos wat op die Witwatersrand op 1 Mei 
1950 plaasgevind het en die dood van ‘n dosyn Bantoes 
veroorsaak het. Die politieke agitators se opsweping het 
‘n toenemende neiging tot wetteloosheid onder die Ban- 
toe-bevolking veroorsaak, sodat die polisie van tyd tot tyd 
hardhandig moes ingryp. 

Inwyding van die Voortrekkermonument 

Die diepte van die Afrikaner se nasionale gevoel het 
weer eens geblyk by die plegtige inwyding van die 


Voortrekkermonument op 16 Desember 1949. Daar was 
bykans 200 000 mense teenwoordig. As sprekers het 
onderandere dr Malan, generaal Smuts, meneer Havenga 
en regter Newton Thompson opgetree. Die Afrikaner was 
weer bewus van sy nasionale krag. 

Die Kaapse Kleurlingstem 

Gedurende die parlementsitting van 1951 het die 
Parlement die Wet op Afsonderlike Verteenwoordiging 
van Kiesers aangeneem. Die Kaapse Kleurlingkiesers sou 
op ‘n aparte kieserslys geplaas word. Die Verenigde 
Party en Arbeider-opposisie het dit heftig bestry. Die 
Kleurlinge het protesbyeenkomste en betogings gehou. 
Die stryd teen die regering is selfs deur instansies gevoer 
soos die “Torch Commando” en die Springboklegioen, 
begelei deur die Engelse pers wat alles in sy vermoë 
gedoen het om die teenstand aan te wakker. Die 
amptelike opposisie het toe ‘n toetssaak daarvan gernaak, 
deur ‘n Kleurlingkieser van Kaapstad die nodige aansoek 
in die hof te laat doen. Die Kaapse hooggeregshof het die 
wet gehandhaaf, maar die appélhof het in Maart 1952 die 
applikant eenparig gelyk gegee. Die hof het die Wet op 
Afsonderlike Verteenwoordiging van Kiesers ongeldig 
verklaar. Dr Malan wou nie daarin berus nie en het te 
kenne gegee dat maatreëls getref gaan word om die hof 
die toetsingsreg te ontneem. 

Suid-Afrika na 300 jaar 

In April 1952 het Suid-Afrika sy derde eeufees 
luisterryk gevier. Jan van Riebeeck het drie eeue vante- 
vore op 6 April 1652 in Tafelbaai voet aan wal gesit. Die 
volkstelling van 1951 het ‘n totale bevolking van 12U 
miljoen aangetoon. Die Bantoes was bykans 8 V 2 miljoen, 

die Blankes meer as 2 Vi miljoen, die Kleurlinge iets meer 
as 1 miljoen en die Asiate sowat 350 000. Die lands- 
ekonomie was kerngesond. Daar was ontsaglike voor- 
uitgang op nywerheidsgebied. Die Vrystaatse goud-myne 
het die goudopbrengs grootliks vermeerder. By 
Vereeniging is SASOL gestig om olie uit laegraadse 
steenkool te haal. Die goudmyne het ekstra geld gemaak 
uit uraanoksied verkry uit afvalgruis. Die vervoerdienste 
is uitgebrei en die staatsinkomste het gestyg. 

Herroeping van die paswette 

In 1952 is die paswette herroep en vervang deur ‘n 
bewysboekstelsel. Die bewysboek het instromingsbeheer 
en algemene kontrole vergemaklik. Die toestroming van 
Bantoes na Blanke stedelike gebiede het effens verminder, 
maar is nie gestuit nie. 

Die Hoë Hof van die Parlement 

In die parlenrentêre sitting van 1952 wou die regering 
verhinder dat sy planne om die Kleurlingkiesers op ‘n 
aparte kieserslys te plaas, weer deur ‘n hofbeslissing 
gedwarsboom word. ‘n Wetsontwerp is ingedien wat die 
Parlement vir ‘n bepaalde geleentheid in ‘n spesiale hof 
van appél sou omskep. Elke lid van die Volksraad en die 
Senaat was lid van hierdie Hoë Hof, wat toe in Augustus 
in Pretoria vergader het. Die Hof het toe die beslissing 
van die appélhof oor die Wet op Afsonderlike Verteen- 
woordiging van Kiesers omvergewerp. Die Kaapse 
hooggeregshof het onmiddellik daarna die Wet op die Hoë 
Hof van die Parlement ongeldig verklaar. Die appélhof 
het in 1952 hierdie uitspraak gehandhaaf. Dr Malan het 
die beslissing aanvaar maar het verklaar dat hy by die 


volgende algemene verkiesing hom op die kiesers sou 
beroep. 

Die lydelike versetbeweging 

In 1951 het die ANC so ‘n veldtog begin as ‘n poging 
om die regering van sy apartheidsbeleid te laat afsien. Dit 
het die vorm aangeneem van georganiseerde groepe 
Bantoes wat gesamentlik probeer gebruik maak van 
geriewe by openbare plekke wat vir Blankes voorbehou 
is. Terwyl die beweging aan die gang was, was dit 
duideik dat die ANC maar nanrens ‘n klein persentasie 
van die oorgrote meerderheid Bantoes optree. Die 
duisende in die reservate was of onkundig of onverskillig. 
Die regering het ferm opgetree. Die oortreders is beboet 
of tronkstraf opgelê. 

Die VVO en apartheid 

Die Verenigde Volke-organisasie was nie net begaan 
oor Suidwes-Afrika en die Indiërs in Suid-Afrika nie. 
Van 1952 tot 1957 het die hele kleurvraagstuk en 
apartheidsbeleid ook onder skoot gekom. Die groep Afro- 
Asiatiese lande het dit in 1952 op die agenda van die 
Algemene Vergadering geplaas. Die Unie se verteen- 
woordiger se protes teen die inmenging in die 
huishoudelike sake van die land, het niks gebaat nie. 
Hulle het ‘n spesiale kommissie benoem om die Unie se 
“rasse-diskriminasie” te kom ondersoek. Toe die regering 
weier om die kommissie te ontvang, het hulle ‘n erg 
vyandige verslag uitgebring en die apartheidsbeleid skerp 
veroordeel. Daarvandaan was die saak gedurig op die 
agenda. Die Afro-Asiatiese lande, gesteun deur die 
Kommunistiese blok het op alle moontlike maniere 
probeer om Suid-Afrika van sy beleid te laat afsien. In 

1955 het hulle in ‘n memorandum verklaar dat die 
wêreldvrede en die Afrikastate deur Suid-Afrika se beleid 
geraak word. Suid-Afrika het sy afvaardiging vir die duur 
van die sitting herroep. Toe Indië die volgende jaar sy 
klag teen die Unie herhaal, het Suid-Afrika sy afvaar- 
diging onttrek en in 1957 was die Unie glad nie 
verteenwoordig nie. Die VVO se toepassing van dubbele 
standaarde het Suid-Afrika daar uitgedryf. 

Die algemene verkiesing van 1953 

Die rassevraagstuk en die binnelandse politieke ver- 
houdinge het die algemene verkiesing van 1953 oorheers. 
Die Nasionale Party wou sy verteenwoordiging opstoot 
tot die vereiste meerderheid om op grondwetlike manier 
met die Kleurling-vraagstuk af te handel. Die uitslag was 
‘n aansienlike oorwinning vir dr Malan en sy party. In die 
nuwe Volksraad het die regering 94 volgelinge gehad 
teenoor 57 van die Verenigde Party en 5 Arbeiders. Hy 
het ‘n groter oorwig in die Parlement as in 1948 gehad, 
wat ‘n duidelike teken was dat die apartheidsveldtog 
gevorder het. Maar hy het nog nie oor ‘n tweederde 
meerderheid in die twee huise van die Parlement beskik 
nie . Die regering het die oorwinning as ‘n mandaat 
beskou om voort te gaan met die uitvoering van sy wil. 

Weer eens Kleurlingverteenwoordiging 

Omstreeks hierdie tyd het daar ontevredenheid in die 
Verenigde Party ontstaan oor die leiding wat advokaat 
JGN Strauss aan die Party gegee het. Die regering het 
geglo dat daar ‘n moontlikheid was dat hy die regtervleuel 
van die Verenigde Party kon oorreed om sy saak te steun. 
Daarom het dr Malan in Julie 1953 by die eerste 
byeenkoms van die nuwe Parlement, by ‘n gesamentlike 


sitting van albei huise ‘n wetsontwerp ingedien met ‘n 
drieledige doel: om die Wet op Afsonderlike Verteen- 
woordiging van Kiesers geldig te verklaar; om die Grond- 
wet sodanig te wysig dat die nie-blankes se stemreg nie 
langer deur ‘n tweederde meerderheid verskans sou wees 
nie; en om die bevoegdheid van geregshowe te omskrywe. 
Met die finale stemming was daar 16 stemme kort vir ‘n 
tweederde meerderheid, omdat die regtervleuel van die 
Verenigde Party die regering in die steek gelaat het. In 
die maand daarop, Oktober 1953, het die regering weer 
probeer. Hierdie keer is die bepalinge oor die wysiging 
van die grondwet en die bevoegdheid van die geregshowe 
uit die wetsontwerp weggelaat. Voor die tweede lesing is 
die wetsontwerp na ‘n gekose komitee verwys. In Mei 
1954 het die regering vir ‘n derde keer ‘n gesamentlike 
sitting van albei huise van die Parlement belê om ‘n 
tweederde meerderheid vir sy wetsontwerp te probeer kry. 
Ses lede van die Verenigde Party het weggebreek en die 
regering gesteun, maar in die finale stemming het nog 9 
stemme kortgekom vir ‘n tweederde meerderheid. Die 
Kleurlingstem in die Kaap het nog steeds gebly. 

Nuwe Bantoe-wetgewing 

Die lydelike versetbeweging en onrus onder die 
Bantoes het toegeneem. Die Kommuniste het ook meer 
bedrywig geword. Die Bantoe-ontevredenheid is aange- 
wakker deur die rassegelykstelling van die VVO, die 
steun van die swart state van Afrika en buitelandse 
simpatie met hulle verset. Die Parlement het in 1953 ‘n 
Wet op Openbare Veiligheid op die wetboek geplaas, wat 
in ‘n noodtoestand onbeperkte mag aan die regering ver- 
leen om die versetbeweging te bekamp. Dit het goeie 
resultate gelewer. 

Bantoe-onderwys 

Die Bantoe-onderwys wat deur kerke en sending- 
genootskappe gehandhaaf is, is volgens Europese 
begrippe gedoen, sonder inagneming van etniese oor- 
wegings en die behoeftes van die Bantoe-gemeenskap en 
tuisland. Dit was in verskeie opsigte agterlik en was 
dikwels die kweekskool vir ontevredenes en agitators. 
Die nuwe wet van 1954 het aan Bantoe-ouers ‘n mate van 
seggingskap gegee deur middel van skoolrade en 
komitees. Sterk klem is gelê op moedertaalonderrig. Die 
wet was ‘n noodsaaklike maatreël. Dit het gelei tot 
modernisering van Bantoe-onderwys. 

Die Swart kolle 

In die selfde jaar is deur wetgewing die masjinerie 
geskep om die Swart kolle in sekere agterbuurtes in 
Johannesburg op te ruim. In die westelike voorstede van 
die goudstad het groot Bantoegemeenskappe hul self 
gevestig. Daar het skrikwekkende toestande ontwikkel. 
Behuising was onvoldoende, daar het plakkerskampe ont- 
staan en dikwels het blank en nie-blank deurmekaar 
gewoon. Dit was ‘n broeiplek van misdaad en agitasie en 
was ‘n gevaar vir die aangrensende blanke woonbuurtes. 
Die Johannesburgse stadsraad was nie by magte om self 
die toestand te beredder nie. Die wet het voorsiening 
gemaak vir ‘n hervestigingsraad orn Bantoes te verskuif 
na ‘n nuwe woonbuurt, verder na die weste en deur ‘n 
bufferstrook geskei van die Blanke dele. Die Verenigde 
Party-koukus van die Johannesburgse stadsraad het die 
maatreël gesteun, tot groot verleentheid van die opposisie 
in die Parlement. Gedurende die volgende paar jaar is al 
die inwoners van Sophiatown en Newclare verskuif. 


Die regering se kleurbeleid het nie veld verloor nie, 
maar steeds groter steun van die kieserskorps ontvang. 
Die uitslae van die Provinsiale verkiesing van 1954 het 
dit bewys. 

Uittrede van dr Malan 

Op 10 Oktober 1954 het dr DF Malan, wat reeds 80 
jaar oud was, bekend gemaak dat hy van voorneme was 
om uit die politiek te tree. Dit het in November 
plaasgevind toe advokaat JG Strydom as partyleier en as 
eerste minister in sy plek aangewys is. Suid-Afrika het 
daardie dag afskeid geneem van ‘n persoon wat hom 
grootliks verdienstelik gemaak het op kerklike, kulturele 
en politieke gebied. Dr Malan was baie jare lank die 
besieling van die Afrikanerdom binne en buite Kaapland, 
die vaandeldraer van nasionalisme in die donker dae van 
1934 en gedurende die wêreldoorlog. Hy was bekend 
weens sy welsprekendheid en standvastigheid en hy het 
Suid-Afrika, na generaal Hertzog se uittrede, ver gevoer 
op die pad na volkome vryheid. 

Dr Malan het gevoel dat die taak wat hy veertig jaar 
tevore in 1914 aangepak het, afgehandel was, naamlik om 
bymekaar te bring wat uit innerlike oortuiging bymekaar 
hoort. Hy en sy vrou het in Mórewag gaan woon, waar hy 
die laaste paar jaar van sy lewe gebruik het om sy 
lewenservarings op te teken in sy boek Afrikaner- 
volkseenheid, wat kort na sy dood gepubliseer is. Hy het 
op Saterdag 7 Februarie 1959 stil heengegaan met die 
gelukkige wete dat hy sy volk kon dien, dat hy sy volk 
bymekaar kon bring en dat die Here hom dit gegun het. 
Hy sou nog vir laas wou uitroep: “Glo in jou God! Glo 
injouvolk! Glo in jouself!” 

26 

Ons word heeltemal vry ! 

Die stryd oor Kleurling-stemreg voortgesit en 
afgehandel 

Die nuwe eerste minister, advokaat JG Strydom, het 
met sy diensaanvaarding laat blyk dat hy van plan was om 
die uitgerekte stryd oor die Kleurlinge se stemreg voort te 
sit. In Mei 1955 het hy met die Wet op die Kworum van 
die Appélhof die aantal appélregters van 5 tot 11 
vermeerder. In Junie is met die Senaatwet die aantal 
senatore van 48 na 89 vermeerder. Die samestelling van 
die Senaat is verander, sodat die regering 77 senatore sou 
hê teenoor die opposisie se 12. Verseker van ‘n 
tweederde meerderheid het die regering in Februarie 1956 
‘n gesamentlike sitting belê en ‘n wetsontwerp ingedien 
om die ongeldige Wet op die Afsonderlike Verteen- 
woordiging van Kiesers geldig te verklaar en die grond- 
wet so te wysig dat die nie-blankes se stemreg nie langer 
deur ‘n tweederde meerderheid verskans sou wees nie. 
Die Wet tot Wysiging van die Suid-Afrika Wet is toe met 
‘n duidelike tweederde meerderheid van 173 stemme teen 
68 aangeneem. Dis opgevolg met die Wysigingswet op 
die Afsonderlike Verteenwoordiging van Kiesers. Die 
Kleurlinge is van die kieserslys verwyder en op ‘n 
afsonderlike kieserslys geplaas. Kaapland is in vier 
kiesafdelings verdeel en die Kleurlinge kon in elkeen van 
die vier kiesafdelings een Blanke verteenwoordiger kies. 
Die grondwet is so gewysig dat die Kleurling-stemreg nie 
langer verskans was nie. ‘n Wet het ook bepaal dat slegs 
Blankes voortaan die Kleurlinge in die Kaapse Provinsiale 
Raad mag verteenwoordig. 

Die opposisie het weer sy uiterste bes gedoen om die 
wetgewing te verongeluk. Albei wette is deur twee Kleur- 
lingkiesers hof toe geneem. Die Kaapse hooggeregshof 
het bevind dat albei wette geldig is. Toe is na die 
Appélhof in Bloemfontein geappelleer. Die regters het 
met tien teen een beslis dat die wette geldig is. Dit was 
die einde van die lang, duur en bitter konstitusionele 
stryd, wat die land baie skade berokken het. 

Die Tomlinson-verslag 

In 1950 is die Tomlinson-kommissie benoem om 
ondersoek te doen na die sosio-ekonomiese ontwik- 
kelingsmoontlikhede van die Bantoe-gebiede. In 1956 is 
‘n opsomming van hulle baie lywige verslag openbaar 
gemaak. Die kommissie het die ontwikkeling van ‘n 
sewetal Bantoe-tuislande aanbeveel. Die kern daarvan 
sou die bestaande reservate wees. Vir die ontwikkeling en 
afronding sou R110 miljoen binne die eerste 10 jaar nodig 
wees. Sommige van die aanbevelings van die kommissie 
was té idealisties en onuitvoerbaar. Dr Verwoerd het 
egter as minister van Bantoe-sake die ontwikkeling van 
die tuislande as baie belangrik beskou en dit onmiddellik 
begin versnel. Dit moes gedoen word op die basis van die 
afsonderlike ontwikkeling van die rasse. Hy het in 
gedagte gehad dat die Boland van Bantoes gesuiwer moes 
word, omdat hulle nie daar inheems was nie. Daar moet 
grensnywerhede naby die reservate gevestig word, wat 
sou help om die instroming van Bantoes na blanke 
gebiede te stuit. Die tekort aan Bantoe-personeel om hul 
eie etniese groepe van diens te wees, sou opgelos word 
deur die stigting van ‘n aantal universiteitskolleges wat na 
1956 plaasgevind het. 

Die parlementêre opposisie het teen elke regerings- 
maatreël luidrugtig geprotesteer. Hulle was erg verdeel in 
hulle proteste weens die swak leiding van hulle leier, 
advokaat JGN Strauss, wat weens hulle kritiek toe bedank 
het en plek gemaak het vir sir De Villiers Graaff as leier. 

Die verkiesing van 1958 

Die verlaging van die ouderdomsvereiste vir die 
stemreg na 18 jaar het die kanse van die regering om die 
verkiesing van April 1958 met ‘n groter meerderheid te 
wen, baie verbeter. Die jonger geslag was sterk repu- 
blikeinsgesind sodat daar op hulle geesdriftige steun 
gereken kon word. Die uitslag van die verkiesing was 
nooit twyfelagtig nie, hoewel Strydom bly hamer het op 
die beginsel van “blanke baasskap,” in teenstelling met 
Verwoerd se positiewer ideaal van rasseskeiding. Die 
Nasionale Party het die verkiesing gewen met ‘n totaal 
van 103 setels in die Volksraad teenoor die 53 van die 
Verenigde Party. Die Arbeiders het geen setel gewen nie. 
Daar is baie meer stemme op regeringskandidate as op die 
opposisie s’n uitgebring. Hulle kon nie weer beweer soos 
by die vorige twee verkiesings van 1948 en 1953, dat die 
regering ‘n Blanke minderheid verteenwoordig nie. 

Strydom se heengaan 

Aan die einde van Augustus 1958 is Strydom, wat ‘n 
geruime tyd siek was, oorlede. ‘n Man van groot beteke- 
nis het heengegaan. In 1934 was hy die enigste Nasionale 
parlementslid in Transvaal wat nie “gesmelt” het nie. Hy 
het die republikeinse ideaal lewendig gehou en daarmee 
bygedra tot die totstandkoming van die Republiek. Sy 
rassepolitiek het aan die negatiewe kant gegrens met sy 
beklemtoning van Blanke baasskap. Sy biograaf het van 


hom geskryf dat hy altyd vriendelik en tegemoetkomend 
teenoor sy mense was en dat hy een van die mees 
toeganklike LV’s was wat ooit op die groen banke van die 
Volksraad gesit het. “Hierdie karakter het Strydom die 
mees geliefde eerste minister gemaak wat hierdie amp 
beklee het. Dit het veroorsaak dat Strydom ‘n besondere 
plek, nie alleen in die hart van die Waterbergers ingeneem 
het nie, maar feitlik van alle Transvaalse Nasionaliste. 
Die Waterbergers was só in vervoering oor hul leier dat 
hulle sy betiteling van ‘Leeu van die Noorde’ nader aan 
hul eie omgang met hom betrek het deur na hom te 
verwys as ‘Die Leeu van Waterberg.’ Sy jaarlikse ver- 
gaderings en vrye omgang met sy mense het hom geliefd 
gemaak en hy kon met reg aanspraak maak op die titel, 
‘Man van sy volk.’” 

Dr Verwoerd 

Die nuwe eerste minister het op Stellenbosch ‘n 
doktorsgraad in Sielkunde behaal. Na verdere studie in 
Duitsland het hy ‘n professor op Stellenbosch geword. In 
Januarie 1937 het hy redakteur van Die Transvaler 
geword. In Mei 1948 is hy as Senator aangestel en in 
Oktober 1950 word hy minister van Naturellesake. 

Dr Verwoerd was die vindingryke argitek wat die 
apartheidsbeleid in besonderhede uitgespel het en die 
bekwame administrateur wat die beleid in die praktyk 
begin toepas het. 

Die Transkei 

Die regering se Wet op Bantoeowerhecle van 1951 het 
voorsiening gemaak vir ‘n groter mate van selfbestuur in 
die tuislande. In die 

belangrke tuisland, die Transkei, was hulle leier, Kaiser 
Matanzima, gewillig om Verwoerd se stelsel van Bantoe- 
owerhede te aanvaar. In Mei 1957 het die Transkei die 
eerste tuisland geword wat ‘n gebieds-owerheid ontvang 
het. 

Skeuring in die VP 

Na afloop van die parlementsitting van 1959 het die 
liberale elemente in die Verenigde Party weggebreek en 
die Progressiewe Party gestig. Hulle wou Bantoes en 
Blankes ekonomies integreer en alle rasse op ‘n 
gemeenskaplike kieserslys plaas. 

Dr Verwoerd en die Republiek 

Na die aanvang van die parlementsitting van 1960 het 
dr Verwoerd aangekondig dat daar ‘n volkstemming of 
referendum oor die beginsel van ‘n republiek sou 
plaasvind. Die kiesers sou hulle oor hierdie groot saak 
uitspreek. ‘n Blote meerderheid, selfs van een stem, sou 
voldoende wees. Alleen die stem van die Blankes sou in 
ag geneem word. Die regering sou later afkondig of die 
Republiek binne of buite die Statebond sou wees. 

Dr Verwoerd se aankondiging is soos altyd heftig deur 
die gesamentlike opposisie bestry. Alle Nasionaliste en 
baie ander Afrikaners het dit egter geesdriftig verwelkom. 
Die tyd was ryp, want baie mense het deur die 
aanhoudende kritiek uit Engeland oor Suid-Afrika se 
kleurbeleid, alle simpatie met daardie land verloor. Suid- 
Afrika was reeds grootliks geïsoleer en hoe gouer hy op 
eie bene kon staan, hoe beter sou dit wees. ‘n Poging van 
Engeland en die Westerse lande orn met ‘n ekonomiese 
boikot die regering te dwing om van sy beleid af te sien, 
het die republikeinse gevoel in die land grootliks versterk. 


‘n Besoek van Harold Macmillan, die Britse premier, wat 
met sy “Winds of change”-toespraak in die ETnie-parle- 
ment vir dr Verwoerd wou afskrik, het die Blankes nog 
meer laat volhard in die tradisionele beleid van rasse- 
skeiding en die strewe na ‘n republikeinse regerings- 
vorm, desnoods buite die Statebond. 

Drie jaar vantevore het A Barlow, ‘n lid van die 
Verenigde Party, voorgestel dat die Union Jack as een van 
die landsvlae moet verdwyn. Die Britse minderheid het 
dit tot verbasing van almal byna met gelatenheid aanvaar 
dat hierdie grootste simbool van die konneksie met die 
Statebond verdwyn het. 

Sharpeville 

Daar het in Maart 1960 ‘n opsienbare gebeurtenis in 
die Bantoe-dorp by Vereeniging en Vanderbijlpark plaas- 
gevind. ‘n Botsing tussen betogers en die polisie het ‘n 
bloedige nasleep gehad. Reeds in Januarie is ‘n dosyn 
konstabels gruwelik vermoor in Cato Manor, ‘n nie- 
blanke woonbuurt van Durban. Die polisie wou ‘n 
herhaling daarvan voorkom toe 20 000 Bantoe-betogers in 
Maart 1960 by Sharpeville opdaag en ‘n dreigende 
houding inneem. Hulle het die skare met vuurwapens 
uiteen gedryf. Tagtig Bantoes is dood en baie ander is 
beseer. Dit het wêreldwye protes uitgelok. Ook in Langa, 
‘n Bantoe-woonbuurt naby Kaapstad, het duisende Ban- 
toes teen die dra van bewysboekies geagiteer en in die 
onluste is verskeie Bantoes gedood. Die regering het ‘n 
noodtoestand afgekondig en ‘n deel van die weermag 
gemobiliseer. Gedurende die volgende maande is duisen- 
de Bantoes aangehou. Die ANC en die Pan African 
Congress is in die ban gedoen. ‘n Aantal ekstremiste het 
na die buiteland gevlug. 

Aanslag op dr Verwoerd se lewe 

Te midde van die algemene beroering het ‘n sekere 
David Pratt in April 1960 by die Randse Paasskou, ‘n 
aanslag op die lewe van dr Verwoerd gedoen en hom baie 
ernstig verwond, deur twee koeëls op kort afstand in sy 
gesig af te vuur. Dr Verwoerd het merkwaardig gou 
daarvan herstel. Suid-Afrika het hierdie gemene daad 
verafsku en sy meegevoel met die Regeringshoof betuig. 
Die hof het besluit dat die misdadiger nie by sy volle 
sinne was nie en hom in ‘n gestig geplaas. 

Die referendum 

Op 5 Oktober 1960 is die referendum gehou waarvan 
die uitslag bewys het dat die volk van Suid-Afrika ‘n 
republiek begeer het. Daar was 850 000 stemme ten 
gunste van ‘n republiek en 775 000 daarteen, hoofsaaklik 
in Natal en die Engelstalige stede. Die konsepgrondwet is 
‘n maand later gepubliseer. Die ou grondwet is in 
hoofsaak behou. ‘n Staatspresident wat vir sewe jaar deur 
die Parlement gekies word, sou die plek inneem van die 
goewerneur-generaal wat die Engelse vors verteenwoor- 
dig het. 

Dr Verwoerd na Londen 

Dr Verwoerd was ten gunste van ‘n republiek binne 
die Statebond. Hy het in Maart 1961 na Londen gegaan 
om die saak by die byeenkoms van Statebondspremiers 
voor te lê. Met die wete dat Suid-Afrika die laaste blanke 
en Westerse bolwerk op die Afrikaanse vasteland was, 
was dr Verwoerd vasberade om nie die beginsels en ideale 
van die Westerse leefwyse en die blanke bevolking prys te 
gee nie. As gevolg van die houding en eise van die nie- 
blanke lede, wat die meerderheid op die konferensie was, 


het dr Verwoerd Suid-Afrika se aansoek om verdere lid- 
maatskap teruggetrek. 

Die Republiek Suid-Afrika ! 

‘n Maand later is die republikeinse grondwet deur die 
Parlement goedgekeur. Op 10 Mei is advokaat CR Swart, 
die goewerneur-generaal, met groot meerderheid van 
stemme as eerste President van die Republiek Suid-Afrika 
gekies. Op 31 Mei 1961, presies 51 jaar na die totstand- 
koming van die Unie, is die Republiek geproklameer. Dit 
was die einde van ‘n tydperk en die begin van ‘n nuwe. 

Ons was weer heeltemal vry ! 

